
CUVÂNT ÎNAINTE 


Între Părinții apuseni din secolul al IV-lea pentru care 
creștinismul răsăritean a constituit dintotdeauna izvorul gân- 
dirii teologice, un loc de seamă îl ocupă Fericitul Ieronim. 
În scrierile sale se împletesc armonic profunzimile teolo- 
giei ortodoxe, fervoarea monahismului răsăritean și spiritul 
moralității practice, specific creștinismului latin. 

Apreciat în primul rând pentru traducerea Sfintei 
Scripturi în limba latină, Fericitul leronim a scris, totodată, 
și o operă consistentă dedicată explicării textelor revelate. 
Stăpânirea celor trei limbi considerate sfinte în creștinismul 
antic (greacă, latină și ebraică), precum și cunoștințele vaste 
de teologie, de literatură profană și teologică stau mărturie 
pentru o erudiție rar întâlnită în vremea sa. Opera sa deose- 
bit de vastă cuprinde scrieri diverse ca formă, de la traduceri 
biblice și patristice, comentarii biblice elaborate, omilii, până 
la epistole și scrieri hagiografice. Ceea ce le face însă unitare 
este izvorul nesecat de la care toate dobândesc viață: cuvântul 
tainic al Sfintelor Scripturi. 

Într-adevăr, pentru Fericitul Ieronim cunoașterea și cer- 
cetarea permanentă a Sfintelor Scripturi nu sunt doar un 
mijloc de a-și păstra echilibrul într-o epocă istorică tulbure, 

marcată de invazii și de ample mișcări sociale, ci exprimă în 
definitiv căutarea neîncetată a lui Dumnezeu și dragostea 
pentru credința ortodoxă. Nu există scriere compusă în cei 
peste 50 de ani de activitate ai Fericitului Ieronim în care să 
nu întâlnim citate sau aluzii la Scriptură. Dar și mai impor- 
tant este faptul că prin activitatea misionară desfășurată fie 
la Roma, fie la Betleem, dublată de exemplul propriei vieți 
ascetice, sfântul părinte apusean a contribuit decisiv la edifi- 
carea unei spiritualități creștine autentice, a cărei temelie este 
cuvântul lui Hristos. 

Prin eforturile sale de a interpreta și de a trăi în conformi- 
tate cu Sfintele Scripturi, Fericitul Ieronim ne este contempo- 
ran. Astăzi, citind Scriptura, creștinul ortodox își recunoaște 
mărturisirea de credință în mod firesc. Însă lucrurile nu ar fi 
stat așa fără contribuţiile Sfinților Părinți din primele veacuri, 
care s-au străduit, uneori cu multe renunțări și jertfe, să explice 
şi să apere învățăturile de credință. În consecință, găsim mai 
mult decât binevenită lectura în traducere românească a unei 
mici părți din opera exegetică a Fericitului Ieronim. 

In planul hermeneuticii biblice, Fericitul Ieronim are 
multe afinități cu metoda alegorică a școlii alexandrine. De 
la fondatorul acesteia, Origen, preia, pe lângă interpretarea 
spirituală, și interesul pentru filologia biblică. Apropierea de 
variantele ebraice ale cărților Vechiului Testament îl va ajuta 
să-și construiască o metodă proprie de interpretare, în cadrul 
căreia „adevărul ebraic” (Bebraica veritas) joacă rolul central. 
Pasajele problematice ale Scripturii, în concepția teologu- 
lui din Stridon, pot fi clarificate prin apelul la „originalele” 
ebraice. În cadrul controversei origeniste, Fericitul Ieronim se 

îndepărtează de maestrul alexandrin, ale cărui concepții doc- 
trinare, precum cea a preexistenței sufletelor, le va combate în 
scrierile sale de maturitate. 

În volumul de față, oferim cititorului un florilegiu din 
omiliile adunate pentru prima oară în volum de către G. 
Morin în ediţia sa din 1903. Încă din introducerea la Omi/ia 
la Psalmul 1, Fericitul Ieronim identifică simbolic Psaltirea 
cu o magna domus („mare casă”), unde accesul e dat de cheia 
principală (Sfântul Duh), ce descuie poarta de la intrare 
(adică primul psalm: Grandis itaque porta istius domus primus 
psalmus est), iar fiecare cameră (ceilalți psalmi) are la rândul 
său propria sa cheie interpretativă. Psa/firea a fost și este una 
dintre cărțile de căpătâi ale spiritualității și misticii creștine, 
fiind una dintre cele mai des comentate cărți ale Scripturii în 
literatura patristică. 

Omiliile de față au un stil simplu și poate prea concis și 
concentrat pentru cititorul modern, lucru explicabil prin fap- 
tul că acestea sunt structurate ca niște fișe de lectură pe mar- 
ginea psalmilor, fiind alcătuite pentru auditoriul Fericitului 
Jeronim din cadrul mănăstirii întemeiate de el la Betleem. 
Cu toate acestea, profunzimea, bogăția spirituală și dogmatică 
a acestor tălmăciri sunt incontestabile. lată, de pildă, tălmă- 
cirea anagogic-mesianică a unui verset din Psalmul 15: „Mai 
mult, fiindcă viața Mântuitorului este o pildă, cine altcineva 
ar putea spune că e lipsit de păcat nu numai când e treaz, 
ci chiar și în somn, și că a rămas neatins de toate nălucirile 
cărnii? Până şi oamenii drepți, care își doresc să fie aidoma 
Stăpânului și Învățătorului lor, își păzesc cu toată grija inimile, 
şi nu doar când sunt treji, ci și în somn, ca să nu fie învinși 

[de păcat], adică nu doar ziua, ci și noaptea. Mai trebuie să 
ținem seama și că a spus: «Mai mult, până și noaptea m-au 
dojenit rărunchii mei», ca să arate că, înainte de a se face noap- 
te sau înainte ca Mântuitorul Însuși să înceapă a fi în noapte, 
El a fost învăţat tot timpul de înțelepciunea Sa. Există și o altă 
tălmăcire, pornind de la faptul că Scriptura vorbește tot timpul 
despre calitățile lui Dumnezeu prin asemănare cu însușirile 
omenești. De vreme ce se spune, de exemplu, că [Dumnezeu] 
are picioare, ochi, urechi, mâini și altele de acest fel, atunci 
prin rărunchi trebuie să se înțeleagă locurile semințelor. După 
cum originea oamenilor și părțile trupului omenesc sunt 
ascunse în sămânță, tot așa și începutul gândurilor noastre 
și originea cugetărilor noastre au rărunchii lor. Astfel că, mai 
inainte de a trece ceva în faptă sau în cuvânt, cugetarea îl 
pune deja tacit în mișcare, în desfășurarea ei, și îl cercetează. 
Ca să se înțeleagă astfel că Domnul și Mântuitorul nostru, 
pe Care ÎI povăţuia în fiecare zi Cuvântul lui Dumnezeu, nu 
numai prin faptă și vorbă, ci nici măcar prin cuget sau înce- 
puturile cugetului, [...] n-a putut să păcătuiască. Nu pentru 
că Dumnezeu și Omul ar fi diferiți, ci fiindcă Fiul Omului și 
Fiul lui Dumnezeu sunt Unul și Același, iar uneori Se roagă 
ca om, alteori împlinește [rugăciunile] ca Dumnezeu”. 


Editura Institutului Biblic 
și de Misiune Ortodoxă 


ÎNTRODUCERE 


1. FERICITUL IERONIM ŞI CARTEA PSALMILOR. 
OMILIILE LA PSALMI. 


O cronologie a traducerilor și a lucrărilor exegetice care au 
la bază Cartea Psalmilor scrise de teologul din Stridon are ca 
punct de pornire revizuirea, astăzi pierdută, a traducerii latine 
a Psalmilor din varianta Vetus Latina făcută de acesta între 
anii 382-384, la cererea papei Damasus. Dintr-o mențiune 
prezentă în capitolul 135, pe care și-l dedică sieşi, din De 
viris illustribus, aflăm despre existența unei scrieri cuprin- 
zând șapte comentarii la Psa/mii 10-16!, pe care Fericitul 
Ieronim o enumeră printre operele sale scrise usgue în prae- 
sentem annum, id est, Theodosii principis decimum quartum 
(„până în anul curent, adică al paisprezecelea an de domnie 
al principelui Teodosie”)?. Această primă încercare exegetică 


1 Omiliile despre Psalmii 10 şi 15 din prezentul volum sunt consi- 
derate de unii cercetători ca făcând parte din această serie de comentarii. 
Ele au fost redactate în formă de comentarii, și nu de omilii, lucru ușor de 
sesizat din frecvența redusă a mărcilor oralității, preferința pentru hipotaxă 


şi argumentaţia mai elaborată prin care se disting de celelalte omilii. 
2 384 d.Hr. 

asupra Cărţii Psalmilor reprezintă o consecință a activității 
sale de traducător/diortositor al Sfintei Scripturi sub patro- 
najul papei Damasus și aparţine aceleiași perioade. Urmează 
Commentarioli in Psalmos (Scurte comentarii la Psalmi), datată 
de Kelly între 389-3913, dat fiind că Fericitul Ieronim făcuse 
o nouă traducere a Psalmilor după textul Sepzuaginzei în 
jurul anului 386. Această traducere, care avea să fie numită 
Psalterium Gallicanum, s-a bucurat de un atât de mare succes 
(a fost introdusă în ediția Vulgata, considerată canonică după 
conciliul de la Trent), încât a fost preferată traducerii iuxta 
Hebraeost realizată mai târziu (392), în cadrul programului 
de traduceri a cărților Scripturii în conformitate cu hebraica 
veritass al cărei garant stridonianul se proclamă a fi. 

Omiliile Fericitului leronim au fost datate începând cu 
389 d.Hr., când s-a încheiat construcția mănăstirii de călugări 
cu sprijinul financiar al nobilei romane Paula și când, luând 
în primire păstorirea ei, Fericitul Ieronim ar fi început să țină 
predici pentru a explica diferitele pasaje din Scriptură care se 
citeau la slujbele din fiecare duminică. Datarea exactă a fiecă- 
rei predici este însă dificil de stabilit, informaţiile privitoare 
la evenimente sociale și politice ale vremii fiind foarte puține. 

Pe lângă cronologie, omiliile ridică și o altă problemă. 
Este vorba despre autenticitatea lor. Caracterul de note, 
glose, al acestora, frazarea simplă pentru un autor care se 


> CF J.N.D. Kerry, Jerome. His Life, Writings and Controversies, 
Duckworth, London, 1975, p. 157. 

* După evrei; în conformitate cu textul ebraic. 

5 Adevărul ebraic. 

învinovățea că este un ciceronianf și puternica influență a 
metodei alegorice a lui Origen i-au făcut pe unii cercetă- 
tori să le conteste paternitatea ieronimiană. Într-un studiu? 
publicat în 1980, Vittorio Peri, subliniind diferențele sti- 
listice dintre acestea și restul operei teologului din Stridon, 
consideră Tractatus sive Homiliae in Psalmos o traducere și 
o adaptare liberă a unor texte origeniene, aducând ca argu- 
ment în favoarea teoriei sale faptul că în Epistola 112, adre- 
sată Fericitului Augustin, Fericitul Ieronim nu se enumeră 
în rândul comentatorilor Psa/tiri&. 

Pe de altă parte, Germain Morin, monahul benedictin 
care a publicat în 1903 pentru prima oară textul omiliilor, 
desemnându-l ca autor al acestora pe stridonian, își moti- 
vează opțiunea prin patru argumente”: 

a. prezența în Epistola 148, adresată lui Fortunatus de 
către Fericitul Augustin, a unui fragment din Omi/ia la 
Psalmul 93, fragment pe care episcopul de Hippona îl atri- 
buie Fericitului Ieronim; 

b. Cassiodorus citează în prefața comentariilor sale la 
Psalmi (PL 70, 12) un fragment dintr-o omilie a Fericitului 


* Cf. Epistola 22, 30 (PL 22, 416). 

7 V., Perr, Omelie origeniane sui Salmi. Contributo all edificazione del 
testo latino (Studi e Testi 289), sine nomine, Città del Vaticano, 1980. 

8 Cf. Epistola 112, 20 (PL 22, 929). 

? Cf. S. Hieronymi Presbyteri Tractatus sive Homiliae in Psalmos, in 
Marci Evangelium aliaque varia argumenta, partem nuper detexit, partem 
adulteris mercibus exemit, auctori vindicavit, adiectisque commentarius criticis 
primus edidit D. Germanus Morin, editio altera aucta et emendata, Turnholti 


Typographi Brepolis editores pontificii, MCMLVIII, pp. VI-X. 

Jeronim la începutul Evangheliei după Marcu (De principio 
Marci homilia, ediția Morin, p. 458); 

c. tot Cassiodorus, în Expositio în Psalmum XLI (PL 
70, 300), îl citează pe Fericitul Ieronim cu un fragment din 
Omilia la Psalmul 41; 

d. menționarea cărții Quaestiones Hebraicae in Genesim la 
sfârșitul Omiliei la Psalmul 15 (ut in libro quoque Hebraicarum 
Quaestionum diximus!9). 

Deși discuția asupra autenticității Omifii/or la Psalmi nu 
pare să fi fost încă tranșată!!, studii mai recente par să con- 
firme punctul de vedere expus de Morin”. 


19 „Precum am spus și în cartea Quaestiones Hebraicae.” 

1 Unii cercetători au căutat să împace cele două teorii, conjec- 
turând existenţa în cadrul scrierilor Fericitului Ieronim a unui gen 
intermediar între traducere și operă originală, dar tributară unui alt 
autor. În cadrul controversei origeniste, stridonianul ar fi încercat, 
folosindu-se în continuare de metoda și de unele explicații ale ilus- 
trului teolog alexandrin, să șteargă din scrierile sale orice urmă a 
influnţei acestuia (cf. „Introduction”, în: ORIGENE, Homélies sur les 
Psaumes 36 à 38, Sources Cbretiennes 411, texte critique établi par 
Emanuela Prinzivaili, introduction, traduction et notes par Henri 
Crouzel et Luc Bresard, Les Editions du Cerf, Paris, 1995, pp. 12-14; 
„Introduzione”, în: ÎLARIO DI POITIERS, Commento ai Salmi/1, intro- 
duzione, traduzione e note a cura di Antonio Orazzo, Città Nuova, 
2005, pp. 24-25). 

12 Charles Kannengiesser, în Handbook of Parristic Exegesis, în 
legătură cu paternitatea ieronimiană a omiliilor, este de părere că 
„there is no reason to doubt” (Charles KANNENGIESSER, Handbook 
of Patristic Exegesis. The Bible in Ancient Christianity, Brill, Leiden/ 
Boston, 2006, p. 1098). Recenta descoperire printre manuscrisele 
de la Bayerische Staatsbibliothek a unui număr de 29 de omilii la 

La Betleem, unde Fericitul Ieronim și Paula păstoreau 
fiecare o comunitate ascetică de monahi, respectiv monahii, 
exista obiceiul ca cele două comunităţi, cărora li se alăturau 
atât clerici locali, cât și mireni, să ia parte în comun la oficiul 
religios de duminică, ținut la biserica Nașterii Domnului”. 
În aceste împrejurări, omiliile (spre deosebire de comenta- 
rii, care reprezintă lucrări savante adresate bunilor cunos- 
cători ai Scripturilor și scriitorilor creștini contemporani) 
au în principal rolul de a instrui și de a edifica auditoriul, 
compus nu doar din monahi și clerici, ci și din novici, cate- 
humeni și simpli credincioși. În vreme ce comentariile erau 
redactate la masa de scris, autorul fiind înconjurat — după 
cum mărturisește în Epistola 22, când descrie truda celui 
care stăruie necontenit asupra cuvântului lui Dumnezeu — 
de variante ale Scripturii și alte scrieri exegetice, omilia este 
rostită ex fempore înaintea unei comunități de credincioși 
și transpusă apoi în scris sub forma unor note stenografice 
de către un copist, de aici și o serie întreagă de abateri și 
dificultăți de lecturare. 


Psalmi aparţinând lui Origen, de către cercetătoarea germană Marina 
Molin Pradel, și ediţia critică oferită de patrologul apusean Lorenzo 
Perrone (Lorenzo Perrone ed., Die neuen Psalmenbomilien. Eine 
kritische Edition des Codex Monacensis Graecus 314, Origenes Werke 
XIII, GCS 19, Berlin-München-Boston, Walter de Gruyter, 2015) 
vor furniza cu siguranță elemente noi în cadrul acestei dezbateri. 

13 Cf. Ferd. CAvALLERA, Saint Jérôme. Sa vie, son oeuvre, „Spicile- 
gium Sacrum Lovaniense” Bureaux, Louvain, Librairie Ancienne 
„Honoré Champion & Édouard Champion”, Paris, 1922, p. 129. 

Metoda interpretativă a Fericitului Ieronim impunea în 
primă instanță o expertiză filologică. Ea urmărea să stabi- 
lească corectitudinea textului de comentat prin confruntarea 
sa cu variantele recentiores și cea ebraică. Odată stabilit tex- 
tul, exegetul urma să profite de întreaga gamă de informații 
exterioare acestuia (istorice, geografice etc.) pentru a (re)crea 
contextul în care a fost emis. O atenție specială era acor- 
dată emițătorului textului. La fel ca exegetul grec Eusebiu 
din Cezareea!“, teologul latin acordă o importanță deosebită 
„vocii” care vorbește într-un psalm sau altul. Aceasta poate fi 
a lui David, a lui Moise sau, ca în majoritatea cazurilor, cea 
a Mântuitorului. La o analiză mai scrupuloasă a psalmilor 
raportați la Iisus Hristos, stridonianul observă o altă distincţie: 
aceea dintre psalmii în care Mântuitorul vorbește ca om, psal- 
mii în care reprezintă glasul Logosului Intrupat și psalmii în 
care vorbește în calitatea Sa divină de Dumnezeu-Fiul. 

După ce interpretarea literal-istorică a epuizat valenţele 
morale, pastorale ale textului, se trece la reliefarea sensului mai 
înalt, duhovnicesc al pasajului. Ultimul nivel de lectură îl con- 
stituie deci exegeza alegorică, în cadrul căreia teologul latin 
citează și adaptează rezultatele exegezei teologului alexandrin 
Origen. Efortul hermeneutic al stridonianului viza în special o 
actualizare a metodei alegorice origeniene, opunându-i rezul- 
tatele concepțiilor eretice ale timpului său. 


14 Cf Eusero DI CESAREA, Commento ai Salrni/1, Città Nouva 
Editrice, Roma, 2004, p. 19. 

De asemenea, pentru teologul din Stridon, rolul lectorului 
trebuia să fie unul activ. Finalitatea comentariilor nu este aceea 
de a atrage aderarea necondiționată a acestuia la convingerile 
comentatorului, ci mai degrabă aceea de a-i provoca judecată 
critică printr-o prezentare pe cât posibil obiectivă a părerilor 
adeseori contradictorii asupra unor termeni sau pasaje biblice. 
În Apologia împotriva lui Rufin, Fericitul Ieronim susține că 
principala responsabilitate a comentatorului unui text este 
aceea de a aduna opiniile deja existente și de a da explicații 
anumitor termeni dificili, rămânând ca puterea de decizie să 
fie atribuită cititorului înțelept (prudens lector), care la fel ca un 
zaraf bun face diferența între banii adevărați și cei calpii5. 


2.a. Nivelul filologic. Hebraica veritas. 


În concepția teologului din Stridon, exista o hebraica veritas, 
un adevăr ultim dat de varianta ebraică a Scripturii, opac pentru 
cei care „nu au nici măcar puține cunoștințe de limbă ebraică” 
(non saltim parvam notitiam linguae bebraicae habent). De aici și 
importanța cunoașterii limbii ebraice, a cărei sonoritate aspră 
părea să fie în conformitate cu austeritatea vieții ascetice, repre- 
zentând pentru stridonian o formă în sine de ascetism!$. 


15 Cf. Apologia adversus libros Rufini, 1, 16 (PL 428-429). Aceeași teorie, 
motivată și de smerenia de care trebuie să dea dovadă un bun monah față de 
opiniile deja statornicite în tradiția Bisericii și care exclude afirmarea trufașă 
a propriilor păreri, este prezentă și în Epistola 112,5 (PL 22,919). 

16 Cf Megan HALE WiLiAMs, The Monk and the Book. The Making 
of Christian Scholarship, The University of Chicago Press, Chicago and 
London, 2006, pp. 60-61. 

Fericitul Ieronim a fost, prin interesul său pentru nivelul 
filologic al Scripturii, un continuator al școlii filologice alexan- 
drine şi al lui Origen, fondatorul ei. Opera acestuia Hexapla, 
consultată de teologul latin la biblioteca din Cezareea, a con- 
stituit un important instrument de lucru pentru traducerile 
diferitelor cărți sacre în limba latină. Între 387 și 392, teologul 
latin a luat chiar în calcul posibilitatea de a traduce în între- 
gime monumentala operă origeniană în latină, așa cum avea 
să facă în 615 Paulus din Tella în siriacă”. În vreme ce ilustrul 
său predecesor nu a acordat un rol atât de important textului 
ebraic în elaborarea sistemului său exegetic, iar în expertizele 
sale de critică textuală se baza mai mult pe traducerile literale 
din variantele recentiores? decât pe textele ebraice, Fericitul 
Ieronim subliniază în repetate rânduri importanța variante- 
Jor ebraice în înțelegerea și interpretarea Scripturii și afirmă 
că are acces direct la izvoarele ebraice, declarându-se un bun 
cunoscător al limbii ebraice!” și al tradiţiilor interpretative 


1 Johannes QvasTEN, Patrology, vol. III, The Golden Age of Parristic 
Literature. From the Council of Nicaea to the Council of Calchedon, Christian 
Classics Inc., Westminster, Maryland, 1986, p. 223. 

19 Variantele recentiores reprezintă traducerile lui 'Theodotion, 
Symmachus și Aquila, incluse în ediția Fexaplei lui Origen. Au fost 
numite astfel deoarece, redactate în primele secole după Hristos, erau 
posterioare Sepruagintei, datată conform tradiției în perioada elenistică, 
pe vremea regelui Ptolemeu al II-lea. Mai apropiate de tradiția masore- 
tică, variantele recenziores (la care pe vremea Fericitului Ieronim fuseseră 
adăugate alte două variante grecești: edițiile Quinta și Sexta) aveau rolul 
de a furniza o alternativă la echivalările textului grecesc din Septuaginta, 
care ajunsese pentru creştini text „canonic”. 

1 Cercetătorii moderni tind să contrazică această afirmație, dar ceea 
ce importă în contextul elaborării programului exegetic al Fericitului 

rabinice. Apropierea de ceea ce considera a fi „originalul” 
ebraic, de fapt Textul masoretic, în redactarea căruia erudiții 
evrei s-au folosit de texte contemporane, ba chiar posterioare 
celor din Septuaginta, trebuie interpretată și ca o încercare 
de a-și construi, în peisajul exegeților anteriori și contempo- 
rani, o identitate proprie și o autoritate în domeniul exegezei 
biblice”. Hebraica veritas ajunge piatra de temelie a sistemu- 
lui interpretativ elaborat în comentariile la Proroci, primatul 
ei absolut constituind elementul de originalitate al textelor 
hermeneutice ale Fericitului Ieronim. 

Eforturile sale în această direcție au culminat cu traduce- 
rile iuxta Hebraeos, făcute fără mijlocirea variantelor grecești, 
precum Cartea Regilor, în prologul (celebrul Prologus Galeatus) 
căreia afirmă: Lege ergo primum Samubel et Malachim meum; 
meum, inquam, meum: quicquid enim crebrius vertendo et emen- 
dando sollicitius et didicimus et tenemus, nostrum est! 


Ieronim este nu atât nivelul propriu-zis al cunoașterii limbii ebraice de 
către stridonian, cât modul în care s-a folosit acesta de cunoștințele sale 
de ebraică, superficiale sau aprofundate, în cadrul sistemului său, modul 
cum au influențat conștiința și încrederea în hebraica veritas opțiunile 
sale de interpretare. 

2 Despre hebraica veritas și rolul jucat de aceasta în încercarea 
Fericitului Ieronim de a se impune drept un arbiter of the biblical truth, 
vezi cap. 3: „Interpretation and the Construction of Jerome`s Autho- 
rity”, din studiul lui Megan Hare WiLLiams, The Monk and the Book..., 
pp. 97-133. 

2 „Citeşte, așadar, cărțile 7 Samuel și Maleahi în traducerea mea, 
a mea, spun, a mea, căci orice detaliu pe care, traducând cu tenacitate 
și corectând cu atenție, l-am aflat și l-am păstrat al nostru este” (Biblia 
Sacra Iuxta Vulgatam Versionem, Adiuvantibus Bonifatio Fischer OSB, 


18 INTRODUCERE 


La nivelul scrierilor exegetice, deplina maturitate a concep- 
tului de ebraica veritas este atinsă în comentariile la Prorocii 
Vechiului Testament (opus prophetale). Spre deosebire de prede- 
cesorii săi, care în scrierile exegetice citează variantele recentiores 
şi, prin intermediul acestora, textul ebraic doar pentru a căuta 
puncte de sprijin pentru interpretarea alegorică a unui pasaj și 
deci pentru a lărgi posibilitățile de interpretare, precum Origen, 
sau care se mulțumesc să le enumere fără a se pronunța asupra 
raporturilor dintre ele, precum Sfântul loan Gură de Aur, Ferici- 
tul Ieronim emite judecăți de valoare asupra acestor variante”, 
căutând astfel să stabilească un text unic, corect și care implicit 
urma să restrângă și să condiționeze aria opțiunilor hermeneu- 
tice. Opoziția dintre variantele grecești sau latine și cea ebraică 
este, în concepția stridonianului, cea dintre adevăr și opinie, din- 
tre fons veritati” şi rivuli opinionum”. În Epistola 112, Fericitul 
Ieronim își rezumă astfel programul său de traducere și interpre- 
tare a Scripturii, subliniind, totodată, importanța pentru cititorii 
latini a acelei hebraica veritas pe care el s-a străduit s-o înfățișeze: 
Ego enim non tam vetera abolere conatus sum, guae linguae meae 
hominibus emendata de Graeco in Latinum transtuli, quam ea tes- 
timonia quae a Judaeis praetermissa sunt vel corrupta, proferre in 
medium; ut scirent nostri quid Hebraica veritas continere”. 


Iohanne Gribomont OSB, H.F.D. Sparks, W. Thiele; Recensuit et Brevi 


Apparatu Instruxit Robertus Weber OSB; Editio Tertia, Deutsche 
Bibelgesellschaft, Stuttgart, 1983, p. 366). 


2 Cf. Omilia la Psalmul 147. 

2 Izvorul adevărului.” 

2 „Micile râuri ale opiniilor.” 

25 Eu însă nu m-am străduit atât să compromit variantele vechi, 
pe care de altfel, corectându-le, le-am tradus din greacă în latină pentru 

Atenţia pentru variantele textului ebraic este manifestă 
și în omiliile la Psalmi. Deși nu cu aceeași regularitate și nu 
într-o formă atât de elaborată ca în comentariile la Proroci, 
hebraica veritas vine să clarifice eventualele nepotriviri din- 
tre variantele recentiores, ca în începutul Ormiliei la Psalmul 
15, prin clarificarea termenului machtam, prezent în ediția 
Quinta sau în încheierea aceleiași omilii, când sunt explicate 
sensurile termenului ebraic sala. 

Uneori, referința la varianta ebraică are un simplu rol 
didactic, căutând să instruiască audiența cu privire la un 
termen ebraic preluat în variantele grecești și latine ale 
Scripturii. Este cazul termenului 2//e/uia, a cărui explicație 
constituie un prilej pentru un excurs ex cathedra despre 
cele zece nume ale lui Dumnezeu la evrei2. Alteori, elu- 
cidarea „adevărului ebraic” și întâietatea acordată acestuia 
influențează direct procesul exegetic. Astfel, în tâlcuirea ver- 
setului: „Îl vedeam tot timpul pe Dumnezeu înaintea ochilor 
mei”?7, Fericitul Ieronim precizează că în ebraică apare ver- 
bul seZezhi, care s-ar traduce prin „puneam” (înaintea ochilor 
mei tot timpul pe Dumnezeu), iar interpretarea pe care o dă 
pasajului pornește de la această variantă, și nu de la cele în 
greacă ori latină”. 


oamenii care vorbesc limba mea, cât mai degrabă să pun la dispoziția 
tuturor acele mărturii care au fost omise sau corupte de către iudei, 
astfel încât ai noștri să ştie ce cuprinde adevărul ebraic” (Episzola 112, 
20; PL 22, 929). 

% Cf Omilia la Psalmul 146. 

27 Psalmul 15, 8. 

% Cf. Omilia la Psalmul 15. 

2.b. Trimiterile la literatura și cultura păgână 


Fără a face parte propriu-zis din teoria exegetică ieroni- 
miană, fiind mai degrabă un corolar al practicii acesteia de 
către un creștin cu o temeinică educaţie „laică”, raportarea la 
cultura păgână reprezintă un aspect dificil de evitat al scrie- 
rilor Fericitului Ieronim. Bun cunoscător al literaturii latine 
păgâne, elev al ilustrului gramatic Aelius Donatus, stridoni- 
anul nu ezită să facă aluzii ori referiri directe în scrierile sale 
la autori precum Vergilius, Persius, Varro, Seneca, Lucretius, 
Plautus etc. 

Înainte de a face o trecere în revistă a referințelor la 
autori păgâni prezente în Ornihiile la Psalmi, trebuie să facem 
o distincție între citatele propriu-zise, cu precizarea exactă a 
autorului sau doar cu mențiunea sunt qui dicunt, și parafra- 
zările ori simplele aluzii la anumite pasaje care fie au ajuns 
proverbiale printre vorbitorii de latină cu un anumit grad de 
cultură, fie reprezintă, la rândul lor, citări din compendiile de 
sentențe, culese din autorii clasici, pe baza cărora erau predate 
în școlile vremii gramatica ori retorica. 

Majoritatea ocurenţelor din textul omiliilor se încadrează 
în cea de-a doua categorie, reprezentând citate involuntare, 
dovedind, dacă mai era nevoie, perfecta asimilare a culturii 
păgâne de către creștinismul triumfător din secolul al IV-lea. 

Singurul citat redat verbatim este cel din Persius”, al cărui 
nume nu este menţionat, autorul mulțumindu-se să precizeze 


2 „O, frământări omeneşti, cât de mare-i deșertul din toate!” (O, curae homi- 
num, o quantum est în rebus inane! — Persius, Satire, |, 1). 

că „filosofii și poeții spun”. Rolul său în contextul interpre- 
tării Psa/mului 93 este acela de a demonstra superioritatea 
înțelepciunii inspirate de divinitate, care ante multa saecula” 
a emis o judecată similară prin versetul: „Domnul cunoaște 
gândurile oamenilor că sunt deșarte”:!. 

Mai interesantă, din punct de vedere al participării sale la 
demersul exegetic, este referința la poetul epicureic Lucretius. 
Pentru a explica versetul: „Luminat-au fulgerele Lui lumea”3, 
stridonianul face recurs la teoria epicureică despre produce- 
rea fulgerelor expusă în cartea a VI-a a poetului Lucretius. 
Fulgerul ia naștere prin ciocnirea norilor împinși de vânt. Prin 
cearta (quoddam certamen) dintre ei se produce tunetul, apoi 
fulgerul. Pe baza acestor informaţii este aplicată metoda ale- 
gorică, potrivit căreia fulgerul numește cuvântul Domnului, 
iar norii „semnifică prorocii și mai ales apostolii. Acești nori, 
dacă nu se ciocneau între ei, nu puteau arăta strălucirea lor. 
Dacă însă se ating ca să tune împreună într-o singură direcție, 
cad fulgere pe tot cuprinsul pământului”. Textul păgân este 
alăturat celui sacru, pe care îl completează și împreună cu care 
formează o bază pentru exegeza alegorică. 

Cu deosebirea că este folosit pentru a sprijini o interpre- 
tare literală cu finalitate pastoral-didactică, același recurs la 
concepțiile „științifice” ale vremii pentru a explica Scriptura îl 
întâlnim și la Sfântul Vasile cel Mare în omiliile sale la Psalmi 
ori în omiliile la Hexaemeron, care abundă de informații de 


3% „Cu multe secole înainte.” 
31 Psalmul 93, 11. 
32 Psalmul 96, 4. 

ordin astrologic, zoologic, medical etc., menite să instruiască 
audiența predicilor sale. 


2.c. Interpretarea literal-istorică. 


Diferența dintre înțelegerea modernă a expresiei „sens 
literal” și cea patristică este destul de mare. Pentru un 
modern, sens literal înseamnă „ceea ce a vrut să spună în 
primă instanță autorul”, în vreme ce pentru scriitorii patris- 
tici literalitatea era sinonimă cu materialitatea brută a tex- 
tului, cuvântul care precede orice tip de interpretare, mate- 
rialitate care traduce în plan mental o serie de informaţii de 
ordin istoric, geografic, medical etc., sensul literal înglobând 
de fapt realia biblică. Sensul literal stă la baza celui alegoric, 
abia după ce cititorul ia act de nivelul trupesc al textului 
(carnaliter) se poate înălța la cel duhovnicesc (spiritaliter). 
Adepții alegoriei au mers mai departe și au afirmat că rămâ- 
nerea la sensul literal poate fi chiar păguboasă pentru lector. 
Origen, de pildă, susținea că există pasaje în Scriptură fără 
un sens literal valabil și că acestea au fost lăsate astfel de 
divinitate drept pietre de poticneală care să oblige citito- 
rul să depășească nivelul corporal al textului”. De asemenea, 
pentru Sfântul Grigorie de Nyssa nivelul literal este mai 
puțin vrednic de Dumnezeu, el nu poate servi drept „hrană 
rațională celor raționali” și, fără a fi prelucrat de exegetul 


% Cf. Despre principii, IV, 3, 4, apud Henri CnouzeL, Origen. 
Personajul, exegetul, omul duhovnicesc, teologul, Ed. Deisis, Sibiu, 1999, 
p. 114. 

care scoate din el sensul înalt, duhovnicesc, poate fi chiar 
primejdios pentru credincios". 

La polul opus se aflau antiohienii, care vedeau în demer- 
sul alegoric un risc. Distanța mare dintre text și unele inter- 
pretări spirituale i-a făcut să considere alegoria mai degrabă 
o răstălmăcire decât o interpretare. În această privință, Sfân- 
tul Vasile cel Mare spune: „Mi se pare însă că cei care [...] 
folosesc interpretarea alegorică au încercat să dea credit 
Scripturii punând pe seama ei propriile lor idei, schimbând 
sensul cuvintelor Scripturii cu folosirea unui limbaj figu- 
rat. Înseamnă însă să te faci mai înțelept decât cuvintele 
Duhului, când, în chip de interpretare a Scripturii, introduci 
în Scriptură ideile tale. Deci să fie înțeleasă Scriptura așa 
cum a fost scrisă”? 

Fericitul Ieronim, ca discipol al Sfântului Grigorie Teo- 
logul și, totodată, al lui Didim cel Orb — videns meus, cum 
îl numește într-o epistolă” —, se folosește de ambele tipuri de 
interpretare. Deși o favorizează pe cea alegorică, interpretarea 
literal-istorică nu este neglijată acolo unde se dovedește a fi 
în conformitate cu hebraica veritas şi catholica fides. Mai întâi 


% Cf Ierom. Agapie Corsu, Sfânzul/ Grigorie de Nyssa — tâlcuitor al 
Scripturii. O introducere în exegeza biblică patristică, Ed. Sfântul Nectarie, 
Arad, 2011, pp. 149-156. 

5 Cf Omilii la Elexaemeron, IX, |, în: SFÂNTUL VASILE CEL MARE, 
Scrieri, partea I, PSB 17 (serie veche), traducere, introducere, note și 
indici de Pr. D. Fecioru, Editura Institutului Biblic și de Misiune al 
Bisericii Ortodoxe Române, București, 1986, p. 171. 

3% „Văzătorul meu.” 

37 Epistola 112, 4 (PL 22,918). 

trebuie făcută precizarea că teologul latin face o distincție între 
sens literal și sens istoric. Asupra celui literal plana condamna- 
rea apostoluluis, astfel că Fericitul Ieronim, cel puțin la nivelul 
terminologiei, evită să-l folosească, punându-l pe seama iude- 
ilor care nu L-au recunoscut pe Hristos. Înțelegerea textului 
iuxta historiam poate sta însă în anumite condiții alături de cea 
alegorică fără a-i fi ştirbită în vreun fel importanța. Această 
fină distincție este grăitor reliefată în Omilia la Psalmul 10. 
În explicarea versetului: „Nădăjduiesc în Domnul; cum ziceți 
sufletului meu: «Mută-te în munți ca o vrabie»?”%, Fericitul 
Ieronim se opune celor „care mănâncă crude cărnurile Mielului 
și urmează litera care ucide” și care caută „să tălmăcească acest 
psalm ca referindu-se la David, când fuge din fața lui Saul și 
este constrâns să locuiască în deșert”. El însuși, tâlcuind spiri- 
taliter, raportează psalmul la Hristos, dar admite că cel care îl 
interpretează alegoric „va putea desigur sprijini înțelesul sfânt 
al celor care raportează psalmul la Hristos, afirmând însă că 
întregul pasaj poate fi interpretat și ca referindu-se la persoana 
prorocului, adică a omului drept”. 

Ca și în cazul lui Origen, pentru teologul din Stridon, 
Scriptura, Cuvântul lui Dumnezeu, nu poate conține afirmații 
contradictorii, nu se poate contrazice pe sine. Pentru a împăca 
pasajele problematice sau traducerile diferite ale aceluiași text, 
teologul din Alexandria face apel la alegorie, susținând că 
eventualele inconsecvențe sunt ușor de depășit dacă cititorul 


3 Cf 2 Corinteni 3,6. 
3 Psalmul 10, 1. 
4 Omilie la Psalmul 10. 

se înalță la nivelul spiritual al înțelegerii Scripturii. Același 
demers de susținere a consensului Cuvântului revelat poate fi 
constatat și în opera exegetică a stridonianului, cu mențiunea 
că mijloacele de argumentare diferă. Astfel, pentru a pune 
de acord variantele recentiores cu Septuaginta, în Omilia la 
Psalmul 15 se folosește de contextul istoric al redactării tra- 
ducerii grecești din timpul regelui Ptolemeu: „Se ivește între- 
barea de ce tâlcuitorii Sepruagintei au căutat să tălmăcească 
în mod diferit față de ceea ce este în ebraică sau în celelalte 
variante. Sunt multe pasajele din care acest lucru se poate 
înțelege, dar cel mai bine reiese din începutul Psalmului 9. 
Acesta începe în ebraică cu /zmanasse almuth laben, ceea ce a 
fost tradus de Symmachus prin: «Izbânda fiilor adolescenței», 
iar în Quinta prin: «Izbânda fiilor tinereții». Tâlcuitorii 
Septuagintei, nedorind a dezvălui fățiș regelui Ptolemeu și 
neamurilor pătimirile și Învierea Mântuitorului, au tălmăcit 
prin: «Întru sfârșit pentru cele ascunse ale Fiului», arătând 
prin acest titlu că au ținut să ascundă anumite taine, pe care 
nu au vrut să le împărtășească. La fel și aici au ales să tălmă- 
cească pe mactham prin ornhoypațiav, adică lucru vrednic 
de a fi înscris pe o stelă, fiindcă «smerenia», «cinstea», «nepri- 
hănirea» și «desăvârșirea» se vădeau [toate] nu într-un om 
(căci nu este nimeni care să îndrăznească a se numi cu acest 
nume), ci în Fiul lui Dumnezeu. Pentru ca astfel noi să sur- 
prindem un înțeles ascuns în titlu și altul dezvăluit în cuvânt”. 

Interpretarea spirituală se aplică în ultimă instanță con- 
struind un supra-text numai după ce filologia biblică (%eġra- 
ica veritas) stabileşte un text, iar primul nivel de receptare, cel 
Literal-istoric, circumscrie un con-text. 

2.d. Interpretarea alegorică 


Fondată pe baze scripturistice“!, interpretarea alegorică 
deţine un loc privilegiat în literatura patristică. Primul teore- 
tician al acestei metode exegetice a fost Origen. Strâns legată 
de teologia sa, exegeza origeniană stipula în esență că, după 
cum omul este compus din trup, suflet și duh (corpus, anima, 
spiritus), la fel și Scriptura îmbină trei înțelesuri care vizează 
fiecare dintre elementele constitutive ale individului uman 
(sensum historicum, moralem, mysticum). Alegoria nu exclude 
celelalte sensuri, ci le ridică la un nivel mai înalt. Lipsa per- 
spectivei spirituale duce la orbire, acționând ca un văl” între 
adevărata semnificație a Scripturii și ochii celor care o citesc. 
Vechiul Testament, în totalitatea sa, nu era altceva decât o 
prefigurare a lui Hristos. Între Vechiul și Noul Testament 
Origen vede o relaţie identică celei dintre imagine și model, 
dintre tip şi prototip. 

Relația Fericitului Ieronim cu Origen — și în special cu 
sistemul interpretativ al acestuia — a evoluat în decursul ani- 
lor de la deferență servilă la o judecare critică a ilustrului 
înaintaș. Alături de înverșunarea polemică, prevalența alego- 
riei este unul dintre aspectele care ies cel mai pregnant în 
evidență din lectura Omifiilor la Psalmi. În Omilia la Psalmul 
147, de pildă, Fericitul Ieronim, pornind de la etimologia 
cuvintelor „lerusalim” (imaginea păcii) și „Siom (veghe), vede 


“1 Cf 1 Corinteni 10, 1-11; 2 Corinteni 3, 6; Galateni 4, 21-31 (verse- 
tul 24 conține şi termenul dăânyoposueva), Evrei 10, 1. 
12 Cf. 2 Corinteni 3, 4-18. 

în exclamaţia inițială din psalm un îndemn adresat sufletului 
ce trăiește în Biserică, caracterizat de pacea care vine odată cu 
mărturisirea lui Hristos, și Bisericii, care are rolul de a veghea 
asupra dreptei credințe. Porțile Sionului, ale Bisericii, sunt 
prorocii care ocrotesc mesajul Evangheliei și-i țin la distanță 
pe eretici: „Marcion nu a acceptat Vechiul Testament și fără 
porțile Vechiului Testament nu a putut să intre în Evanghelii”. 
Întărirea încuietorilor porţilor Sionului înseamnă, de fapt, 
acceptarea Cuvântului revelat în întregimea Sa și combate- 
rea necontenită a celor care caută să-l corupă ori să-l răstăl- 
măcească. Tot în Omilia la Psalmul 147, versetele: „Cel care 
face să crească fânul în munți” și: „Și dă animalelor de povară 
hrana lor”, interpretate spiritaliter, fac referire la cuvântul lui 
Dumnezeu, hrana duhovnicească, pe care Dumnezeu o face 
să crească în munții Scripturii sub formă de fân, pentru cei 
care acceptă doar litera textului, ființe inferioare asemănate 
animalelor de povară și sub formă de cereale pentru oamenii 
care, dovedindu-se ființe raționale, se ridică la înălțimea sen- 
sului duhovnicesc al Scripturii. 

Interesant este cum, fără a părăsi metoda alegorică a 
înaintașului alexandrin, Fericitul leronim combate unele 
concepții origeniene potrivnice credinței ortodoxe, precum 
cea despre preexistenta sufletelor. 

Adoptând interpretarea hristologică a Psa/mului 88, teo- 
logul latin reliefează opoziţia dintre mila de pe pământ și ade- 
vărul din ceruri, care se prefigurează în pasajul: „În veac mila 
se va zidi, în ceruri se va pregăti adevărul Tău”*?. Conform 


43 Psalmul 88, 3. 

concepției lui Origen despre preexistența sufletelor, sufletele 
se află toate în ceruri, absorbite în contemplarea imaginii lui 
Dumnezeu, iar prin satietas, săturarea de contemplația divină, 
ori prin răceala, distanțarea de Dumnezeu, decad din sta- 
rea inițială, ajungând să primească trupuri și să fie trimise 
pe pământ“. Cum mai pot fi cerurile împărăția adevărului 
— se întreabă, dar, teologul din Stridon —, de vreme ce și cei 
care le locuiesc păcătuiesc? Care ar mai fi sensul rugăciunii: 
„Facă-se voia Ta precum în cer așa și pe pământ”, dacă nici 
în Împărăţia cerurilor voia Sa nu este respectată“? 


3. CONCLUZII 


Importanța Omiliilor la Psalmi pentru opera stridonianu- 
lui este mai ușor de sesizat dacă se ține cont de contextul 
emiterii, finalitatea și publicul căruia i-au fost adresate. Scrise 
după stabilirea teologului latin la Betleem, ele au valoare de 
document, întregind tabloul din epistole al vieții ascetice a 
comunității păstorite de acesta. 

Pe lângă explicarea pasajelor citite în timpul slujbei 
duminicale, omiliile servesc și pentru a polemiza cu iudeii, 
păgânii sau ereticii. După cum el însuși mărturisește în prolo- 
gul lucrării Dialog împotriva pelagienilor, stridonianul nu și-a 
precupețit niciodată vreun efort pentru a face din dușmanii 


“ Cf cap. „Biserica preexistenței și a căderii”, în: H. CROUZEL, 
Origen... pp. 279-297. 

% Matei 6, 10. 

% Cf. Omilie la Psalmul 88. 

Bisericii proprii dușmani”, În omilii sunt combătuți și acope- 
riți cu vituperații Marcion, Mani, Eunomie, Arie, Macedonie, 
Valentin, Novatus, Maximilla etc. 

Dacă, din perspectivă stilistică, pentru cititorul obișnuit 
cu frazarea complexă rămân totuși o dezamăgire jocurile de 
cuvinte, figurile verbale care caracterizează opera Fericitului 
Ieronim, neajunsurile fiind dificil de motivat, în afară de fap- 
tul că avem de a face cu discursuri improvizate, transpuse abia 
post factum în scris şi nu de către autorul însuși“, din perspec- 
tivă retorică aceste neajunsuri pot fi privite și ca un avantaj. 
Avem în Omiliile la Psalmi ale teologului latin o mărturie 
mai puțin pentru modul de redactare, cât pentru modul de 
enunţare a unui discurs înaintea unei audienţe. Ca și în cazul 
lui Origen, pentru teologul latin omiletica era strâns legată 
de exegeza biblică. Edificarea morală și dogmatică trebuiau 
să reiasă din buna înțelegere a Scripturii. Predicile duminicale 
au constituit pentru stridonian un prilej binevenit de a-și da 
frâu liber zelului polemic, prin intermediul căruia dobândise 


“7 (Respondebo) numquam me haereticis pepercisse et omni egisse studio 
ut hostes Ecclesiae mei quoque hostes fierent (Dialogus adversus Pelagianos, 
Prologus, 2; PL 23, 519). 

48 O traducătoare a omiliilor în limba engleză merge mai departe și 
emite, ce-i drept în treacăt și fără a insista, ipoteza ignoranței autorului 
cu privire la transcrierea și păstrarea lor în formă scrisă. Deşi seducătoare, 
având marele avantaj de a rezolva astfel multe dintre problemele ridicate 
de cercetători de la prima publicare a omiliilor de către Morin, această 
ipoteză este greu de susținut (cf The Homilies of Saint Jerome, volume I, 
translated by sister Marie Liguori Ewald, The Catholic University of 
America Press, Washington D.C., 1964, p. xix). 

o considerabilă faimă unanim recunoscută printre scriitorii 
contemporani. De altfel, el însuși mărturisește în repetate 
rânduri un anumit disconfort față de această abilitate înnăs- 
cută a sa, de care se lăsa cu prea multă ușurință purtat chiar 
și atunci când finalitatea unei scrieri nu ar fi cerut-o, ba mai 
mult poate că ar fi și interzis-o. În celebra Episzolă 22, care are 
ca scop mărturisit întărirea sufletească și încurajarea fecioa- 
rei Eustochia în vederea păstrării neprihănirii sale trupești 
și sufletești, simțind că zelul polemic, virulența verbală în 
criticarea moravurilor contemporane îl îndepărtează de țelul 
propus, afirmă că preferă să tacă, căci, dacă ar continua, îi este 
frică că mai mult ar ocări decât ar da sfaturi”. 

Îmbinând filologia biblică cu hermeneutica, interpretarea 
istorică” cu cea alegorică, verva polemică (Responde, Iudeae! 
Audi, baeretice!) cu expunerea bine argumentată logic, Fericitul 
Ieronim ne oferă prin omiliile sale la Psalmi o pagină vie din 
istoria creștinismului timpuriu. 


kk k 


Prezenta traducere urmează textul latin al ediției îngrijite de 
G. Morin”, cuprinzând Omiliile la Psalmii 146-149 din prima 
parte și a doua serie de omilii novissime repertae dedicate psalmi- 
lor (pp. 329-447 ale ediției). 


® Epistola 22, 28 (PL 22, 413-414). 

5 S. Hieronymi Presbyteri Tractatus sive Homiliae in Psalmos, in Marci 
Evangelium aliague varia argumenta, partem nuper detexit, partem adulte- 
ris mercibus exemit, auctori vindicavit, adiectisgue commentarius criticis pri- 
mus edidit D. Germanus Morin, editio altera aucta et emendata, Turnholti 


Typographi Brepolis editores pontificii, MCMLVIII. 

OMILIE LA PSALMUL 146 


„Lăudaţi-L pe Domnul, căci bine este un psalm.” Psalmul 
146 are în titlu cuvântul a//z/uia. Cei care nu cunosc limba 
ebraică obișnuiesc, când văd că în titlul psalmilor apare cuvân- 
tul aleluia, să întrebe ce înseamnă. Acest psalm are cuvântul 
alleluia nu numai în titlu, dar și la început. De fapt, când [în 
latină] se spune: „Lăudaţi-l pe Domnul”, în ebraică se spune: 
alleluia. Căci la evrei Dumnezeu are zece nume: este numit 
„Sabaoth”, „Saddai”, „Eloim”, „E/”, „lao”, „Eser” și „Iaia”. Unul 
dintre celelalte nume este cel de „Ia”. Iar „Ia” se traduce prin 
„invizibil”. Așadar, când noi spunem: „Lăudaţi”, în ebraică 
se spune: allelu. Ei spun: alelu Ia ca și cum ar spune: allelu 
Sabaoth, allelu Saddai, allelu Eloim. Prin urmare, la fel și aici 
spun: allelu Ia. Şi atunci, Iheodotion, care este unul dintre 
tălmăcitorii [Bibliei], dorind să transmită sensul literal al 
tălmăcirii, spune: aiveire Tov "162. De ce am vorbit despre 
toate acestea? Ca să știm [de ce] acest psalm începe cu alle- 
luia: „Lăudaţi-L pe Domnul”. La această tălmăcire, când vom 
fi ieşit, veți cugeta în inimile voastre; de altfel, expresia va fi 
discutată mai pe larg. 


! Psalmul 146, 1 (în Vulgata). 
2 „Lăudaţi-L pe Ia.” 

„Lăudaţi-L pe Domnul, căci bine este un psalm.” Nu se 
spune: „Bun este un psalm”, ci, fără a face acordul: „Bine este 
un psalm”. Aceasta înseamnă: un lucru bun este a cânta psalmi. 
A cânta, însă nu cu vocea, ci cu inima. Câţi [nu sunt care] 
au voce bună, dar, fiindcă sunt păcătoși, cântă prost psalmi? 
Cântă bine psalmi cel care cântă în inimă, cel care Îi cântă lui 
Hristos nu prin glas, ci prin cuget. 

„Lauda să fie plăcută Dumnezeului nostru.” Lauda — nu 
prin glas, ci prin cuget — să fie plăcută. Astfel și Noe, de 
pildă, a adus jertfe „și a mirosit Domnul mireasmă plăcută”. 
Multe sunt cele ce se pot spune, noi trebuie însă să rezu- 
măm pe scurt tot ceea ce-i important din fiecare, ca să vădim 
înțelesul mai înalt mai degrabă decât vorbele mai lungi. 

„Zidind Ierusalimul, Domnul îi va aduna pe cei risipițis 
ai Israelului.”? Cum trebuie să fie zidit Ierusalimul și cum 
trebuie să fie adunată risipirea s-au spus deja. Așadar, fiindcă 


3 Cf. EvAGRIE PONTICUL, Sententiae ad virginem, 35: WE Ano 
kapõíagç gou, kai ur) kiver u6vov TŇV yàðooáv oov Ev TG OTGHa- 
Ti oov („Cântă din inima ta, și nu doar mișca limba în gura ta!”). Vezi 
Hugo GnessMAnNN, „Nonnenspiegel und Mânchsspiegel des Euagrios 
Pontikos”, în: Texte und Untesuchungen der Altchristlichen Literatur, vol. 4, 
Leipzig, 1913, p. 149. 

4 Psalmul 146,1. 

5 Facerea 8,21. 

* Este vorba despre comunitățile evreieşti dispersate ca urmare a 
distrugerii Ierusalimului (sec. al VI-lea î.Hr.), despre diaspora evreiască 
(de altfel, în textul grecesc din Septuaginta este folosit termenul 5.00N0- 


LA . ~” a x a . A. . -. . 
pá, „diasporă”, cuvânt care a pătruns în limba română prin intermediul 
limbii franceze). 


7 Psalmul 146,2. 

despre aceste două versete s-a discutat [deja] și nu trebuie să 
construim peste o temelie străină’, să trecem la cele rămase. 
Să vedem, așadar, în ce fel trebuie să fie zidit Ierusalimul. Şi, 
într-adevăr, în cele rămase cuvântul prorocesc? a înfățișat [în 
ce fel]. 

„Cel care îi vindecă pe cei zdrobiţi cu inima.”! Luaţi seama 
cum este zidit Ierusalimul! Este vindecat de inima zdrobită. 
Inima zdrobită și smerită Dumnezeu nu o va urgisi!!. 

„Și Cel care leagă rănile lor.” Tu zdrobește-ţi inima ta 
și Dumnezeu îţi leagă rănile tale! Samariteanul care cobora 
din Ierusalim în Ierihon, când l-a văzut pe cel rănit care 
zăcea pe drum, a legat rănile lui'5. Despre aceasta se vorbește 
și acum: „Și Cel care leagă rănile acelora”. Aceasta se spune 
despre cei care se căiesc. Despre cei care nu se căiesc însă se 
spune: „Nu se poate pune deasupra [rănilor lor] cataplasmă, 
nici ulei, nici fașe”!*. 

„Cel care numără mulțimea stelelor.”!5 Ce [înțeles] de- 
curge tâlcuind după literă: „Și Cel care leagă rănile lor, Cel 
care numără mulțimea stelelor”? Dar, de vreme ce i-a vinde- 
cat pe cei zdrobiți cu inima și a legat rănile lor, [înseamnă că] 
i-a prefăcut în stele pe cei care mai înainte fuseseră zdrobiți 


8 Cf. Romani 15, 20. 
? Cf. 1 Petru 1,19. 

19 Psalmul 146, 3. 

u Gf Psalmul 50, 18. 
12 Psalmul 146, 3. 

13 Cf Luca 10, 25-37. 
14 Cf. Isaia 1,6. 

15 Psalmul 146,4. 

şi mai apoi vindecaţi!$. „Cel care numără mulțimea stelelor.” 
Mulțimea. Căci mulți au fost cei care au păcătuit, mulți sunt 
cei care au fost vindecați. „Cel care numără mulțimea stele- 
lor.” Nu îi numără pe cei răniți, ci îi numără pe cei care au fost 
deja prefăcuți în stele. Dumnezeu nu-i numără decât pe cei 
care sunt vrednici de [a fi] în rândul Său. 

„Și Cel care le cheamă pe toate pe nume.” Fiindcă se referă 
la Luceafăr și la Orion, la cele pe care le vedem în cer, putem 
înțelege și în felul următor: minunat este Dumnezeu, Care 
a făcut cerul și pământul și toate cele care se află într-însele. 
Noi însă să înțelegem în așa fel încât să ne fie de folos ceea ce 
săvârșim în fiecare zi. „Și Cel care le cheamă pe toate acestea 
pe nume.” Vreți să știți cum sunt făcute stele din [oamenii] 
zdrobiți? Este scris în Facere că Dumnezeu l-a scos pe Avraam 
și i-a arătat stelele și i-a spus: „Astfel va fi sămânța ta”!€. „Și 
Cel care le cheamă pe toate pe nume.” Din „Avram” l-a numit 
„Avraam”. Era numit „Avram” în Caldeea, iar în cer este numit 
„Avraam”™”. În timp ce a fost făcut stea, este numit și „Avraam”. 
Cel care înainte era Saul mai apoi, în cer, este numit „Pave!”. 
Ioan și Iacov [sunt numiți] „fiii tunetului”2, tunetul aflându-se 
desigur în cer. De aceea stelele sunt numărate, [de aceea] sfinții 
sunt numărați și doar singur Hristos nu poate fi numărat. 


16 Înţelesul pe care îl dă Fericitul Ieronim „prefacerii în stele” nu este, 
desigur, cel literal al cosmologiei origeniste sau al mitologiei clasice gre- 
co-latine, ci alegoric, trimițând doar la ideea de mântuire. (nota editurii; 
în continuare „n.ed.”) 

17 Psalmul 146, 4. 

18 Cf. Facerea 15,5. 

19 Cf. Facerea 17, 5; Neemia 9, 7. 

20 Marcu 3, 17. 

„Mare este Dumnezeul nostru și mare este puterea Sa și 
înțelepciunea Sa nu are număr!””! Mare este puterea! Hristos 
este puterea și înțelepciunea lui Dumnezeu. Și înțelepciunea 
Lui nu are număr. Hristos este înțelepciune și singură înțe- 
lepciunea nu poate fi numărată. 

„Domnul îi ridică pe cei blânzi.”?? Care sunt aceste stele? 
„Domnul îi ridică pe cei blânzi.” Cei blânzi sunt prefăcuți 
în stele. „lar cei drepți vor străluci precum stelele cerului”&, 
spune Daniel. „Dar îi smerește pe cei păcătoşi până la pă- 
mânt.”2 Luaţi seama la deosebirea dintre situații! Îngeri se 
prăbușesc la pământ, oameni merg în cer. „Domnul îi ridică 
pe cei blânzi.” Blândețea cheamă la cer, mândria doboară la 
pământ. „Dar îi smerește pe cei păcătoşi până la pământ.” 

„Cântaţi-l lui Dumnezeu prin mărturisirea [păcatelor]? 
Acest lucru l-a împlinit David, care a fost pentru noi pildă 
de dreptate şi de pocăință. Căci, pocăindu-se el însuși, ne-a 
învățat pe noi cum trebuie să ne căim. Luaţi seama la sfinții 
proroci, pentru că nu numai dreptatea lor ne-a fost cu folos, 
ci și păcatul lor. 

„Cântaţi-l Dumnezeului nostru cu harfa!” Niciuna din- 
tre corzile virtuţilor să nu fie ruptă! Întregi, corzile virtuților 
să cânte împreună! Cântaţi-l Dumnezeului nostru cu harfa! 
Harfa are multe corzi; dacă s-a rupt una, nu poate fi scos 


21 Psalmul 146,5. 
2 Psalmul 146, 6. 
2 Cf Daniel 12,3. 
24 Psalmul 146, 6. 
2 Psalmul 146,7. 
2 Psalmul 146,7. 

sunetul. La fel și omul sfânt, deși e sfânt, dacă îi lipsește o 
virtute, nu poate scoate un sunet melodios. 

„Cel care acoperă cerul cu nori." Acest cer pe care îlvedem 
[cu ochii] nu poate fi acoperit cu nori. Altul însă este cerul și 
alții sunt norii [despre care vorbește psalmistul]. „Și adevărul 
Tău [ajunge] până la nori.” Așadar, adevărul lui Dumnezeu 
[ajunge] până la acești nori, care sunt împrăștiați de suflarea 
iute a vântului? Adevărul lui Dumnezeu este Hristos. „Eu 
sunt Calea și Viața și Adevărul.” Deci adevărul lui Hristos 
este în aceşti nori, care în sine nu au esența adevărului? Poate 
fi acest lucru cu putință, ca, acolo unde este adevărul, vântul 
să aibă puterea de a-l risipi? „Voi porunci”, se spune, „norilor 
să nu-și verse ploaia peste ei'%, adică peste poporul iudeilor. 
Norii sunt prorocii: Domnul le-a poruncit acestora să nu-și 
verse ploaia peste Israel. Către noi, [creștinii], este îndrep- 
tat cuvântul prorocului. Acești nori, dacă se ciocnesc, produc 
tunet și fulgere. „Cel care acoperă cerul cu nori.” Din ce cauză 
a spus: „Acoperă cerul cu nori”? Dacă norii sunt prorocii și 
apostolii, în ce fel este acoperit cerul cu proroci și apostoli? 
Tainele dumnezeiești sunt cerul. Așadar, acești nori, de vreme 
ce tainele dumnezeiești sunt numite „cer”, ascund tainele 
de cel care este nevrednic de ele. Dacă cineva este nevred- 
nic, nu poate să primească tainele, [care] sunt ascunse de 
nori. „Şi pregătește ploaie pământului.” Pământul duce lipsă 


2 Psalmul 146,8. 
2% Psalmul 35,5. 
2 Ioan 14,6. 

% Isaia 5,6. 

de apă. Pământul nostru, dacă nu ar primi ploaia — izvorul 
învățăturilor —, nu ar da roade. După ce pământul a fost ume- 
zit în acest fel de izvorul învățăturilor, ce urmează? 

„Cel care face să crească fânul în munti.” Dacă ar fi vorba 
numai despre fân, [atunci trebuie spus că] fânul crește mai cu 
seamă în văi decât pe culmile muntoase. Oriunde ploile sunt 
mai abundente, acolo crește mai bine fânul. Din munţi apele 
curg în văi; și mai cu seamă [acolo] crește iarba. 

„Și dă animalelor de povară hrana lor." Aceste Scripturi 
pe care le citim, le pipăim și le ținem în mâini sunt numite 
„munți”; în Scripturi, „munte” este numit Avraam, „munte” 
este numit Isaac, „munte” este numit Ieremia, „munţi” sunt 
numiți sfinții proroci. Acești munți au și grâne, au și fân. 
Dacă ești om, primești grâne; dacă ești animal de povară, 
primești fân. „Pe oameni și pe animalele de povară îi vei 
izbăvi, Doamne!”% Dacă ești animal de povară, primești fân; 
dacă ești om, primeşti grâne — după credința ta ești izbăvit. 
„Cel care face să crească fânul în munți și dă animalelor de 
povară hrana lor.” Dacă ești om, primești înțelesul duhovni- 
cesc al Sfintelor Scripturi: dacă ești animal de povară, urmezi 
litera acestora după obiceiul iudeilor". 


31 Psalmul 146, 8. 

32 Psalmul 146,9. 

3 Psalmul 35,6. 

3 Cf. 2 Corinteni 3, 6. Într-o formă mai elaborată, dar cu același 
conținut, se exprimă și Sfântul Grigorie de Nyssa: „Precum deci ro- 
dul neprelucrat este hrana animalelor, și nu a oamenilor, aşa s-ar pu- 
tea spune că cuvintele de-Dumnezeu-insuflate, neprelucrate printr-o 
înțelegere mai subțire, sunt mai degrabă hrana celor neraţionali decât 

Văd [aici] un lucru mare. Dumnezeu, Care este preamă- 
rit de atâția cântăreți, este raportat aici la lucruri mărunte și 
se spune: „Și puilor de corb care Îl strigă pe El”. Dacă s-ar 
vorbi despre păsări, s-ar pomeni acvilele și vulturii. „Și puilor 
de corb care Îl strigă pe EL.” Nicio altă pasăre nu este numită, 
în afară de puii corbilor; dar nu corbii înșiși, ci puii corbilor. 
Nu este salvat corbul, ci puiul care este născut din acesta. Noi 
suntem puii corbilor: căci din părinți idolatri suntem născuți. 
Citim în Solomon* că, pe ochiul care își râde de tată și de 
cuvântul mamei, corbii să-l dezgroape dintre văi. Nu spune: 
„Puii de corbi”, ci chiar: „Corbi”. Cel care este corb nu poate 
fi salvat. Corbul este trimis din corabie și nu se întoarce“. Pe 
timpul potopului este laolaltă cu celelalte [animale]. După 
potop, pe vreme prielnică, este alungat, ceea ce înseamnă că 
în vremea când domnește liniștea nu poate fi în corabie. Dacă 
este furtună și potop, corbul este prezent; când se întoarce 
liniștea, corbul pleacă. 

Cine sunt acești corbi? Cine sunt puii corbilor? Eu îi con- 
sider pe corbii de culoare neagră, care se ţin tot timpul după 
stârvurile morților și care anunță prin croncănitul lor vrajbă, 
a fi demoni, iar toți cei care slujesc diavolilor primesc și ei, 
Ja fel precum corbii, culoarea acestora. Așadar, după cum am 


a celor raționali” (SFÂNTUL GRIGORIE DE Nyssa, Tålcuire amănunţită la 
Cântarea Cântărilor, traducere de Pr. Prof. Dumitru Stăniloae, PSB 29, 
Editura Institutului Biblic și de Misiune al Bisericii Ortodoxe Române, 
București, 1982, p. 115). 

35 Psalmul 146,9. 

% Cf. Pildele 30, 17. 

37 Cf. Facerea 8, 6-7. 

spus deja, părinții noștri care se închinau idolilor și demonilor 
erau corbi. Nu pot fi întâlniți, desigur, decât [acolo] unde sunt 
hoituri, bălți, gunoaie și stârvuri de [oameni] morți. Noi însă, 
care suntem născuți din corbi, nu așteptăm cadavre, ci rouă. 
Se spune că puii corbilor trăiesc cu rouă. Așa susțin cercetă- 
torii naturii, că puii corbilor trăiesc cu rouă. 

Vreţi să știți și altceva din tainele corbului? Ilie, al cărui 
nume este tâlcuit prin „Domnul [este] Dumnezeu”, Ilie, adică 
Domnul și Mântuitorul nostru, este prigonit de iudei; iar de 
corbi, [adică de] mulțimea neamurilor, este hrănit”. „Și puilor 
de corb care ÎI strigă pe El.” Dacă strigi, ești un pui; dacă taci, 
ești un corb. „Și puilor de corb care Îi strigă pe El.” Citim 
într-un proroc: „Și oricine va striga numele Domnului va fi 
mântuit”*, Așadar, dacă acceptăm în sens propriu [cele spuse] 
despre corbi, [asta înseamnă că] și corbii vor fi mântuiți? 
Răspunde, iudeule! Răspunde, tu, care ca un evreu urmezi 
atât de aproape litera! Spui că acești corbi cu adevărat sunt 
corbi, și nu tâlcuiești după duh, ci după literă. Spui că, într-a- 
devăr, despre corbi s-a scris. Așadar, dacă despre puii de corb 
s-a scris: „Și puilor de corb care Îl strigă pe EI”, iar mai apoi 
este scris că „oricine strigă numele Domnului va fi mântuit”, 
atunci și puii de corb vor fi mântuiți la înviere? Prin urmare, 
noi, puii de corb, strigăm și suntem mântuiți. Mai apoi și 
Apostolul Pavel a scris către Biserica celor sfinți, precum și 
celor care strigă numele Domnului“. 


38 CF 3 Regi 17,4. 
3 Toil3, 5. 
Cf. 1 Corinteni 1, 1-2. 

„Nu în puterea calului va fi voia Lui.” Am promis conci- 
zie, dar suntem împinși de necesitate să discutăm mai pe larg. 
Am mințit, dar minciuna este foarte utilă. O, dacă Irod ar fi 
mințit și și-ar fi încălcat cuvântul“! Așadar, noi am promis 
mai puține, dar, făcând apel la bunăvoința voastră, am ofe- 
rit mai multe. Timpul mă silește să tac, însemnătatea tainelor 
mă silește să vorbesc. „Nu în puterea calului va fi voia Lui”. 
Aud „cal”, și e un cal care nechează. Nu pot trece mai departe. 
Scris este în Psaltire: „Înșelător [este] calul pentru izbăvire”; 
și în altă parte: „Pe cal și pe călăreț i-a aruncat în mare”, 
Regele Israelului este sfătuit să nu hrănească cai. Mai apoi însă 
Solomon, care aducea care din Egipt, este învins de poftă”. 
„Nu în puterea calului va fi voia Lui.” „Pe cal și pe călăreț i-a 
aruncat în mare.” „Mi s-au făcut [ca niște] cai smintiți după 
femei, fiecare necheza după nevasta aproapelui său”%, spune 
Ieremia. Așadar, în astfel de cai nu este voia lui Dumnezeu. 

Am vorbit despre cal. „Pe cal și pe călăreț i-a aruncat în 
mare.” Am spus cine sunt caii, să spunem cine sunt călăreți. 
Caii, consider eu, sunt oamenii păcătoși, iar călăreții sunt 
demonii care îi călăresc pe aceștia. Așadar, dacă am vedea 
că un frate prigonește pe altul, că el, care se numește „frate”, 
ne prigonește și ne este dușman, să știm că e un „cal. Și 


^ Psalmul 146, 10. 

2 Cf. Matei 14,7. 

8 Psalmul 32, 17. 

+ Iesirea 15, 1. 

45 Cf. Deuteronomul 17, 16, 3 Regi 10, 26-29. 
% Cf; Ieremia 5,8. 

[cu adevărat] cal este acela, iar călăreț îi este diavolul, care 
ne lovește cu lancea sa. Unul aleargă și altul lovește. Dar și 
calul însuși este luat de copite, străpuns [cu lancea] și fără 
voia lui își pierde mințile. „Nici în gleznele bărbatului nu-l 
este bunăvoința.” Luaţi aminte ce spune! Nu spune: „În 
capul bărbatului”, nu spune: „În mâinile bărbatului”, ci: „În 
glezne”, care sunt în partea de jos. „Nici în gleznele bărbatu- 
lui nu-l este bunăvoința.” Aici gleznele, la fel ca și coapsele, 
au tot timpul înțelesul de „pofte trupești”. Mai apoi, și în 
Iezechiek? Dumnezeu apare de la coapse în sus de chihlimbar 
și de la coapse în jos de foc. Dacă ceva se află în partea de 
sus, este aur; dacă ceva se află în partea de jos, este făcut pen- 
tru iad. „Nici în gleznele bărbatului nu-l este bunăvoința.” 
Să urmăm litera și să spunem că, de vreme ce [mai înainte] 
s-a scris: „Nu în puterea calului va fi voia Lui”, l-a descris 
pe bărbat ca și cum ar fi un războinic. Mie mi se pare că 
aici, când spune: „Nici în glezne”, nu se referă la glezne, ci la 
mepikvnui5ag?. Vedem, așadar, că nu ceea ce acoperă glez- 
nele, ci ceea ce este în partea de sus este plăcut Domnului. 
Nu puterea este plăcută Domnului, nu gleznele bărbatului 
sunt plăcute Domnului, ci frica față de EI Îi este pe plac. 
Nu forța Îi este pe plac, ci frica. Pe cel care luptă în război îl 
nimicește, pe cel care se roagă îl ridică, pe cei smeriți îi înalță, 
pe cei mândri îi doboară la pământ. 


+ Psalmul 146, 10. 

% Cf. lezechiel 1, 27. 

® Armură care acoperă și protejează piciorul de la gleznă până 
aproape de genunchi; jambieră. 

„Bunăvoința Domnului este în cei care se tem de El”? 
O singură teamă alungă mai multe temeri. Oare nu este mai 
bine să te temi de unul ca să nu te temi de mai mulți, decât să 
te temi de mai mulți ca să nu te temi de unul? „Și în cei care 
nădăjduiesc la mila Lui.”5! Ei își pun nădejde nu în faptele 
lor, ci în mila Judecătorului. „Lăudaţi-L pe Domnul, fiindcă 
bine este un psalm”; fiindcă singura mântuire este pentru cei 
care nădăjduiesc mila Lui. A Căruia este slava în vecii vecilor. 


Amin. 


50 Psalmul 146, 11. 
51 Psalmul 146, 11. 

„Laudă-L pe Domnul, lerusalime,laudă-L pe Dumnezeul 
tău, Sioane!"*? Mai înainte am auzit pe un sfânt părinte predi- 
când că poporul iudeu, din cauza încălcării Legii, este părăsit 
[de Dumnezeu]. Cum este cu putință atunci să se spună acum: 
„Laudă-L pe Domnul, lerusalime, laudă-L pe Dumnezeul 
tău, Sioane”? Dar cele care urmează ce spun? 

„Fiindcă a întărit încuietorile porților tale."5 Așadar, des- 
pre acest Ierusalim este vorba? Despre acest Sion? „Laudă-L 
pe Dumnezeul tău!” De ce? „Fiindcă a întărit încuietorile 
porților tale.” Nu sunt porți: și [atunci] în ce fel încuietorile 
sunt intacte? „A binecuvântat pe fiii tăi în tine.” În ce fel 
a binecuvântat El, Care a spus: „Vă va fi lăsată casa voastră 
pustie”ss? 

„Cel care a pus pacea la hotarele tale.” Unde este pusă 
pacea, [de vreme ce] a fost răsturnată de război? „Și Cel care 
te satură cu grăsimea grâului.” Grâul are grăsime? O iudeule, 


52 Psalmul 147, |. 
53 Psalmul 147,2. 
54 Psalmul 147,2. 
55 Luca 13, 35. 

55 Psalmul 147,3. 
57 Psalmul 147,3. 

răspunde: are grâul grăsime? Așadar, dacă grâul nu are gră- 
sime, ești silit de necesitate a înțelege după duh, iar după cum 
[este înțeles] acest verset, [tot așa] și celelalte trebuie înțelese. 

„Laudă-L, lerusalime, pe Domnul!” Ierusalimul este ima- 
ginea păcii. „Laudă-L pe Dumnezeul tău, Sioane!” Sionul se 
tălmăcește prin „veghe”. Vedeți, așadar, ce spune: „Laudă-L, 
Ierusalime, pe Domnul!” Oriunde este imaginea păcii, ori- 
unde este contemplarea lui Dumnezeu, acolo să fie lauda lui 
Dumnezeu. Laudă-L, așadar, Biserică, pe Domnul! Când 
începi a crede în El și ai pace, începi și să vezi pacea, adică 
Ierusalimul, chipul păcii. Tu, care mai înainte erai slujitorul 
idolilor, ai devenit slujitorul lui Dumnezeu. Când începi să 
ai deja înțelegere și să fii turn de veghe, adică Sion, laudă-L, 
pe Domnul! Laudă-L tu, lerusalime, tu, Sioane, tu, suflet 
bisericesc, tu, Biserică! Să nu-L laude ereticii, să nu-L laude 
sinagoga, ci tu laudă-L! De ce? „Fiindcă a întărit încuietorile 
porților tale”. 

„Domnul iubește porţile Sionului mai presus de toate cor- 
turile lui acov."58 Am zis că prorocii sunt „porțile Sionului”. 
Așadar, fiindcă știm că prorocii sunt numiţi „porţile Sionului”, 
să vedem care sunt încuietorile porților. De fapt, prorocii sunt 
porțile Bisericii: nu putem intra în Biserică decât prin pro- 
roci. Maniheu” a vrut să intre fără [a trece prin] porți și nu 


58 Psalmul 86, i. 

5 Maniheismul a fost o erezie creștină dualistă sau chiar o nouă reli- 
gie, propagată de Manes (Mani) (216-277 d.Hr.), filosof persan care, pre- 
tinzând a fi în posesia unor revelații secrete, se considera a fi ultimul „tri- 
mis”, întruchiparea fizică a Paracletului. Ca sistem gnostic, maniheismul 

a intrat. Marcion“ nu a acceptat Vechiul Testament și fără 
porțile Vechiului Testament nu a putut să între în Evanghelii. 


susține dualismul radical ontologic între cele două principii veșnice, bi- 
nele și răul, care se opun în cursul istoriei, într-o confruntare fără sfârșit. 
Organizată ca o nouă religie, „religia luminii”, având cărți, cult și ierarhie, 
mișcarea maniheistă a fost obiectul unor represalii și persecuții crunte. În 
secolele IV-V se răspândește în China și în Europa Occidentală. (n.ed.) 
s Marcion, eretic creștino-gnostic diteist (născut în cetatea Sinope 
de la Pontul Euxin, Asia Mică, în sec. al II-lea, într-o familie creștină; 
ulterior însuși tatăl lui (episcop creștin) îl va anatematiza pentru rătăcirile 
lui). Spre 140 d.Hr. vine la Roma, unde oferă ajutoare materiale Bisericii, 
înapoiate însă de aceasta după ce i-au fost descoperite rătăcirile. Spre de- 
osebire de alți gnostici, Marcion este mai puțin înclinat spre speculațiile 
metafizice şi cosmologice. La el nu se întâlnește tentativa de a copleși 
abisul ontologic dintre Dumnezeu și lume prin ierarhii de eoni. În „Ce- 
tatea eternă”, sub influența gnosticismului lui Cerdon, își dezvoltă pro- 
priul sistem gnostic, pe baza unor texte din Epistola către galateni, despre 
Dumnezeul celor două Testamente și despre canonul Scripturii, încât va 
susține că există doi dumnezei, separând ireversibil creștinismul de iuda- 
ism: Unul inferior, imperfect, neîndurător, pătimaș, al Vechiului Testa- 
ment, Care a creat lumea, a dat Legea și a inspirat prorocii, un Dumnezeu 
Care Se mânie și Se răzbună („legea talionului”), dar nu este atotputernic 
şi atotștiutor, și alt Dumnezeu, iubitor, milos și iertător, al Noului Tes- 
tament, Tatăl lui isus Hristos. Între cei „doi dumnezei”, cel creator şi 
cel răscumpărător, nu există legătură, nici între Lege și Evanghelie, între 
Israel și Biserică sau între iudaism și creștinism. Materia este rea, de aceea 
adepții săi practicau un ascetism riguros. Mântuitorul este o manifestare 
a „Dumnezeului Celui adevărat și bun”. Mântuirea oamenilor se face prin 
revelarea Celui de la care purcede Mântuitorul. Umanitatea Acestuia din 
urmă este aparentă (dochetism) și a fost adoptată în Sinagoga din Ca- 
pernaum, în al cincisprezecelea an al domniei împăratului Tiberiu. Pen- 
tru a-și susține ideile, el își stabileşte propriul său canon neotestamentar 

Așadar, noi să acceptăm porțile, pe proroci, și prin porți 
să intrăm. Dar să vedem care sunt încuietorile porților. Mulți 
hoți, mulți tâlhari doresc să intre prin porți. „Toți cei care au 
venit înaintea mea au fost hoți și tâlhari."6! O, dacă mi-ar îngă- 
dui Dumnezeu să fiu o încuietoare la porțile Sionului! Dacă 
vreun eretic ar vrea să intre prin ele în rânduiala Evangheliei, 
eu aș sta în poartă și i-aș interzice aceluia [intrarea]. „Fiindcă 
a întărit încuietorile porților tale.” „A întărit.” Dă-mi un om al 
Bisericii priceput în Scripturile cerești; dacă ar veni Eunomie 
sau Arie“? și ar vrea să scoată din Proroci ceva împotriva noas- 
tră, nu ar sta acesta precum o încuietoare? Nu i-ar învinge 
precum o încuietoare [i-ar învinge pe hoți]? „Fiindcă a întărit 
încuietorile porților tale.” Frumos s-a spus: „A întărit”; astfel 
încât, când vezi un om al Bisericii care poartă o controversă 
[cu un eretic], să nu socotești că el poartă o controversă, ci că 


„epurat” de iudaism: Evanghelia după Luca, epistolele pauline, fără Ti- 
motei şi Tit, din care elimină elementele iudaice. De la început, Biserica 
a condamnat ideile lui Marcion (excomunicat în 144), apărând unitatea 
dintre creație, mântuire și Revelație și afirmând continuitatea dintre Ve- 
chiul și Noul Testament. Marcion își va înființa propria sa „biserică”, cu 
„ierarhie”, „lăcașuri” și „taine”. Dacă, în epoca modernă, Adolf Harnack îl 
compară cu Apostolul Pavel, Augustin și Luther, în epoca lui, întrebân- 
du-l pe Sfântul Policarp al Smirnei dacă îl cunoaște, Marcion a pri- 
mit următorul răspuns: „Da, îl cunosc pe primul născut al lui Satan!” 
(v. Dicționar de teologie ortodoxă, Pr. Prof. Dr. Ion Bria, pp. 185-186). V. pe 
larg TERTULLIAN, Adversus Marcionem, edited and translated by Ernest 
Evans, Oxford University Press, 1972, p. IX ș.u. (n.ed.) 

* Ioan 10,8. 

6&2 Corifei ai ereziei ariene, Arie fiind întemeietorul acesteia, iar 
Eunomie, inițiatorul anomeismului, formă extremă a acesteia. (n.ed.) 

întărește [judecata] bisericească. „Cel care te satură cu grăsi- 
mea grâului.” „Dacă nu ar cădea”, spune evanghelistul, „bobul 
de grâu, doar el singur ar fi mântuit; dacă însă ar cădea, pe 
mulți îi va mântui”. Domnul nostru a căzut ca un bob de 
grâu și ne-a înmulțit. Acest bob de grâu este foarte hrănitor, 
are miez, are grăsime, are consistență. „Cel care te satură cu 
grăsimea grâului.” Fericit este cel care înțelege grăsimea din 
acest grâu! Să citim Sfintele Scripturi! 

Eu consider Evanghelia trupul lui Hristos; pe Sfintele 
Scripturi le consider învățătura Lui. Și, când spune: „Cel care 
nu a mâncat carnea Mea și nu a băut sângele Meu'S, deși 
poate fi înțeles întru alegorie, totuși trupul lui Hristos și sân- 
gele Său sunt cu adevărat cuvântul Scripturilor și învățătura 
dumnezeiască. Atunci când mergem să luăm Taina — cel care 
este credincios înțelege —, dacă o fărâmă oricât de mică se 
pierde, suntem în primejdie mare. Cât de mare, așadar, este 
primejdia la care ne expunem atunci când auzim cuvântul 
Domnului, când ne curge în urechi cuvântul lui Dumnezeu, 
carnea lui Hristos și sângele Său, iar noi ne gândim la altceva? 

„Cel care te satură cu grăsimea grâului.” Cuvântul dum- 
nezeiesc este foarte hrănitor, are în el toate desfătările. Orice 
dorești ia naștere din cuvântul dumnezeiesc: așa cum poves- 
tesc iudeii că mana, atunci când o mâncau, aducea în gură 
gustul pe care și-l dorea fiecare. De exemplu, dacă cel care 
mânca își dorea mere sau o pară, strugure, pâine sau carne, 
după firea și dorința celui ce mânca, așa era și gustul manei. 


55 Cf. Ioan 12, 24. 
5 Cf. Ioan 6, 54. 


50 FERICITUL IERONIM 


La fel și carnea lui Hristos, care este cuvântul învățăturii, adică 
tălmăcirea Sfintelor Scripturi; după cum voim, așa primim și 
hrana. Dacă ești drept, găsești [în ea] ușurare: dacă ești păcă- 
tos, găseşti suferință. „Cel care te satură cu grăsimea grâului.” 
Nu lasă niciun fel de resturi [de mâncare]. „A binecuvântat în 
tine pe fiii tăi.” „Celor ce L-au primit, le-a dat puterea de a 
deveni fii ai lui Dumnezeu. ”‘ 

„Cel care a pus pacea la hotarele tale.” În alt psalm citim: 
„Și a fost făcut în pace locul lui”®®, „Pacea Mea o dau vouă." 
„Pacea Mea” — nu precum este pacea din lume, dat fiind că 
pacea lumii este războiul dintre noi. „Pacea Mea o dau vouă.” 
Să duceți război cu lumea, și veți avea pacea Mea! „Cel care 
a pus pacea la hotarele tale.” Așadar, cine nu este în pace cu 
fratele [său] nu este în hotarele Ierusalimului. Ar putea să 
spună cineva: „Ce să fac? Fratele [meu] nu vrea să se împace 
cu mine. Sunt, așadar, în afara hotarelor Ierusalimului?” „Câţi 
sunt dintre voi”, spune apostolul, „care trăiesc în pace cu toți 
oamenii?” „Cu cei care urau pacea eram pașnic.” Tu să ai 
pace: dacă celălalt se mânie, acela face război, iar prin războiul 
aceluia se naște pacea pentru tine. Vreți să știți în ce fel poate 
fi pace și război [în același timp]? Nefericitul de Iuda venea 
spre a trăda, iar Domnul printr-un sărut i-a dat lui pace; acela 
din sărut a făcut război. 


65 Joan 1,12. 

% Psalmul 75, 3 (în Septuaginta). 
© Joan 14,27. 

6 Cf. Romani 12, 18. 

% Psalmul 119,7. 

„Cel care trimite cuvântul Său pământului.” Răspunde, 
iudeule! Dacă despre grâu era vorba [în versetul]: „Cel care te 
satură cu grăsimea grâului”, atunci în ce fel spune: „Cel care tri- 
mite cuvântul Său pământului”? „La început era Cuvântul.””! 
Acest Cuvânt este trimis în trup. „Și Cuvântul S-a făcut trup și 
a locuit printre noi.” „Cel care trimite cuvântul Său pămân- 
tului.” În acea vreme s-a împlinit [prorocia]: „Pământul a dat 
rodul său”73. „Cel care trimite cuvântul Său pământului.” Este 
vorba despre propovăduirea evanghelică, despre învățătura 
apostolilor. Mai apoi urmează: „Repede aleargă cuvântul 
Său”. Într-adevăr, cuvântul Său a fost auzit în orice țară, iar 
învățătura apostolică în tot cuprinsul pământului. Un singur 
om, sărac, bătrân deja, a propovăduit din Ierusalim până în 
Iliria” și „repede aleargă cuvântul său”. Așadar, fiindcă venise 
din Ierusalim până în Iliria și cuvântul său alergase repede, 
Însuşi Cuvântul, Care prorocise din Ierusalim până în Iliria, 
continuă apoi și zice: „Vreau însă să merg și în Spania”. Astfel 
vorbește Apostolul Pavel. Vedeți iuțeala Cuvântului? Nu Se 
mulțumește cu Orientul, vrea să alerge î în Occident. 

„Cel care dă zăpada ca lâna, presară ceața ca cenușa, Își 
trimite cristalul precum firimiturile.””” Vedeţi cât de mare este 


7 Psalmul 147, 4. 

7 Joan 1,1. 

? Joan 1, 14. 

3 Psalmul 66, 5. 

74 Psalmul 147, 4. 

75 Cf. Romani 15, 19. 
% Romani 15, 24. 

7? Psalmul 147, 5-6. 

dificultatea, cât de obscure sunt cele care sunt spuse? „Inaintea 
feței frigului Său cine va rezista?” AI cui [frig]? Nimic [alt- 
ceva] nu se spune. Mai departe zice: 

„Va trimite cuvântul Său și le va topi pe acestea." 
Despre Acela în legătură cu care spusese: „Trimite cuvân- 
tul Său pământului”, [spune acum:] „Va trimite cuvântul 
Său”. Cine va trimite? Dumnezeu-Tatăl. „Și Cuvântul era la 
Dumnezeu și Dumnezeu era Cuvântul.” Am spus „Lată”, 
am spus „Fiu”: nu putem crede într-o doime, decât dacă se 
completează Treimea. „Va sufla Duhul Său și vor curge ape.” 
Vedeţi că, unde [sunt] Tatăl și Cuvântul lui Dumnezeu, ime- 
diat apare și Sfântul Duh? Să vedem, așadar, de la început 
ce se spune. „Și te satură cu grăsimea grâului, trimite cuvân- 
tul Său pământului, repede aleargă cuvântul Său.” Din- 
tr-odată ce urmează? „Cel care dă zăpada ca lâna.” Cuvântul 
Domnului, care „repede aleargă”, este dat ca și cum ar fi 
zăpadă, iar zăpada însăși este ca lâna. Vedeți milostivirea 
Domnului? Hrana Domnului este prefăcută în veșminte 
pentru noi. Despre Mântuitor, loan a spus: „lată Mielul lui 
Dumnezeu, iată-L pe Cel care ridică păcatele lumii”*!. Și în 
alt loc, Isaia: „Precum o oaie spre jertfire a fost dus”. Așadar, 
lâna de la acest Miel și de la această Oaie este ca zăpada. 
Spune Isaia: „Dacă păcatele voastre vor fi precum cârmâzuls, 


7% Psalmul 147, 6. 

% Psalmul 147,7. 

% Joan 1,1. 

8! Joan 1,29. 

82 Isaia 53,7. 

8 Plantă erbacee cu flori mici albe-roz, cu fructe în formă de bobițe 
mici roșii sau negre, din care se extrage un colorant roșu-stacojiu. 

ca zăpada vor fi albite”*“. „Stropește-mă cu isop și voi fi curățit, 
spală-mă și voi fi mai alb decât zăpada." „Cel care dă zăpada 
ca lâna.” Şterge, Doamne, necurăția mea și șterge orice este 
păcat [din sufletul meu]! Dă cugetelor creștine zăpada Ta și 
curăția Ta! Dacă Tu nu ne dai nouă zăpada curăției Tale, nu 
putem purta veșmântul Tău. Hristos este veșmântul nostru. 
Dacă vrem să purtăm veșmântul lui Hristos, [trebuie] să fim 
curați ca zăpada. 

„Presară ceața ca cenușa.” Cuvântul „ceaţă” este o tradu- 
cere greșită: fiindcă în greacă se spune de fapt Gui XAns6, iar în 
ebraică apare „brumă”. Prin urmare, așa spune: „Presară bruma 
ca cenușa”. Ne învață pe noi și ne face veșmântul ca zăpada; și 
când am îmbrăcat veșmântul Său, atunci ne-a dat nouă hrană. 
„Presară bruma ca cenușa.” Vezi ce spune: „Ca cenușa”! Vrei 
să fii curat? Căiește-te! „Pâinea mea ca cenușa am mâncat-o 
și băutura mea cu lacrimi am amestecat-o."% Oare nu vezi 
cum presară bruma Sa ca cenușa? Mare prefacere a lucrurilor: 
din cenușă devine zăpadă, din pocăință se face curăție! 

„Își trimite cristalul precum firimiturile.” După cum pâinile 
Sale sunt rupte și apar firimituri, la fel se zdrobește [și] acest 
cristal și se transformă în firimituri. Cristalul are această pro- 
prietate asemănătoare cu apa care îngheață, adică ceea ce noi 
numim „gheață”. Între cristal și apă există această deosebire care 


84 Isaia 1, 18. 

85 Psalmul 50, 8. 

%“H 6uixAn, ns („vapori, vapori umezi: ceață, brumă; vapori uscați: 
nor de fum, obscuritate, întuneric”). 

3? Psalmul 101, 10. 

este între apă și gheață, și anume că apa curge împrăștiindu-se, 
în vreme ce cristalul este compact și se reduce la o singură 
formă. Dacă apa îngheaţă, se cristalizează. Așadar, fiindcă nu 
putem primi trupul întregului Cuvânt, [E1] Se frânge, ca să-L 
primim prin aceste bucăți. Lucrurile sunt obscure și dificulta- 
tea tălmăcirii nu ne permite a vorbi mai pe larg. 

„Înaintea feței frigului Său cine va rezista?”8 Al cui [frig]? 
Unii spun: al cristalului; alții spun, pe bună dreptate: al lui 
Dumnezeu. Mie îmi pare, într-adevăr, că [versetul]: „Înaintea 
feței frigului Său cine va rezista?” se referă la Dumnezeu. 
Despre Dumnezeu spun că „înaintea feței frigului Său cine 
va rezista?” Despre care chinuri se spune în Sfintele Scripturi 
că sunt pregătite păcătoşilor? Nimic nu este mai cald decât 
gheena, și totuși ea este rece. Gheena este din flăcări, dar, 
dacă cineva se va răci îndeajuns, este trimis în focul gheenei. 
Scris este că în zilele din urmă „se va răci dragostea multora”® 
Așadar, oricine se va răci astfel este pus în foc. Dumnezeu are 
grijă de noi, ca frigul să nu pătrundă în inimile noastre. Nu 
păcătuim dacă nu s-a răcit înainte dragostea [în noi]. Apoi, 
de ce spune și apostolul: „Înflăcăraţi cu duhul”* sau [în alt 
loc): „Dumnezeul nostru este foc”?!? Așadar, dacă Dumnezeu 
este foc, de aceea este foc, ca să alunge frigul diavolului. 
„Acvilonul e un vânt foarte rece, dar se numește «prielnic».”? 


38 Psalmul 147,6. 

29 Matei 24, 12. 

% Romani 12, 11. 

%! Deuteronomul 4, 24. 

92 Cf. Pildele 27, 16 (după Septuaginta): „Boptac okAnp6g &veuog 
GvOpari È EmăEttog adeirat” („boreas, un vânt aspru, cu numele 
însă «[vânt) prielnic» se numește”). 

Bine s-a spus că „se numește”, și-a luat singur numele, fiindcă 
este un vânt neprielnic. Așadar, dacă sufletul se va răci, ca 
vântul foarte rece al Acvilonului, dacă, într-adevăr, căldura 
iubirii se răcește în inimile voastre, dacă va păcătui, dacă se 
va răci, dacă va muri... Ascultați cu atenție ce vă spun: dacă 
se va răci, dacă va muri! A fi rece este o stare specifică celor 
morți, a fi cald, celor vii. Dacă cineva se va răci și va fi mort, 
Dumnezeu va trimite cuvântul Său și-l va topi. Dea Domnul 
să topească și frigul nostru, cum se topește și se face moale 
acel cristal. 

„Va trimite cuvântul Său și le va topi pe acestea."* Dă-mi 
un păcătos care nu se gândește la Dumnezeu, care nu are 
căldură, ci este cu totul rece și mort. Dacă este împins spre 
cuvântul Domnului și începe să se căiască și dacă împietri- 
rea inimii sale este înmuiată, în acel moment se împlinește 
[cuvântul]: „Va trimite cuvântul Său și le va topi pe acestea”. 
Tatăl trimite, Cuvântul este trimis, iar Sfântul Duh Li Se 
alătură. „Va sufla Duhul Său.” „Înflăcărați cu duhul.” Frigul 
nu este alungat decât prin căldura Sfântului Duh. Unde sunt 
eunomienii, arienii, macedonienii”, care spun: „Nu socotim 
Sfântul Duh [laolaltă] cu Tatăl și Fiu”? Dumnezeu-Tatăl 
a trimis, Cuvântul este trimis, și totuși mântuirea nu este 
întreagă dacă nu va sufla Sfântul Duh. „Va sufla Duhul Său 


și apele vor curge.” „Apele.” Ceea ce înainte era dur va deveni 


% Psalmul 147, 7. 

% Romani 12,11. 

% După numele episcopului Macedonie I, fondatorul acestei secte 
cunoscute și prin numele de „pnevmatomahi”, pentru că susțineau infe- 
rioritatea Sfântului Duh în raport cu Tatăl și Fiul. 

moale. Cel care înainte nu putea să dea dreptate nimănui 
[acum] este ucenic. 

Fiindcă am spus, într-adevăr, multe și cele care urmează 
sunt clare, să ne rugăm la Domnul ca să înmoaie împietri- 
rea noastră, să fim curățiți de păcate, să devenim ca focul, tot 
frigul diavolului din inimile noastre să-l îndepărteze și să ne 
încălzim prin Sfântul Duh. Există, desigur, și o căldură rea. 
„Toți cei care preacurvesc, ca un cuptor [sunt] inimile lor.” 
Dar această căldură alungă căldura Sfântului Duh. A Căruia 


este slava în vecii vecilor. Amin. 


% Osea 7,4. 

Acest psalm are de două ori [cuvântul] aXeluia în titlu”; 
și mulți consideră că [ambele cuvinte] fac parte din același 
psalm. Trebuie, de fapt, să știm că un aleluia face parte din 
psalmul anterior, iar celălalt reprezintă începutul psalmului 
următor. Trebuie să acceptăm această regulă și să știm că toți 
psalmii care au la început alleluia au și la sfârșit [a//e/uia]. 
Mulţi consideră că aleluia este începutul psalmului următor. 
Nu este așa, ci același psalm care începe cu aleluia se sfârșește 
tot cu alleluia. De ce am spus toate acestea? Că să știți de ce la 
începutul acestui psalm aXeluia apare de două ori. 

„Lăudaţi-L pe Domnul din ceruri, lăudaţi-L în locurile 
preaînalte.”* Firea umană singură nu este suficientă spre 
a-L lăuda pe Domnul, se alătură și cerurile. „Lăudați-L pe 
Domnul din ceruri.” Nu a spus: „Lăudaţi-L [pe Domnul], 
ceruri!”, ci: „Voi, lăudați-L, cei care sunteți în ceruri!”, adică 
cei care locuiți în ceruri: Tronuri, Domnii, Stăpâniri, Serafimi, 
Heruvimi și oricare [alt] nume vi se dă, nu doar în veacul de 
acum, ci și în cel viitor”. „Lăudaţi-L pe Domnul din ceruri.” 


% Cf. Psalmul 148, 1. 
% Psalmul 148, 1. 
9 Cf. Efeseni 1,21. 

Cei care sunteți în ceruri, cei care sunteți în locurile prea- 
înalte, lăudaţi-L, pe EI în locurile preaînalte! Locuri prea- 
înalte, lăudați-L pe Cel Preaînalt! Nu le-a spus celor smeriți 
și aflați în părțile de jos: „Lăudați-L, ci: „[Lăudați-L,] voi, cei 
care sunteți în înălțimi!” 

„Lăudaţi-L pe El, toți îngerii Lui!"1% Vezi în ce trepte 
sunt [împărțiți] îngerii? Mai întâi sunt numiți „Ironuri”; 
„Tronuri”, [adică] scaune. Să nu credem că acestea sunt jilțuri 
în care stă Dumnezeu, ci anumite puteri aflate în cele cerești, 
în care Dumnezeu stă veșnic, ca în carul Său. „Lăudați-L, pe 
El, toți îngerii Lui!” Toţi îngerii Lui. Cel care este înger să-L 
laude, cel care este demon nu-L poate lăuda. „Lăudaţi-L pe 
El, toate puterile Sale!” Fiindcă am chemat în ajutor îngerii 
spre a-L lăuda pe Dumnezeu și, [fiind un simplu] om, nu pot 
ști numele tuturor puterilor, spun în mod general: „Lăudați-L 
pe El, toate puterile Sale!” Până aici [s-a vorbit] despre cele 
invizibile. Lăudaţi-L, voi, [puteri] care sunteți invizibile, pe 
care ochiul omenesc nu le poate privi! Acum am ajuns la cele 
create pe care le putem cuprinde cu ochii. 

„Lăudați-L pe El, soare și lună!"!! Vedeți, păgâni? Vedeți, 
maniheiști? Soarele laudă, nu este lăudat. „Lăudaţi-L pe El, 
soare și lună!” Pe soare voi îl numiţi „Dumnezeu”. lată după 
câte [altele] I1 laudă! Lăudaţi-L, [cei] din ceruri; lăudaţi-L, 
[cei] din locurile preaînalte; lăudați-L, îngeri, lăudați-L, toate 
puterile! Dumnezeul vostru este pus pe locul al cincelea între 
cei care-L laudă. „Lăudaţi-L, soare și lună!” Nu a spus: „Lună 


1% Psalmul 148,2. 
101 Psalmul 148, 3. 

și soare”. Cel care are lumina mai puternică îl laudă primul. 
Vedeţi ordinea celor vizibile? Lăudaţi-L pe El, soare, iar după 
soare, luna; după lună, toate stelele. Toate stelele. Nu doar 
luceafărul, nu doar stelele mai mari, ci și stelele mai mici la fel 
să-L laude pe Domnul. 

Cineva [ar putea] să spună: „Cum ÎI laudă pe Dumnezeu 
soarele și luna?” Prin aceea că nu se depărtează de la îndatori- 
rea și rolul lor. Rolul lor este lauda lui Dumnezeu. Ai o mare 
cinste, suflete omenesc! Soarele și luna pentru tine se învâr- 
tesc, pentru tine slujesc. Îngerilor, Tronurilor, Stăpânirilor 
nu le sunt necesare soarele, luna sau stelele, [căci ele] sunt 
deasupra soarelui și a lunii, în sferele cerești. Așadar, soarele, 
luna și stelele pentru noi există, pe noi ne servesc. Spune și 
apostolul!” că însăși creaţia se tânguiește și se chinuiește, ca o 
femeie în durerile facerii, spre izbăvirea fiilor lui Dumnezeu. 
Și, într-adevăr, când fiii lui Dumnezeu vor fi ridicați la cer, 
atunci și creația va fi izbăvită din această robire. [Ar putea] 
să spună cineva: „Cum slujește soarele și cum este izbăvit? 
Cum slujește luna? Cum slujesc stelele?” Soarele este izbăvit 
ca să nu-i vadă pe iudei, ca să nu vadă neamurile și pe cei 
care Îl hulesc pe Domnul lor. Vede paricizi, ucigași, și totuși 
slujește puterii care i-a poruncit. „Face să răsară soarele Său 
deasupra celor drepți și a celor necuviincioși."1% „Lăudați-L 
pe El, lumină și toate stelele!” [Ar putea] să spună cineva: „Ce 
este lumina fără soare, stele sau lună?” Putem spune că între 
noapte şi zi sau între zi și noapte [ele] strălucesc fără ajutorul 


192 Cf Romani 8, 22. 
103 Matei 5, 45. 

soarelui, deși mulți socotesc că această strălucire vine de la 
soare. Așadar, zice: „Lăudaţi-L pe El, stele și lumină! pentru 
ca, după cum spusese despre lucruri invizibile: „Lăudați-L pe 
El, toate puterile Sale!”, la fel să spună și despre cele vizibile: 
„Lăudați-L pe El, toate cele care străluciți!” 

„Lăudaţi-L pe El, ceruri ale cerurilor!"!*% Vorbim de mai 
multe ceruri. De altfel, și Pavel spune că a fost răpit în cerul 
al treilea!%. Vedeţi, așadar, că atât de puternică este strălucirea 
[luminii dumnezeiești], încât cerul înseamnă de fapt ceruri! 
Și în celelalte care urmează a vorbit despre cele vizibile. 

„Fiindcă El Însuși a spus și s-au făcut."1% Porunca lui 
Dumnezeu este faptă, puterea Lui este zidire. „Fiindcă El 
Însuși a spus și s-au făcut.” După cum este scris și în Facere: 
„Şi a spus Dumnezeu”, „și a făcut Dumnezeu”, adică Dum- 
nezeu-latăl a spus, Dumnezeu-Fiul a făcut. [Ar putea] să 
spună cineva: „Așadar, este mai mare Acela care poruncește, iar 
Cel căruia I se poruncește este mai mic”. Arienii, eunomienii 
și macedonienii spun aceasta. După judecata ta, o ereticule, îți 
răspund! Tu spui: „Tatăl, Care poruncește, este mai mare, iar 
Fiul este mai mic prin aceea că primește poruncă de la Acela”. 
Dacă după judecata omenească este așa, răspunde-mi [atunci] 
ce este mai mare: a porunci sau a face? Eu spun: „Să se facă o 
casă”, și altcineva face casa. Nu este nimic măreț în a spune; a 
face [însă] este dificil. Mai mare este deci cel care face decât 
cel care dă poruncă. Dar și acest lucru este o necuviință, căci 


104 Psalmul 148, 4. 
105 Cf 2 Corinteni 12, 2. 
1% Psalmul 148,5. 

Fiul nu este mai mare decât Tatăl. După cum a crede despre 
Fiu că este mai mare este o necuviință față de Tată, la fel a 
crede despre Tată că este mai mare este o necuviință față de 
Fiu. „Fiindcă El Însuși a spus și s-au făcut, El Însuși a poruncit 
și au fost zidite.” O singură fire poruncește și face. Dumnezeu 
poruncește, Dumnezeu face. Pictorul poruncește ca pictorul să 
picteze, iar pictorul pictează ce stabilise a fi pictat. 

„Pe acestea le-a statornicit pe veci și în vecii vecilor; a 
dat o lege și nu va fi încălcată.”1% Mare este cinstea omului și 
mare nefericirea sa! Soarele pentru tine se rotește, corpurile 
cerești pentru tine slujesc. lar tu nu-L cunoști pe Ziditorul 
tău! A pus rânduială și nu va fi încălcată. A dat o lege soa- 
relui și iată că vreme de atâţia ani legea lui Dumnezeu nu 
a fost încălcată. Cu atât mai mult nu a fost încălcată, cu cât 
traiectoria lui a fost înțeleasă și de mintea omenească. „A dat 
o lege și nu va fi încălcată.” A dat o lege lunii ca vreme de 
treizeci de zile să crească și să descrească. Oare și-a schim- 
bat vreodată traiectoria sa? Legea lui Dumnezeu este res- 
pectată în cer, iar pe pământ nu este respectată. A dat o lege 
mării ca să nu iasă din marginile sale. Vine oceanul umflat 
de valuri și [apoi] se întoarce în sine și amintește legea lui 
Dumnezeu. Întreaga lume Îi slujește lui Dumnezeu și-și 
aminteşte de legea Sa. Doar omul singur nu-și amintește. 
De aceea spunem în rugăciunea de duminică: „Facă-se voia 
Ta, precum în cer așa și pe pământ”!%. Precum în cer îngerii 
Îți slujesc Ție, [precum] ş și făptura Îți slujește, la fel și omul 


197 Psalmul 148,6. 
19 Matei 6, 10. 

să-Ţi slujească! O nefericit neam al oamenilor! Dumnezeu 
coboară la tine fiindcă tu nu vrei să urci la cer. Nu-ţi este 
de ajuns că nu-ți ridici privirile la cer, ba mai și ucizi: ucizi, 
răstignești, hulești, biciuiești. Nu-ţi este de ajuns că ucizi, 
dar nici nu te căiești pentru că ai ucis. 

A vorbit despre cele invizibile, a vorbit despre cele vizibile 
— însă despre cele vizibile cerești —, iar acum și despre pământ. 
Vedeți rânduiala laudelor? Mai întâi cele invizibile II laudă, 
apoi cele vizibile. Cele invizibile se împart în două: invizibile 
cerești și invizibile pământești. A vorbit despre cele cerești, 
acum vorbește despre cele pământești. 

„Lăudaţi-L pe Domnul, [cei] de pe pământ!” Fiindcă 
[mai înainte] îngerii Îl lăudaseră, [iar] cerul L-a lăudat [deja], 
să-L laude [acum] și pământul! Să vedem cine de pe pământ 
ÎI laudă mai întâi! „Balauri și voi, abisuri toate, foc, grindină, 
zăpadă, gheață, suflu al furtunilor, care împlinesc cuvântul 
Său; munți și dealuri toate, copaci roditori și cedrii toți; fiare și 
vitele toate, târâtoare și zburătoare înaripate.”!!® După atâtea 
[lucruri] ce se spune? După monștrii apelor, după târâtoare, 
după foc, după grindină, după fiare și vitele toate? O sărmane 
om, care te vedeai mare, despre tine se vorbește [la urmă]! Și 
nici măcar despre omul simplu, ci despre acei oameni care 
printre ceilalți sunt mai mari. „Împărați ai pământului și 
neamurile toate, căpetenii și toți judecătorii pământului.” 
Apoi urmează: „Băieți și fecioare, bătrâni împreună cu tineri 


10 Psalmul 148, 7. 
110 Psalmul 148, 7-10. 
11 Psalmul 148, 11. 

să laude numele Domnului, fiindcă numele Lui singur este 
înălțat la cer”™?, și celelalte care urmează. 

O, câte lucruri sunt cuprinse în aceste taine! L-au lăudat 
cele cerești, L-au lăudat cele invizibile, L-au lăudat cele vizi- 
bile. Acum coboară la cele pământești și mai întâi balaurii 
și abisurile sunt îndemnate spre lauda Domnului. „Unde s-a 
înmulțit păcatul, acolo harul s-a înmulțit și mai mult."!!* Tu, 
care mai înainte erai balaur, care aveai veninul șarpelui! O 
tu, care mai înainte erai abis și întunericul era purtat dea- 
supra abisului!!*! Vedeţi ce spune: unde sunt balauri, acolo 
este venin; unde este abis, acolo este întuneric. Nu-ţi pierde, 
așadar, nădejdea, tu, care erai balaur, tu, care erai întunecat și 
nu îndrăzneai a-L lăuda pe Domnul! Căiește-te și brusc vei 
fi prefăcut. 

În ebraică nu apar „balauri”, ci /hanninim, care se traduce 
prin „balene”. Se spune că balena are o mărime imensă și că 
trăieşte în abis. Să spunem, dar, mai întâi urmând litera [tex- 
tului]. Vedeți ce spune: „Lăudaţi-L, voi, cele care sunteți în 
mare! Lăudați-L, voi, cele care sunteți în afara mării, balauri și 
abisuri!” De la o parte [se ajunge la] întreg ouvekSoxikâc'15. 
Apoi urmează focul. Vedeţi îmbinarea armonioasă a contrari- 
ilor: apa și focul ÎI laudă în același timp pe Domnul. „Balauri 
şi voi, abisuri toate, foc.” Toate care se nasc din apă se nasc 


"2 Psalmul 148, 12-13. 

1B Romani 5, 20. 

114 Cf. Facerea 1, 2. 

15 „Prin sinecdocă” (figură de stil care constă în extinderea sau res- 
trângerea sensului unui cuvânt, substituindu-se denumirea întregului cu 
denumirea unei părți a acestuia și invers). 

şi din foc, adică din umezeală și căldură. Nici focul singur 
fără umezeală nu poate zămisli, dar nici umezeala fără foc. Pe 
cât de asemănătoare este umezeala de căldură, pe atât este de 
asemănătoare căldura de umezeală. [Şi] totuși, prin voința lui 
Dumnezeu, aceste [elemente], care se deosebesc între ele, în 
nașterea noastră se îmbină armonios. 

„Grindină, zăpadă, gheaţă, suflu al furtunilor, care împli- 
nesc cuvântul Lui.” Multe sunt cele care se enumeră și nu 
putem zăbovi asupra fiecărui lucru în parte. „Grindină, ză- 
padă, gheață, suflu al furtunilor.” Toate cele pe care le vedem 
în lume slujesc pentru noi. Târâtoarele și abisurile, focul, grin- 
dina, zăpada, gheața, suflul furtunilor par să nu aibă o rațiune 
de a fi, însă ne slujesc nouă. În ziua de ieri a fost furtună. 
Părea că ne este potrivnică. Era frig, era umezeală, era ploaie. 
Ceea ce pentru moment ni se pare a fi potrivnic este spre 
binele nostru, căci [în cele din urmă] va da rod pentru noi. 
Vedeţi ce spune? Şi unele și altele împlinesc cuvântul Său. 
Înroşeşte-te, sărmane om! Târâtoarele și abisurile, zăpada, 
ploile și furtuna împlinesc cuvântul lui Dumnezeu, iar tu 
nu-l împlinești. „Munţi și dealurile toate.” Nici munții nu 
se mută în dealuri, nici văile în munți, [fiecare] își respectă 
firea sa. „Copaci roditori și cedrii toți.” Vezi un copac aproape 
uscat, cu frunzele căzute, și dintr-odată, când vine primăvara, 
înmugurește pentru tine și [tot] pentru tine rodește. Copacul 
dă rod pentru tine, și tu nu rodești pentru Dumnezeu. „Și 
cedrii toți.” Trebuie să imităm cedrul. Cedrii tind spre cele 
înalte'!€, ca și cum s-ar grăbi să ajungă la cer. Și tu trebuie 


16 Cf VenciLius, Georgice, 2, 426: poma ad sidera nituntur („pomii se 
străduiesc [să se înalțe] spre stele”). 

să imiți copacii lipsiți de judecată. „Fiare și vitele toate.” [Și 
acestea] își respectă întru totul firea lor. Toate stau la locul lor 
[în rânduiala făpturi], în afară de om, căruia îi sunt supuse 
toate. „Iârâtoarele și zburătoarele înaripate.” Nici cele care 
sunt din pământ nu merg la cer și nici cele care sunt în cer nu 
vin pe pământ, [toate] pentru tine slujesc! 

[Ar putea] să spună cineva: „Vorbești potrivit sensului 
istoric, nu alegoric. Dacă vorbeşti potrivit sensului istoric, de 
ce mai întâi abisurile, zăpada și grindina, apoi copacii roditori 
și celelalte lipsite de judecată Îl laudă pe Domnul, și [abia] 
la urmă omul?” Să citim Facerea şi, în ordinea celor născute 
şi făcute, vom observa că toate laudă. Acolo este scris că au 
fost făcute mai întâi cele care sunt în apă, apoi cele care sunt 
pe pământ, apoi cele zburătoare și, după toate acestea, a făcut 
un singur om. Așadar, în ordinea în care s-au făcut, așa să-L 
laude pe Domnul! Însă există un alt înțeles. O omule, toate 
lucrurile pe care le-am spus pentru cine au fost făcute? Fiare, 
târâtoare, copaci roditori, zburătoare înaripate, acestea toate 
în aceea Îl laudă pe Domnul, fiindcă ele nu-și schimbă firea. 
„Căci a dat lege și nu va fi încălcată.” Trebuie, așadar, să le 
imiți pe cele care îţi slujesc ție. Acelea au fost făcute ca să te 
servească pe tine. Trebuie să le imiți pe cele care îți slujesc 
ție și, așa cum ele îţi slujesc ție, slujește-l lui Dumnezeu. A 
Căruia este slava în vecii vecilor. Amin. 

A fost citit Psalmul 149, care are la început [cuvintele]: 
„Cântaţi Domnului cântare nouă”. Sfântul părinte a spus că 
și Psalmul 95 şi Psalmul 97 au același început. Psalmul 95 are 
acest titlu: „Psalm al lui David, când era construită casa după 
robie”!!8. Casa lui Hristos este construită după robie, adică 
după căință. Așadar, de vreme ce a vorbit [deja] și a vorbit bine 
despre primul [verset]: „Cântați Domnului cântare nouă”, [în 
sensul] că noul neam să-l cânte cântare nouă, noi să trecem la 
cele rămase. 

„Să se veselească Israel de Cel care l-a făcut pe el.” Acela 
să se bucure, care prin cuget! Îl vede pe Dumnezeu. Căci 
Israel asta înseamnă, cel care Îl vede prin cuget pe Dumnezeu. 
„Să se bucure fiii Sionului de Împăratul lor.” Fiii Bisericii, 
fiii noului neam, să se bucure de Regele lor, de Hristos, Care 
domnește peste ei. Vedeți cum rezumăm cu ușurință tot ce-i 
mai important? 


117 Psalmul 149,1. 

"18 Psalmul 95, 1 (după Vulgata). 

119 Psalmul 149,2. 

120 Sensu, în original. Substantivul sensus,-us poate semnifica în latină 
atât „mintea”, cât și „simțurile, conştiinţa” etc. (n.ed.) 

121 Psalmul 149,2. 

„Să laude numele Său în cor.” Oriunde este un cor, acolo 
voci diferite se unesc într-o singură cântare. Căci, după cum 
diferitele corzi [ale unui instrument] alcătuiesc o singură voce a 
cântării, așa și diferite voci, care cântă împreună, compun corul 
Domnului. „Să laude numele Său în cor.” Unde există discor- 
die, unde există invidie, acolo nu există cor. „Să laude numele 
Său în cor; din timpan și psaltire cântați-l."!2 [Pentru ca] acest 
cor să producă un cântec, [trebuie] să aibă timpan și psaltire!?*. 
Să răstignim trupurile noastre precum Hristos și dintr-un ast- 
fel de timpan să-l cântăm Domnului. „Din timpan și alăută 
cântaţi-l.” Timpanul nu are carne, ci piele, iar noi, cât suntem 
de carne, nu suntem timpan. Doar dacă nu are carne și doar 
dacă se întinde este timpan. Timpanul nu poate fi strâns, doar 
întins. Nici noi să nu strângem păcatele, ci să lărgim dreptatea. 
Să trecem la cele rămase. „Din timpan și psaltire cântați-l.” Ce 
am spus despre cor, să spunem și despre psaltire. În sens pro- 
priu, psaltirea este un instrument muzical, care este ca o liră!*. 
Este asemănător lirei, dar nu este o liră. Între alăută și liră există 
această deosebire: lira se lovește în jos, psaltirea se lovește în 
sus, în limbajul comun aceasta fiind numită polyphthongum’*®, 
Aceasta este, așadar, psaltirea. Acest lucru ne învață să nu 


122 Psalmul 149,3. 

123 Psalmul 149,3. 

124 Psalterium, în original, vechi instrument cu coarde, ciupit numai 
cu degetele, fără plectru. (n.ed.) 

125 Cithara, liră folosită de cântăreții profesionişti, cu posibilități teh- 
nice mai diversificate decât lira obișnuită. (n.ed.) 

1% De la adjectivul moAv$8oyyos („cu sunet care vibrează, care pro- 
duce mult sunet, răsunător”). 

cântăm în cântarea nouă Domnului de jos, din liră, ci de sus, 
adică din psaltire. 

„Fiindcă bine-plăcut este Domnului poporul Său și-i va 
ridica pe cei smeriți la mântuire."!7 „Fericiţi cei blânzi, fiindcă 
ei vor stăpâni pământul."!2% Dacă acolo se spune: „Fericiţi cei 
blânzi”, adică smeriți, „fiindcă vor stăpâni pământul” și aici se 
spune: „Și îi va ridica pe cei smeriți la mântuire”, atunci aceștia 
[care vor fi ridicați la mântuire] vor stăpâni ca moștenire pă- 
mântul. Prin urmare, acest pământ nu este în partea de jos, ci 
în partea de sus. Ce spune de fapt? „Îi va ridica pe cei smeriți la 
mântuire.” Dacă într-adevăr aceștia ar stăpâni pământul care se 
află în partea de jos, nu ar spune: „Îi va ridica”. 

„Cuvioşii se vor bucura întru slavă."!% Care slavă? „Ridi- 
că-te, slavă a mea, ridicați-vă, psaltire și liră, ridica-mă-voi 
în zori de zi.”! „Întru slavă.” „Căci Duhul nu fusese încă 
dat, fiindcă lisus nu fusese încă preaslăvit”*!, adică nu fusese 
încă răstignit. Asta zic Scripturile: Duhul nu fusese încă 
dat, fiindcă lisus nu fusese încă preaslăvit, adică răstignit. 
„Cuvioşii se vor bucura întru slavă.” De ce spun toate aces- 
tea? Fiindcă se spune: „Cuvioşii se vor bucura întru slavă”. 
Deci acest lucru îl spun: se vor bucura cuvioșii întru cruce. „În 
ce mă privește, departe de mine să fie gândul de a mă lăuda 
cu altceva decât în crucea Domnului nostru lisus Hristos."132 


127 Psalmul 149, 4. 
12 Matei 5,5. 
12 Psalmul 149,5. 
130 Psalmul 107,2. 
11 Toan 7, 39. 
152 Galateni 6, 14. 

Iată, prin vocea apostolului s-a împlinit prorocia: „Cuvioşii se 
vor bucura întru slavă”. 

„Să se bucure în așternuturile lor."1% „Voi spăla patul meu 
în fiecare noapte și voi uda cu lacrimi așternutul meu.” Acesta 
este un lucru propriu păcătoșilor, acesta este un lucru propriu 
celor care se căiesc. Într-adevăr, cuvintele: „Se vor bucura în 
așternuturile lor” se referă la cei cuvioși, se referă la cei drepți. 
Care dintre noi se bucură în așternutul său? Cine nu luptă cu 
carnea sa? Eu, de fiecare dată când veghez în așternutul meu, 
nu mă bucur, ci lupt, nu suspin după Împărăția cerurilor, ci lupt 
cu carnea. Stropesc cu lacrimi și sting; înflăcărarea cărnii. Din 
această pricină se spune: „Voi spăla în fiecare noapte patul meu 
și voi uda cu lacrimi așternutul meu”. Culcușul meu, care arde 
de patimi, cu lacrimi este stins. Fericiți cei despre care se spune: 
„Se vor bucura în așternuturile lor”. 

„Laudele lui Dumnezeu în gâturile lor.” De bună seamă, 
cel care strigă nu cu gâtul strigă, ci cu buzele. Aceasta înseamnă 
a striga: a striga nu cu gâtul, ci cu buzele. Și [atunci] în ce fel se 
spune aici: „Laudele lui Dumnezeu în gâturile lor”? „Strigând în 
inimile noastre: Avva! Tată!"1% Glasul care strigă lui Dumnezeu 
nu este al buzelor, ci al inimii. De altfel, Dumnezeu îi spune lui 
Moise: „De ce strigi către Mine?" Și desigur Moise nu a răs- 
puns nimic. 


»133 


133 Psalmul 149,5. 

134 Psalmul 6, 6. 

155 Psalmul 149, 6; in gutture eorum (Vulgata), EV T Adpuyyı QUTĂV 
(Septuaginta). 

136 Romani 8, 15. 

137 Jeşirea 14, 15. 

„Și săbiile cu două tăișuri în mâinile lor."1% Cei care se 
bucură în așternuturile lor — despre cuvioși este vorba, despre 
bărbați desăvârșiți este vorba —, ce altceva au aceștia? „Și săbiile 
cu două tăișuri în mâinile lor.” Săbii cu două tăișuri. Săbiile 
cuvioșilor sunt cu două tăișuri. Citim în Apocalipsa lui loan, care 
se citește în biserică și este acceptată!” — căci nu este socotită 
între scrierile apocrife, ci între cele canonice —, se spune, așa- 
dar, acolo despre Dumnezeu Mântuitorul: „Și o sabie ascuțită 
de ambele părți ieșea din gura Lui.”™® Vezi, așadar, că acești 
cuvioși primiseră din gura Domnului săbiile cu două tăișuri pe 
care le au în mâini? Deci Dumnezeu le dă ucenicilor Săi sabie 
din gura Sa: sabie cu două tăișuri, ceea ce înseamnă cuvântul 
învățăturii Sale. Sabie cu două tăișuri: și după sensul istoric, și 
după alegorie; și după literă, și după duh. Sabie cu două tăișuri: 
cel care îi ucide pe potrivnici și îi apără pe ai săi. Sabie cu două 
tăișuri. Această sabie are două capete: vorbește și despre vre- 
mea de acum, și despre viitor. Aici îi ucide pe vrăjmași, iar în 
cer deschide Împărăția cerurilor. De ce au sfinţii aceste săbii? 

„Ca să facă”, spune, „răzbunare asupra neamurilor.” O, 
de-aș putea să am și eu această sabie, ca să pot să fac răz- 
bunare asupra neamurilor, ca să pot ucide neamuri potriv- 
nice, precum cel al lui Arie, al lui Eunomie, al lui Macedonie 
și al tuturor ereticilor! Vezi ce spune? „Ca să facă răzbunare 


138 Psalmul 149,6. 

5 In veacurile al III-lea și al IV-lea (probabil din cauza avântului 
luat de mișcarea montanistă) autenticitatea și autoritatea Apocalipsei au 
fost serios puse în discuție. (n.ed.) 

140 Apocalipsa 1, 16. 

141 Psalmul 149, 7. 

asupra neamurilor.” Ca să fie ucise? Ca să piară? Nu aceasta 
spune. „Pedepse asupra popoarelor.” Pedepsește ca popoa- 
rele să fie mântuite, ca să fie mântuiți cei care sunt ademeniți 
de învățători răi. Popoarele nu pot fi izbăvite decât dacă 
învățătorii vor fi legați. De unde urmează: 

„Ca să-i lege pe împărații lor în obezi."1* Vrei să izbăvești 
popoarele? Leagă-i pe învățători! „Ca să-i lege pe împărați.” 
Nu i-a numit „învățători”, ci „împărați”, căci domnesc peste 
nenorocirile lor. „Ca să-i lege pe împărații lor în obezi.” Bine 
a spus: „În obezi”, pentru ca învățătorii să nu fugă și să nu-i 
amăgească pe mulți, ci să fie legați şi să stea pe loc. „Și pe 
mai marii lor în cătușe de fier.” „Pe mai marii lor” pe cei 
pe care îi poți vedea zicând în prezența ereticilor: „E un băr- 
bat învățat”, „își face semnul Crucii”, „îi alungă pe demoni”. 
Cuvioşii Domnului, care au săbii cu două tăișuri, adică cu 
două capete, din Vechiul și Noul Testament, îi leagă pe acei 
învățători și înlănțuiesc picioarele lor, ca să nu poată fugi. „Şi 
pe mai marii lor în cătușe de fier.” Îi leagă, nu-i ucid. Nu-i 
omoară, ci îi leagă. Le încătușează mâinile și îi duc la Biserică 
în lanțuri de fier. Acestea sunt lanțurile alcătuite din mărtu- 
riile Scripturilor, când o mărturie se leagă cu o altă mărturie. 
Dacă vrei să nu fie rupte aceste lanțuri, ele trebuie să nu fie 
simple, ci împletite din ambele părți. „Funia împletită în trei 
nu se rupe.”!% Însă de ce toate acestea? 


142 Psalmul 149, 7. 
1% Psalmul 149, 8. 
144 Psalmul 149,8. 
145 Fcclesiastul 4, 12. 

„Ca să facă asupra lor judecată scrisă.” Ce este jude- 
cata scrisă? Cei care mai întâi L-au negat pe Dumnezeu să 
se întoarcă mai apoi prin pocăință. „Judecată scrisă”: să-i dez- 
lege pe captivi, pe cei pe care [mai înainte] îi legaseră și pe 
care, înlănțuiți, i-au scos din Biserică, să-i dezlege mai apoi 
în Biserică. „Să facă asupra lor judecată scrisă.” Să vorbesc în 
cuvinte mai lesne de înțeles. „Să facă asupra lor judecată scrisă”, 
adică să-i judece pe ei așa precum s-a arătat în Scripturi. 

„Această slavă este pentru toți cuvioșii Lui.”™” Bineînţeles, 
slava nu este acolo unde este aur, argint, nestemate sau veșminte 
siriene. Ce altceva i-ar mai trebui celui care are această sabie? 
Vezi ce spune? „Această slavă este pentru toți cuvioșii Săi.” 
Să ne rugăm Domnului pentru această slavă, să armăm mâi- 
nile noastre cu sabia scoasă din gura Mântuitorului nostru 
și să putem spune: „Binecuvântat este Domnul Dumnezeul 
meu, Cel care deprinde mâinile mele la luptă, degetele mele 
la bătălie."1% Cine are această romphaea'® nu se teme de sabia 
veacului. Cine are această sabie nu se teme de sabia veacului. 
Vă spun un lucru nou. Deseori sabia veacului acestuia cedează 
în fața celeilalte și deseori s-a întâmplat ca sabia veacului să ne 
ofere nouă acea sabie. Căci, dacă nu ne vom teme de aceasta, 
o primim pe cealaltă. Să-l mulțumim, așadar, Celui care are 
această sabie și să-L binecuvântăm pe El în vecii vecilor. Amin. 


1% Psalmul 149,9. 
147 Psalmul 149,9. 
148 Psalmul 143, 1. 


14 Termenul grecesc ouțaia desemnează o „sabie lungă cu două 
tăișuri folosită de traci”. 

Mai sus s-a vorbit mai pe larg [despre] ce înseamnă „la 
sfârșit”, pe care Symmachus! l-a tradus prin ¿mvíkiov™!, 
Aquila"? și Sexta”? prin T® viKonoIG!54. Să ne întoarcem 


15 Symmachus (sec. al II-lea), care după Sfântul Epifanie de Sala- 
mina era un samarinean trecut la iudaism, a făcut o nouă traducere în 
grecește a Vechiului Testament, din care s-au păstrat numai fragmente. 
Traducerea, deși cu parafraze, este considerată de o valoare superioară 
celei a lui Aquila. (n.ed.) 

151 Termenul Ervik.og are înțelesul de „privitor la victorie, victo- 
rios, triumfal”. 

152 Aquila (sec. al II-lea), păgân de origine, se convertește la creștinism; 
vine însă în conflict cu Biserica și trece la iudaism. Îmbrățișând această nouă 
religie, traduce în grecește Vechiul Testament. Pentru fidelitatea traducerii 
sale, dusă până la servilism, iudeii o adoptă în locul Sepruagintei. (n.ed.) 

155 Celebra ediție critică a lui Origen, Fexapla, conţinea Vechiul 
Testament dispus pe șase coloane paralele: î. textul ebraic; 2. textul ebra- 
ic transliterat cu caractere grecești; 3. traducerea lui Aquila; 4. traduce- 
rea lui Symmachus; 5. Septuaginta; 6. traducerea lui Theodotion. Uneori, 
pentru unele cărți biblice, Origen mai creează și o a şaptea ori a opta 
coloană, citând alte tălmăciri biblice. Impunătoarea lucrare se găsea la 
Biblioteca din Cezareea Palestinei și Fericitul Ieronim o va folosi pentru 
alcătuirea tălmăcirilor și lucrărilor sale exegetice. Din nefericire, opera 
s-a pierdut și astăzi avem numai fragmente. (n.ed.) 

154 Ntkonoróç — „cel care aduce victoria, învingătorul”. 

acum la Psalmul 10, număr care este începutul și sfârșitul, în 
jurul căruia se desfășoară orice calcul, căruia i se datorează și 
Decalogul, adică prima Lege. Același număr de cetăți a primit 
spre a le cârmui și omul drept din Evanghelie, înmulțindu-și 
banii dați de Domnul!'*5. Și, ca să spun un lucru mai sur- 
prinzător, de la acest număr începe numele lui isus, adică al 
Mântuitorului, și de acolo își are originea acel nume din patru 
litere de nerostit pentru evrei, nume care se scrie prin ioth he vav 
ei56. Prin acest număr se descompune numărul 100 în decade, 
iar cel de 1000, la rândul său, se compune din zece numere de 
100 și [tot așa], până unde poate judecata omenească să ajungă. 
Tot timpul acest număr este sfârșitul și începutul, potrivit cu 
acel pasaj: „Eu sunt A și Q, începutul și sfârșitul”157. 

„Mă încred în Domnul. Cum ziceți sufletului meu: «Mu- 
tă-te în munți ca o vrabie»?"158 Cei care mănâncă crude!5? căr- 
nurile Mielului și urmează litera care ucide: vor să tălmă- 
cească acest psalm ca referindu-se la David, când fuge din 
fața lui Saul și este silit să locuiască în deșert. Ei zic că el ar 
fi spus: „Deși Saul și toată armata sa nu-mi îngăduie să locu- 
iesc în țară și, după obiceiul pasărilor și al fiarelor, pribeag și 


155 Cf Luca 19,17. 

'5 Aluzie la valoarea numerică pe care o aveau în Antichitate lite- 
rele alfabetului grec și ale celui ebraic. Jora (prima literă a numelui lisus 
-"Inooş) în greacă și iod/ioth în ebraică notau numărul 10. 

157 Apocalipsa 21, 6. 

15 Psalmul 10, 1. 

1° Judeji. Cf: FeniciruL IERONIM, De exodo (Despre Ieşire) — ediția 
Morin, pp. 537-538. 

160 Cf 2 Corinteni 3, 6. 

rătăcitor zbor și alerg încoace și încolo, Îl am totuși călăuză 
pe Dumnezeu și, punându-mi în El încrederea, nu mă voi 
teme de cursele voastre”. Și, într-adevăr, dacă se citește doar 
începutul, explicația lor nu pare neîntemeiată. Dar ceea ce 
urmează: „Că au surpat ceea ce ai așezat”S! și celelalte până la 
capăt nu se potrivesc cu această explicaţie. 

Așadar, omul duhovnicesc, care le judecă pe toate și care 
nu este de nimeni judecat!$%, spune că acest psalm este cân- 
tat de Domnul și Mântuitorul nostru cu un dublu înţeles: cu 
unul îl spusese îngerilor care ÎL slujeau, cu altul Se adresase 
puterilor potrivnice, care doreau să-L batjocorească și să-L 
gonească. Dacă Se adresează îngerilor, are acest înțeles: „De ce, 
ținând cont de capcanele diavolului și de întreaga sa armată, 
pe care o vedeți întărâtată împotriva Mea, Mă îndemnați să 
Mă întorc la cer și, părăsind cele pământești și de jos, să locu- 
iesc în munții Mei? De ce vreți să-Mi iau aripile firii Mele 
dumnezeiești, să părăsesc conviețuirea [cu firea] omenească 
și să-Mi duc traiul în siguranță printre cele cerești, de vreme 
ce am venit ca, având încredere în Domnul, adică în dumne- 
zeirea Mea, să-i înving pe vrăjmașii cei mândri?” Dacă însă 
acest cuvânt este adresat puterilor potrivnice Lui, trebuie să 
fie înțeles astfel: „În zadar credeți că, rânduiți în cete împo- 
triva Mea, ar trebui să Mă înfricoșez de glasurile voastre, de 
vreme ce pentru aceasta am venit: ca să Mă lupt și să înving 
luptând”. Însuși titlul psalmului, după [variantele lui] Aquila 
și Symmachus, vădește acest înțeles. 


161 Psalmul 10,3. 
162 Cf 1 Corinteni 2, 15. 

Pe de altă parte, altcineva (fiindcă acest psalm nu conține 
nimic ieșit din comun care să nu poată fi înțeles de către orice 
om drept) va putea desigur sprijini înțelesul sfânt al celor care 
raportează psalmul la Hristos, afirmând însă că întregul pasaj 
poate fi interpretat și ca referindu-se la persoana prorocului, 
adică a omului drept. 

„Mā încred în Domnul. Cum puteți spune sufletului meu: 
«Mută-te în munți ca o vrabie»?” Vicleanul vrăjmaș L-a ispitit 
în deşert pe Dumnezeu Mântuitorul și vrea [acum] să-i scoată 
din țara Israelului pe toți oamenii drepți, pentru ca, locuind 
într-un loc lipsit de virtuți, să-i nimicească acolo mai ușor. Dar 
îndemnul este o viclenie. Căci nu-l sfătuiește să-și ia pene de 
porumbel, pasăre blândă, curată, domesticită, despre care se 
spune că nu are fiere™® și care este oferită Domnului în tem- 
plu, ci pene de vrabie, pasăre flecară și rătăcitoare, care după 
creșterea puilor nu rămâne fidelă perechii sale (deși Aquila 
și Symmachus au tradus în mod general „pasăre” în loc de 
„vrabie”). Prin „munți” îi putem înțelege pe aceia despre care 
într-un alt loc se spune: „Apropiaţi-vă de munții veșnici "15%; 
și în al doilea psalm al treptelor: „Am ridicat ochii mei către 
munți, de unde îmi vine ajutorul"i6. După ce urâciunea pusti- 
irii va sta în loc sfânt, în acești munți trebuie să ne mutămi€€. 

„Fiindcă, iată, păcătoşii și-au întins arcul, și-au pregă- 
tit săgețile în tolbă, ca în întuneric să-i străpungă pe cei 


1 Potrivit zoologiei aristotelice. (n.ed.) 
1% Mibeia 2, 9 (după Septuaginta). 

165 Psalmul 120, 1. 

16 CF Daniel 9, 27; Matei 24, 15-16. 

drepți cu inima. ”!® În locul acestora, în [versiunea] ebraică 
este scris: „Fiindcă, iată, nelegiuiții și-au întins arcul, și-au 
așezat săgeata peste coardă, ca să lovească în întuneric pe cei 
drepți cu inima”. De aceea spune: „Vreţi să Mă mut în munți, 
fiindcă păcătoşii sau nelegiuiții și-au pregătit săgețile aprinse, 
care trebuie respinse de pavăza credinţei. Și în tolbele lor au 
săgeți spre a-i lovi pe cei drepți, nu în timpul zilei, nu în 
noapte străvezie!8, când întunericul este domolit de mân- 
gâierea lunii, ci când noaptea este în toi, iar întunericul pal- 
pabil, pnàapntòv ox6Toc1%. De aceea să știți că Eu Însumi 
nu ascult sfaturile voastre, fiindcă vrăjmașii sunt pregătiți de 
luptă și caută să rănească, nu atât pe Mine, pe care nu Mă 
pot învinge, cât pe cuvioșii Mei. De vreme ce pentru mân- 
tuirea acestora am venit din cer, nu trebuie să-i las orfani. 
lată, au pus, precum spuneți, «săgeata peste coardă» și vor 
să-i prindă, prin dulcile momeli ale plăcerilor, pe fiii Mei 
nevârstnici, adolescenți și tineri. Căci toată forța diavolului 
este în coapsă!9, pe care tocmai de aceea, când s-a întâlnit 
Iacov cu Mine în luptă, am făcut-o să se veștejească!7!, adică 
am făcut să i se usuce acel yAapupóv™? al său. Așadar, fiindcă 


15 Psalmul 10,2. 

15 Cf VencILius, Eneida, LX, 373. 

19 Întuneric care poate fi pipăit, atins, palpabil. Cf. Ieșirea 10, 21 
(după Septuaginta). 

170 Cf Iov 40, 16. 

171 Cf. Facerea 32, 25, 32. 

17 TAapupóç avea sensul inițial de „scobit, gol pe dinăuntru”, folosit 
cu referire la peșteri ori la unele instrumente muzicale. In dialectul io- 
nic-atic și apoi în greaca KoLvri este folosit cu precădere în sensul de 

pe întuneric vor să-i străpungă pe cei drepți cu inima, să 
spună dreptul Meu: «Cuvântul Tău, Doamne, [este] o lampă 
pentru picioarele mele, o lumină pentru cărările mele»!”. În 
plus, Eu, Care stau în formație de luptă, îmbrăcat în echi- 
pament de soldat, nu dau înapoi de la lupta începută, mai 
ales când spuneți că ei «au întins arcul, au pregătit săgețile în 
tolbă», dorind să-i rănească pe drepții Mei. Și totuși nu au 
putut încă să-i lovească. «Au întins arcul, au pregătit săgețile 
în tolbă, ca să străpungă în întuneric pe cei drepți cu inima.» 
După ce s-au pregătit astfel, Eu Mă așez la mijloc, primesc 
săgețile acelora, pentru ca slujitorii Mei să nu îndure durerea 
Mea, să fie vindecați prin rănile Mele și ca, îndurând Eu 
suferința, ei să nu sufere și să spună: «Doamne, precum cu un 
scut ne-ai înconjurat pe noi cu bunăvoința Tal»! 

Se poate înțelege însă și altceva, [și anume] că „puterile 
eretice sau potrivnice, prin învățăturile ereticilor, și-au întins 
blasfemiile lor [precum corzile arcului] și caută prin felurite 
viclenii să-i prindă în cursă pe drepții Mei. Căci arcașii sunt 
cei care, profitând de întunericul lor, adică ceea ce înțeleg 


„finisat, cizelat, elegant, delicat” (cf Pierre CHANTRAINE, Dictionnaire 
Étymologique de la Langue Grecgue, tome I: A-A, Paris, Editions Klinck- 
sieck, 1968, pp. 226-227). Glafirele este şi titlul unei lucrări de comen- 
tarii scrise de Sfântul Chiril al Alexandriei. Aplicat la comportamentul 
uman, TÒ yĂațupOv are înțelesul de „eleganță a moravurilor, rafina- 
ment, politețe” (politesse de moeurs, Bailly; refinement, Liddell Scott). 
Aici Fericitul Ieronim îl foloseşte în accepțiunea sa peiorativă: „afectare, 
prețiozitate, fäțărnicie”. 

13 Psalmul 118, 105. 
174 Psalmul 5, 12. 

ei prin tainele [lor] ascunse, vor să lovească inimile curate 
ale celor drepți. De aceea Eu și drepții Mei trebuie să ne 
mutăm la înălțimile mărturiilor din Scripturi, după cum și în 
Evanghelie stă scris: «Dacă [cineva] te-a lovit peste [obrazul] 
drept, întinde-i-l și pe celălalt». Nu spune: „Intinde-i-l 
pe cel stâng”, ci: „Pe celălalt”, adică pe celălalt drept, fiindcă 
omul drept nu are nimic stâng în elé. Dacă te-a tulburat 
printr-o singură mărturie din Scripturi, tu învinge-l prin 
alta și împlinește ceea ce stă scris într-un alt psalm: „Un abis 
cheamă alt abis în sunetul cascadelor Tale”!77, astfel încât să-ţi 
vină în sprijin ambele Testamente și laţul ereticilor să fie rupt 
prin opunerea „celeilalte” drepte, prin „mutarea” în munți și 
prin „chemarea” abisului la abis. 

„Că au surpat ceea ce ai așezat."!78 Și acestea, ca și cele 
de deasupra, se adresează fie unui om drept oarecare, fie lui 
Dumnezeu. De aceea trebuie să te întorci la cele cerești, fiindcă 
așa de bine sunt pregătiți vrăjmașii pentru luptă, încât orice ai 
construi, aceia vor dărâma. Căci zilnic surpă învățăturile Tale 
și Legea scrisă în inimile credincioșilor și, prin îndemnuri la 
lucruri potrivnice, le răstoarnă. 

„Dar omul drept ce a făcut?! Acest [pasaj poate] să fie 
înțeles în mod diferit. Fie referindu-se chiar la omul drept 


irc) Cf. Matei 5, 39. 

1% Încă din perioada clasică, adjectivul sinister, -zra, -trum avea pe 
lângă sensul propriu de „stâng, din partea stângă” și pe cel de „nefericit, 
defavorabil, rău, stricat, pervers”. 

177 Psalmul 41,9. 

178 Psalmul 10, 3. 

1 Psalmul 10, 3. 

— şi [atunci este tălmăcit] așa: omul drept nu a făcut nimic 
pentru năruirea celor care se străduiesc să distrugă legile lui 
Dumnezeu și care, fără vreo pricină, îl expun capcanelor lor; 
sau: împotriva acelor vrăjmași care încearcă să distrugă porun- 
cile lui Dumnezeu, omul drept nu [poate] face altceva decât 
să ceară stăruitor ajutorul Celui care locuiește în templul Său 
sfânt, al Cărui tron este în cer și ai Cărui ochi îl urmăresc 
pe cel smerit, ca să-l scoată din cursele care i se întind. Fie 
referindu-se la Dumnezeu — și [atunci este tălmăcit] așa: deși 
vrăjmașii sunt pregătiți de luptă și pândesc nevăzuți, ca leul 
în ascunzătoarea sa, ca pe nesimţite să-l ucidă pe omul nevi- 
novat și să distrugă templul lui Dumnezeu, totuși Domnul 
locuiește în sfântul templu al Său și niciodată nu lipsește din 
templul sau tronul Său, fiindcă, după ce cad unii, se ridică 
alții. Din această pricină, în cele care urmează este scris: 
„Domnul [este] în sfântul Său templu, Domnul [are] în 
cer scaunul Său."1% „Scaunul”, adică tronul lui Dumnezeu, 
prin care, după uzanța biblică, [trebuie] să înțelegem Împă- 
răția [lui Dumnezeu], după cum [stă scris] într-un loc: 
„Dumnezeu Îi va da tronul lui David, tatăl Său”!s! și într-un 
alt loc: „Cu dreptate se pregătește tronul domniei”1%2 sau: 
„Când regele cel drept s-a așezat pe tron'!%. „Domnul [este] 
în sfântul Său templu, Domnul [are] în cer scaunul Său.” 
Înainte ca Solomon să fi construit templul, prorocul știe că 


18 Psalmul 10, 4. 

18 Luca 1,32. 

182 Pi/dele 16, 12 (după Septuaginta). 
183 Pidele 20, 8 (după Septuaginta). 

templul Domnului este duhovnicesc și că tronul Lui este în 
cer. Într-un alt loc, când este căutat [Domnul], se spune așa: 
„Iron Îmi este cerul”i%. Când tronul Domnului este în cer, 
atunci este înconjurat de cer și se află într-o parte a aces- 
tuia; când [însă] tronul Domnului este cerul, întreg cerul 
devine tronul Său. De aceea, potrivit cu [tălmăcirea de tip] 
dvaywyńv!*, „Domnul Care locuiește în sfântul Său templu” 
înseamnă: „Domnul Care locuiește în sufletul credinciosu- 
lui — fie într-o parte a acestuia, fie în tot”. Când nu suntem 
încă desăvârșiți și când în noi se află ceva bun, dar și ceva 
rău, Dumnezeu locuiește doar într-o parte din noi, adică „în 
cer”. Când suntem însă desăvârșiți și împliniți, ne prefacem 
cu totul în lăcașul Domnului și devenim „cerul”, tronul Său. 
În sens propriu, în schimb, prin „templul lui Dumnezeu” se 
înțelege fie Domnul și Mântuitorul nostru, Care spune: „Eu 
în Tatăl și Tatăl în Mine”!%, fie firea omenească pe care Și-a 
asumat-o Mântuitorul, fie în mod general Biserica, fie în mod 
particular fiecare om drept în parte. 

„Ochii Săi urmăresc pe cel sărac, pleoapele Sale îi cer- 
cetează pe fiii oamenilor.” Să le punem în față „pleoa- 
pele” și „ochii” Domnului celor care înțeleg în sens propriu 
mânia și furia lui Dumnezeu. Dacă ei înţeleg cele de mai sus 
&vBpunoradâc 18, și pe acestea vor fi constrânși să le accepte 


184 Ysaia 66, 1. 

185 AvayuyTi, „anagogie”, interpretare a Bibliei care se ridică de la 
sensul literal al textului la cel mistic. 

18 Toan 14, 10. 

18 Psalmul 10, 4. 

188 În conformitate cu sentimentele și pasiunile specifice naturii umane.” 

la fel. Iar dacă este absurd a-L înzestra pe Atotputernicul 
Dumnezeu cu ochi și pleoape, vor fi constrânși să caute chiar 
şi pentru mânie o explicație duhovnicească, iar pentru furie 
la fel. Bineînţeles ar fi o mare prostie ca acestea și cele de 
mai sus să nu fie înțelese la fel, fie după duh, fie după trup. 
Prin urmare, în acest loc aceasta trebuie înțeles, și anume că 
omul drept nu se teme de atacul vrăjmașilor, avându-L spri- 
jin pe Dumnezeu, Care le vede și le cercetează pe toate și nu 
îngăduie ca omul Său smerit să cadă în cursa amăgelilor lor 
sau să fie rănit de săgețile lor. Omul smerit este acela despre 
care mai jos se spune: „Omul smerit Ţie Ţi-a fost lăsat”1%. 
În același timp, trebuie observat că Dumnezeu deschide 
ochii Săi, făcând vădit dreptate, spre a fi de ajutor celui sme- 
rit și că, oricât de singur și sărac ar fi cineva, El îl ocrotește 
mereu cu privirea Sa. lar când este Judecător și cei judecați 
sunt fiii oamenilor (căci nu sunt vrednici să fie numiţi „fiii 
lui Dumnezeu”), atunci nu urmărește cu ochii Săi, ci cu 
pleoapele cercetează, închizându-Și într-o anumită măsură 
ochii, trecând cu vederea și nedorind a ști ceea ce știe. „Căci, 
dacă ţii seama, Doamne, de nedreptate, cine va îndura?”1% 
Varro!” povestește că pleoapele!” sunt numite astfel pentru 
că se mișcă și palpită!%, adică GvouaTOTIOL OG 1%. 


18 Psalmul 10, 14 (Bibl. Hebr.); cf ediția Morin, p. 355. 
130 Cf Psalmul 129,3. 

11 Apud LACTANTIUS, De opificio Dei, cap. 10. 

192 Palpebrae, în original. 

193 Palpitare, în original. 

19% „Printr-o onomatopee”, 

„Domnul îl cercetează pe cel drept și pe cel necredin- 
cios; însă cel care iubește nedreptatea urăște sufletul său."1%5 
În ebraică acestea sunt redate mai bine: „Domnul îl încearcă 
pe cel drept, iar pe cel necredincios și care iubește nedrep- 
tatea sufletul Său îl urăște”, pentru ca înțelesul să fie ast- 
fel legat de cele de mai sus: în zadar se pregătesc vrăjmașii 
să străpungă pe întuneric pe cei drepți cu inima și așa mai 
departe..., fiindcă Domnul este un Judecător drept, de Care 
nimic nu poate fi tăinuit și Care le face pe amândouă: pe de 
o parte, îi pune la încercare pe cei drepți ispitindu-i, pe de 
alta, îi urăște pe cei care sunt necredincioși. Pe cel necredin- 
cios și care iubește nedreptatea sufletul Său îl urăște, adică îi 
urăște pe ei din toată inima și tot sufletul Său. Căci alături 
de ochi și pleoape trebuie să înțelegem și sufletul, după cum 
este scris: „Sufletul Meu urăște lunile noi, zilele de sărbă- 
toare și sabaturile voastre”, 

Pe de altă parte, urmându-i pe tâlcuitorii Sepruagintei, 
care spun: „Domnul cercetează pe cel drept și pe cel necredin- 
cios”, sensul este cu totul altul, și anume că același Judecător 
au și cei drepți și cei necredincioși și că cei necredincioși 
trebuie judecați pentru aceea că iubesc nedreptatea și urăsc 
sufletul lor. 

lar apoi se adaugă ceva de felul ultimei părți a unui 
silogism, ceea ce se numește „concluzie”. Căci, deși cineva 
ar [putea] nega că și-a urât sufletul său, totuși din aceea 


155 Psalmul 10,5. 
19 Isaia 1,13, 

că iubeşte nedreptatea dovedește că l-a urât”. După cum 
și Solomon, în Cartea Pildelor, spune: „Cel care respinge 
mustrarea se urăște pe sine însuși”1%, Dacă cel care iubește 
nedreptatea își urăște sufletul, cel care iubește dreptatea, în 
schimb, își iubește sufletul său, conform spusei: „Cel care 
dobândeşte înțelepciunea se iubește pe sine însuși”!”. De 
aceea și Mântuitorul spune: „Cel care Mă iubește pe Mine 
păzeşte poruncile Mele”2%. Pentru că El Însuși este dreptatea. 

Nu trebuie însă să se considere că, de vreme ce în pri- 
mul psalm stă scris: „De aceea nu se vor ridica necredincioșii 
la judecată”, urmându-i pe tâlcuitorii Sepruagintei, aici s-ar 
spune contrariul: „Domnul cercetează pe cel drept și pe cel 
nelegiuit”. Căci, așa cum între cei drepți există deosebire, la 
fel există și între cei nelegiuiți. Și, la fel cum oamenii drepți 
au diferite lăcașuri [în casa Tatălui]2?, tot așa necredincioșii 
desăvârșiți în răutate și nedreptate, care luptă împotriva lui 
Dumnezeu cu tot cugetul lor, nu se vor ridica la judecată. 


5 Tipul de silogism la care se referă autorul este cel de figura I, nu- 
mit mai târziu de către scolastici „BARBARA” (cu premise și concluzie 
universal-afirmative): 

Toţi A sunt B (premisa majoră). 

Toți C sunt A (premisa minoră). 

Toţi C sunt B (concluzie). 

Toți cei care iubesc nedreptatea își urăsc sufletul, 
Toţi cei care sunt necredincioși iubesc nedreptatea. 
Toți cei care sunt necredincioși își urăsc sufletul. 

1% Pildele 15, 32. 

19 Pildele 19,8. 

20 Joan 14,21. 

21 Psalmul 1,5. 

22 Cf loan 14,2. 

Există însă alții care sunt considerați păcătoși doar uneori și care, 
fiind de o ticăloșie mai mică, sunt hărăziți judecății Domnului. 

„Va ploua laţuri peste păcătoși.”2 Nu e nicio îndoială că 
Domnul [„va ploua”]. O face tocmai pentru păcătoşi, pen- 
tru ca aceia care se folosesc rău de libertatea lor, prinși în 
laţurile Domnului, să meargă pe drumul drept, ca struniți de 
hățurile Sale, și să poată înainta prin Cel care spune: „Eu sunt 
Calea”, De aceea, în Cartea lui Ieremia”, pescarii și vânăto- 
rii sunt puși, pentru izbăvirea lor, să pescuiască cu mreje peștii 
răzlețiți în vâltori învolburate și să prindă din toți munții și 
dealurile fiarele hoinare. Așadar, prin acest verset și prin cele 
ce urmează nu sunt promise, după cum cred mulți, cazne 
păcătoșilor, ci leacuri. 

„Foc, pucioasă și suflul furtunilor [va fi] partea lor de 
cupă."2% Cetăţii Babilon i se spune: „Ai cărbunii focului, vei 
şedea peste ei și-ți vor fi de ajutor”. Pucioasa aprinde focul 
acestor cărbuni. Acest foc, întețit de vânt, este ațâțat de vâr- 
tejul furtunii pentru ca, topind tot ceea ce este impur în aurul 
nostru, tot ceea ce, după prorocirea lui lezechiel?%, e argint, 
aramă, cositor și plumb în noi, să ne prefacă din nou în aur. 
De aceea și în Isaia este scris: „Va spăla Domnul necurățenia 
fiilor și fiicelor Sionului și va șterge sângele din mijlocul lor 
prin duhul judecății și prin duhul arderii'?%; și în Maleahi: 


23 Psalmul 10, 6. 

204 Joan 14,6. 

205 Teremia 16, 16. 

2% Psalmul 10, 6. 

27 Isaia 47, 14-15 (după Septuaginta). 
208 Jezechiel 22, 18. 

%0 Isaia 4,4. 

„lată Domnul pășește precum focul topitorului și iarba nălbi- 
torilor și va şedea curățind ca pe aur și argint poporul Său'210. 
Cupa celor păcătoşi este plină de „foc, pucioasă și suflul furtu- 
nii”. „Cupa pentru vin curat este plină cu un amestec” din care 
„beau toți păcătoșii pământului”2!!. Eu socotesc că Sodoma a 
băut din această cupă a focului și a pucioasei, pentru că despre 
ea s-a prorocit prin lezechiel: „Va fi întoarsă Sodoma la starea 
de mai înainte”22, iar în Evanghelie: „Mai ușor [va fi] pentru 
țara Sodomei'21?, „Căci Domnul nu Se va răzbuna de două 
ori pentru același lucru."2:* De aceea și Lazăr, care își ispășise 
păcatele sale în timpul vieții și băuse cupa mâniei Domnului25, 
bea [acum] în sânul lui Avraam acea cupă despre care este 
scris: „Cupa mântuirii voi primi și numele Domnului voi 
chema”2!6. Și cetatea Ierusalimului băuse cupa caznelor pentru 
îndreptarea sa; de aceea i se spune ei: „Lrezește-te, trezește-te, 
lerusalime, care ai băut cupa năruirii, potirul mâniei”?! Și 
Ieremia a primit din mâna Domnului aceeași cupă de vin 
curat, ca să dea de băut cetății Ierusalimului și tuturor popoa- 
relor de pe cuprinsul pământului; cei care beau varsă, cad jos218 
și, frângându-și mândria, întru pocăință se închină. 


210 Maleahi 3, 2-3. 

M Psalmul 74, 8. 

212 Jezechiel 16, 55. 

213 Matei 10, 15. 

74 Naum 1, 9 (după Septuaginta). 
215 Cf. Ieremia 25, 15. 

21 Psalmul 115,4. 

27 Isaia 51,17. 

219 Cf Ieremia 25, 27. 

„Că drept este Domnul și dreptățile a iubit, fața Sa a pri- 
vit dreptatea."2*? În locul acestora, în ebraică apare: „Fiindcă 
Domnul este drept și iubește dreptatea, fețele lor vor vedea 
dreptatea”. Domnul, spune psalmistul, este drept din moti- 
vele arătate mai sus: fiindcă, lăsându-l pe cel drept în acest 
veac pradă ispitelor, nu-l pedepsește, ci îl pune la încercare, și 
sufletul Său îl urăște pe cel necredincios care iubește nedrep- 
tatea. Una este a păcătui învins de poftele trupești, și alta este 
a trece păcatul în voință. De aceea, pe astfel de oameni a căror 
inimă nu se pocăiește, sufletul lui Dumnezeu îi urăște. Şi, 
fiindcă trimite ploaie de curse peste păcătoși și le dă acelora să 
bea, după cum merită, potirul caznelor, El Însuși este drept și 
iubește dreptățile. Căci, precum Unul este Dumnezeul adevă- 
rat, chiar dacă prin asociere cu El sunt mulți care sunt numiți 
„zei”, şi precum Unul este și Fiul lui Dumnezeu, Unul-Născut, 
iar ceilalți sunt numiți „fii” [ai Săi] prin adopție, tot una este 
și dreptatea cea adevărată, cum apare scris la începutul Cărzii 
Pildelon?, dar, prin împărțirea ei, sunt numite astfel mai multe 
fapte pe care le iubește Dumnezeu. De aceea spune: „Faţa Lui 
a văzut dreptatea” „fața Lui”, adică a lui Dumnezeu —, ca să se 
înțeleagă că judecă cele drepte. Iar în ebraică [versetul] se spune 
cu acest înțeles: cei care vor fi judecați, atât cei drepți, cât și cei 
necredincioși și păcătoşi, vor vedea dreptatea lui Dumnezeu, 
iar fețele lor vor contempla dreptatea Domnului și vor spune: 


„Drept ești, Doamne, și dreaptă este judecata Ta”. 


219 Psalmul 10,7. 
220 Pildele 1,3 (după Septuaginta). 
21 Psalmul 118, 137. 

„O inscripţie pe o stelă pentru însuși David.” Pentru 
acestea în Quinta s-a pus chiar cuvântul ebraic „mactham 
David”, pe care Aquila l-a tradus prin „al smeritului și cin- 
stitului David”, iar Symmachus, prin „al smeritului și nepri- 
hănitului David”. Și tot Aquila, în Psalmul 55 și în ceilalți 
până la Psa/mul 59, tălmăcește același cuvânt când spune: „Al 
smeritului și desăvârșitului David”. De aici înțelegem că un 
singur cuvânt semnifică „cinstit”, „neprihănit” și „desăvârșit”, 
deși de fiecare dată acestea sunt precedate de „smerenie”. Şi 
aceasta pentru că în ebraică este folosit un cuvânt compus 
din alte două cu înțeles deplin. La fel cum noi spunem „atot- 
puternic” — două cuvinte unite într-unul singur —, tot așa și 
cuvântul mactham indică prin silaba mac cuvântul „smerit”, iar 
prin ham pe cele trei de mai sus. 

Șase sunt, dacă nu mă înșel, psalmii care poartă acest titlu: 
Psalmul 15, Psalmul 55, Psalmul 56, Psalmul 57, Psalmul 58 
şi Psalmul 59. Toţi aceștia se referă la iconomia și pătimi- 
rile Domnului și Mântuitorului nostru. Și, deși diferă între 
ei în conținut prin anumite cuvinte adăugate, scoase ori 
schimbate, au totuși în comun o singură expresie, și anume 


22 Psalmul 15,1 (în Vulgata). 

„O inscripție pe o stelă”, care aici în Psalmul 15 apare singură. 
Ceilalți cinci sunt precedați și de-o istorisire, pentru ca pro- 
rocia despre Domnul și Mântuitorul nostru să fie arătată nu 
doar prin vorbe, ci și prin fapte. Cred că acești psalmi care 
cuprind această taină și care sunt precedați de un astfel de 
început sunt șase din cauză că Mântuitorul, murind în a șasea 
zi a lumii pentru noi pe cruce și înviind, ne-a lăsat aceasta ca 
pe o stelă a biruinţei Sale, ca să scriem acești psalmi cu acest 
început în inimile noastre și să repetăm prin ei cuvintele lui 
Dumnezeu, iar cugetele noastre să-și amintească de dumne- 
zeiasca moarte. Precum Iacov a făcut stelă Rahilei, care dăi- 
nuie până în ziua de azi?%, la fel și noi să însemnăm în inimile 
noastre stela aducerii-aminte?* a pătimirilor Domnului. 
Faptul că Dumnezeu a rânduit în Lege: „Să nu-ți faci ție 
stelă, [lucruri] pe care Domnul Dumnezeul tău le urăște”? 
să nu fie considerat potrivnic tâlcuirii noastre, căci de forma 
de singular a cuvântului „stelă” a unit forma de plural neutru 
[a pronumelui relativ], zicând: „Pe care Domnul Dumnezeul 
tău le urăște”, adică să nu faci astfel de fapte care să rămână 
veșnic [înscrise pe stelă] spre pierzania ta. Căci pe acestea 
Domnul Dumnezeul tău le urăște. Dacă, din întâmplare, prin 
nepăsarea noastră, cel care seamănă vrajbă în țara făgăduinței 


22 Cf Facerea 35, 20. 

224 În textul latin avem de-a face cu o hendiadă (figură de stil care 
constă în înlocuirea unui substantiv însoțit de un atribut prin două sub- 
stantive în raport copulativ): £itulum et memoriam (in corde) signare pen- 
tru fifulum memoriae (in corde signare). 

235 Deuteronomul 16, 22 (după Septuaginta). 

face astfel de stele, oi SiopoxTikoi2%, adică învățătorii, vor 
porunci fiilor lui Israel să le dărâme, să le surpe și să le nimi- 
cească din țara unde curge lapte și miere. O astfel de stelă și-a 
făcut în zadar și Abesalom ca pe un monument funerar, care 
ână azi dăinuie spre amintirea și rușinea paricidului [său 77. 
Într-o astfel de stelă este prefăcută și soția lui Lot, pentru că 
nu a vrut să privească înainte, ci în spate?2%, 

Ca urmare a celor spuse mai sus, se ivește întrebarea de ce 
tâlcuitorii Septuagintei au căutat să tălmăcească în mod diferit 
față de ceea ce este în ebraică sau în celelalte variante. Sunt 
multe pasajele din care acest lucru se poate înțelege, dar cel 
mai bine reiese din începutul Psa/mului 9. Acesta începe în 
ebraică cu /amanasse almuth laben, ceea ce a fost tradus de 
Symmachus prin: „Izbânda fiilor adolescenței”, iar în Quinta 
prin: „Izbânda fiilor tinereții”. Tâlcuitorii Sepruagintei, nedo- 
rind a dezvălui fățiș regelui Ptolemeu și neamurilor păti- 
mirile și Învierea Mântuitorilui, au tălmăcit prin: „Intru 
sfârșit, pentru cele ascunse ale Fiului”, arătând prin acest 
titlu că au ținut să ascundă anumite taine, pe care nu au vrut 
să le împărtășească. La fel și aici au ales să tălmăcească pe 
[mactham] prin ornăoypațiav?%, adică lucru vrednic de a fi 
înscris pe o stelă, fiindcă „smerenia”, „cinstea”, „neprihănirea” 
și „desăvârșirea” se vădeau [toate] nu într-un om (căci nu este 


225 ALOpATIKGG — „perspicace, pătrunzător; clarvăzător, înzestrat cu 
darul profeției”. 

221 Cf. 2 Regi 18, 17-18. 

228 Cf. Facerea 19, 26. 

2 Zrnăoypaţia — „inscripție pe o stelă” 

nimeni care să îndrăznească a se numi cu acest nume), ci în 
Fiul lui Dumnezeu. Pentru ca astfel noi să surprindem un 
înțeles ascuns în titlu și altul dezvăluit în cuvânt. 

O stelă este pusă pe mormânt și pentru bărbații curajoși și 
pentru cei care au murit pentru patrie, spre aducerea-aminte 
a vitejiei de altădată. Și, oriunde sunt trofee comemorând 
victorii, oriunde sunt expuse legi publice, găsim și stele cu 
inscripții. Prin urmare, [mult] mai lesne de urmat este tălmă- 
cirea acelora care raportează psalmul la Domnul Mântuitor. 

„Păzeşte-mă, Doamne, că spre Tine am nădăjduit! Am 
spus Domnului: «Dumnezeul meu ești Tu, pentru că nu ai 
nevoie de bunurile mele»."2% Dacă unul ori doi apostoli ar fi 
făcut tâlcuire acestui psalm, mare ar fi însemnătatea tâlcui- 
rii lor. Într-adevăr, în Faptele apostolilor, în legătură cu acest 
pasaj (care nu mai apare în niciun alt psalm), aflăm că Petru, 
împreună cu apostolii lui Hristos — Matia fiind deja primit 
în locul lui Iuda printre cei doisprezece —, explicând [vor- 
bele prorocilor], a luat cuvântul și, printre multe [altele], a zis: 
„Bărbaţi fraţi, cuvine-se să vi se vorbească cu îndrăzneală des- 
pre strămoșul David, că a murit, a fost îngropat, iar mormân- 
tul său este la noi până în ziua de azi. Fiind el, așadar, proroc 
şi știind că Dumnezeu i-a jurat lui cu jurământ să așeze pe 
tronul lui [un om] din rodul coapselor lui, prorocind, a vorbit 
de Învierea lui Hristos, că nu a fost lăsat în iad și nici carnea 
Sa nu a văzut putrezire. Dumnezeu L-a înviat pe Acest Iisus, 


ai Cărui martori suntem noi toţi”. 


30 Psalmul 15, 1-2. 
21 Faptele 2, 29-32. 

Aşadar, de vreme ce toți apostolii în aceeași măsură au 
raportat acest psalm la Domnul Mântuitorul2%, noi, care vrem 
să fim creștini, trebuie să urmăm întru totul cuvintele lor. Și să 
nu ne mirăm că El, Care era egal cu Dumnezeu și S-a sme- 
rit, primind chipul robului?%, vorbește acum cu glasul robu- 
lui. De aceea în titlu stă scris „smeritul”, „cinstitul”, „nepri- 
hănitul” și „desăvârșitul”: pentru că Cel care nu are nevoie 
de ajutorul nimănui într-atât Se smerește, încât pentru noi, 
pentru Biserică, adică pentru trupul Său, Se roagă stăruitor 
Domnului. Şi, într-adevăr, este o dovadă de mare smerenie 
ca Dumnezeu să Se roage pentru oameni, ca Stăpânul să Se 
roage pentru robi, Sfântul [să Se roage] pentru păcătoşi. Nu 
numai că El Însuși S-a dat pe Sine să fie îmbrăcat, să I se dea 
să bea și să fie pedepsit asemenea robilor Săi, dar, chiar atunci 
când aceștia se rugaseră și rugile le fuseseră ascultate, a măr- 
turisit că [de fapt] El Însuși S-a rugat [pentru ei] şi rugăciu- 
nile Sale au fost ascultate. Luându-Și, așadar, trup omenesc, 
a văzut forțele potrivnice, a văzut și armata rânduită în cete 
a diavolului, care se aruncă împotriva Sa, și de aceea spune 
aici: „Păzește-Mă, Doamne, căci, dacă nu-Mi vei păzi trupul, 
adică Biserica care în Tine are nădejdea, zadarnic veghează 
cei care o păzesc!” 

Cele ce urmează: „Am spus Domnului: «Dumnezeul meu 
ești Tu»” sunt adresate apostolilor, ucenicilor și nouă, dacă 
ne dovedim demni de a-l fi ucenici, spre a ne arăta ce I-a 


22 În continuare, vom majuscula pronumele referitoare la psalmistul 
David, în acord cu interpretarea tradițional-hristologică a psalmului. 
233 Cf Filipeni 2, 6-7, 

spus Stăpânului zidirii. Aşadar, ce I-a spus Acestuia? „Dum- 
nezeul Meu ești Tu.” Ceea ce înseamnă: „Iu, Stăpânul tuturor, 
ești mai cu seamă și al Meu, adică ai devenit Stăpânul celor 
ale Mele”. Și în Vechiul Testament Dumnezeu era Stăpânul 
tuturor, ca Unul care a zidit lumea, dar mai cu seamă S-a făcut 
Stăpânul celor drepți, după cum [El Însuși] spune: „Eu sunt 
Dumnezeul lui Avraam, Dumnezeul lui Isaac și Dumnezeul 
lui Iacov”. Deci cum erai pentru ei, tot așa mai cu seamă ești 
acum Stăpânul Meu, fiindcă socotești vrednic să fii Stăpânul 
celor ale Mele. Se arată [apoi] și motivul pentru care Îi este 
Lui Stăpân: „Fiindcă nu ai nevoie de bunurile Mele”. Căci 
Dumnezeu cel atotputernic nu are nevoie de cele ale omu- 
lui și nici faptele noastre bune nu au vreo înrâurire asupra 
desăvârșirii lui Dumnezeu, pentru că Dumnezeu nu primește 
creștere. 

Însă El primește și pretinde de la noi doar atât cât reușim 
noi, chinuindu-ne și sforțându-ne, să facem, pentru ca mai 
apoi să dea înapoi ce a primit. Căci și acela care în Evanghelie 
dintr-o mină făcuse zece nu numai că a primit ce restituise, ci 
i-a fost dată chiar și cealaltă mină pe care celălalt nu putuse 
s-o înmulțească’, În Cartea lui Iov este scris: „Ce-l foloseşte 
Domnului dacă tu faci calea ta dreaptă?” Ceilalți stăpâni, 
deși sunt puternici, totuși nu pot spune robilor lor: „Nu avem 


24 Este vorba despre Hristos. Psalmul este interpretat în cheie me- 
sianică. 

25 Matei 22, 32. 

2% Cf. Luca 19, 13-27, 

27 Tov 22, 3 (după Septuaginta). 

nevoie de strădaniile voastre”, dat fiind că ei se folosesc de 
slujirea acelora. Singur Dumnezeu este cu adevărat Stăpân, 
El Care de aceea are nevoie de slujirea robilor Săi, ca să aibă 
prilej de a le da îndărăt cu prisosință. 

În același timp să fim încredințați că, dacă Mântuitorul 
Se roagă pentru noi (desigur, în Evanghelie S-a rugat și pen- 
tru apostoli și le-a permis acestora să doarmă, deși mai îna- 
inte îi silise să vegheze?%), cu atât mai mult noi trebuie să 
ne rugăm pentru noi înșine. Deși alergăm repede, fără El nu 
putem totuși ajunge la capăt, după cum spun și tâlcuirile lui 
Symmachus și cea din Quinta: „Binele meu nu este fără Tine”; 
la acest înțeles se referă și tâlcuirea: „Dacă n-ar zidi Domnul 
casa, în zadar s-ar osteni cei care o zidesc. Dacă n-ar păzi 
Domnul cetatea, în zadar ar priveghea cel care o păzește”2%?. 

„Sfinților care sunt pe pământul Lui, a săvârșit toate vrerile 
Sale minunate în ei.”?® În locul acestor cuvinte, în ebraică este 
scris: „Sfinților care sunt pe pământ și celor din înălțimile Mele, 
toată vrerea Mea întru ei”. Aceste bunuri care Ţie nu-i lip- 
sesc, o Tată, lipsesc sfinților Mei, pentru care am făcut ca toate 
vrerile Mele să fie minunate! Căci am săvârșit vrerile Mele 
minunate nu în afara lor, ci în ei. Pentru ca, îndreptându-se 
fiecare în parte, înțelegând cine a fost înainte și cine a început a 
fi acum, vrerile Mele minunate să se facă în ei — asta totuşi dacă 
ei vor putea, ieșind din Egipt și traversând deșertul, să intre în 
țara făgăduinței, țară care este începutul țării celor vii. 


2% Cf Marcu 14, 34-41. 
2 Psalmul 126, 1. 
*0 Psalmul 15,3. 

Faptul că, după cum se spune, doar în țara lui Dumnezeu 
se fac minuni nu este opus neapărat faptului că se fac minuni 
în câmpia Taneos, adică în Egipt“. Firește, e o mare diferență 
între minunile făcute de Moise și cele făcute de Iisus. Acolo 
se fuge din Egipt, aici se intră în Iudeea; acolo se caută scă- 
pare de Faraon, aici cei care slujesc sunt adunați laolaltă; acolo 
broaște, țânțari, cenușă, grindină și întuneric sunt luate drept 
minuni, aici se poruncește soarelui și lunii, acolo Dumnezeu 
merge înaintea poporului în chipul unui stâlp de nor și de foc, 
aici Însuși Mântuitorul iese în întâmpinare cu sabia în mână, 
arătând că va lupta pentru armata Sa. 

Vedeți, așadar, în ce fel minunile făcute în țara făgăduinței 
sunt mai mari decât cele făcute în Egipt sau în deșert? Dar 
putem înțelege prin țara lui Dumnezeu Biserica, fiindcă sfin- 
ților care se află în ea toate vrerile lui Dumnezeu li se par 
minunate. Acelora însă care sunt în afara Bisericii, oricare lucru 
care chiar prin natura sa este uimitor nu le pare a fi minunat. 
Să fim, așadar, în țara lui Dumnezeu, să ne prefacem în chipul 
Său și toate vrerile Sale minunate să le împlinească în noi. 

„S-au înmulțit slăbiciunile lor și după acestea s-au 
grăbit."2% Slăbiciunile cui s-au înmulţit? Bineînţeles, ale sfin- 
ților despre care se amintește mai sus că sunt în țara Domnu- 
lui. Când erau nesăbuiți, necredincioși, smintiți și robi ai fe- 
luritelor pofte și desfătări, când trăiau în zgârcenie și pizmă, 
atunci se înmulțeau slăbiciunile lor. După ce au fost botezați, 
binecuvântați, întorși spre pocăință și au lăsat în urmă greșe- 
lile trecutului, atunci s-au grăbit. 


21 Cf. Psalmul 77, 15. 
242 Psalmul 15, 4. 

Am citit în Epistola lui Barnaba?” — dacă vrea cineva să 
primească mărturie din ea — că Dumnezeu i-a ales apostoli 
pe cei care erau mai păcătoși întru toate. Și, dacă erau mai 
răi decât toți păcătoşii, se înmulțeau și slăbiciunile în ei, de 
care vezi mai apoi cât de repede s-au lepădat. Lui Petru, ca 
și fratelui său, Andrei, li s-a spus: „Vino și urmează-Mă!”24 
La fel și lui Iacov și loan, care își părăsesc tatăl, barca și 
plasa de pescuit. Matei s-a ridicat de la masa sa de vameș 
și devine apoi apostol. Zaheu coboară din copac și devine 
sfânt. Pavel prigonește Biserica, se căiește, crede, este bote- 
zat, propovăduiește și, supunându-se prigonirilor, i se taie 
capul. Ce [poate fi] mai grabnic decât această prefacere? Și 
neamurile, înainte să se întoarcă la Domnul și să audă prin 
Isaia: „Mai întâi bea aceasta și fă-o repede”2%, erau în toate 
slăbiciunile sau, după cum a fost tălmăcit de Symmachus, „în 
necazuri” ori, și mai potrivit, „în idoli”, cum apare în varianta 
lui 'Theodotion și în Quinta. Dar, cu toate că închinarea la 
idoli se înmulţea, totuși, la primul cuvânt al apostolilor, ele au 
crezut și s-au întors grabnic la Domnul. 


2% Epistola lui Barnaba este scriere necanonică, datată cu aproximație 
între sfârșitul secolului I d.Hr. și începutul celui de-al II-lea. În Codex 
Sinaiticus este inclusă în Noul Testament. Este citată de către Clement 
din Alexandria și Origen. Primul care i-a contestat autenticitatea a 
fost Eusebiu de Cezareea, care în Iszoria bisericească o include în rân- 
dul cărților &vriAey6ueva (a căror autenticitate este contestată). Cf 
EuseBru DE CEZAREEA, Scrieri, partea I, PSB 13, traducere, studiu, 
note și comentarii de pr. prof. T. Bodogae, Editura Institutului Biblic 
şi de Misiune al Bisericii Ortodoxe Române, București, 1987, p. 127. 

2 Cf Matei 4, 19. 

25 Isaia 9, 1 (după Septuaginta). 

În plus, și Aquila tălmăcește prin S1amovriuorra2%, ceea ce 
de obicei la el înseamnă „statui”. Căci în ebraică se spune asaboth, 
același cuvânt care apare și în: „Idolii neamurilor [sunt] argint și 
aur'”2%. Mai departe, mi se pare că prin aceea că spune TIpoLKt- 
gautvwv, unde tălmăcitorii Septuagintei ziseseră: „s-au grăbit”, 
caută să arate un înțeles [mai] înalt. Și anume că, după ce aposto- 
Jii sau neamurile s-au întors întru Hristos, iar Domnul le-a iertat 
lor păcatele (căci asta înseamnă npoiktooutvuwv?8, fiindcă le-au 
fost preschimbate metehnele mpoíkia?”, adică „în dar”, fără a 
pretinde nimic în schimb), Stanovrijuara, adică durerile, au spo- 
rit în ei, știind acum cât de adânci au fost apele în care s-au aflat și 
din ce hău au fost scoși, după cum spun și cele scrise în Ecclesiast: 
„Cel care adaugă știință adaugă suferință”?5 sau cele scrise de 
Pavel: „[ Eu] care nu sunt vrednic să fiu numit apostol, fiindcă am 
prigonit Biserica lui Dumnezeu”3!. [Aceasta] se poate însă spune 
și altfel: „Puterea în slăbiciune se desăvârșește”22. Când apostolul 
este mai slab, atunci este mai puternic. Şi noi, dacă vrem să ajun- 
gem degrabă la Domnul, trebuie să ne înmulțim slăbiciunile, ca, 
ajunși slabi în carne, să fim mai puternici în duh?%. 


2% Aranóveua — „muncă istovitoare, efort, trudă, osteneală”. 

2% Psalmul 113, 12. 

28 Tlpotk.oouEvwv — „lucruri date ca zestre, date în dar”, de la 
mpotkituw, „ofer în dar, ca zestre”. 

2 [poikia — „gratuit, fără a pretinde nimic în schimb”. 

250 Ecclesiastul 1, 18. 

251 7 Corinteni 15,9. 

252 2 Corinteni 12,9. 

253 Cf 2 Corinteni 12, 10. Acest pasaj este reprezentativ pentru mo- 
dul în care Fericitul leronim îmbină demersul exegetic cu „sensibilitatea” 

„Nu voi strânge laolaltă adunările lor pentru vărsări de 
sânge.” Cel care vorbește este în mod clar Mântuitorul. 
Într-adevăr, cine altcineva ar putea să spună: „Nu voi strânge 
laolaltă adunările lor pentru vărsări de sânge”? Înţelege, 
așadar, prin „[ale] lor” fie „ale neamurilor”, fie „ale apostoli- 
lor”. Dacă înțelegem „ale neamurilor”, acesta va fi înțelesul: 
„Deși sunt vinovați de vărsare de sânge și au săvârșit multe 
ticăloșii, totuși, fiindcă după slăbiciuni s-au grăbit către Mine, 
adunările lor vor fi neprihănite și cu totul străine de vărsare 
de sânge”. Dacă se referă la apostoli, acest înțeles va avea: 


filologică. În primă instanță, problema pe care o impune acest verset 
este cea a raportului dintre „înmulțirea slăbiciunilor” și sensul expresiei 
„s-au grăbit”. Soluţia propusă, inspirată dintr-un pasaj din Epistola lui 
Barnaba, ar fi fost suficientă: numărul slăbiciunilor, adică ai păcatelor, 
este direct proporţional cu „graba” convertirii celor ce Îl descoperă pe 
Dumnezeu. Fericitul Ieronim însă nu se oprește aici. Mereu atent la va- 
riantele de traducere din Hexapla lui Origen, un adevărat instrument de 
lucru în mâinile stridonianului, descoperă prin intermediul acestora noi 
oportunități de interpretare. Variantele „necazuri” (Symmachus), „idoli” 
(Theodotion), „statui” (Aquila), pentru ceea ce în Septuaginta este redat 
prin slăbiciuni”, fac din întregul verset o aluzie la idolatria neamurilor 
înainte de venirea Mântuitorului. Traducerea lui Aquila, cu S.onovr- 
pata în sensul de „dureri/statui” pentru „slăbiciuni” și npoiktoapévwv 
pentru „s-au grăbit”, ar ascunde, în opinia Fericitului Ieronim, un alt 
înțeles mult mai înalt (suġlimen): intoarcerea la Hristos aduce cu sine 
lacrimi de pocăință pentru perioada anterioară convertirii. Astfel, atât 
exegeza, cât și analiza filologică scot în relief unitatea de profunzime a 
textului Scripturii, care, aici cel puţin, este doar în aparență periclitată de 
diferența dintre variantele de traducere. 
254 Psalmul 15,4. 

„Cu niciun chip nu Mi se vor mai aduce jertfe precum cele 
din Vechiul Testament, căci jertfa Noului Testament va fi 
duhovnicească”. 

Însă, după un înțeles mai vechi, ar trebui să spunem și 
astfel: că Dumnezeu îl va urî pe bărbatul care varsă sânge și care 
înșală?%5, și că va cere sângele celui nelegiuit din mâna străje- 
rului, dacă acesta nu vrea să-i propovăduiască venirea mâniei 
lui Dumnezeu35; și că îl va nimici pe cel care a smintit un mi- 
cuț?57, și că este limpede că cei ale căror mâini sunt pline de sânge 
nu pot să se strângă laolaltă în adunările Domnului, mai înain- 
te de a fi curățiți prin duhul arderii?*%. Prin adunările Domnului 
trebuie să înțelegem bisericile de azi sau, ceea ce consider a fi 
mai potrivit, diferitele lăcașuri cerești dinaintea Tatălui, în care 
ce] care a fost pătat de sângele păcatelor nu poate intra. 

„Nu voi pomeni numele lor pe buzele Mele."?* Pe sfinți, 
ale căror slăbiciuni s-au înmulțit și ale căror adunări pen- 
tru vărsare de sânge nu le voi strânge laolaltă, fiindcă s-au 
grăbit spre Mine, cu niciun chip nu-i voi numi cu numele 
dinainte, ci cu altele noi; adică, după ce-i voi fi botezat în 
izvorul Meu, nu-i voi numi ca înainte „fiii oamenilor”, ci 
„fiii lui Dumnezeu”. Sau [tâlcuind] altfel; „Voi schimba 
numele lor”, spune, „din Simon în Petru, fiindcă pe piatra 
lui este construită Biserica Mea2%, din fiii lui Zevedeu în fiii 


255 Cf. Psalmul 5, 6. 

25 Cf. lezechiel 33, 6. 

25 Cf. Matei 18, 6; Marcu 9, 41; Luca 17, 1-2. 
258 Cf. Isaia 4,4. 

23 Psalmul 15, 4. 

2%0 Cf. Matei 16, 18. 

tunetului26!, căci acelora vreau să le încredințez înaltele taine 
ale Evangheliei Mele”. Nu numai ale acestora, ci și numele lui 
Avram și al Sarei au fost schimbate, [pentru că] nu se cuvine 
ca numele celor a căror viață este diferită faţă de cea dinainte, 
prin întoarcerea la Domnul, să fie aceleași. 

Totuși altcineva va putea tâlcui aceste cuvinte: „Nu voi 
aminti numele lor pe buzele Mele” și astfel: „Nu voi pomeni 
în fugă și ca pe un lucru neînsemnat numele lor, ci îi voi avea 
în adâncul inimii Mele și îi voi păstra în sufletul Meu”. După 
cum și despre poporul necredincios se spune: „Acest popor 
Mă cinstește cu buzele sale, inima sa însă este departe de 
Mine”, tot astfel Dumnezeu nu îi pomenește cu glasul Său 
pe drepții Lui, ci îi păstrează în partea cea mai profundă a 
sufletului Său. 

„Partea moștenirii mele și a cupei mele [este] Domnul; Tu 
ești Cel care îmi vei înapoia mie moștenirea.” Mântuitorul 
nostru este numit în Scripturi „arhiereu”și „împărat”.„Arhiereu” 
în: „Tu ești preot în veac, după rânduiala lui Melchisedec”26%, 
iar „împărat” în: „Eu am fost făcut de El împărat peste Sion, 
muntele Său sfânt”2%5. Ca preot, partea Lui este Domnul. Căci 
este scris în Lege: „Fiilor lui Levi nu le voi lăsa moștenire în 
mijlocul fiilor lui Israel, pentru că Eu sunt partea lor, spune 
Domnul". De aceea nu au primit de la Iosua parte în țara 


%1 Cf Marcu 3, 17. 
262 Tsaia 29, 13. 

23 Psalmul 15, 5. 

%4 Psalmul 109, 4. 

25 Psalmul 2, 6. 

%6 Cf Numerii 18, 20. 

ludeei, ci au fost împărțiți în triburi, împlinindu-se prorocia: 
„Îi voi împărți pe ei în Iacov și-i voi risipi în Israel”, Dacă 
leviţii nu vor avea altă parte decât Domnul, cu atât mai mult 
Însuși Cel care este arhiereu și care îndrăznește a spune: „Tatăl, 
Care Se află în Mine, face lucrările Lui”?! are cele caracteris- 
tice Tatălui, [dar] și partea Sa proprie. 

Ca Împărat, I se spune: „Cere-Mi și În voi da Ţie nea- 
murile ca moștenire și marginile pământului î în stăpânire”, 
Să se observe cu câtă grijă este mânuit cuvântul în ambele 
[pasaje]! Despre Dumnezeu-Tatăl se spune: „Tu ești par- 
tea moștenirii Mele”. „Ești”, se spune, „nu ai fost”, pentru 
că întotdeauna Fiul Se află în Tatăl și Tatăl în Fiul. Despre 
neamuri spune: „Tu Îmi vei înapoia Mie moștenirea Mea”, 
căci au încetat a fi moștenirea Domnului când s-au înmulțit 
slăbiciunile lor și s-au alcătuit adunările lor pentru vărsare de 
sânge. Se prea poate ca unii să socotească că și versul de mai 
jos trebuie să facă referire la Dumnezeu-Tatăl, astfel încât 
înțelesul ar fi: „Fiindcă M-am deșertat, primind trupul robu- 
lui Meu, și din măreția Mea am coborât pe pământ, înapoia- 
ză-Mi moștenirea Mea, adică pe Tine Însuţi, în Care am fost 
întotdeauna, și preaslăvește-Mă cu slava pe care am avut-o la 
Tine înainte de a exista lumea?70. Căci nu-Mi vei da o stăpâ- 
nire nouă, ci vei înapoia moștenirea Mea, adică desăvârșirea 
și firea dumnezeiască, pe care de aceea Mi s-a părut că nu 


267 Facerea 49, 7. 

%8 Joan 14, 10 (Codex Bezae Cantabrigiensis). 
2% Psalmul 2, 8. 

2 Cf Ioan 17,5. 


102 FERICITUL IERONIM 


o am, deoarece am primit chip de om”. Apoi, prin aceea că 
spune: „Și a cupei Mele”, fără îndoială că în Scripturi uneori 
cuvântul „cupa” se folosește cu sensul de „băutură râvnită” și de 
„bucurie”, după cum e scris: „Cupa Ta care mă amețește este 
atât de bună”?! sau în altă parte: „Voi primi cupa mântuirii 
și voi chema numele Domnului”22. După cum Mântuitorul 
nostru este mâncarea și băutura noastră (de vreme ce ne hră- 
nim cu trupul Său și bem sângele Său), la fel Tatăl este hrana 
și paharul naturii omenești asumate de Mântuitorul, adică 
dumnezeirea [Fiului este] una și aceeași cu Dumnezeu-Tatăl. 

„Sforile2? mi-au căzut în [locuri] minunate; căci moşte- 
nirea mea este minunată pentru mine.”24 În locul acestui 
singur popor, am primit spre stăpânire moștenirea întregii 
lumi; și din lume nu pe oricine, ci pe cei puternici. Căci asta 
înseamnă „în [locuri] minunate”, fiindcă în grecește se spune: 
„În cei puternici”2%, potrivit cu [versetul]: „Domnul [este] 
tăria mea, scăparea mea și izbăvirea mea”2S sau în acord cu 
altul: „Tăria mea și lauda mea este Domnul”27. Dacă cineva 
este minunat și puternic, acesta face parte din moștenirea 


271 Cf. Psalmul 22, 6. 

272 Psalmul 115, 4, 

2% Funes din textul latin traduce grecescul oxtovia (care echivalea- 
ză, la rândul său, forma ebraică Babalim). Zxovia sunt funiile folosite la 
măsurarea unei porțiuni de teren. În acest caz, ca și în Deuteronomul 32, 
9, denumesc porțiunea de teren delimitată prin intermediul lor, 

27 Psalmul 15, 6. 

25 "Ev 7oig kpaTioroid (după Septuaginta). 

2% Psalmul 17,1. 

2? Psalmul 117, 14. 

Domnului. De aceea însuși Teofil, „prietenul lui Dumnezeu” 
sau „cel care-L iubește pe Dumnezeu”, fiindcă era un astfel 
de om încât a cerut ca Evanghelia să fie scrisă pentru el, este 
numit KpăTL0T0G?%, adică minunat și puternic, ceea ce a fost 
tălmăcit de tălmăcitorii latini mai simplu prin „preabunule 
Teofile”?”. 

Apoi, sfoara se utilizează la împărțirea terenurilor și 
oricând se distribuie loturile sau se stabilește birul de plătit 
pentru fiecare lot, așa cum [se arată] și în Cartea lui Iosua 
Nav2%. Îngerul care are de gând să construiască Ierusalimul 
se arată prorocului ținând [în mâini] sfoara [de măsurat] și 
mai întâi măsoară, în conformitate cu planul și orânduiala 
cetății, dimensiunea [cea mai potrivită] dintre toate, apoi con- 
struiește ceea ce a măsurat%!. Și în cântarea din Deuteronom 
citim: „Partea Domnului a fost făcut poporul său, al lui Iacov, 
sfoara moştenirii??? sale, Israel”2%5. Și în Cartea a II-a a Regilor, 
după ce David i-a învins pe moabiți, Scripturile menționează 
că au fost despărțiți cu două funii cei ce trebuiau să fie uciși 
şi două funii cei ce trebuiau lăsați să trăiască. Însă ce 
înseamnă faptul că unii dintre moabiți sunt separați spre a 


27 Forma de superlativ a adjectivului dyaĝóç. 

2 Luca 1,3. 

2%0 Cf Iosua 17, 18 (după Septuaginta). 

281 Cf Zaharia 2, 1-3 (după Septuaginta). 

282 În Vulgata, funiculus hereditatis, în Septuaginta, oyoíviopa KÀN- 
povouiag; în Textul masoretic, hebel nahalat, partea de moștenire delimi- 
tată prin funia de măsurat (76 oxoivíov, ou; hebel. 

283 Deuteronomul 32,9. 

384 Cf. 2 Regi 8, 2 (după Septuaginta). 

muri și alții spre a trăi, ne arată Orfa și Rut, dintre care una, 
întoarsă spre idoli și spre țara dinainte, este hărăzită morții, 
iar cealaltă, urmându-și soacra2%5, al cărei nume se traduce 
prin „dulce”, spune: „Poporul tău, poporul meu, Dumnezeul 
tău, Dumnezeul meu”2%. 

Așadar, și noi, dacă vrem să facem parte din moștenirea și 
sfoara Domnului, să fim puternici și viguroși și să spunem: „Pe 
toate le pot prin Cel care mă întărește, Hristos”? Nimic slab 
să nu fie în noi, nimic vlăguit, nimic care să fie socotit nevred- 
nic de a fi primit de către un moștenitor. Prin urmare, Hristos 
Se laudă cu oamenii Săi drepți și spune: „Căci moștenirea 
Mea este minunată pentru Mine”. Vrei să știi care moștenire 
a Mântuitorului a fost minunată? Privește-l pe Petru, uită-te 
la Pavel, la toți apostolii și sfinții, în măsura în care au dat 
întregii lumi credința, și vei vedea moștenirea lui Hristos 
minunată! 

În schimb, Aquila a tradus: „Într-adevăr, moștenirea Mea 
este cea mai frumoasă pentru Mine”. Și aceasta ca să se împli- 
nească ceea ce se spune în Cântarea Cântărilor. „Toată ești 
frumoasă, iubita mea, și n-ai niciun cusur”?®®, Și iarăși: „lată, 
ce frumoasă ești, iubita mea! Iată, ce frumoasă [ești], [cu] 
ochii tăi de porumbiță!"2” Tu, care ești frumoasă și puternică, 
fiind asemănătoare cu cei despre care se cântă: „Frumusețea ta 


25 Noemina. 

2 Rut 1, 16. 

27 Filipeni 4, 13, 

288 Cântarea Cântărilor 4, 7. 
2 Cântarea Cântarilor 1, 14. 

și strălucirea ta”? îl vei auzi pe logodnic: „Uită poporul tău și 
casa tatălui tău, căci Regele a poftit frumuseţea ta”2!. 

„ÎL voi binecuvânta pe Domnul, Care mi-a dat înțelegere; 
mai mult, până și noaptea m-au dojenit rărunchii mei."2? Cel 
care mai târziu [va] spune: „Carnea mea se va odihni întru 
nădejde, fiindcă nu vei părăsi sufletul meu în iad, nici nu vei 
lăsa pe omul drept al Tău să vadă stricăciunea”2% spune acum 
în conformitate cu acestea: „Voi binecuvânta pe Domnul, Care 
mi-a dat înțelegere; mai mult, până și noaptea m-au dojenit 
rărunchii mei”. Dar în ce fel primește înțelegere Cel care este 
[însăși] înțelepciunea”? Iar când se spune: „lisus creștea prin 
vârstă, prin înțelepciune și prin har înaintea lui Dumnezeu și 
a oamenilor”2%, nu atât Fiul este învățat de Tatăl, cât Omul de 
firea Sa dumnezeiască. În legătură cu aceasta este și prezice- 
rea prorocului despre Cel care a înflorit din tulpina lui lesei: 
„Duhul Domnului Se va odihni peste El, duhul înțelepciunii 
și al înțelegerii "2%. 

Pentru a zdrobi sminteala ereticilor arieni, Aquila și 
Theodotion au tălmăcit mai bine, spunând: „Voi binecuvânta 
pe Domnul, sfătuitorul meu”; așa încât Tatăl I-a dat Fiului nu 
atât înțelepciunea și înțelegerea, pe care [Acesta] înainte nu 
le-ar fi avut, cât mai degrabă Și-a unit sfatul Său cu judecata 


2% Psalmul 44, 5. 

21 Psalmul 44, 12-13. 
2% Psalmul 15, 7. 

23 Faptele 2, 26-27. 

24 Cf. 1 Corinteni 1, 24. 
25 Luca 2, 32. 

2% Isaia 11,2. 

Acestuia. După cum în Pi/de înțelepciunea spune că ea a fost 
sfătuitoarea lui Dumnezeu, când aceasta se bucura de zidirea 
lumii și se veselea în fiecare zi%”, la fel aceeași înțelepciune, 
prin faptul că a primit trup omenesc, a murit și a înviat, arată 
că nu a fost fără sfatul Tatălui, ci în conformitate cu ce s-a 
scris: „Să fac voia Ta, Dumnezeul meu, am voit”2%. 

Dar și cele ce urmează: „Mai mult, până și noaptea m-au 
învăţat rărunchii mei” trebuie tălmăcite astfel încât prin 
„rărunchi” să înțelegem „gânduri ascunse și simțământ lăun- 
tric”, această 15iwpa2* fiind proprie Scripturilor. Căci, după 
cât îmi aduc aminte, nu găsesc să fi citit vreodată pe vreu- 
nul dintre filosofi, retori, poeți sau chiar medici — care promit 
cunoașterea. naturii trupurilor — care să fi folosit „rărunchi” 
în sensul de „judecată și cugetare adâncă”. Scriptura însă 
folosește această exprimare; așa încât, când vrea să arate ceva 
secret, ascuns sau tainic, spune: „Dumnezeule, Care cercetezi 
inimile și rărunchii”*%. Și lucrurile stau astfel pentru că inima 
este ascunsă, iar părțile mai ascunse ale inimii sunt rărunchii. 
Şi în Cartea Înțelepciunii, care este numită „a lui Solomon”, 
am găsit scris: „Dumnezeu este martorul rărunchilor săi, cer- 
cetătorul drept al inimii sale și ascultătorul limbii sale”3%!. Și în 
Cartea patriarhilor”?, deși se numără printre scrierile apocrife, 


27 Cf. Pildele 8, 12-31. 

2% Psalmul 39, 11. 

29 "15iwua — „fel de exprimare specific unei cărți, unui autor; par- 
ticularitate stilistică”. 

30 Psalmul 7,9. 

%! Înfelepciunea lui Solomon 1, 6. 

32 Cartea patriarhilor sau Testamentele celor doisprezece patriarhi este 

așa am găsit [scris] că, așa cum fierea este făcută pentru mânie, 
la fel rărunchii pentru pricepere și abilitate [au fost făcuți 9%. 

Ilavovpyia**, adică priceperea, se poate înțelege în sens 
bun sau în sens rău: în sens bun, după Cartea Pildelor. „Ca să 
se dea celor nevinovați priceperea, celui mai tânăr însă minte 
și înțelegere”5%5, sau în sens rău, după cum [spune] aposto- 
lul: „Mă tem însă ca mintea voastră să nu fie abătută de la 
curăţenia întru Hristos, după cum a abătut șarpele pe Eva prin 
priceperea sa”, Așadar, ceea ce spune Domnul este: „Ști- 
ința Mea, cugetarea adâncă și simțământul lăuntric al inimii 
au fost nu doar în ceruri cu Mine, ci chiar atunci când am 


o lucrare pseudo-epigrafică care pretinde a conține ultimele cuvinte ale 
celor doisprezece fii ai lui Iacov — întemeietorii celor douăsprezece tri- 
buri ale lui Israel. 

33 [lăvra yàp v răEei Enolnoev 6 Oecòç kadd’ TAG MEvTE 
aio8rioeic T kețoifi, kai TOv Tpăxnăov ouvánTtEL TĂ keþaàñ, kai 
1pixag npâc 56Eav: cita kapõíav ei $p6vnaw, rotiilav eic ôá- 
kpiotv OTOuăxov, KăAauov npòç Wyeiav, finap mp Buudv, xoATiv 
np6G mkpiav, eicytiwTa onifva, veppoùs eic navoupyiav, púas 
eis ôúvauıv, măeupăg giç Qriknv, 6o0ov eic ioxov, kai tà EEfic 
(PG 2, 1108) — „Că pe toate întru rânduială le-a făcut Dumnezeu bune: 
cele cinci simțuri pentru cap, grumazul îl leagă de cap, părul pentru sla- 
vă; mai apoi inima spre chibzuinţă, pântecele spre deșertarea stomacu- 
lui, traheea pentru sănătate, ficatul spre mânie, fierea spre amărăciune, 
spre râs splina, rărunchii spre pricepere, șalele spre putere, coastele spre 
susținere, coapsele spre tărie și [tot așa] pe toate celelalre”. 

*% Tlavovpyia — „capacitate de a face ceva, abilitate, pricepere/vi- 
clenie, șiretenie”. 

305 Pijdele 1, 4. 

30% 2 Corinteni 11, 3. 

zăbovit în noaptea acestui veac și în întuneric au fost cu Mine 
și M-au învățat și niciodată nu Mi-au lipsit, astfel încât, orice 
nu reușea să facă slăbiciunea trupului, cugetul și firea dum- 
nezeiască împlineau”. Cele spuse ar putea fi înțelese și astfel: 
„M-au învățat rărunchii Mei, care cuprind înțelepciunea pro- 
fundă a divinității, prin ea am fost învățat să nu dau înapoi 
din fața patimilor care Mă așteaptă, a chinurilor crucii și a 
slăbiciunii omenești”. 

Mai mult, fiindcă viața Mântuitorului este o pildă, cine 
altcineva ar putea spune că e lipsit de păcat nu numai când 
e treaz, ci chiar și în somn, și că a rămas neatins de toate 
nălucirile cărnii? Până și oamenii drepți, care își doresc să 
fie aidoma Stăpânului și Învățătorului lor, își păzesc cu toată 
grija inimile, și nu doar când sunt treji, ci și în somn, ca să nu 
fie învinși [de păcat], adică nu doar ziua, ci și noaptea. Mai 
trebuie să ținem seama și că a spus: „Mai mult, până și noap- 
tea m-au dojenit rărunchii mei”, ca să arate că, înainte de a 
se face noapte sau înainte ca Mântuitorul Însuși să înceapă a 
fi în noapte, El a fost învățat tot timpul de înțelepciunea Sa. 

Există și o altă tălmăcire, pornind de la faptul că Scriptura 
vorbește tot timpul despre calitățile lui Dumnezeu prin ase- 
mănare cu însușirile omenești. De vreme ce se spune, de 
exemplu, că [Dumnezeu] are picioare, ochi, urechi, mâini și 
altele de acest fel, atunci prin rărunchi trebuie să se înțeleagă 
locurile semințelor. După cum originea oamenilor și părțile 
trupului omenesc sunt ascunse în sămânță, tot așa și înce- 
putul gândurilor noastre și originea cugetărilor noastre au 
rărunchii lor. Astfel că, mai înainte de a trece ceva în faptă 
sau în cuvânt, cugetarea îl pune deja tacit în mișcare, în 

desfășurarea ei, și îl cercetează. Ca să se înțeleagă astfel că 
Domnul și Mântuitorul nostru, pe Care Îl povățuia în fie- 
care zi Cuvântul lui Dumnezeu, nu numai prin faptă și vorbă, 
ci nici măcar prin cuget sau începuturile cugetului, care se 
numesc nporaeiac*”, n-a putut să păcătuiască. Nu pentru 
că Dumnezeu și Omul ar fi diferiți, ci fiindcă Fiul Omului și 
Fiul lui Dumnezeu sunt Unul și Același, iar uneori Se roagă 
ca om, alteori împlineşte [rugăciunile] ca Dumnezeu. 

„Îl vedeam pe Dumnezeu tot timpul înaintea ochi- 
lor mei, fiindcă stă la dreapta mea ca să nu mă clintesc.”30%8 
Pentru cuvântul latinesc providebam*%, în greacă este scris 
"poopuwunv*%, mai bine însă apare în ebraică: sebezhi, ceea 
ce am putea reda în latină prin „puneam”. Astfel încât [tăl- 
măcirea corectă] ar fi: „Îl puneam pe Domnul tot timpul îna- 
intea ochilor Mei, la dreapta Mea, și nu puteam fi biruit de 
înşelătoria vrăjmașilor”. 

Totodată, ia bine seama că în noi se află puterea de a-L 
pune pe Domnul înaintea ochilor noștri! Cel care este drept 
și este asemănător Mântuitorului ÎI pune pe Dumnezeu la 
dreapta sa și spune: „De aceea este la dreapta mea, ca să nu mă 
clintesc”. De aceea ÎI pune la dreapta sa, deoarece Îl are înain- 
tea ochilor săi ca Înaintemergător, căruia îi urmează. Însă cine 
e păcătos și aruncă în spatele său cuvântul Domnului, pentru 
acela Domnul este la stânga sa. Când diavolul L-a zărit pe 


%7 TlponaBeia — „presentiment, intuiție; aprehensiune”. 


3% Psalmul 15, 8. 
309 „Vedeam înaintea mea.” 
310 „Vedeam înaintea mea.” 

El în stânga păcătosului, se mută pe dată în dreapta sa, ca să 
ocupe locul Domnului și să se împlinească ceea ce s-a scris 
despre Iuda: „Să stea diavolul la dreapta sa”, Nu e cazul să 
discutăm aici de ce acest lucru este prezentat ca o rugăciune, 
și nu ca expunere a unui fapt. Așadar, Domnului Mântuitor 
sau, prin mijlocirea Domnului, sfinților Săi, Dumnezeu le stă 
întotdeauna la dreapta. Într-adevăr, omul drept nu are parte 
stângă și, în orice parte s-ar întoarce, „îngerul Domnului îi 
înconjoară pe cei care se tem de El și îi izbăvește”*!?. 

Vrei să știi [de ce] omul drept nu are parte stângă? Când 
Moise a ridicat ambele mâini în forma crucii la cer, nu e scris 
că Aaron era la dreapta sa și Or la stânga, ci că dintr-o parte 
a stat Aaron, dintr-alta Or. Și în Cartea Judecătorilor, Aod — a 
cărui taină este mare și complicată —, acea căpetenie care avea 
sabia la șold și a retezat poftele trupești, ba și pe un adversar 
neghiob și gras l-a străpuns cu spada sa, apare din acest motiv 
descris ca GuțoTepo5tEog, care are ambele mâini drepte, 
ceea ce noi putem traduce în latină prin ambidexter”. 

Cineva ar putea să obiecteze: „Dacă omul drept nu are 
parte stângă, în ce fel este arătată înțelepciunea ca având 
dreaptă și stângă?” Un cititor atent va cumpăni cu ușurință 
câtă deosebire este între dreapta și stânga înțelepciunii, fiindcă 
își va da seama despre care lucruri se povestește că ar fi în 
dreapta acesteia și care în stânga. Căci se spune: „Lungimea 
veșniciei și a anilor vieţii [este] în dreapta sa, însă în stânga 


3! Psalmul 108, 5. 
52 Psalmul 33, 7, 


323 Ambidextru, cel care se folosește cu aceeași îndemânare de am- 
bele mâini. 

sa bogăția și slava”?!*. Vezi că timpul veșniciei și viața veșnică 
sunt așezate în dreapta înțelepciunii, iar lucrurile cărnii, cele 
trecătoare și care dispar [chiar] când credeam că le stăpânim, 
adică bogăția și slava, sunt puse în stânga ei, în conformitate 
cu aceea că în ziua Judecății unii vor sta în dreapta, iar alții 
în stânga? Adică mieii și oamenii drepți în dreapta, iar iezii și 
păcătoşii în stânga ei". 

Dar și acest lucru l-ar putea respinge un cititor tipicar, 
[căci] în ce fel susţinem că Dumnezeu stă la dreapta celui 
drept, iar diavolul la stânga celui păcătos, de vreme ce des- 
pre Domnul nostru se spune în Zaharia: „Și diavolul stătea 
la dreapta sa ca să i se împotrivească”3!% Cel care ar aduce 
această obiecție să citească și cele care urmează, fiindcă, 
atunci când Satana stătea la dreapta Sa, hainele lui lisus erau 
murdare. Este firesc pentru Cel care a luat asupra Sa păca- 
tele noastre și a purtat greșelile noastre să-l aibă pe diavol în 
dreapta Sa nu atât din cauza Sa, cât din cauza veșmintelor 
murdare“! În același timp, [trebuie] să se țină seama că nu 


314 Pildele 3, 16. 

315 Cf. Matei 25, 33. Vezi și interpretarea acestui pasaj dată de Sfântul 
loan Gură de Aur (SFÂNTUL IOAN GURĂ DE AUR, Scrieri, partea a treia, 
traducere, introducere, note și indici de Pr. Dumitru Fecioru, Editura 
Institutului Biblic și de Misiune al Bisericii Ortodoxe Române, București, 
1994, p. 896). Spre deosebire de acesta, a cărui interpretare miza pe du- 
alitatea folositor-nefolositor (oile sunt folositoare, iar iezii/țapii sunt 
nerodnici), Fericitul Ieronim scoate în evidență contrastul pur-im- 
pur (mieii/oile sunt curați, în vreme ce iezii sunt întinați de păcat). 

316 Zaharia 3, 1. 

37 Murdare cu păcatele omenirii asumate de Hristos. 

spune: „Diavolul stătea învingător și triumfător”, ci în învrăj- 
bire cu Mântuitorul, gata de luptă, dar în îndoială [cu pri- 
vire la deznodământ], fiindcă nici măcar nu începuse încă să 
lupte. „Ca să I se împotrivească”. Satana I se împotrivea pen- 
tru că, așa cum am spus, lisus avea hainele murdare din cauza 
păcatelor noastre. Însă, după ce a auzit: „Domnul, Care a ales 
Ierusalimul, să-ţi poruncească ție!"315, nu a mai stat la dreapta, 
ci s-a retras în spatele ș şi la picioarele Lui. Îndată Iisus, Marele 
Preot", primește roba, este îmbrăcat în veșminte străluci- 
toare și, atribuindu-I-se autoritate împărătească, adică fiind 
alăturat lui Zorobabel*%, construiește Biserica și zidește 
Ierusalimul duhovnicesc. 

„De aceea s-a veselit inima mea și s-a bucurat limba 
mea.”??! Cuvintele „de aceea” trebuie legate de cele de mai 
sus, ca să se înțeleagă că aceasta a fost pricina bucuriei ori a 
veseliei, și anume că necontenit L-a avut pe Dumnezeu îna- 
intea ochilor și că, deoarece Acesta stă la dreapta Sa, El nicio- 
dată nu S-a clintit, În acest fel, succesiunea celor spuse devine 
următoarea: „S-a bucurat inima Mea și limba Mea s-a vese- 
lit”, adresând Tatălui o cântare de mulțumire pentru mân- 
tuirea oamenilor, deoarece, „câtă vreme am stat și am îndu- 
rat moartea pe cruce, Domnul S-a așezat la dreapta Mea”. 
Acest pasaj aduce mărturie împotriva celor ce consideră că 
părțile trupului înfățișate în Scripturi trebuie întotdeauna să 


318 Zaharia 3,2. 

39 Iosua, arhiereul din vedenia lui Zaharia, arhiereu care ÎI prefigu- 
rează pe Hristos. 

320 Cf. Zaharia 4,9. 

321 Psalmul 15,9. 

fie înțelese în sens literal. Într-adevăr, să răspundă aceștia: în 
ce fel limba se veselește prin ea însăși sau cum poate limba, 
ca și cum ar simți sau ar înțelege, să aibă propria [ei] bucurie? 
De altfel, nu spune: „S-a veselit inima”, ci: „S-a veselit inima 
Mea”. Așadar, despre limbă trebuie să înțelegem că are, la fel 
ca și celelalte membre, toate însușirile [trupului], după acea 
[spusă a] lui Solomon: „În puterea limbii [sunt] moartea și 
viața”322. Pe de altă parte, trebuie să notăm că în alte ediții și 
chiar în Septuaginta, din acest pasaj: „S-a veselit limba Mea” 
— care se găsește astfel în Faptele apostolilor” și în ediția mai 
larg răspândită acum?” — cuvântul „limbă” lipsește, fiind înlo- 
cuit cu „slavă”, care în ebraică este numită chabod, pe când 
cuvântul pentru „limbă” este /ason. 

De vreme ce pentru retori slava constă în laudele primite 
pentru discursurile lor, la fel cum slava medicului constă în prac- 
ticarea artei medicinei, a atletului în forță, iar slava celorlalte arte 
în atingerea țelurilor pe care și le-au propus, socotesc că de aceea 
s-a spus „limbă” — prin care se scoate la iveală ceea ce simte — în 
loc de „slavă”. Bineînţeles, prin această salvă trebuie să înțelegem 
slava acelui Om asumat de Hristos, despre care se spune în alt loc: 
„Slava Mea și Cel care înalță capul Meu [ești]'*%. Sau apostolii 
sunt cei ce trebuie înțeleși ca fiind slava Sa, deoarece L-au pro- 
slăvit în toată lumea, așa cum zicem și că slava păstorului este o 


32 Pildele 18,21. 

323 Cf. Faptele 2, 26. 

324 Cel mai probabil textul face referire la una dintre versiunile din 
corpusurile Vetus latina sau Itala, care adunau traducerile cele mai „popu- 
lare” ale Bibliei printre creștinii latinofoni ai secolul al V-lea. 

325 Psalmul 3, 4. 

turmă mare, slava profesorului sunt elevii învățați, iar slava împă- 
ratului e o armată puternică. Pe de altă parte, fiindcă Ioan a spus: 
„Vedem slava Sa, slavă ca a Celui Unul-Născut din Tatăl, plin de 
har și adevăr”, iar într-un alt pasaj este scris: „Ridică-te, slava 
Mea, ridică-te”32, [trebuie] să înțelegem că este a Mântuitorului 
acea slavă pe care apostolii au văzut-o în smerenia trupului Său, 
pentru ca astfel cu ochi mai pătrunzători să cuprindă nu ceea ce 
arăta, ci ceea ce ascundea în trup. 

„Ba şi trupul meu se va odihni întru nădejde. Fiindcă nu 
vei lăsa sufletul meu în iad, nici nu vei lăsa pe sfântul Tău să 
vadă stricăciunea."52 De prisos să mai vrem să discutăm despre 
aceste cuvinte, care au fost deja explicate de apostoli“. Să vor- 
bim, așadar, despre cele care, ca unele mai puțin importante, au 
fost lăsate deoparte. A spus: „Trupul va sălășlui întru nădejde”, 
deoarece Mântuitorul a coborât la cei morți cu nădejdea învie- 
rii de acolo. Și nu a spus: „Va sălășlui” sau: „Se va odihni”, cum 
citim în codicii latini, ci: KaraoknvuoeL*%, adică „va pribegi”, 
ca înțelesul să fie: va zăbovi foarte puţin acolo și îi va vedea în 
trecere pe cei de jos, iar sufletul nu-l va rămâne în iad. „Putere 
am de a pune sufletul Meu și de a-l lua din nou.” Nici nu va 
fi lăsat de către Tatăl să vadă stricăciunea. Însă spune: „Să vadă” 
în loc de: „Să simtă”, potrivit cu acea i6iwpua*% a Scripturilor: 


3% Joan 1, 14. 

32? Psalmul 56, 11. 

328 Psalmul 15, 9-10. 

39 Cf. Faptele 2, 24-32, 13, 34-37. 

%% Forma de viitor activ, persoana a III-a singular, a verbului xa- 
TOOKNvOw — „a-și așeza cortul (Oxfjvoc)”, „a se stabili, a locui”. 

31 Ioan 10, 18. 

332 Particularitate stilistică, fel de exprimare specific unui autor, unei cărți. 

„Cine este omul care trăiește și nu va vedea moartea?”333; și în 
alt loc: „[Pe El], Care deși nu cunoscuse păcatul, pentru noi 
[L-]a făcut păcat”**. la seama, totodată, că Domnul a avut și 
trup şi suflet; trupul care a fost pus în mormânt și sufletul care 
a coborât la cei morți. Și, după cum trupul fără suflet este trup 
întreg, la fel și sufletul fără carne este suflet întreg, căruia nu 
i-a lipsit nicio proprietate specifică firii pe care îndeobște o are 
sufletul omenesc fără de păcat. 

Acest punct se opune unei noi ereziis55. Unii argumen- 
tează că, deoarece Domnul a intrat prin ușile închise’, nu a 
înviat în același trup în care a murit. Să asculte atunci [aceștia] 
ceea ce Însuși Domnul amintește aici: „Ba și trupul Meu se 
va odihni întru nădejde”. Bineînţeles, după ce Mântuitorul a 
pătimit și a murit, acel trup care a fost viu a fost pus în mor- 
mânt. Așadar, tot acesta, care a zăcut mort și neînsuflețit în 
mormânt, a și înviat. Însă, dacă același trup a înviat, în ce fel 
argumentează unii că în Domnul nu trupul nostru a înviat, ci 
unul duhovnicesc și preamărit? Nu spunem nici că am nega 
că trupul lui Hristos a luat acea slavă pe care noi credem că 
până și sfinții o vor primi. Căci acest [trup] stricăcios va fi 
îmbrăcat atunci în nestricăciune și acest [trup] muritor va fi 
îmbrăcat în nemurire”. Ci că, așa cum, înainte de a pătimi, 


333 Psalmul 88, 47. 

334 2 Corinteni 5, 21. 

335 Discuţiile cu privire la natura trupului înviat al lui Hristos și al 
oamenilor la învierea morților erau specifice controverselor origeniste 
din veacul al V-lea. (n.ed.) 

33% Cf. Ioan 20,26. 

337 Cf. 1 Corinteni 15, 53. 

când S-a schimbat la față și S-a arătat în slavă pe munte, El 
a avut același trup pe care îl avusese și pe pământ, deși al altei 
slave, la fel și după înviere în El trupul a avut aceeași fire cu 
cea pe care a avut-o înainte de a pătimi, dar o înfățișare mai 
slăvită și mai măreață, împlinindu-se ceea ce a spus Pavel: „Și 
astfel de acum încolo noi nu mai cunoaștem pe nimeni după 
trup; și, dacă L-am cunoscut pe Hristos după trup, acum însă 
nu-L mai cunoaștem [așa]”5%%. 

Mă văd silit să spun aici o vorbă a apostolului: „O, adâncul 
bogăției înțelepciunii și cunoașterii lui Dumnezeu! Cât de 
nepătrunse sunt judecăţile Lui și cât de neînțelese sunt căile 
Luit”? Dumnezeu-Fiul, Dumnezeu Cuvântul, cât timp 
a fost în ceruri, iar oamenii nu au păcătuit într-atât încât 
El Însuși să coboare la ei, a rămas, simplu și cu o singură 
fire, împreună cu Îngerii, Tronurile, Domniile și celelalte 
puteri3%0, Însă, când a coborât la oameni, adică la cei alcă- 
tuiți din suflet și trup, a venit și El în firea [noastră] îndoită, 
temându-Se ca [nu cumva] cei alcătuiți din trup și suflet 
să nu poată îndura firea unică [a lui Dumnezeu]. Pe de 
altă parte, fiindcă în iad sufletele sunt ținute fără trupuri 
— suflete simple prin firea lor —, nu Dumnezeu Cuvântul“, 


338 2 Corinteni 5, 16. 

39 Romani 11, 33. 

3% Cf Coloseni 1, 16. 

3 Afirmația Fericitului Ieronim, pe care Morin o califică drept 
o eroare mai degrabă prin alegerea nepotrivită a cuvintelor decât prin 
înțelesul urmărit (verbis magis ... guam sensu, Morin, p. 382), se află în 
contradicție cu dogma ortodoxă a Învierii Domnului. Leonţiu din Bizanț 
susține că „sufletul [Domnului Iisus Hristos] nu pentru firea Lui (căci pe 


OMILIE LA PSALMUL 15 117 


nici Omul alcătuit din trup și suflet, ci doar sufletul Său 
a coborât în iad, așa încât și locuitorii acelui tărâm să-L 
vadă în felul în care are nevoie de El fiecare loc. Știu și că 
mulți, fiindcă Biserica e trupul lui Hristos, iar noi suntem 
membrele ei, înțeleg după &voyuwyrvs? că cei mai puțin 
desăvârșiți sunt trupul lui Hristos, iar cei desăvârșiți, sufletul 
Său, sau că cei ce urmează înțelesul istoric sunt trupul, iar 
cei care se înalță la înțelesul duhovnicesc, sufletul. 

„Mi-ai făcut cunoscute căile vieții, mă vei umple de bucu- 
rie cu chipul Tău, desfătări sunt în dreapta Ta până la sfâr- 
şit.” De vreme ce trupul Său nu a văzut stricăciune și sufle- 
tul Său nu a rămas în iad, urcând după înviere învingător la 
cer, spune din ipostaza acelui Om care înviase: „Mi-ai făcut 
cunoscute căile vieții, adică am învățat cum sunt eliberați 
oamenii din iad și în ce chip [pot] să dobândească viață 
veșnică”. Ţine cont, totodată, că Cel care este Calea și Viaţa 
a spus că a învățat căile vieții, adică în ce fel să-L urmeze 
oamenii pe El, Care este Calea și Viaţa. Și cred că, așa cum 
vorbește ca despre un alt adevăr când le spune iudeilor: 
„Dacă rămâneţi în cuvântul Meu, veți cunoaște adevărul și 
adevărul vă va face liberi”3%, deși El Însuși este Adevărul, tot 


aceasta o avea asemenea cu toate celelalte suflete), ci pentru dumnezeirea 
Cuvântului cu care a coborât și la iad a putut nu numai să nu fie ținut de 
iad, ci a și dezlegat legăturile celor care erau ținuți acolo, care au crezut 
în El (Împotriva lui Nestorie şi Eutihie, PG 2, 1341C, apud Pr. Dumitru 
STANILOAE, 7zo/ogia Dogmatică Ortodoxă, volumul II, Editura Institutului 
Biblic și de Misiune al Bisericii Ortodoxe Române, Bucureşti, 2003, p. 176). 

32 Potrivit interpretării anagogice, mistice. 

38 Psalmul 15, 11. 

3% Toan 8, 31-32. 

astfel, deși El Însuși este Viaţa, vorbește ca despre o altă viață 
și, deși El Însuşi este Calea, spune că I-au fost arătate alte căi 
sau, după cum apare în textul ebraic, „calea”. 

Astfel că trupul pe care l-a primit — și, prin trupul Său, 
tot neamul omenesc — se bucură că i-au fost cunoscute cele 
care fuseseră proprii dumnezeirii Fiului. De aceea spune că 
Se bucură și că bucuria [Lui] împreună cu Tatăl (căci aceasta 
înseamnă „cu chipul Tău”, din versetul: „ÎL vei umple de bucu- 
rie cu chipul Tău”3%5) Îi este deplină și desăvârșită, iar desfă- 
tarea de negrăit, fiindcă șade la dreapta Tatălui și împlinește 
[cuvântul Scripturii]: „A spus Dumnezeu Domnului meu: 
«Șezi de-a dreapta Mea, câtă vreme îi fac pe dușmanii Tăi 
scaun pentru picioarele Tale»"3%. Fiul şade de-a dreapta Ta- 
tălui, Care domneşte în slavă, și, fiindcă l-a văzut pe Ștefan, 
primul Său mucenic, luptându-se împotriva iudeilor, S-a 
ridicat de pe tron și S-a așezat de-a dreapta Tatălui, ca şi cum 
El Însuși ar lupta pentru mucenic. 

Aceasta este bucuria, aceasta este fericirea de la sfârșitul 
iconomiei [dumnezeiești] sau al biruinţei. Căci, în loc de „sfâr- 
şit”, în variantele lui Aquila și Iheodotion și în toate celelalte 
ediții, cu excepția variantei lui Symmachus și a Sepruagintei, 
apare „biruință”, pentru că El a pătimit, a înviat și biruitor a 
pătruns în ceruri, ca să-l așeze pe om la dreapta Domnului. 

Trebuie să se țină seama și că în acest pasaj, unde citim: 
„Mă vei umple de bucurie”, Theodotion adaugă: „Șapte bucu- 
rii” și: „Cu chipul Tău bucuria în dreapta Ta. Biruitorului”, iar 


35 Psalmul 20, 6. 
34% Psalmul 109, 1. 


OMILIE LA PSALMUL 15 119 


Aquila și Symmachus au tălmăcit prin: „Deplinătatea bucuri- 
ilor cu chipul Tău” sau: „Înaintea chipului Tău” și celelalte. Se 
întrebă poate cineva de ce Iheodotion a spus „șapte” în loc de 
„deplinătate”? Acest lucru îl va putea afla cu ușurință cine are 
cât de puţine cunoștințe de limbă ebraică. Căci cuvântul sada, 
după cum am spus deja și în cartea Quaestiones Hebraicarum", 
are patru înțelesuri: „deplinătate” și „îndestulare”, „jurământ” 
și „șapte”. Datorită, așadar, acestui echivoc, Iheodotion, știind 
că diferitele daruri duhovnicești sunt în Dumnezeu, a soco- 
tit cu cale că trebuie să tălmăcească mai degrabă prin „șapte” 
decât prin „deplinătate”, „îndestulare” sau „jurământ”, ca ast- 
fel să arate că duhul înțelepciunii și înțelegerii, duhul sfatu- 
lui și al puterii, duhul științei și al evlaviei, duhul fricii de 
Domnul sunt la Dumnezeu. Cu adevărat acestea sunt cele 
șapte bucurii depline, însă hărăzite nu pentru toți, ci doar 
pentru cel care este vrednic să se bucure veșnic la dreapta 
Domnului. Din această pricină unii presupun că șapte sunt 
cerurile menţionate de filosofi și șapte stelele numite „rătăci- 
toare”. Totodată, Symmachus, acolo unde noi citim: „Plăcere 
în dreapta Ta până la capăt”, spune: „Putere în dreapta Ta 
în veșnicie”, arătând astfel că cel care este plin de virtuți va 
rămâne veșnic la Dumnezeu. 


37 În Antichitate, quaestiones (GnTTiuaTA) reprezentau un gen lite- 
rar dedicat comentariilor de natură filologică asupra operelor autorilor 
clasici ca Platon sau Homer. Filon din Alexandria le aplică textelor bi- 
blice, la fel ca Eusebius din Cezareea sau Ambrosiaster. Liber Hebraica- 
rum Quaestionum in Genesim reprezintă un comentariu verset cu verset al 
Facerii, în care teologul latin compară variantele de traducere grecești şi 
latine cu textul ebraic. 


OMILIE LA PSALMUL 82 


„Dumnezeule, cine se va asemăna Ție?”* Nimeni nu va fi 
seamănul Tău! „Să nu taci, nici să te liniștești, Dumnezeule! 
Vorbește omul Bisericii, din al cărui pântece curg râurile ape- 
lor vii35. Căci vede recoltă mare și muncitori puțini, mulțime 
mare de credincioși și puțini învățători care să-i instruiască, 
mulți eretici, mulți vrăjmași și puțini ostași care să lupte pen- 
tru Hristos. „Să nu taci, nici să Te liniștești, Dumnezeule!” 
Din ce pricină acestea? 

„Fiindcă, iată,vrăjmașii Tăi au făcut larmă.'55! Ereticii vor- 
besc, iar creștinii tac. Aceia fac larmă, iar noi păstrăm tăcere. 
Aceia hulesc, iar noi nu strigăm. „Fiindcă, iată, vrăjmașii ăi 
au făcut larmă.” Frumos a spus: „Au făcut larmă”, căci nu vor- 
besc după o rânduială spre a clădi, ci doar strigă în devălmășie 
spre a nărui. „Și cei ce Te urăsc au ridicat capul."552 Mare este 
mulțimea ereticilor și puțini sunt cei care cred în Tine. 

„Impotriva poporului Tău au ţinut sfat cu vicleșug.”55% 
Ei vorbesc așa, ca să-i smulgă din Biserica Ta. „S-au sfătuit 


38 Psalmul 82, 1. 
349 Psalmul 82, 1. 
350 Cf. loan 7, 38. 
351 Psalmul 82, 2. 
352 Psalmul 82, 2. 
353 Psalmul 82, 3. 

împotriva sfinților Tăi.” În fiecare zi nu gândesc altceva decât 
cum să-i amăgească pe creștini și să-i doboare. 

„Zis-au: «Veniţi să-i pierdem dintre neamuri»."55 Văd 
un lucru nou. Atât de mare este mulțimea ereticilor și atât 
de mare este felurimea învățăturilor [despre Hristos], încât 
părerile sunt potrivnice unele altora și numai în ura împo- 
triva noastră se pun de acord. Căci, după cum Irod și Pilat 
erau dușmani, dar luptând [amândoi] împotriva creștinilor 
făcuseră pace și înțelegerea lor a fost mai rea decât fu vrajba 
dintre ei, la fel și aceia în chip ticălos se ceartă, dar în chip și 
mai ticălos fac tovărășie. 

„Împotriva testamentului Tău s-au pus.” Tu ai vor- 
bit prin proroci, iar aceia prin Maniheu, Marcion, Arie și 
Valentin’. „Corturile idumeilor și ale ismaeliților."3” Odată 
ce am început, părăsind lipsa de însemnătate a sensului isto- 
ric, să ne ridicăm cugetul la modul mai înalt al prezentării 
înțelesului duhovnicesc... Căci istoria este simplă, în ea po- 
porul iudeu vorbește celorlalte neamuri care luptă împotriva 
lui. De fapt, orice s-a făcut spre prefigurarea noastră a fost 
făcut. Israel este atacat, izbânda lui ne-a fost nouă cu folos. 
Să vedem, așadar, care sunt cei care luptă împotriva Bisericii. 
„Corturile idumeilor.” „Idumei” se tâlcuiește prin „muritori”. 
Frumos a spus: „Corturile”. Căci [acestea] nu au temelii și 
nu sunt case, ci [doar] corturi, lăcașuri mereu strămutate. Și 


354 Psalmul 82, 4. 
355 Psalmul 82, 5. 
% Unul dintre corifeii gnosticismului, întemeietorul curentului 


gnostic cu același nume. (n.ed.) 
357 Psalmul 82, 6. 

ale idumeilor și ale ismaeliților. „Ismaeliți” [se tâlcuiește] prin 
„aproape ascultători”. Frumos a spus: „Aproape ascultători”, 
căci nu-L aud pe Dumnezeu, ci merg mai departe. 

„Moabul și agarenii, Gheval și Amon." Fiecare nume în 
parte are înțelesul său ascuns; câte nume, atâtea taine. „Moab” 
se tâlcuiește prin „din tată”; căci nu se găsesc în Tatăl, ci afară 
din Tatăl, fiindcă L-au părăsit pe Tatăl de dinainte. Și agare- 
nii — ceea ce se tâlcuiește prin „prozeliți și străini” —, care mai 
înainte fuseseră cetățeni, mai apoi sunt rătăcitori. Căci nu sunt 
de acasă, ci străini, ca unii care luptă împotriva casei Tatălui. 

„Gheva!” se tâlcuiește prin „vale deșartă”. Nu sunt din 
munți, ci din vale. Căci nu cunosc cele de deasupra, ci cele de 
dedesubt. Nu sunt din cer, ci cu totul de pe pământ. De aceea 
a zis: „Vale deșartă”, fiindcă există și o vale care nu-i deșartă. 
Oricine este umil și se smerește pe sine pentru Hristos, acela 
este vale și câmp, nu unul deșert, ci bun. „Amon și Amalec.” 
„Amon” se tâlcuiește prin „neam mincinos”. Așadar, despre 
eretici se vorbește. „Neam mincinos”, pentru că nu-L urmează 
pe Cel care spune: „Eu sunt Adevărul”, ci îl urmează pe cel 
care este stăpânitorul minciunii. Și „A malec”, care se tâlcuiește 
prin „cel care linge”, căci ei nu suportă deloc să se așeze în 
Biserică, ci doar ling toate temeliile acesteia. Nu mănâncă 
cuvintele Scripturilor, ci ling pământul precum șarpele. 

„Și cei de alt neam, cu cei care locuiesc în Tir.” În 
locul a ceea ce avem noi scris: „De alt neam”, în ebraică este 


358 Psalmul 82, 6-7. 
3 loan 14,6. 
30 Psalmul 82, 7. 

scris Phi/istim, care se tâlcuiește prin „cupa otrăvii”, fiindcă 
se îmbată din cupa Babilonului, după cum spune Ieremia: 
„Cupa de aur a Babilonului îmbătând tot pământul”. Ia 
seama ce spune: „Cupa de aur a Babilonului”! Babilon se 
tâlcuiește prin „neorânduială”. De fapt, cupa de aur [este 
reprezentată de] învățăturile filosofilor și elocința oratorilor. 
Cine nu a fost înșelat de filosofi? Cine nu a fost amăgit de 
oratorii acestei lumi? Ei dețin cupa de aur, pe din afară au 
strălucirea elocinței, iar pe dinăuntru sunt ascunse otrăvuri, 
care nu pot fi mascate, decât dacă sunt acoperite sub chipul 
aurului. Așadar, vezi apa îndulcită cu miere a elocinței și nu 
bănuiești otrăvurile nimicitoare. „Cei de alt neam, cu cei care 
locuiesc în Tir.” Tir se tâlcuiește prin „strâmtorare”. Și pe 
bună dreptate, căci acolo sunt strâmtorări, și nu lățimea care 
este Hristos, după cum spune și apostolul corintenilor: „Voi 
nu sunteți la strâmtorare în noi, dar inima voastră s-a strâns 
pentru noi362, 

„Că și Asur a venit împreună cu ei.” Aceia au venit pri- 
mii, iar el îi urmează. Să luăm seama cine poate să fie cel care 
îi urmează. Asur se tâlcuiește prin „diavol”. Și pe bună drep- 
tate, fiindcă el însuși este vrăjmașul și răzbunătorul, așa cum 
este scris în Psalmul al optulea: „Să îl distrugi pe vrăjmașul 
și pe pedepsitorul”3%. El ne face să păcătuim și el ne acuză 
spre a fi pedepsiţi. „Că și Asur a venit împreună cu ei.” ÎI au 


31 Teremia 51,7. 

352 2 Corinteni 6, 12. 
363 Psalmul 82, 8. 

34 Psalmul 8,2. 

pe diavol conducător, îl au pe diavol împărat. Peste aceia nu 
Iosia, un rege drept, ci Asiria’ domnește. 

„S-au făcut ajutor fiilor lui Lot."57 Lot se tâlcuiește prin 
„decăzut”, ceea ce înseamnă „|decăzut] de la Dumnezeu”, 
precum neamul iudeilor, fiindcă toți ereticii se pun de acord 
cu iudeii în huliri. 

Multe sunt cele ce trebuie spuse, dar timpul ne împiedică. 
Căci e nevoie de multă vreme ca să trecem prin fiecare amă- 
nunt. Cine ar putea cu ușurință să vorbească despre: „Fă-le 
lor ca lui Madian și lui Sisara, ca lui Iavin la râul Chișon. 
Pierit-au în Endor; făcutu-s-au ca gunoiul pământului. Pune 
pe căpeteniile lor ca pe Oriv și Zev și Zevel și Salmana, pe 
toate căpeteniile lor care au zis: «Să moștenim noi jertfelnicul 
lui Dumnezeu»”*8? S-au considerat ai Bisericii și au pretins 
pentru ei Biserica. 

„Dumnezeul meu, pune-i pe ei ca pe o roată!"%% Nu sunt 
statornici, ci mereu nesiguri, astfel încât nu au un lăcaș [stabil] 
și zboară nestatornici tot timpul. Într-adevăr, așa cum roata 
nu este prin ea însăși statornică, la fel nici ereticii nu rămân la 
părerile lor, ci mereu își schimbă credința. 

„Precum paiul în fața vântului.” El cere unsprezece 
pedepse împotriva acelora, fiindcă unsprezece sunt tainele 
apostolilor pe care le-au tăgăduit. Dar un cititor înțelept ar 


%5 Cf. 2 Paralipomena 34, 1-2. 
36 Cf. Miheia 5, 5. 

37 Psalmul 82, 8. 

%8 Psalmul 82, 9-11. 

39 Psalmul 82, 12. 

370 Psalmul 82, 12. 

putea să zică: „De ce desparți un verset în două și aduci vătă- 
mare Scripturii vorbind de unsprezece apostoli, de vreme ce 
știm că Domnul Mântuitorul nostru a avut doisprezece apos- 
toli?” Numărăm unsprezece fiindcă Iuda, care a fost ultimul, a 
fost trădător și este scăzut din număr. „Dumnezeul meu, pu- 
ne-i pe ei ca pe o roată!” Ai [aici] o plagă. Cu grijă socoteș- 
te-le, dar, și pe cele care urmează! „Precum paiul în fața vân- 
tului” — iat-o pe a doua. „Precum focul care arde pădurea”! 
— iat-o pe-a treia. „Ca văpaia arzând munții”??? — este a patra. 
„Așa îi vei urmări pe ei cu viforul Tău”? — a cincea. „Și cu 
mânia Ta îi vei tulbura”*4 — a șasea. „Umple fețele lor cu ruși- 
ne”? — a șaptea. „Și să caute numele Tău, Doamne”? — a 
opta. „Să roșească și să se tulbure în vecii vecilor” — a noua. 
„Să se rușineze și să piară” — a zecea. „Și să știe că numele 
Tău este Domnul'”*” — a unsprezecea. „Iu singur ești Cel 
Preaînalt peste tot pământul.” 

Până aici este mânie, ceea ce urmează este însă îndu- 
rare. „Și cu mânia Ta îi vei tulbura.” Nu a spus: „Ucide”, ci: 
„Tulbură-i pe ei”, ca să se întoarcă la Tine. Iată [ce înseamnă] 


371 Psalmul 82, 13. 
372 Psalmul 82, 13. 
33 Psalmul 82, 14. 
374 Psalmul 82, 14. 
375 Psalmul 82, 15. 
376 Psalmul 82, 15. 
37 Psalmul 82, 16. 
378 Psalmul 82, 16. 
39 Psalmul 82, 17. 
380 Psalmul 82, 17. 

a şasea. „Umple feţele lor cu rușine.” Nu cu suferință, ca nu 
cumva să fie opriți de moarte și să nu se poată întoarce la 
Domnul. Umple fețele lor cu rușine, nu cu suferință. Din care 
pricină nu-i ucizi pe ei? Cuvântul dumnezeiesc o arată: „Ca 
să caute numele Tău, Doamne”. Căci, dacă vor căuta, vor găsi. 
Cei înșelați de eretici să se întoarcă la Domnul. Iată a șaptea. 
„Să se rușineze și să piară.” Cel ce roșește în păcat este aproape 
fără de păcat. lată a opta. Ar putea să spună cititorul înțelept: 
„Tălcuirii pe care ai zis-o i se opune pasajul: «Și să piară»”. 
Cum să piară cei ce se rușinează ca să fie mântuiți? „Să piară”, 
spune el, să piară ereticii și să fie mântuiţi creștinii. Ca și cum 
ai zice: „Cel care a preacurvit să piară”, dar nu fiindcă râvnești 
să piară cel ce a preacurvit, ci fiindcă vrei să piară preacurvia 
din el. [La fel,] atunci când este mântuit unul care a prea- 
curvit, nu este mântuit ca unul care a preacurvit, ci ca unul 
care [s-a făcut] drept și neprihănit. Că să știți că acela este 
înțelesul cu care am vorbit, Însuși Sfântul Duh spune: „Să 
se rușineze și să piară”, De ce să piară? „Ca să știe că numele 
Tău este Domnul.” Să piară în minciună și să fie mântuiți în 
adevăr. „Tu singur ești Cel Preaînalt în tot pământul.” Nu sfa- 
turile ereticilor, nu eonii lui Valentin și zilele fără de număr, 
nu Basilide, care pretinde c-ar fi trei sute șaizeci și cinci de 
zei; nu spune: „Mulțimea fără de număr a zeilor falși”, ci: „Tu 
singurul ești Cel Preaînalt în tot pământul”! A Cărui slavă 
este în vecii vecilor. Amin. 

Mai înainte, când [am vorbit] despre Psalmul 80, am spus 
deja că în titlul Psa/mului 8, al Psa/mului 80 şi al Psa/mului 83, 
adică al acestuia, apare scris: „Pentru cămări”58!. Cămările am 
spus că sunt un fel de grânare, în care sunt păstrate roadele. 
Să vedem, dar, ce spune. 

„Cât de plăcute sunt corturile Tale, Doamne al puteri- 
lor!”3 Așadar, acestea sunt cămările în care trebuie păstrat 
grâul duhovnicesc. „Faceţi-vă prieteni cu mamona nedreptății, 
care să vă primească în corturile veșnice.” „Cât de plăcute 
sunt corturile Tale, Doamne al puterilor!” Cât de plăcute sunt 
corturile prin care omul de pe pământ este mutat la cer! 

„Jinduiește și se topește de dor sufletul meu în curțile 
Domnului.”5% Fericit cugetul acesta care în toate zilele și 
nopțile râvnește la corturile Domnului! Cel care e păcătos, 
când vine moartea, nu cugetă la aceste corturi, ci la pedepse. 
Nu se gândește la Împărăția cerurilor, ci se îngrozește de flă- 
cările gheenei. „Jinduiește și se topește de dor sufletul meu 
în curțile Domnului.” Luaţi seama ce dragoste sau ce dorință 


31 Psalmul 83, 1 (în Vulgata). 
382 Psalmul 83, 1. 

383 Luca 16,9. 

384 Psalmul 83, 2. 

lovește sufletul omului sfânt în curțile Domnului! Frumos a 
spus: privesc porțile, dar cum e casa înăuntru nu știu. 

„Inima și trupul meu s-au bucurat în Dumnezeu cel 
viu."35 Auzi, ereticule, ce se spune! „Cât de plăcute sunt 
corturile Tale, Doamne al puterilor!” — despre Împărăția ce- 
rurilor se vorbește. „Multe lăcașuri sunt la Tatăl Meu”3t6, 
spune Domnul în Evanghelie. „Jinduiește și se topește de 
dor sufletul meu în curțile Domnului.” Acestea sunt curțile 
în care sfinţii vor locui pe vecie, pe care prorocii le râvnesc. 

„Inima și trupul meu.” Luaţi seama, așadar, că sufletul și tru- 
pul deopotrivă râvnesc Împărăția cerurilor! Însă, dacă trupul 
se descompune în aer, dacă nu înviază, așa cum cred ereticii, 
de ce râvnește trupul prorocului Împărăția cerurilor? „Inima 
și trupul meu.” Fiindcă se nevoiesc împreună, împreună 
așteaptă răsplata. Dacă truda este laolaltă, din ce pricină nu 
ar fi și recompensa laolaltă? 

Rogu-vă cu îngăduință a da ascultare! Mai mult se 
nevoiește trupul decât sufletul în veacul de acum, fiindcă 
sufletul poruncește, iar trupul slujește. Una este truda celui 
care slujește, alta este a celui care poruncește. Sufletul Il 
râvnește pe Domnul. Trupul postește, trupul în pământ zace, 
în frig, în temniţă, este biciuit, bătut și osândit; violența este 
proprie trupului. Bineînțeles și sufletul suferă, dar suferința 
nu răzbate la el decât prin trup. Dar cineva ar putea spune: 
„De ce spune apostolul: «Carnea și sângele nu vor dobândi 
Împărăția lui Dumnezeu»*7?” Vrei să știi de ce este scris 


385 Psalmul 83,2. 
3% Joan 14,2. 
387 1 Corinteni 15,50. 

[astfel]? Ascultă ce zice Domnul în Facere: „Nu va rămâne 
Duhul Meu pururea în om, fiindcă este [numai] trup". Din 
ce pricină? Ce înseamnă [aceasta]? Tu Însuţi Te-ai făcut trup 
şi [tot Tu] învinovățești și osândești trupul? Ci iată ce spune 
Dumnezeu: „Nu va rămâne Duhul Meu în acești oameni, 
fiindcă nu trăiesc pe potriva sufletului, ci pe potriva poftei și 
a patimilor trupești”. 

Vine și apostolul să dea mărturie: „Cei care sunt în carne 
nu pot să placă lui Dumnezeu”*%. Dacă toți cei care sunt în 
carne nu pot place lui Dumnezeu, în ce fel I-a fost plăcut 
Lui însuși Pavel, cel care vorbește? În ce chip I-au fost Lui 
plăcuți Petru sau ceilalți apostoli și sfinți, despre care nu 
putem tăgădui că au trăit în carne? În acel chip în care tot 
el spune: „Dar voi nu sunteți în carne, ci în Duh"**. [Totuși] 
erau în carne. Atunci de ce spune: „Nu sunteţi în carne”? 
Fiindcă nu trăiţi pe potriva cărnii, fiindcă „cetatea noastră 
este în ceruri”%!. Căci noi în acest veac „pribegim departe 
de Domnul'%2, umblăm pe pământ, dar ne grăbim spre cele 
cerești. Fiindcă aici nu avem lăcaș trainic, ci suntem străini 
și pribegi, ca toți părinții noştri’, 

„Căci și vrabia și-a aflat casă și turtureaua cuib, unde să-și 
pună puii săi."54 Este ceea ce spune Domnul în Evanghelie: 


388 Facerea 6,3. 

5% Romani 8, 8. 

3% Romani 8,9. 

31 Filipeni 3, 20. 

32 2 Corinteni 5, 6. 
33 Cf. Psalmul 38, 17. 
34 Psalmul 83,3. 

„Vulpile au vizuini și păsările cerului cuiburi”. „Căci și vra- 
bia și-a aflat casă.” A făcut o comparație, luând un exemplu 
din viața de zi cu zi. Fiindcă spusese: „Cât de plăcute sunt 
corturile Tale, pe care le jinduiește sufletul meu, iar trupul 
meu râvneşte Împărăţia cerurilor!”, a făcut o comparație și a 
zis: „Păsările sunt libere și, deși rătăcesc prin văzduh, totuși 
își amintesc de cuiburile lor și se întorc la ele”. Așadar, dacă 
vrăbiile își caută cuiburile, sufletul omenesc de ce nu-și caută 
lăcașurile pregătite de Domnul? 

„Altarele Tale, Doamne al puterilor.” Ce înțeles au 
[cuvintele]: „Căci și vrabia și-a aflat casa și turtureaua cui- 
bul, unde să-și pună puii: altarele Tale, Doamne al puteri- 
lor”? Unde e legătura? În cele spuse mai sus. „Jinduiește și 
se topește de dor sufletul meu în curțile Domnului: alta- 
rele Tale, Doamne al puterilor.” Ioan a văzut în Apocalipsă 
altarul Domnului, sub care erau sufletele drepţilor. Căci așa 
spune: „Am văzut sub jertfelnicul Domnului sufletele celor 
uciși pentru cuvântul lui Dumnezeu și pentru mărturisi- 
rea lui Hristos”. Erau sub altarul lui Dumnezeu, fiindcă 
fuseseră jertfite pentru Hristos prin mucenicie. Într-adevăr, 
jertfa adusă Domnului Mântuitor era vrednică să stea în 
ceruri sub altar. 

„Fericiţi sunt cei care locuiesc în casa Ta, Doamne!”3%, 
adică fie în Biserica de acum, fie în „Biserica celor întâi 


35 Matei 8, 20. 
3% Psalmul 83, 4. 
37 Apocalipsa 6,9. 
38 Psalmul 83, 5. 


OMILIE LA PSALMUL 83 131 


născuți”. „În vecii vecilor Te vor lăuda."*% Ia seama cum 
este slujirea mucenicilor, ca și a îngerilor! Ceea ce fac ei în 
cer, noi imităm pe pământ. Așadar, când suntem chemați a 
cânta psalmi și nesocotim chemarea, disprețuim laudele lui 
Dumnezeu. 

„Fericit este bărbatul al cărui ajutor este de la Tine.”*! 
Al nostru este începutul, al lui Dumnezeu ajutorul. „Suișuri 
în inima sa a pus.” În fiecare zi se gândeşte cum să urce, 
nu cum să coboare. Cine este păcătos pune în inima sa nu 
suișuri, ci coborâșuri. De aceea și Iacov a văzut îngeri urcând 
și coborând“%. „Suișuri în inimă a pus.” Ceea ce ține de el 
este să cugete binele, împlinirea însă o lasă [pe seama] lui 
Dumnezeu. A noastră e hotărârea, a Lui e înfăptuirea. Să 
vedem unde a pus suișurile. 

Ascultă ce spune: „În valea lacrimilor, în locul pe care l-a 
statornicit”404, Citim în Cartea Judecătorilor că, atunci când 
a venit îngerul și a propovăduit poporului, a spus: „Dacă Îl 
părăsiți pe Domnul, Domnul vă va părăsi pe voi“. Poporul, 
când a auzit [acestea], a plâns și acel loc a fost chemat „valea 
lacrimilor”, Am amintit această povestire veche ca să ne 
ferim de erezie. Căci prin „valea lacrimilor” putem înțelege 


359 Evrei 12,23. 

4% Psalmul 83, 5. 

“01 Psalmul 83,6. 

102 Psalmul 83, 6. 

403 Cf. Facerea 28, 12. 
104 Psalmul 83,7. 

45 Cf Judecători 2, 1-4. 
1% Cf. Judecători 2, 5. 

în sens duhovnicesc veacul acesta. Nu suntem pe munte, 
adică în Împărăţia cerurilor, ci în vale, adică în întunericul 
acestei lumi, și suntem alungați din Rai împreună cu Adam 
în valea lacrimilor, unde [doar] căință și lacrimi sunt. „În 
valea lacrimilor, în locul pe care l-a statornicit.” Ce a spus 
aici? Dumnezeu ne-a dat acest loc al luptei ca să luptăm 
aici împotriva diavolului, împotriva păcatelor, ca să pri- 
mim cunună în ceruri. Din ce pricină a orânduit o între- 
cere în luptă? Oare fără o întrecere nu putea Dumnezeu să 
ne dea viață? Ci El, asemenea unui agonothet”, a făcut o 
arenă unde să ducem lupta împotriva patimilor noastre, ca 
să nu dormim, ci să ne nevoim, iar apoi să primim pe merit 
cununi. Ce urmează? 

„Că și binecuvântare va da Cel care a dat Legea.” Ne-a 
dat un loc al luptei pentru ca mai apoi [tot] El, Cel care ne 
dăduse nouă Legea luptei, să ne dea binecuvântare. 

„Merge-vor din putere în putere.” Vezi că înțelesul 
este pe potriva celor spuse mai sus? „Merge-vor din putere 
în putere.” De aceea luptă acum, ca mai apoi să primească 
cununi. Umblă din putere în putere. Nu a spus: „Din slăbi- 
ciune merge-vor în putere”. Căci, dacă acum nu vor fi fost 
puternici, nu vor [putea] fi mai puternici nici apoi. Dar cine- 
va ar putea să zică: „Dumnezeu este milostiv”. Vedeţi însă 
ce urmează? „Mila şi adevărul le iubește Domnul." Este 


%7? AywvoBErng — „cel care organiza și prezida jocurile publice”. 
498 Psalmul 83,7. 

%09 Psalmul 83,8. 

40 Psalmul 83, 12. 

desigur milostiv, dar și adevărat. Când auzi: „milostiv”, nu tre- 
buie să nesocotești ce urmează: „și adevărat”. Când auzi iarăși 
„adevărul”, să nu deznădăjduiești, să nu-L crezi pe Dumnezeu 
atât de necruţător; fiindcă El îmblânzește adevărul prin milă. 
„Paharul este în mâna Domnului, plin cu vin amestecat, a 
turnat dintr-o parte într-alta”“!, adică a îmblânzit adevărul cu 
milostivire și milostivirea cu adevărul. 

„Arăta-Se-va Dumnezeul dumnezeilor în Sion.”®? Când 
vor merge din putere în putere, atunci Dumnezeul dumne- 
zeilor Se va arăta în Sion. A Cărui slavă este în vecii vecilor. 


Amin. 


“11 Psalmul 74, 8. 
412 Psalmul 83, 8. 

„Întru sfârșit, fiilor lui Core,un psalm.”41% Core se tâlcuiește 
prin „Locul Căpățânii”, locul pătimirilor Domnului. Noi, 
toți cei care credem în Învierea Lui, suntem fiii lui Core. 
Așadar, ce spunem și ce anume cântăm într-un glas? 

„Binecuvântat-ai, Doamne, pământul TăuP%5 În greacă 
s-a spus mai bine: „Eu5okrjoag, Kópie”, adică: „Bine Ţi-a 
plăcut, Doamne, pe pământul Tău”. Ţi-a plăcut, aceasta ai 
crezut de cuviință, aceasta ai orânduit: ca prin milostivirea Ta 
să împlinești ceea ce se spune în versetul următor: „Întors-ai 
robia lui Iacov, iertat-ai fărădelegea poporului Tău, acoperi- 
t-ai toate păcatele lor”*!6. 

Dar și tâlcuirea latină o putem înțelege tot așa. „Bine- 
cuvântat-ai, Doamne, pământul Tău!” Pământul, care înainte 
fusese blestemat, prin venirea Ta este binecuvântat. Acesta 
auzise înainte: „Spini și pălămidă vei rodi”*:7, acum se spune 
[despre el], așa cum stă scris în Cântarea Cântărilor: „Floarea 
câmpului și crinul văii”“8. Pământul, care mai înainte rodea 


*3 Psalmul 84, 1 (în Vulgata). 

+4 Golgota; cf Matei 27, 33; Marcu 15, 22; Luca 23, 33; Ioan 19, 17. 
115 Psalmul 84, 1. 

+15 Psalmul 84, 1-2. 

217 Facerea 3, 18. 

11 Cântarea Cântărilor 2, 1. 

spini, aude în Isaia: „O Mlădiţă va ieși din tulpina lui Iesei 
și o Floare din rădăcinile lui Se va ridica”? 

„Întors-ai robia lui Iacov.” Așadar, Domnul a venit să 
propovăduiască iertarea păcatelor. Este ceea ce în alt loc se 
spune: „A luat robia ca roabă”?!. Aceasta înseamnă că noi, 
care înainte fuseserăm robiți spre pierzanie de diavol, suntem 
luaţi acum de Mântuitorul spre mântuire. „lertat-ai fărădele- 
gea poporului Tău." Noi credem că asta se împlinește prin 
botez. 

„Acoperit-ai toate păcatele lor."*% Asta se împlinește 
prin pocăință, după cum se spune în Psalmul 31: „Fericiți 
sunt cei ale căror fărădelegi sunt iertate și ale căror păcate 
sunt acoperite”“2%. Prin botez ne sunt iertate fărădelegile, prin 
pocăință păcatele ne sunt acoperite; nu ne sunt iertate, ci aco- 
perite. Cu grijă să luăm aminte la înțelesul cuvântului. Odată 
cu venirea Domnului și Mântuitorului nostru, toate fărăde- 
legile ne-au fost cu totul iertate prin botez. Căci, atunci când 
trăiam fără Lege, păcătuiam fără Lege, ceea ce în grecește 
se numește &vouia*%, adică fărădelegea, păcatul. Când însă 
am primit botezul, nu se mai numește &vouia, ci păcatul se 
numește „păcat”. Căci nu este învinovățit de păcat decât cel 


49 Isaia 11,1. 

1 Psalmul 84, 1. 

121 Efeseni 4, 8. 

42 Psalmul 84, 2. 

48 Psalmul 84, 2. 

424 Psalmul 31, 1. 

15 * Avouia — „fărădelege”, cuvânt format din particula privativă 
à- („fără”) şi substantivul vópog („lege”). 

care știe că este păcat; unde-i călcarea poruncii, acolo-i păcat. 
Vreţi să aflați în ce chip sunt acoperite păcatele prin virtuți? 
Ieri eram desfrânat, astăzi sunt cuviincios; cuviința acoperă 
desfrânarea. Ieri eram un smintit, astăzi chibzuit și mă căiesc 
pentru greșeală; chibzuința acoperă sminteala. Ieri prădam 
cele străine, astăzi împart cele ale mele; milostenia acoperă 
zgârcenia. Fericit cel căruia îi sunt iertate fărădelegile prin 
botez, dar în al doilea rând vine pocăința, ca o scândură după 
un naufragiu. Prin urmare, și cel [ce se căiește] poate fi numit 
„fericit”. Deși este salvat nu fără de primejdie, totuși, fiindcă e 
salvat prin pocăință, trebuie să fie numit „fericit”. 

„Potolit-ai toată mânia Ta, întorsu-Ie-ai de la iuţimea 
mâniei Tale.” Vedeți cât cântărește pocăința? Oprește mâ- 
nia amenințătoare a lui Dumnezeu. „Întoarce-ne pe noi, 
Dumnezeul mântuirilor noastre!" Nu a spus: „Al mântui- 
rii noastre”. Fiindcă am păcătuit mult, avem nevoie de multe 
mântuiri. 

„Oare în veci Te vei mânia pe noi? Sau vei întinde mânia 
Ta din neam în neam?"%% Mânia Ta este de folos mântuirii. 
De aceea Te-ai mâniat pe neamul de mai înainte, ca să Te 
milostivești de al nostru. 

„Iu, întorcându-Ie, ne vei dărui viață și poporul Tău se va 
veseli în Tine. Arată-ne nouă, Doamne, mila Ta și mântuirea 
Ta dă-ne-o nouă! Ce este numit în latină „mântuire” în 


12 Psalmul 94, 3. 
7 Psalmul 84, 4. 
128 Psalmul 84,5. 
%2 Psalmul 84, 6-7. 

ebraică este numit „lisus"*%. Prin urmare, în ebraică se spune 
așa: „Arată-ne nouă, Doamne, mila Ta și mântuirea Ta dă-ne-o 
nouă! Dacă nu vei fi fost milostiv față de neamul omenesc, nu 
ni-L vei da nouă pe Iisus al Tău” 

„Auzi-voi ce va grăi întru mine Domnul Dumnezeu.”*! 
Prorocul se roagă cu stăruință pentru popor și, vorbind 
Dumnezeu înlăuntrul celui care vorbește, spune: „Auzi-voi 
ce va grăi întru mine Domnul Dumnezeu”. Luaţi seama 
că Dumnezeu vorbește nu în urechi, ci în inimă! La fel și 
Zaharia spune: „Și îngerul care vorbea întru mine mi-a zis”*2, 
Acolo, prin înger se înțelege Domnul nostru, Care vestește“? 
voinţa Tatălui și Care în Isaia este chemat „Înger de mare 
sfat”, „Auzievoi ce va grăi întru mine Domnul Dumnezeu”: 
voi pleca urechea inimii mele, ca să aud ce va grăi întru mine 
Domnul Dumnezeu. 

„Că va grăi pace peste poporul Său și peste sfinții Săi și 
peste cei care se întorc cu inima.” Văd aici trei feluri de 
neamuri: poporul, sfinții și pe cei care se întorc cu inima. El 
grăiește pace cu poporul Său; nu cu poporul iudeilor, despre 
care zice în Osea: „Voi nu sunteți poporul Meu”, ci cu toți 


10 Ebraicul Ieșua are înțelesul de „Iahve mântuiește, izbăveşte”. (n.ed.) 

31 Psalmul 84, 8. 

%2 Zakaria 1, 14. 

43 Aici trebuie să ținem cont și de sensul inițial al cuvântului 
&yyeAog, („vestitor, mesager”), angelus în latină. Expresia „ingerul care 
vestește” (angelus qui annuntiat) s-ar echivala în greacă printr-o figura 
etymologica: &yyehoG &yythwv. 

+ Isaia 9,5. 

35 Psalmul 84, 8-9. 

4% Osea 1,9. 

creştinii care cred în El. Căci toți cei care sunt în Biserică sunt 
numiți laolaltă „poporul Domnului”. Cei care sunt deja primii 
în biserici și propășesc în faptele duhovnicești sunt chemați 
„sfinții lui Dumnezeu”, după cum scrie Pavel în epistolele 
sale către Biserici și către sfinţii care sunt în ele“. Urmează 
în cel de-al treilea rând: „Și peste cei ce se întorc cu inima”. 
Aceștia sunt cei care fuseseră înșelați de diavol, dar mai apoi, 
pocăindu-se, s-au întors spre virtuți. În vremea când au păcă- 
tuit și-au părăsit inima, adică înțelepciunea inimii, pe care cei 
întorși spre cele bune o dobândesc. 

Ascultă, Montanus! Ascultă, Novatus! Ascultă, Maximilla! 
Și toți ceilalți care urmaţi erezia frigiană“* și care spuneți că 


437 Cf. Romani 1, 7, 1 Corinteni 1, 2, 2 Corinteni 1, 1; Efeseni 1, 1; 
Filipeni 1, 1; Coloseni 1, 2. 

48 Este vorba despre erezia montanistă, denumită de Fericitul 
Ieronim caza Phrygas (o transcriere a expresiei grecești 1 KaT& PpUyag 
aipnonq, folosită de Eusebiu din Cezareea în Istoria bisericească, 5, 16, 1). 
Montanus este întemeietorul montanismului, mişcare cu caracter profe- 
tic și eshatologic, apărută în Frigia, centrul Asiei Mici, către 156. Fost 
preot păgân frigian (al zeiței Cybele), convertit la creștinism, Montanus 
susținea că abia odată cu el începe epoca Paracletului (cf Ioan 14, 15-17, 
26), deci lucrarea autentică a Duhului Sfânt în Biserică. Această lucrare 
— la care sunt asociate două prorocițe, Maximilla și Priscila — consta în a 
redresa disciplina şi etica Bisericii, pregătind-o pentru primirea Noului 
lerusalim, care se va pogori din cer pe pământ la Pepuza, în Frigia. 
În acest scop, orice creștin trebuia să-și exercite harismele, în special 
profeția, şi să părăsească orice preocupare terestră, practicând ascetis- 
mul, abstinența, postul, mărturisirea zilnică a păcatelor. Montanismul 
propunea adepților săi martiriul, ca semn al supremei desăvârșiri, 
cerea separarea Bisericii de lume, încuraja profeţiile și preoția femeilor. 
Datorită nonconformismului și disciplinei sale rigoriste, montanismul se 

nu există pocăință“! Domnul vorbește poporului Său, adică 
creștinilor, și sfinților, care sunt primii în Biserica Sa, şi celor 
care se întorc cu inima, adică celor care se pocăiesc. Fericit 
este cel pe care niciodată vreun păcat nu l-a pângărit și pe 
care niciodată vreo rană nu l-a atins. Este totuși o fericire de 
rangul al doilea ca după o rană să vindeci cicatricea. 

„Dar mântuirea Sa aproape este de cei care se tem de 
E1."40 Ia seama ce spune! Cei care se tem de Domnul ÎI au 
aproape pe Domnul, fiindcă teama nu poate [încă] să aducă 
desăvârșirea: „Căci dragostea desăvârșită alungă teama”“!. 
Așadar, noi, care-L iubim pe Domnul, Îl avem nu aproape, 
ci întăuntru. „Voi locui în ei și voi umbla și voi fi Dumnezeul 
lor și ei vor fi poporul Meu."*% „Ca să se sălășluiască slava 
în pământul nostru.” Acesta este pământul despre care în 


organizează ca mișcare separată de Biserică. Comunitatea montanistă n-a 
fost acceptată de Biserică din cauza abuzului de harisme și a concepției 
care punea la îndoială justificarea prin har şi iertarea păcatelor după 
botez. În jurul anului 500, mișcarea dispare. Montanismul se prezintă ca o 
combinație remarcabilă de trăsături care anticipează mișcările extatice din 
istoria creștinismului. Această așteptare eshatologică intensă, dublată de o 
pretinsă reînviere a profetismului, feminismul și rigoarea etică extremă au 
reapărut mereu sub noi și noi chipuri. Am putea aminti anumite grupuri 
anabaptiste, penticostali, harismaticii din romano-catolicismul zilelor 
noastre sau mulțimea noilor mișcări religioase, unde adeseori extazul este o 
componentă esențială și care se revendică uneori de la montanism. (n.ed.) 

+9 Montaniștii negau posibilitatea pocăinței pentru păcatele de 
moarte săvârșite după botez. (n.ed.) 

+0 Psalmul 84, 10. 

+1 7 Ioan 4, 18. 

42 2 Corinteni 6, 16. 

+3 Psalmul 84, 10. 


140 FERICITUL IERONIM 


alt loc zice: „Pământul și-a dat rodul său”**. Rodul pământu- 
lui nostru este Pâinea vieții“5, Care pentru noi S-a născut la 
Betleem; Betleem se tâlcuiește prin „casa pâinii”. lar Această 
Pâine, Care S-a născut la Betleem, S-a făcut pentru noi cobo- 
rând din cer, și la tainele Ei [înșiși] îngerii jinduiesc“*€. 
„Adevărul din pământ a răsărit și dreptatea din cer a 
privit."47 Adevărul S-a născut din pământul făgăduinței şi 
Soarele dreptății privește din cer, pentru ca lumina Sa să se 
dăruiască în întuneric și umbră oamenilor hărăziți morții. 
„Mila și adevărul s-au întâlnit, dreptatea și pacea s-au 
sărutat.” „Mila și adevărul s-au întâlnit.” Văd două lucruri 
care, potrivindu-se și întâlnindu-se, devin un singur lucru. 
„Dreptatea și pacea s-au sărutat.” Toate acestea se îmbină în 
taina Domnului și Mântuitorului nostru, adică în Fiul Omului 
și al lui Dumnezeu, Care este pentru noi Adevărul, Mila, Pacea 
și Dreptatea, Cel în care sunt unite dreptatea poporului de mai 
înainte și mila celui care a urmat. „Căci El este”, spune apos- 
tolul, „pacea noastră, Cel care le-a făcut pe amândouă una'*?. 
Aceasta este taina pe care o dorește Biserica și pe care o cheamă 
în Cântarea Cântărilor, zicând: „Să mă sărute cu sărutul gurii 
sale”, Acesta este sărutul despre care Apostolul Pavel spune: 
„Intâmpinați-vă unii pe alții în sărutul păcii”! 


4 Psalmul 66,5. 

45 Cf. Ioan 6, 35, 48. 

“6 Cf 1 Petru 1, 12. 

+7 Psalmul 84, 12. 

+8 Psalmul 84, 11. 

“5 Efeseni 2, 14. 

350 Cântarea Cântărilor 1,1. 
+51 2 Corinteni 13, 12. 

„Căci Domnul va da bunătate."%2 De aceea sunt date 
aceste sărutări, ca Domnul să dea bunătate. „Și pământul 
nostru va da rodul său."%* Ceea ce s-a promis în acea vreme, 
vedem acum împlinit. Pământul nostru dă rodul său când este 
lucrat cu plugul dreptății, când prin posturi, prin înfrânare și 
prin celelalte virtuți este curățit de vechile patimi, pentru ca 
bobul seminței evanghelice pe care l-a primit să dea rod însu- 
tit. Petru și ceilalți apostoli, fiindcă au lucrat prin deosebire 
nevoințe pământul lor, pot cu încredere să spună: „Pământul 
nostru a dat rodul său”. Și mucenicii, când sunt uciși, când 
sunt crucificați, [fac ca] pământul lor să dea rodul său. 

Multe sunt cele ce trebuie spuse, dar timpul silește cuvân- 
tarea să-și primească sfârșitul. Să ne rugăm laolaltă stăruitor 
Domnului ca și cuvântarea mea și ascultarea voastră să se pre- 
facă în fapte. „Fiindcă nu cei care doar ascultă sunt drepți îna- 
intea lui Dumnezeu, ci cei care fac."%* Cel care vorbește ori 
aude și nu face aude și vorbește spre pierzania sa. Ce se spune 
în Evanghelie? „Dacă ați fi orbi, n-aţi avea păcat."%5 S-o spu- 
nem și în alt fel: dacă ați fi surzi și nu ați auzi, nu ați avea 
păcat. Dar, fiindcă ambele, și a vorbi și a auzi fără fapte, sunt 
un păcat, să ne rugăm Domnului să pună pe cale pașii Săi, 
adică să ne fie tovarăș în primejdiile acestei vieți și să umble 
în inima noastră fără ocara păcatului, bucuros să sălășluiască 
tot timpul în noi. Căci a Lui este slava în vecii vecilor. Amin. 


152 Psalmul 84, 13. 
453 Psalmul 84, 13. 
%4 Romani 2, 13. 
“55 loan 9,41. 

[În acest psalm, ] chiar de la început [suntem întâmpinați 
de o dificultate, și [anume] titlul, [care] este foarte greu [de 
explicat], și, deși nici nu am început încă să pătrundem în por- 
tul tâlcuirii noastre, totuși suntem [deja] presați de întrebări 
foarte neguroase. „Cântarea unui psalm, fiilor lui Core, întru 
sfârșit, pentru mele), spre a răspunde pentru înțelegere Eman 
Ezrahitul."4%56 Luaţi seama că fiecare cuvânt ridică o problemă! 
„Cântarea unui psalm” nu este greu de înțeles. „Fiilor lui Core”, 
adică fiilor lui Cahat, din seminția lui Levi“. „Întru sfârșit.” 
Cu grijă luaţi seama că a spus: „Întru sfârșit”, nu: „La început”, 
nu: „La mijloc”, ci întru sfârșit este promisă [cântarea psal- 
mului]. Nu patriarhilor la început, nici prorocilor la mijloc, ci 
întru sfârșit apostolilor și nouă ne este promisă bucuria cântării. 
„Pentru mele/h.” Meleth este un cuvânt ebraic și se tâlcuiește 
prin „cor”. Cor se spune atunci când mulți cântă într-un singur 
[glas]. La fel și lira, chiar dacă are diferite corzi, totuși scoate un 
singur sunet. Iar ca să știți de ce meleth se tâlcuiește prin „cor”, 
îndată urmează: „Spre a răspunde”, pentru ca mulțimea între- 
gului cor să-i răspundă în proslăvirea lui Dumnezeu prorocului 


*5 Psalmul 87, 1 (în Vulgata). 
457 Cf. Facerea 46, 11; Iesirea 6, 18. 

care cântă. Căci se prevestește taina Bisericii, care este alcătu- 
ită din neamuri diferite, pentru ca din diferite locuri, din dife- 
rite părți și obiceiuri să se facă un singur cor al proslăvirii lui 
Dumnezeu. „Pentru înțelegere Eman Ezrahitul.” Eman a fost 
unul dintre conducătorii de cor“, la fel cum au fost Asaph 
și ceilalți. „Ezrahites” însă — aceasta se tâlcuiește prin „ajuto- 
rul Domnului l-a obținut” (în timp ce Ezras se tâlcuiește prin 
„cel care ajută”), adică „ajutorul de la Domnul l-a obţinut”. 
Așadar, și acest cor care cântă laude este sprijinit prin ajutorul 
lui Dumnezeu. Să trecem în fugă prin fiecare verset în parte 
și, pentru că suntem constrânși de timpul scurt, să așezăm în 
dreptul fiecăruia câte o scurtă cugetare. 

„Doamne, Dumnezeul mântuirii Mele.” Acest psalm 
este spus din perspectiva Mântuitorului, adică din perspec- 
tiva [chipului de] slujitor pe care a socotit vrednic să-l asume. 
Așadar, orice se spune smerit este redat din perspectiva ome- 
nească, fiindcă este de folos mântuirii omenești. 

„Ziua am strigat și noaptea înaintea Ta.” Deși am stri- 
gat noaptea, totuși pentru Mine conștiința virtuților Mi-a 
fost lumină. _ 

„Să ajungă rugăciunea Mea înaintea Ta."“! „In mâinile 
Tale, Tată, încredințez duhul Meu.”*? „Să ajungă rugăciunea 
Mea înaintea Ta. Pleacă urechea Ta la rugăciunea Mea." 


+58 CGhorodidascalus — yopoõıSáokadog. 
45 Psalmul 87,1. 

10 Psalmul 87,1. 

“1 Psalmul 87,2. 

+2 Luca 23, 46. 

5 Psalmul 87,2. 

Unde sunt åvðpwnopoppi Tai“, care cred că Dumnezeu are 
membre? Pleacă urechea Ta, Dumnezeule! Este glasul Fiului, 
vorbind din perspectiva noastră către Tatăl. „Pleacă urechea 
Ta.” Este semn de mare șubrezenie trupească dacă cineva, 
atunci când vrea să asculte, are nevoie să-și plece urechea 
ca să audă mai de aproape. Vezi cât de josnic este a spune 
că Tatăl nu-L poate auzi pe Fiul decât plecându-Și capul? 
Scripturile vorbesc prin mijlocirea slăbiciunii omenești ca să 
putem înțelege ceea ce se spune. 

„Fiindcă s-a umplut de rele sufletul Meu.” Duc păca- 
tele multora și de aceea sufăr pentru fiecare. Umplutu-s-a de 
rele sufletul Meu. Duc relele ca să le pun pe cruce. „Și viața 
Mea de iad s-a apropiat.” Frumos a spus: „S-a apropiat”. 
Căci nu este ispitit de iad, ci S-a apropiat de iad pentru noi. 
De altminteri, în alt psalm se zice din perspectiva Domnului: 
„Că nu vei lăsa sufletul Meu în iad, nici nu vei da pe cuviosul 
Tău să vadă stricăciunea”1%, 

„Socotit am fost cu cei care se coboară în groapă."158 
Aceasta au crezut ucigașii Mei, că Eu cobor în temnița iadu- 
lui [laolaltă] cu ceilalți oameni ca să fiu ținut în groapa cea 
mai de jos. Nu au știut că tocmai de aceea am coborât, pen- 
tru ca odată cu Mine să-i scot pe cei care erau ținuți acolo. 
„Ajuns-am ca un om neajutorat, între cei morţi slobod.”4% 


44 Antropomorfiştii erau cei care, refuzând interpretarea alegorică, 
atribuiau divinității trăsături fizice și caracteristice omenești. 

15 Psalmul 87,3. 

5 Psalmul 87,3, 

47 Psalmul 15, 10. 

48 Psalmul 87,4. 

%9 Psalmul 87, 4. 

Nu a spus: „Ajuns-am neajutorat”, ci: „Ajuns-am ca un om 
neajutorat”, pentru că-L avea pe Tatăl, Care Îl ajuta. „Între 
cei morți slobod.” Ceilalți oameni sunt ținuți în iad prin 
legăturile păcatelor. „Nimeni dintre oameni nu este fără pă- 
cat, nici dacă viața aceluia este de-o singură zi.'*% Pe toţi 
îi socotim călcători de lege și, de aceea, oricine coboară în 
iad e socotit după legea iadului. „Fiecare este strâns legat 
de legăturile păcatelor sale.”! Prin urmare, deși eram liber 
prin fire, M-am făcut ca un datornic din cauza păcatelor 
oamenilor. 

„Ca niște oameni răniţi care dorm în mormânt."“? Frumos 
a spus: „Ca niște oameni răniți”. Căci nu avea rană, dar a pri- 
mit rană pentru mântuirea oamenilor, după cum zice Isaia: 

„EI Însuși a purtat rănile noastre și pentru noi a pătimit”*??. 

„Pusu-M-au în groapa cea mai de jos."** Am coborât la 
capătul iadului ca să-i eliberez pe toți de legăturile iadului. 
„Întru cele întunecate și în umbra morții. "475 Nu a spus: „În 
moarte”, ci: „În umbra morţii”. Nu moartea a fost aceea pe 
care mi-au pricinuit-o iudeii, ci umbra morții. Fiindcă pentru 
mântuirea oamenilor de bunăvoie am coborât. De aceea [Eu], 
Lumina“, am coborât în iad, pentru ca din iad să eliberez 
sufletele. 


+7 Tov 14, 4-5 (după Septuaginta). 
+71 Pildele 5, 22. 

+2 Psalmul 87,5. 

43 Cf. Isaia 53, 4. 

14 Psalmul 87,6. 

45 Psalmul 87,6. 

+75 Cf loan 12,46. 

„Asupra Mea s-a întărâtat mânia Ta." Întreaga Ta mânie 
a venit asupra Mea, tocmai ca să se îndepărteze de alții. „Și 
toate valurile Tale le-ai abătut asupra Mea." În Mine furtuna 
toată și-a vărsat tunetele, ca liniștea să domnească în lume. 

„Depărtat-ai pe cunoscuții Mei de la Mine."%7 În pătimi- 
rea de pe cruce chiar și apostolii au fugit de Mine, până acolo 
încât însuși Petru a spus: „Nu-l știu pe omul acesta”“%. Luaţi 
seama că parcurgem mai degrabă în fugă [psalmul], prin 
judecăți scurte decât prin explicații, fiindcă așa ne silește cea- 
sul! „M-au făcut pricină de scârbă pentru ei."*! Iudeii, desi- 
gur, care ziceau: „Răstignește-L, răstignește-L, noi nu avem 
alt rege decât Cezarul"4%2. 

„Dat am fost și nu ieșeam."%% Ce înseamnă: „Dat am fost 
și nu ieșeam'? Iudeii M-au dat și totuși, în îndurarea Mea, 
nu-i părăseam, ci cu dragoste Mă întorceam spre ei. Dat am 
fost lui Pilat de către ei și de ei nu Mă îndepărtam, zicând pe 
cruce: „Părinte, iartă-le lor că nu știu ce fac!" Să spunem și 
în alt fel. „Dat am fost și nu ieșeam. ” În Evanghelie stă scris 
că, atunci când căutau să-L arunce de pe sprânceana mun- 
telui, fără teamă și nestânjenit a ieșit din mijlocul lor. Prin 
urmare, asta spune: „Oare nu puteam chiar și numai voind, 


17 Psalmul 87,7. 

17% Psalmul 87, 7. 

379 Psalmul 87,8. 

48 Matei 26, 72; Luca 22, 57. 
%1 Psalmul 87,8. 

482 Toan 19,15. 

483 Psalmul 87,9. 

484 Luca 23, 34. 

atunci când dat am fost, să scap de cursele oamenilor și de 
primejdiile morții? Dar, fiindcă pentru asta am venit, ca să 
pătimesc, tocmai de aceea nu vreau altceva decât să pătimesc. 
Că am fost dat, de voia Mea a ţinut; că nu ieșeam, de voia 
Mea a ținut”. Să spunem și în alt fel. Dat am fost ca un om pe 
pământ și nu ieșeam din slava dumnezeirii. Să spunem în alt 
fe]. Dat am fost pe pământ ca om, iar ca Dumnezeu nu pără- 
seam cerul. „Ochii Mei au slăbit prin suferință.” Eu, Care 
în slava Mea eram sănătos, M-am făcut neputincios pentru 
păcatele oamenilor. 

„Strigat-am către Tine, Doamne!” Nu doar cu glasul, 
ci și cu inima, fiindcă în acest chip strigăm către Tatăl. „Pe 
cel care strigă în inimile noastre: «Avva, Tată!»"*%7 „Toată ziua 
întins-am către Tine mâinile Mele.”*%8 Aceasta este mărturia 
pe care apostolul, în Epistola către romani", o folosește [ca 
fiind] de la Persoana Mântuitorului. 

Luaţi“, așadar, seama că nu forțăm tălmăcirea psalmu- 
lui, ci urmăm autoritatea apostolului. Într-adevăr, dacă el a 


485 Psalmul 87,9. 

486 Psalmul 87, 10. 

487 Galateni 4, 6. 

488 Psalmul 87, 10. 

489 Cf. Romani 10, 21, reluând Isaia 65, 2. 

%0 Fragmentul rămas până la sfârşitul omiliei a fost reconstitu- 
it de Morin doar pe baza codicelui Laurentianus. Celelalte manuscri- 
se colaționate în ediția Morin prezintă toate această variantă de final: 
»«Oare morţilor vei face minuni?» (Psalmul 87, 11). Nu acelora care tră- 
ind sunt morți, ci Mie, Care trăiesc în Tine. «Sau doctorii [îi] vor învia?» 
(Psalmul 87, 11) şi restul. Nu miresmele doctorilor, ci Tu, Tată, Mă învi- 
ezi! Nu ei, ci Eu voi fi lăudat printre popoare. 

folosit mărturia unui singur verset [ca fiind] de la Persoana 
Domnului, noi de ce să nu explicăm la fel întregul psalm? 
Chiar dacă am vrea să-l tălmăcim altfel, sensul interpretării 
noastre ar fi respins de această judecată limpede a apostolului. 

Dacă am vrea să explicăm întregul psalm, am părea că noi 
înşine zăbovim, când deja ceasul ne silește, să purcedem cu 
conștiința curată și neprihănită, în unitatea păcii, spre trupul 
Mântuitorului, al Mielului adevărat, ca să ne putem îndestula 
cum se cuvine cu pâinea cerească, prin lisus Hristos, Domnul 
nostru. A Căruia este slava în vecii vecilor. Amin. 


«Oare va spune cineva în mormânt» (Psalmul 87, 12) și celelalte. Pe 
Tine nu Te va proslăvi cel îngropat în bogățiile veacului și nici cel ce-și 
are sălaș în pierzania păcatului. 

«Oare se vor cunoaște întru întuneric minunile Tale și dreptatea Ta 
în pământul uitării? lar Eu către Tine, Doamne, am strigat și dimineața 
rugăciunea Mea Te va întâmpina» (Psalmul 87, 13-14). Adică pentru că 
prin trezirea de dimineață Mă vei preamări pe Mine. «Pentru ce, Doam- 
ne, respingi rugăciunea Mea» (Psalmul 87, 15), ca să nu treacă de la Mine 
paharul acesta? 

«Sărac sunt Eu și în osteneli din tinerețea Mea» (Psalmu! 87, 16). 
De când am asumat trupul. «Înălțat» (Psalmul 87, 16). Adică pe cruce. 
«Smerit» (Psalmul 87, 16). Adică în mormânt. 

«Peste Mine au trecut mâniile Tale» (Psalmul 87, 17). Au trecut, nu 
au zăbovit. 

«Înconjuratu-M-au ca apa toată ziua» (Psalmul 87, 18). Iudeii, în 
valurile prigonirilor. «Inconjuratu-M-au deodată» (Psalmul 87, 18). Fa- 
riseii cu preoții, Pilat cu căpeteniile și neamurile. 

«Depărtat-ai de la Mine şi pe prieten și pe vecin, iar pe cunoscuții 
Mei de nenorocirea [Mea)» (Psalmul 87, 19). Din pricina tulburării pă- 
timirilor, chiar și apostolii s-au depărtat de EI”. 

Psalmul 88 are în față acest titlu: „Pentru înțelegere, 
lui Etan Ezrahitul”*!. Oriunde este pus înainte „pentru 
înțelegere”, ceea ce urmează este tainic și ascuns. „Etan” se 
tâlcuiește prin „puternic” sau „rezistent”; „Ezrahitul”, prin 
„ajutat” sau „care a obținut ajutor”. Spun aceasta deoarece 
parcurgem înțelesul istoric“. Cu dreptate, așadar, se pune 
înainte „pentru înțelegere”, pentru ca cel puternic sau rezis- 
tent să obțină ajutor de la Domnul și să le poată pricepe pe 
cele care urmează. Cât despre „Ezrahitul”, acesta și-a primit 
numele fie de la loc, fie a fost din neamul lui Merari. Citește 
cărțile Numerii şi Leviticul şi acolo le vei afla pe toate mai 
pe larg. 

„Pentru înțelegere, lui Etan.” Se pune înainte „pentru 
înțelegere” pentru ca cititorul să fie chemat spre [adevărata] 
cunoștință. Căci, dacă istorisirea ar fi ușor de înțeles și nu ar 


%1 Psalmul 88,1 (în Vulgata). 

#2 Aici, ca de altfel peste tot în demersurile hermeneutice ale Fe- 
ricitului leronim, întâlnim opoziția dintre interpretarea literală sau cea 
„după trupul” textului (carnaliter interpretari) şi interpretarea alegorică 
sau cea „după duhul” textului (spiritualiter interpretari). Tâlcuirea „după 
trup” se baza pe povestire, istorisirea propriu-zisă a faptelor (istoria, aici 
în expresia: bistoriam carpere, „a parcurge, străbate istoria”). 


150 FERICITUL IERONIM 


avea niciun sens mistic, de ce-ar mai fi necesar să i se atragă 
cititorului în titlu atenția? Prin urmare, „Etan”, după cum am 
spus, este acel bărbat „puternic” sau „rezistent”. „Ezrahitul” 
însă, adică cel „ajutat” sau „care a obținut ajutorul”, cu drep- 
tate este chemat „spre înțelegere”, ca să poată ști cele ce se vor 
spune. 

Căci în psalm urmează: „A jurat Domnul lui David, robu- 
lui Său: «Până în veac voi întări seminția ta»"*%. ludeii spun 
că Domnul a promis cu jurământ să nu le lipsească lor rege 
sau căpetenie din seminția lui David, ceea ce și patriarhii lor 
spun acum: „lată până azi a păstrat Domnul legământul Său 
cu noi”. Dar, dacă fac bine judecând astfel, de ce îi vedem pe 
ei supuși puterii romane și dând ascultare poruncilor împăra- 
tului? De fapt, aici se exprimă în chip tainic făgăduinţa făcută 
nouă despre Hristos. „Și voi zidi din neam în neam scaunul 
tău.” Așadar, a minţit Dumnezeu, fiindcă a făgăduit cu jură- 
mânt și nu a făcut, deși ar trebui să fie de neclintit ceea ce 
făgăduiește Domnul? De altfel, vedem că nici până azi nu a 
ajuns să dăinuie acest [scaun] în neamul iudeilor. Dar [toc- 
mai] aici înțelegerea este necesară. Așadar, pe bună dreptate 
acel bărbat puternic sau rezistent are nevoie de înțelegere 
drept ajutor sau sprijin, ca să poată să-și îndrepte cugetul spre 
tainele acestui psalm. Să ne întoarcem, așadar, la începutul 
psalmului. 

„Milele Tale, Doamne, în veac le voi cânta.” Nu spune: 
„Mila”, ci: „Milele”. Dacă ar fi fost un singur păcat, era nevoie 


493 Psalmul 88, 4-5. 
1% Psalmul 88, 1. 

de o singură milă. Dar, fiindcă păcatele sunt mai multe, multe 
sunt și milele. „Milele Tale, Doamne, în veac le voi cânta.” 
Fiindcă în veac am obținut mila Ta, în veac trebuie să cânt, 
pentru că am temei veșnic de a te lăuda. Cel care cântă 
părăsește întristarea, părăsește frica și urcă la bucurii, pen- 
tru că a obținut mila. Iată, dar, ce spune: fiindcă prin mila 
lui Dumnezeu mi-au fost iertate păcatele, voi cânta mila Sa. 
Sensul cuvintelor „în veac” e următorul: fiindcă Te-ai milosti- 
vit de mine nu pentru scurt timp, ci în veac, şi eu în veac fără 
răgaz Te voi proslăvi, fiindcă în veac m-ai izbăvit. 

„Din neam în neam voi vesti adevărul Tău cu gura mea."4% 
O, minunată rânduială a psalmului! Nu a început de la adevăr 
și a ajuns apoi la milostivire, ci mai întâi a obținut milostivi- 
rea și în acest fel a ajuns la adevăr, după ce căpătase îndurare 
pentru păcate. Ceea ce spune [prin] cuvintele: „Din neam în 
neam”, frumos a spus; pentru că nu spune: „Din neamuri în 
neamuri”, ci: „Din neam în neam”. Nu face pomenire despre 
multe neamuri, ci doar despre două, unul al tăierii împrejur, 
celălalt al păgânilor. La unul este trimis Petru, la celălalt Pavel. 
Dar să zic acum ceea ce am uitat să spun la început: aici tre- 
buie recunoscută Persoana Domnului și Mântuitorului nos- 
tru. „Din neam în neam voi vesti adevărul Tău cu gura Mea.” 
Cel care vorbea înainte prin patriarhi și proroci, mai apoi El 
Însuși vorbește, la fel cum se spune în Cântarea Cântărilor. 
„Să mă sărute cu sărutarea gurii sale”, Așadar, sensul a ceea 
ce se spune este: „Despre ce vorbeam prin proroci, vorbesc și 


195 Psalmul 88,2. 
1% Cântarea Cântărilor 1, 1. 

acum Eu Însumi”. Pe Cel pe care lumea nu a putut să-L audă 
tunând, măcar să-L audă plângând. 

„Căci ai zis: «În veac mila se va zidi»,” Eu Însumi, Care 
am vorbit odinioară în Vechiul Testament prin patriarhi și 
proroci, acum chiar prin Mine vorbesc. Căci nu am venit să 
stric poruncile milostivirii pe care le clădise Legea, ci să zidesc 
deasupra [lor]. Așa cum zice El Însuși în Evanghelie: „Nu am 
venit să stric Legea, ci s-o împlinesc” 4%, De ce, atunci, spune 
Moise: „la aminte, cerule, și voi grăi, iar pământul să asculte 
cuvintele gurii mele”? Și Ieremia spune la fel: „Aceasta zice 
Domnul”5%. Ceilalţi proroci spun la fel, deoarece cele ce se spun 
sunt cuvintele Domnului, și nu ale lor, iar ceea ce se spune prin 
gura acelora, Domnul a spus-o ca printr-un instrument. Ce 
înseamnă, așadar: „Se va zidi”, ca și cum s-ar zidi o casă mare 
sau o cetate? Să vedem unde în alt loc mai este scris ceva asemă- 
nător despre zidire. Să căutăm în Facere ce vrea să zică acest cu- 
vânt. „Și i-a luat”, zice, „Dumnezeu lui Adam o coastă dintr-o 
parte și a zidit*01-o în femeie”5%. Ia seama ce spune: „A zidit”! 
Căci „zidire”, după cum am spus mai sus, nu se spune de obicei 
decât la construcția unei case mari. Prin urmare, fiindcă acea 

coastă a lui Adam a fost plăsmuită în femeie, potrivit autorității 
apostolului5%, aici sunt simbolizați Hristos și Biserica. Din 
această pricină a spus: „Am zidit din coastă femeie”. 


%7 Psalmul 88, 3. 

8 Matei 5, 17, 

%9 Deuteronomul 32,1. 

50 Teremia 5, 14, 6,6,9 etc. 

501 Aedificavit (lat.);, Gxo56unoev (gr.). 
502 Facerea 2, 22 (după Septuaginta). 

50 Cf. Efeseni 5, 31-32. 

Am auzit despre primul Adam, să venim acum la al doi- 
lea și să vedem în ce chip din coasta Sa se zidește Biserica. 
Coasta Domnului și Mântuitorului nostru, Care era răstignit 
pe cruce, este împunsă cu lancea și pe dată a ieșit sânge și 
apă50%. Căutaţi să știți în ce chip se zidește din sânge şi apă 
Biserica? Mai întâi prin botez, prin apă, sunt iertate păcatele, 
pe urmă e încununată în sângele muceniciei. Așadar, fiindcă 
e limpede că mila zidește Biserica lui Dumnezeu, din această 
pricină urmează: „În ceruri se va pregăti adevărul Tău”%5. Pe 
pământ este mila, iar în ceruri adevărul. 

Ascultă, ereticule, ce se spune! „În ceruri se va pregăti 
adevărul Tău.” Dacă sufletele au căzut din cer din pricina 
păcatelor”%, în ce chip, așadar, se pregătește în ceruri ade- 
vărul? Dacă sufletele se prăbușesc zilnic pe pământ, în ce 
chip învață Domnul în Rugăciunea domnească și spune: 
„Facă-se voia Ta, precum în cer așa și pe pământ”? Prin 
urmare, asta ne rugăm noi prin autoritatea Domnuluis% și 
Mântuitorului? Ca, așa cum sufletul fără trup a păcătuit în 
cer, să păcătuiască la fel în trup, pe pământ, și ca sufletul 
care, deși nestânjenit [de trup], nu a putut să păzească în 
ceruri dreptatea, s-o păzească acum pe pământ, când este 
constrâns de strâmtorările trupului? Ceva nemaivăzut: 
sufletul a păcătuit în cer și a fost alungat pe pământ, ca să 


5% Cf. Ioan 19, 34. 

5% Psalmul 88, 3. 

5% Aluzie la concepția eretică atribuită lui Origen despre preexis- 
tența sufletelor. 

57 Matei 6, 10. 

5% Cf Matei 6,9. 

găsească pe pământ ceea ce a pierdut în cer”. A păcătuit 
fără trup: atunci cum e posibil să fie mai degrabă vrednic de 
Dumnezeu în trup, de vreme ce „trupul poftește împotriva 
duhului, iar duhul împotriva trupului”? 

„Făcut-am legământ cu aleșii Mei." Vreți să aflați în 
ce chip a făcut Domnul până astăzi legământul Său? Să ne 
purtăm cum se cuvine și vom fi vrednici să facem parte din- 
tre cei aleși pentru legământul Domnului. „Juratu-M-am 
lui David, robul Meu."5!2 Să vedem ce înseamnă și ce a jurat 
Domnul. Desigur, ceea ce urmează: „Până în veac voi întări 
seminţia ta”!, Vino, apostole, în ajutorul nostru, ca să tălmă- 
cim acest verset! Ce spune apostolul? „Nu a spus: «Seminții», 
ci: «Seminția», care este [a lui] Hristos."5:* Aceasta este ceea ce 
se spune în Apocalipsa lui loan: „Cel care are cheia lui David, 
care închide și nimeni nu deschide, care deschide și nimeni nu 
închide"5!5. Cărturarii și fariseii au ținut în Lege această cheie, 
cărora Domnul în Evanghelie le spune: „Vai vouă, cărturarilor, 
care ţineţi cheia Împărăției cerurilor!”5:5 și celelalte. O farisei, 


5% Exprimarea Fericitului leronim este aici voit ironică și paradoxa- 
lă, pentru a accentua absurdităţile care decurg din ideea origenistă potri- 
vit căreia Adam ar fi fost un suflet pur, iar căderea ar însemna primirea 
unui trup. (n.ed.) 

510 Galateni 5, 17. 

5 Psalmul 88, 4. 

512 Psalmul 88, 4. 

513 Psalmul 88, 5. 

514 Cf. Galateni 3, 16. 

515 Apocalipsa 3, 7. 

515 Cf Luca 11,52. 

care ţineţi cheile Împărăției ș și nu credeți în Hristos, Care este 
ușa și poarta Împărăției! În voi s-a făgăduit, dar în noi s-a 
împlinit. Voi aveţi trupul, iar noi duhul; ba chiar, fiindcă ați 
tăgăduit duhul, până și carnea ați pierdut-o odată cu duhul. 

„Zidi-voi din neam în neam tronul Tău.”5!7 În două nea- 
muri, după cum am spus, este pus tronul lui Dumnezeu: în 
neamul tăierii împrejur și în cel al păgânilor. 

„Lăuda-vor cerurile minunile Tale, Doamne!”’!! Este ceea 
ce se spune în Psalmul al optsprezecelea: „Cerurile spun slava 
lui Dumnezeu”. Potrivit cu înțelesurile tainice, îi numește 
pe apostoli „ceruri”. Căci, dacă se spune păcătosului: „Pământ 
eşti, în pământ te vei întoarce”, de ce să nu i se spună sfân- 
tului sau celui drept: „Cer ești și în cer te vei întoarce”? Într- a 
devăr, potrivit apostolului, „cetatea sfinților „este în ceruri” 
Ceea ce spune [prin]: „Lăuda-vor cerurile minunile i 
semnifică propovăduirea pocăinței, pe care noi am primit-o 
de la apostolii înaintemergători prin mărturisirea Domnului 
lisus Hristos. Dacă urmăm îndrumările și pildele lor, chiar și 
noi putem fi numiţi „ceruri”, atunci când îi imităm pe aceia a 
căror cetate este în ceruri. 

Spune prorocul în alt loc: „Străin sunt eu pe pământ și 
pribeag precum toți părinții mei”522. Și aceasta o spunea în 
Iudeea, adică în țara sa. Și atunci de ce se numește pe sine 


517 Psalmul 88, 5. 
518 Psalmul 88,6. 
519 Psalmul 18, 1. 
520 Facerea 3, 19. 
521 Filipeni 3, 20. 
522 Psalmul 38, 17. 

„pribeag”? Fiindcă sfinţii, în veacul de acum, pribegesc pe 
pământ, nerâvnind a stăpâni nimic de pe pământ, stăpânirea 
lor toată fiind în ceruri, unde își au sălașuri, unde își au „ceta- 
tea, al cărei meșter și lucrător este Dumnezeu”. De aceea 
și prorocul, care nu este din această lume, se numește pe sine 
aici „pribeag” și se grăbeşte prin voința sufletului spre țara sa, 
adică spre Rai, spre Împărăţia cerurilor. 

Să nu spui, ereticule, că, de vreme ce am zis că țara sfinți- 
lor este Raiul, aș susține că sufletele au existat mai înainte 
de a veni aici în trupuri’! Nu spun asta, ci după apostol zic, 
care afirmă că noi toți, prin fărădelegea lui Adam, am fost 
izgoniți din Rai din pricina păcatului. Aceasta spune aposto- 
lul, că Adam a căzut și în noi, cei care urmam să existăm. De 
aceea acum credem în Hristos, adică în Adam cel ceresc. Noi, 
care prin păcatul primului Adam am căzut din Rai, acum prin 
dreptatea celui de-al doilea Adam putem să ne întoarcem 
în Rai. „Lăuda-vor cerurile minunile Tale, Doamne!” Care 
minuni? Că ai făcut cerul? Că ai întemeiat pământul? Că ai 
adunat mările într-una singură? Căci care este acel lucru mare 
în Dumnezeu pentru care a făcut toate cele pe care le-a spus? 

Așadar, acestea sunt mari în Dumnezeu, minunile lui 
Dumnezeu, și anume: că Dumnezeu S-a făcut om, că S-a 
ascuns în pântecele Fecioarei, că, născut din Fecioară, a zăcut 
în staul, că El, Care vindeca rănile, a fost rănit de oameni, a 
fost pălmuit, a fost răstignit, că deși nemuritor a îngăduit să 
moară și a îndurat o așa de mare pedeapsă, la care oamenii 


53 Evrei 11,10. 
52 Ecou al controversei origeniste. 

pe nedrept L-au supus, iar El a răbdat acestea [tocmai] ca 
oamenii să nu îndure pedeapsa. Soarele nu a suferit să-L vadă 
pe Domnul său răstignit pe cruce, ci s-a ascuns, ca să nu ia 
parte la hula iudeilor. Chiar și pământul s-a cutremurat, pie- 
trele au crăpat în două, fiecare făptură s-a tulburat, fiindcă 
Ziditorul lor a fost răpus. Catapeteasma templului s-a rupt în 
două, căci ceea ce fusese acoperit pentru Iudeea este desco- 
perit pentru toate neamurile. Catapeteasma s-a rupt în două 
și tainele Legii s-au arătat credincioșilor, iar necredincioșilor 
până astăzi le-au rămas deschise. Căci, atunci când se citesc 
cărțile lui Moise și [atunci când], în fiecare sabat, este citit cu 
glas tare Vechiul Testament de către iudei, „un văl”, după cum 
spune apostolul, „se așază pe inima lor”. Citesc Legea, dar 
nu o înțeleg, fiindcă ochii lor s-au întunecat, ca să nu vadă”, 
Sunt asemenea acelora despre care se spune: „Ochi au și nu 
vor vedea, urechi au și nu vor auzi”57. 

„Căci cine va fi asemenea Domnului între nori?'5% Norii 
sunt prorocii, norii sunt apostolii, care varsă ploaia învățăturilor 
în inima uscată a oamenilor. „Cine se va asemăna cu Domnul 
între fiii lui Dumnezeu?”'5% Toţi sfinții sunt numiți cu titlul 
și denumirea de „fii ai lui Dumnezeu”, pentru că sunt fii prin 
adopție. De fapt, Fiul lui Dumnezeu, Domnul nostru lisus 
Hristos, este singurul Fiu după fire al Său. Despre cine se 
spune: „Cine va fi asemenea Domnului între nori ori între fiii 


525 2 Corinteni 3, 15. 
52 Cf. Psalmul 68, 27. 
527 Psalmul 113, 13-14. 
525 Psalmul 88, 7. 

5% Psalmul 88, 7. 

lui Dumnezeu?” Adică cine dintre îngeri sau dintre sfinți va 
putea să se măsoare cu Ziditorul în slavă și putere, când El 
Însuși dă tuturor slava, astfel încât să fie fără de sfârșit laudele 
Lui, Cel de care toată făptura se teme și tremură, pe Care 
Heruvimii, Serafimii și cele patru făpturis30 Îl laudă fără înce- 
tare, Căruia Domniile și Începătoriile“”! I se închină, pe Care 
tot pământul ÎI slăvește? A Căruia este slava în vecii vecilor. 
Amin.” 


530 Cf. Apocalipsa 5,8. 

531 Gf Coloseni 1, 16. 

532 Aici se încheie varianta omiliei din codexul Laurentianus. Cele- 
lalte manuscrise continuă însă astfel: 

„«Dumnezeu, Care este preamărit în sfatul sfinților» (Psalmul 88, 8). 
Adică Mângâietorul, Care este slăvit în adunările apostolice și Care este 
propovăduit a fi egal Tatălui și Fiului. «Mare și înfricoșător peste cei care 
sunt dimprejurul Lui» (Psa/mu/ 88, 8). Cei care prin curăţenia vieții s-au 
învrednicit a se apropia de El. 

«Doamne, Dumnezeul puterilor, cine este asemenea Ție?» (Psalmul 
88, 9). În tărie și putere. «Tare eşti, Doamne, și adevărul Tău împrejurul 
'Tău» (Psalmul 88, 9). Însuși Adevărul spune: «Părinte, voiesc ca, unde 
sunt Eu, și ei să fie împreună cu Mine» (Joan 17,24). 

«Tu stăpânești puterea mării și mișcarea valurilor ei Tu o potolești» 
(Psalmul 88, 10). Ispitele care îi tulbură pe robii Tăi. 

«Tu ai smerit ca pe un rănit pe cel mândru» (Psalmul 88, 11). Pe 
diavol, care a fost rănit de cuiele crucii Tale. «Acvilonul și marea Tu ai 
zidit» (Psalmul 88, 13 în Vulgata). Prin «acvilon» se înțelege Antihristul, 
despre care îi vorbește Domnul lui Ieremia: «De la acvilon se va deschide 
nenorocire asupra tuturor locuitorilor pământului» (Jeremia 1, 14). 

«Taborul şi Ermonul în numele Tău se vor bucura» (Psalmul 88, 13). 
Ermon se tâlcuiește prin «anatemă»; Tabor prin «lumina care vine» sau 
«să vină lumina». Prin «lumină» se înțelege Vechiul Testament. Cel care 
scoate la lumină anatema, adică pierzania, dezvăluie Noul Testament, 

în care primim porunca de a arunca anatema asupra păcatelor, zicând 
Domnul: «Dacă nu vă veți pocăi, toți veți pieri deodată» (Luca 13, 3). 

«Doamne, în lumina feței Tale vor merge» (Psalmul 88, 16). Adică 
în lumina Sfântului Duh. «Și în numele Tău» (Psa/mu/ 88, 16), adică cel 
de creștin. 

«Că slava puterilor lor ești Tu și întru bună vrerea Ta se va înălța 
puterea noastră» (Psalmul 88, 17). După cum rânduielile Tale au fost 
întru buna vrere a acelora, la fel și [buna lor vrere] este întru bună vrerea 
Ta și în Tine se va înălța puterea lor. 

«Că a Domnului este primirea» (Psalmul 88, 18), trupului, desi- 
gur. «Şi a sfântului Israel, împăratul nostru» (Psalmul 88, 18). A Însuși 
Domnului nostru Iisus Hristos, Care împărățește în veac. 

De aici [încolo] prorocul vorbește Tatălui: «Atunci ai grăit într-o 
vedenie fiilor Tăi» (Psalmul 88, 19), într-o vedenie sfinților Tăi, prorocilor 
Tăi şi celor aleși. «Și ai spus: 'Am pus ajutor deasupra celui puternic şi am 
înălțat pe cel ales din poporul Meuw'» (Psalmul 88, 19). Pe Domnul Hristos, 
Care de aceea este numit «ales din popor», fiindcă Și-a luat trup de om. 

«Aflat-am pe David, robul Meu» (Psalmul 88,20). Ceea ce înseamnă: 
«Am ales ca din neamul acestuia să-Și ia trup». Ceea ce spune prin 
«robul Meu» explică apostolul: «N-a socotit știrbire a fi deopotrivă cu 
Dumnezeu, ci S-a deșertat pe Sine Însuși și a luat chip de rob» (Filipeni 
2, 6-7). «Cu untdelemnul cel sfânt al Meu L-am uns pe El» (Psalmul 88, 
20), adică cu bucurie și sfințenie. 

«Pentru că mâna Mea Íl va ajuta și brațul Meu Îl va întări» (Psalmul 
88, 21) în vremea când va fi primit trup. 

«Niciun vrăjmaș nu va izbuti împotriva Lui» (Psalmul 88, 22), adică 
diavolul. «Și fiul fărădelegii nu-l va face rău» (Psalmul 88, 22). Iuda, 
trădătorul. 

«Și voi tăia pe vrăjmașii Săi din fața Sa» (Psalmul 88, 23). Adică 
pe iudei, care, acoperiți adesea de rușine de către Domnul, ca tăiați de 
săbii plecau din fața Sa. «Și pe cei care-L, urăsc pe El îi voi pune pe 
fugă» (Psalmul 88, 23). Fiindcă vorbește vrăjmașilor diavoli, care fugeau 
de multe ori de dinaintea Sa. 

«Și adevărul Meu și mila Mea cu El și în numele Meu se va înălța 
puterea Lui. Şi voi pune peste mare mâna Lui și peste râuri dreapta Lui» 
(Psalmul 88, 24-25), adică peste stăpânirea și puterea lumii. 

«EI Mă va chema pe Mine: ‘Dumnezeul Meu ești Tu. Eu Îl voi face 
pe El întâi-născut, mai înalt decât împărații pământului» (Psalmul 88, 
26-27). Căci Domnul lisus, «întâiul născut din morți» (Coloseni 1, 18), 
precum spune apostolul, este făcut Preaînalt (cf. Evrei 7, 26), urcând la 
ceruri și având stăpânire peste tot pământul. i 

«În veac Îi voi păstra Lui mila Mea și legământul Meu credincios [Îi 
va fi] Lui» (Psalmul 88, 28). Aceasta se păstrează neîntrerupt în Biserică, 
pe care a răscumpărat-o prin legământul rânduielilor Sale. 

«Şi voi pune în veacul veacului scaunul Lui și tronul Lui precum 
zilele cerului» (Psa/mul/ 88, 29). Adunarea sfinților, ce se face în Biserică, 
în care Dumnezeu șade ca într-un tron. 

«Dacă vor părăsi fiii Lui legea Mea» și celelalte până la: «Și cele ce 
ies din buzele Mele nu le voi schimba» (Psalmul 88, 30-34). Fiindcă cei 
care părăsesc legea, cei care uită judecățile, cei care pângăresc îndreptă- 
rile și cei care calcă poruncile cu toiag, adică cu certare vor fi mustrați 
și mila dumnezeiască va fi îndepărtată [de ei]. Aceasta se arată pentru 
ca nimeni să nu fie izgonit din Biserică fără nădejdea reprimirii [sale], 
fiindcă, după cum asprimea lui Dumnezeu înspăimântă prin drep- 
tatea care învinuiește, la fel bunătatea îndreptează prin îndurarea care 
domolește [asprimea Sa]. 

«O dată m-am jurat sfântului Meu» (Psalmul 88, 35), acelui Om 
Domnesc. «Dacă îl voi minți pe David» (Psalmul 88, 35). Căci Dumnezeu 
nu va [putea] fi înfățișat prin mijlocirea niciunei minciuni. «Seminția 
Lui în veac va rămâne» (Psalmul 88, 35). Adică poporul agonisit [de 
Dumnezeu] (cf. 1 Petru 2,9). 

«Şi tronul Lui ca soarele înaintea Mea» (Psalmul 88, 36). [Acestea] 
înseamnă că Biserica însăși dăinuie în strălucirea fericirii viitoare. «Și ca 
luna desăvârșită» (Psa/mu/ 88, 36), adică strălucind toată. «Și martor în 
cer credincios» (Psalmul 88, 36). Însuși Domnul lisus, Care a adus Dum- 
nezeu-Tatălui mărturie credincioasă în lume și Care a fost înălțat la cer. 

De aici [încolo] glasul apostolic [spune] către Tatăl: «Tu însă ai 
respins și L-ai alungat pe Hristosul Tău» (Psalmul 88, 37), dându-L 
vrăjmașilor. 

«Stricat-ai legământul robului Tău» (Psalmu! 88, 38), prin care ai 
promis că noi vom domni cu El. «Batjocorit-ai pe pământ sfințenia Lui» 

(Psalmul 88, 38). Căci ai promis că nu vei lăsa pe sfântul Tău să vadă 
stricăciunea (cf Psalmul 15, 10), iar acum este acoperit în mormânt. 

«Doborât-ai toate gardurile Lui» (Psalmul 88, 39). Cuvintele Legii 
și ale prorocilor, în care stăteam împrejmuiți. 

«Jefuitu-L-au pe El toți care treceau calea» (Psalmul 88, 40). Căci 
trec peste Cel care a spus: «Eu sunt Calea, Adevărul și Viaţa» (g. Joan 
14, 6) când fie Îi sfâşie hainele Lui, fie Îi străpung trupul cu ajutorul 
cuielor şi spadei. «Ajuns-a ocară vecinilor Săi» (Psalmul 88, 40). ludeilor 
și căpeteniilor preoților. 

«Înălțat-ai dreapta vrăjmașilor Lui» (Psalmul 88, 41). Când Îl 
smerești pe El în moarte. «Veselit-ai pe toți dușmanii Lui» (Psalmul 88, 
41). Pilat cu neamurile și iudeii. 

«Stricat-ai ajutorul sabiei Lui» (Psalmul 88, 42). Când nu le este 
spre folos iudeilor cuvântul propovăduirii Lui. «Și nu L-ai ajutat pe El în 
război» (Psalmul 88, 42). Şi anume în lupta pătimirilor [Sale]. 

«Și scaunul Lui la pământ l-ai doborât» (Psalmul 88, 43). Adică 
sufletele sfinților, care se tulburau de moartea Sa. 

«Micșorat-ai zilele vremii Sale, umplutu-L-ai de rușine» (Psalmul 
88, 44). Adică rușinea morţii. Pe acestea le spuneau apostolii, neștiind că 
El trebuia să învieze din morți. Prin urmare, de aceea spuneau apostolii 
astfel de vorbe, ca și cum L-ar fi mustrat pe Tatăl, pentru că nu știau că 
E! Se va întoarce din iad. Așadar, Biserica, urmându-le, spune: 

«Până când, Doamne, Te mânii întru sfârșit? Arde mânia Ta ca 
focul?» (Psalmul 88, 45). Cât timp Te mânii, ca să nu-L chemi pe El din 
morți? 

«Adu- -ți aminte, Doamne, ce este ființa Mea!» (Psalmul 88, 46). Nu 
am nicio ființă, decât în Cel pe care Îl aştept să Se întoarcă din iad. «Căci 
oare în deșert ai zidit pe fiii oamenilor?» (Psalmul 88, 46). Dacă pe ei i-ai 
zidit nu în deșert, ci cu adevărat în nădejdea învierii, nu trebuie oare cu 
atât mai mult să Mă înviezi pe Mine, Fiul Tău? 

«Cine este omul care trăiește şi nu va vedea moartea? Sau cine își 
va scoate sufletul său din mâna iadului?» (Psalmul 88, 47). Știu că nimic 
trupesc nu va scăpa morții și că sufletul Său nu se va putea feri de iad, 
dar știu și că Dumnezeu zăcea ascuns sub acoperământul cărnii, fiindcă 
moartea și iadul nu trebuiau să-L oprească. 

S-a citit Psalmul 89, al cărui titlu este acesta: „O rugă- 
ciune a lui Moise, omul lui Dumnezeu". Este începutul 
cărții a patra, fiindcă trebuie să știm că Psaltirea este împărțită 
în cinci cărți. De la primul [psalm] până la al patruzecilea, 
cartea întâi; de la al patruzecilea până la al șaptezeci și unulea, 
cartea a doua; de la al șaptezeci și unulea până la al optzeci 
și optulea, cartea a treia; de la al optzeci și optulea până la al 
o sută cincilea, cartea a patra; de la al o sută cincilea până la 
sfârșit, cartea a cincea. Și de aceea începutul cărții a patra este: 
„O rugăciune a lui Moise, omul lui Dumnezeu”. Evreii con- 
sideră că nu doar acest psalm, ci și ceilalți zece care urmează, 
fiindcă nu au titlu, au fost scriși de Moise. Și din această 


«Unde sunt milele Tale cele de demult, Doamne, precum i-ai jurat 
lui David prin adevărul Tău?» (Psalmul 88, 48) — dacă El nu a înviat. 

«Adu-Ţi aminte de ocara robilor Tăi» (Psa/mu/ 88, 49), care-L 
așteaptă pe El. «Pe care am îndurat-o, a multor neamuri» (Psalmul 88, 
49). Pe care i-am adunat ca la sân, în casa credinței. 

«Că ocărât-au vrăjmașii Tăi, Doamne» (Psalmul 88, 49). Iudeii, 
fariseii și saducheii. «Că ocărât-au pe Hristosul Tău, în mutarea Lui» 
(Psalmul 88, 50). Fiindcă, mutându-Se de la aceştia la neamuri, a spus: 
«lată, vi se va lăsa vouă casa voastră pustie» (Luca 13, 35). 

«Binecuvântat este Domnul în veci. Așa să fie. Așa să fie» 
(Psalmul 88,51). 

53 Psalmul 89,1 (în Vulgata). 

pricină pe cei care sunt fără titlu îi consideră a fi ai celui căruia 
și acesta îi aparține, fiindcă li se pare că țin de cel care este 
menționat în titlu. 

„O rugăciune a lui Moise, omul lui Dumnezeu.” Dacă 
toți oamenii ar fi oamenii lui Dumnezeu, nu s-ar fi adău- 
gat niciodată [cuvintele]: „O rugăciune a lui Moise, omul lui 
Dumnezeu”. Vreti să aflați de ce nu toți oamenii sunt oamenii 
lui Dumnezeu? „Omul, în cinste fiind, nu a priceput, s-a ase- 
mănat dobitoacelor celor fără de minte și a devenit aidoma 
lor.” Mare lucru, așadar, este a primi numele de „oameni ai 
lui Dumnezeu” sau „robi ai lui Dumnezeu”! Când se spune 
astfel despre cineva, nu este semn de înjosire, ci de cinste. Căci 
nu este arătată starea de rob, ci cinstea celui care slujește bine. 

„O rugăciune a lui Moise,omul lui Dumnezeu.” Lui Moise 
i-a fost scrisă Legea, lui Moise i-a fost arătată firea lumii, lui 
Moise i s-a spus în ce fel omul a fost făcut după chipul lui 
Dumnezeu. Așadar, ce înseamnă aceste cuvinte: „O rugăciune 
a lui Moise, omul lui Dumnezeu”? Într-adevăr, Moise scrie 
cum a fost zidit omul, el scrie cum a căzut [acesta]. [Dar] 
acum se roagă ca acela care a căzut în moarte să fie înălțat la 
viață şi cel care, prin lucrarea diavolului, a căzut prin păcat să 
învieze iarăși prin Hristos la slavă. Din această pricină, așadar, 
se roagă Moise către Dumnezeu și spune: 

„Doamne, scăpare Te-ai făcut nouă!” Niciodată nu se 
vorbește de scăpare, decât dacă există o prigoană, căci, dacă 
nu ne prigonește cineva, nu avem nevoie de scăparea la altul. 


554 Psalmul 48, 12. 
555 Psalmul 89, 1. 

„Doamne, scăpare Te-ai făcut nouă!” Fiindcă marele tumult 
și arșița frământărilor noastre ne ostenesc, la umbra aripilor 
Tale căutăm scăpare. „Doamne, scăpare Te-ai făcut nouă!” Din 
această pricină căutăm scăpare la Tine, fiindcă ne prigoneşte 
o fiară mare. Și, fiindcă avem mulți potrivnici și vrăjmași, 
măcar Tu fii pentru noi singura scăpare! 

„Din neam în neam.”5% În acest loc șuieră șarpele. Căci cei 
care spun că sufletele au fost făcute înainte de veac“ și îna- 
inte de a fi trimise în trupuri aceasta zic: „Doamne, Tu Te-ai 
făcut scăpare nouă din neam în neam, mai înainte de a fi făcuți 
munții și de a fi întocmit cuprinsul pământului; adică înainte 
ca această lume să fie zidită, Tu ne-ai fost nouă scăpare”. Rău 
despart [versetele]5%, rău înțeleg. Noi însă trebuie să spunem 
astfel: „Doamne, scăpare Te-ai făcut nouă din neam în neam”. 
Şi de aici încolo [facem] despărțire. Apoi, iată ce urmează: „Mai 
înainte de a fi făcuți munții și a se întocmi cuprinsul pământu- 
lui, din veac și până în veac ești Tu, Dumnezeule”. Aceasta se 
spune, dar, nu ca să se arate că sufletul omului a fost înainte de 
veac, ci ca să se arate că Domnul Dumnezeu a fost dintotdea- 
una și înaintea veacurilor. [Tu, Doamne, ] exişti dăinuind din 
veșnicie în veșnicie, neavând nici început, nici sfârșit! 

„Nu îndepărta pe om întru smerenie."5% Moise se roagă 
pentru oameni; și ce spune? Nu îngădui să piară cel pe care L-ai 


5% Psalmul 89, 1. 
537 Origeniștii. 
55 Este urmat principiul „înlănțuirii logice”, consequentia, ceea ce 


Sfântul Grigorie de Nyssa numește âxoAouBia. 
5% Psalmul 89,3. 

zidit după chipul Tău. „Nu îndepărta pe om întru smerenie”. 
Nu cerceta nimicnicia trupului, ci cinstea sufletului. Să ne fie 
nouă îndeajuns că am auzit o dată: „Pământ ești și în pământ 
te vei întoarce”5“ și datorită conștiinței păcatelor să ne sme- 
rim. „Nu îndepărta pe om întru smerenie.” Nu-l îndepărta, ci 
întoarce-l! Căci Tu ai spus prin toți prorocii: „Întoarceţi-vă, 
fii ai oamenilor!” Să fie îndeajuns că ați păcătuit, pocăiți-vă 
ca să vă puteți mântui. „Nu îndepărta pe om întru smerenie.” 
Trimite pe Fiul Tău, ca să ridice în înălțimi trupul smereniei 
noastre și, slobod de toate poverile pământești, să-l înalțe la 
cer printr-o nouă cetățenie“. 

„Că o mie de ani înaintea ochilor Tăi sunt ca ziua de ieri 
care a trecut.” Scurt este timpul omului înaintea veşșniciei 
lui Dumnezeu. Deși nouă ni se pare a fi lung, totuși, asemuit 
cu veșnicia, fiindcă este mărginit de un sfârșit, este socotit 
nimicnicie. 

„Şi ca straja în noapte.” Noaptea are patru străji, de 
câte trei ore, după cum se spune în Evanghelie: „La a patra 
strajă din noapte a venit la ei lisus”, prin care se înțelege 
aproape de cântatul cocoșului. Așadar, asta spune: o mie de 
ani înaintea Ta sunt asemănători nu doar scurtimii zilei, ci și 
răstimpurilor de câte trei ore. „Nimicnicie vor fi anii lor.” lată 
ce spune: că omul trăia la începutul lumii aproape o mie de 


540 Facerea 3, 19. 
s41 Cf Efeseni 2, 12. 
54 Psalmul 89, 4. 
5% Psalmul 89, 4. 
54 Matei 14, 25. 

ani, iar o mie de ani înaintea lui Dumnezeu astfel sunt pre- 
cum e straja în noapte. Dar am zis destul: vârstele oamenilor 
sunt ca și cum n-ar fi nimic, asemuite cu veșnicia dumneze- 
iască. Căutaţi a afla cât de neînsemnată este viața omenească? 
Ascultaţi ce urmează. 

„Dimineaţa ca iarba trece.”5% La fel ca roua dimineții care 
trece repede, așa este și viața oamenilor. Dimineața noastră 
este tinerețea. „Dimineaţa înflorește și trece.” În tinereţe și 
la vârsta maturității am înflorit, la bătrânețe î însă descreștem 
și floarea puterii noastre se ofilește. Cine dintre noi știe în ce 
chip vârsta noastră trece? Aproape fără știrea noastră, așa ne 
cuprinde bătrânețea din urmă. „Seara cade, se întărește și se 
usucă.” Seara noastră este bătrânețea, care, după ce floarea 
tinereții s-a scuturat, se întărește prin spaima bolilor de tot 
felul. „Tot trupul e ca iarba și slava lui ca floarea ierbii se usucă 
și cade; însă cuvântul Domnului rămâne în veac.”5% Am trăit 
până acum și o parte a noastră a pierit deja în bătrânețeS”: deși 


545 Psalmul 89, 5. 

5% Psalmul 89,5. 

547 Psalmul 89,6. 

548 Isaia 40, 6-8. 

5% Un posibil ecou al celebrului adagiu al lui Seneca: In Boc enim falli- 
mur, quod mortem prospicimus: magna pars eius iam praeterit; quidquid aetatis 
retro est mors tenet (Epistole către Lucilius, 1, 1, 2). De altfel, în Epistola 140, 
unde face exegeza aceluiași psalm, la interpretarea aceluiași verset Fericitul 
leronim asociază cuvintele prorocului cu două remarci pe aceeași temă 
din opera lui Vergilius (Epistola 140, 10). De asemenea, trebuie să ținem 
seama că, datorită corespondenței apocrife dintre Seneca și Apostolul 
Pavel care circula în epocă, scriitorul din Cordoba se bucura de o oarecare 
consideraţie printre creștini (cf cap. XII din De viris illustribus). 

sufletul e la fel, totuși noi, care simțim că vigoarea tinereții de 
altădată ne-a părăsit, suntem într-un fel alții. 

„Că ne-am mistuit în urgia Ta.'55% Fiindcă din pricina 
păcatelor merităm urgia Ta, nemurirea pe care ne-ai dat-o 
am pierdut-o în Adam, de la care, ca prin fire, ne-a fost 
încredințat, prin legea moștenirii din tată în fiu, păcatul. „Și 
în mânia Ta tulburați suntem.” Frumos a spus „tulburați”. 
Căci cel care este tulburat nu piere, ci este lovit de spaimă, 
ca să simtă puterea Aceluia pe care L-a disprețuit păcătuind 
și ca să alerge, supus și smerit, spre pocăință. „Și în mânia 
Ta tulburaţi suntem.” Fiindcă am greșit, suntem tulburați, 
dar, fiindcă ne-am ridicat crezând în Hristosul Tău, suntem 
mângâiați. 

„Pus-ai fărădelegile noastre înaintea Ta.” Niciunul din- 
tre păcatele noastre nu Ți-e ascuns Ţie, toate relele pe care 
le-am săvârșit învederate sunt înaintea Ta. „Veacul nostru în 
lumina feţei Tale.” Nimic din ceea ce trăim sau facem nu 
este ascuns ochilor Tăi; întunericul însuși nu rămâne ascuns 
înaintea Ta. 

„Că toate zilele noastre s-au împuținat."S55 În așa fel 
trec zilele și se apropie moartea, încât, fără să ne dăm seama 
în vreun fel, fiecare vârstă și viața însăși se împuținează, 
micșorându-se. Chiar și lucrurile pe care vi le spun acum și 
voi le ascultați sunt scăzute din lungimea vieții noastre și, 


550 Psalmul 89, 7. 
551 Psalmul 89, 8. 
552 Psalmul 89, 8. 
553 Psalmul 89,9. 

deși credem că în ele există un progres al sufletului, totuși, 
fiindcă au înghițit răstimpul orelor, sunt o pierdere pentru 
lungimea vieții. Așa se face că, unde credem noi că avem un 
folos, acolo mai curând o pagubă este pricinuită. 

„Anii noștri se vor socoti ca pânza de păianjen."55* Nu 
a putut să spună nimic mai frumos pentru a zugrăvi viața 
omenească, grija și strădaniile noastre, pentru care alergăm 
de ici colo și dobândim bunuri, căutăm avere, zidim case 
și zămislim copii! Și iată cărui lucru sunt [toate acestea] 
asemuite! „Anii noștri se vor socoti ca pânza de păianjen.” 
Căci, după cum vedem păianjenul ducând firele între pereți, 
țesându-și pânzele, care pe dată sunt desfăcute de vânt, 
la fel faptele întregii noastre vieți pe dată sunt spulberate 
prin asaltul neașteptat al nenorocirii sau al morții. „Zilele 
anilor noştri în sine sunt șaptezeci de ani.'555 Ja seama cum 
puțin câte puţin viața omenească este micșorată. Mai întâi 
în Rai primisem veșnicia, pe care am pierdut-o din neas- 
cultare, apoi viața celor din vechime este lungită la o mie 
de ani, iar acum în mâzga vremii noastre abia se ajunge la 
șaptezeci. 

„Zilele anilor noștri în sine sunt șaptezeci de ani; dacă 
însă sunt mulți, optzeci, iar dincolo de aceștia, osteneală și 
durere."55* Vedeți ce spune: „Dincolo de aceștia, osteneală și 
durere”? Aceasta este ceea ce am spus mai sus că, unde cre- 
dem [a avea] un folos în viața noastră, acolo găsim pagubă 


554 Psalmul 89, 10. 
555 Psalmul 89, 10. 
55 Psalmul 89, 10-11. 

și neajuns. Unde-i sporirea anilor, acolo-i bătrânețe; unde-i 
bătrânețe, acolo sunt boli; unde sunt boli, acolo sunt chi- 
nuri; unde sunt chinuri, acolo-i dorință de moarte. 

„Că venit-a blândețea și fi-vom îndreptaţi."5* Care este 
această blândețe prin mijlocirea căreia suntem îndreptați? 
„Adu-ţi aminte, Doamne, de David și de toată blândețea 
lui!”55 Care este această blândețe? „Învăţați că sunt blând și 
smerit cu inima.”55% Venit-a blândețea. Nu spune: „Venit-a cel 
blând”, ci: „Venit-a blândețea”, care este Domnul nostru lisus 
Hristos. După cum în alt loc5% nu este chemat „cel înțelept”, 
ci „înțelepciunea”, la fel și aici nu este numit „cel blând”, ci 
„blândețea” însăși. 

„Dreapta Ta fă-o astfel cunoscută și leagă-ne cu inima în 
înțelepciune."55! Cu dreapta Ta, cu care ai făcut lumea, lumea 
o luminează! „Căci brațul Domnului cui s-a descoperit?”5%2 
Fie ca dreapta 'Ta5%, cu care l-ai făcut pe om, să primească ea 
însăși trup omenesc și să-l mântuiască pe el! „Și leagă-ne cu 
inima în înţelepciune.” În acest chip pot fi înțelese aceste vorbe: 
cei care înainte rătăceau liber să fie legați prin înțelepciunea 
Ta. Căci mai bine este a fi în cuviință legat decât a avea în 
necuviință picioarele libere. Mai bine este a șade bine decât 


557 Psalmul 89, 10 (în Vulgata). 

558 Psalmul 131, 1. 

559 Matei 11,29. 

56 Cf 1 Corinteni 1, 24. 

561 Psalmul 89, 14 (89, 11 în Vulgata). 
562 Isaia 53,1. 

563 Referința este la Hristos. (n.ed.) 

a alerga rău. La fel cum acel mânz din Evanghelie“, care 
mai întâi era liber și mergea fără frâu prin prăpăstii, iar apoi, 
fiind încălecat, este strunit de Domnul și învățat să meargă 
bine, tot așa ne rugăm ie stăruitor să faci cunoscută dreapta 
Ta în lume și să-i legi pe cei rătăcitori și nestatornici prin 
înțelepciunea Ta. 

„Întoarce-Te, Doamne! Până când?” Întoarce-Te, Doam- 
ne, și privește spre chipul“ Tău; nu ne arăta nouă spatele, ci 
fața Ta! Întoarce-Te! Până când? Cel care spune: „Până când?” 
arată că-L dorește pe El și că nu poate suporta amânarea 
[împlinirii] dorinței sale. 

„Umplutu-ne-am dimineața de mila Ta.” Taine sunt 
cele ce se spun în psalmi, pline toate de simboluri. Moise, 
din perspectiva neamului omenesc, se roagă ca Fiul lui 
Dumnezeu să binevoiască a veni pe pământ. Și, fiindcă 
spusese: „Dreapta Ta fă-o astfel cunoscută” și fiindcă acum 
simte că a fost ascultat, adaugă și spune: „«Umplutu-ne-am 
dimineața de mila Ta», atunci când Fiul Tău a înviat a treia 
zi din morți”. Și, deoarece pentru viața noastră a coborât 
spre seară în întunericul morții, ca să ne scoată pe noi la 
lumina dimineții, în acel ceas aflat-am noi deplinătatea 
milei Tale. De aceea și Psalmul al douăzeci și unulea are 
acest titlu: „Pentru înălțarea de dimineață”st. Dintotdeauna 


5% Cf. Matei 21,2; Marcu 11, 2; Luca 19, 30. 
565 Psalmul 89, 15. 

566 Cf. Facerea 1, 26. 

567 Psalmul 89, 16. 

5% Psalmul 21, 1 (în Vulgata). 

mila Ta s-a arătat sfinţilor, dar niciodată nu s-a revărsat atât 
de vădit și atât de deplin ca atunci când Mântuitorul a înviat 
pentru mântuirea cea de obște a tuturor. _ 

„Şi ne-am bucurat și ne-am veselit.” După bucuria Învierii 
Domnului nostru, prin care credem că suntem mântuiți și 
vom fi înviați din nou, bucuroși de zilele ce ne-au mai rămas 
din viața noastră, ne veselim în această credință și, în imnuri și 
cântări duhovnicești, aducem laudă lui Dumnezeu, prin lisus 
Hristos, Domnul nostru, a Căruia este slava în vecii vecilor. 


Amin. 

„Lauda unei cântări pentru David."5* Trebuie să știm 
mai întâi că cei unsprezece psalmi de la Psa/mu/ 88 până la 
Psalmul 100 nu au în ebraică titlu și că, așa cum am arătat de 
curând în psalmul precedent, ei țin de același [autor] de care 
ține și cel ce poartă titlul: „O rugăciune a lui Moise, omul lui 
Dumnezew”. 

„Cel care locuiește în ajutorul Celui Preaînalt."5% Al nos- 
tru este începutul [tălmăcirii], al lui Dumnezeu ajutorul”. 
Căci nu cei care dorm primesc cununi, ci cei care trudescs72. 
„Sub acoperământul Dumnezeului cerului va rămâne.”5” În 
ebraică, în loc de ceea ce citim noi: „Dumnezeului cerului”, 
este [cuvântul] Saddai. De aceea, ce se spune în Jezecbie/: 
„Și auzit-am glasul Domnului Saddai vorbind”? poate fi 
înțeles în acest chip, și anume că a auzit glasul Domnului 
Dumnezeului cerului vorbind, fiindcă Saddai se tălmăcește: 
„Dumnezeul cerului”. 


5% Psalmul 90, 1 (în Vulgata). 

5 Psalmul 90, 1. 

571 Cf. supra, Omilie la Psalmul 83, versetul 6. 
52 Cf supra, Omilie la Psalmul 83, versetul 7. 
573 Psalmul 90, 1. 

574 Iezechiel 10, 5 (după Septuaginta). 

„Scăparea mea, Dumnezeul meu.” Frumos a spus: 
„Scăparea”, fiindcă mulți sunt cei care prigonesc, dar Tu 
singur ești scăparea! Multe sunt rănile, dar Tu singur ești 
doctor! 

„Nădăjdui-voi în El, fiindcă El mă va izbăvi din cursa 
vânătorilor.”5% În acest veac mai mulți sunt vânătorii care 
caută a prinde sufletele noastre, după cum spune prorocul: 
„Sufletul nostru a scăpat ca o pasăre din cursa vânătorilor”5”. 
Am mai spus deja de mai multe ori că în Sfintele Scripturi 
vânătorii sunt socotiți în rândul ticăloșilor. Căci Nimrod 
uriașul, veșnicul răzvrătit împotriva lui Dumnezeu, a fost 
vânător*'8. Chiar și Isav a fost vânător”. „Fiindcă El mă va 
izbăvi din cursa vânătorilor.” Citim în Pilde: „Ochiul femeii 
desfrânate, cursa păcătosului”5&. „Căci oricine se uită la femeie, 
poftind-o, a și preacurvit cu ea în inima sa.'s%! Câte păcate 
sunt, atâtea curse. Câte curse, atâția vânători. Învățăturile ere- 
ticilor sunt curse ale morții. Mai apoi urmează: „Și de cuvân- 
tul tulburător”s2. Ia seama că despre eretici se vorbește! În 
locul cuvântului „tulburător” pe care-l avem noi, în ebraică 
este „ascuns”. Căci ereticii întotdeauna promit lucruri tainice 
și mărețe, ca să le curme pe cele ce sunt adevărate și evidente. 


575 Psalmul 90, 2. 

57 Psalmul 90, 3. 

577 Psalmul 123, 7. 

578 Cf. Facerea 10,9. 

579 Cf. Facerea 25, 27. 

580 Pidele 6, 25 (după Septuaginta). 
55 Matei 5, 28. 

582 Psalmul 90, 3. 

„Cu umerii Săi te va umbri.” Cine [te] va umbri? 
Dumnezeul cerului, desigur, precum găina pe puii săi% 
și precum vulturul cuibul său. De aceea și în cântarea din 
Deuteronom se spune că El a purtat pe umerii Săi popo- 
rul lui Israel și ca un vultur l-a ocrotits%. [ Versetul] poate fi 
înțeles și ca referindu-se la Mântuitorul, Care pe cruce cu 
aripile Sale ne-a ocrotit. „Și sub aripile Lui vei nădăjdui.”5%7 
„Toată ziua întins-am mâinile Mele către un popor neas- 
cultător și potrivnic Mie la vorbă."5% Mâinile Domnului 
ridicate la cer nu cereau ajutor, ci pe noi, nemernicii, ne 
ocroteau. 

„Ca o pavăză te va înconjura pe tine adevărul Lui. 
Adică de jur împrejur vei fi înconjurat de adevăr. Și ce 
urmează? „Nu te vei teme de frica de noapte."5% Omul drept 
nu are frică de noapte, ci de zi. „Veniți, fiilor, ascultați-mă 
pe mine, frica Domnului vă voi învăța pe voil”! Cei care 
sunt fiii prorocilor nu au frică de noapte și nici de întuneric, 
ci frică de lumină și de zi. „Ca în întuneric să-i străpungă 
pe cei drepți cu inima.”™®? Diavolul nu-și trimite săgețile 


»589 


583 Psalmul 90, 4. 

58 Cf. Matei 23, 37. 

585 Cf. Deuteronomul 32, 1-44. 
58 Cf. Deuteronomul 32, 11. 
587 Psalmul 90, 4. 

58 Romani 10,21. 

5% Psalmul 90, 5. 

5% Psalmul 90, 5. 

59 Psalmul 33, 11. 

52 Psalmul 10,2. 

sale în timpul zilei, ca să nu fie văzut. Căci tot ce se face în 
lumină este descoperit de lumină”. 

Dar cineva ar putea spune: „Dacă diavolul nu-și aruncă 
săgețile ziua, de ce spune psalmistul în versetul următor: «De 
săgeata ce zboară ziua»**?” Care este această săgeată ce zboară 
ziua? Este învățătura despre Dumnezeu a ereticilor, care în 
timpul zilei, adică în legea lui Dumnezeu, zboară încoace și 
încolo, în vreme ce împotriva noastră adună mărturii cu grijă 
cercetate, care prin tălmăcirile lor ne abat de la adevăr. „Și 
de lucrul ce umblă în întuneric.” Nu a spus: „Care stă”, ci: 
„Care umblă”, fiindcă ereticii niciodată nu sunt statornici în 
judecățile lor, ci tot timpul se mută și umblă. 

„De năvălire și de demonul de la amiază."5% Citim în 
Facere că losif i-a hrănit pe frații săi la amiază; iar în Cân- 
tarea Cântărilor este scris: „Unde te întinzi tu? Unde-ţi paști 
tu oile? La amiază”*”. Prin urmare, la fel cum cuvioșii au 
amiaza și lumina, când își pasc oile și se întind, la fel și dia- 
volul, prefăcut în înger al luminii, are slujitorii săi, prefăcuți 
în slujitori ai dreptățiis*. Așa că, atunci când vei vedea un 
eretic propovăduind și zicând: „Acestea le spune Moise, 
acest lucru este scris în Proroci, asta e în Evanghelii”, nu-ți 
pare oare, dacă nu cunoști viclenia minții [sale], că îl auzi pe 


59 Cf. Efeseni 5, 13. 

5% Psalmul 90, 5. 

5% Psalmul 90, 6. 

5% Psalmul 90, 6. 

57 Cântarea Cântărilor 1, 6. 
5% Cf. 2 Corinteni 11, 14-15. 

îngerul Mântuitorului vorbind? Dar cei simpli chiar cred 
că ar exista un demon de la amiază, care poate mai ales la 
amiază să-i atace pe oameni. Noi, în schimb, vom tălmăci 
pe demonii de la amiază ca fiind căpeteniile ereticilor, care 
în chip de îngeri ai luminii propovăduiesc dogmele întu- 
nericului. Vreți să vorbim mai deslușit? Arie și ceilalți ere- 
tici care au ieşit din Alexandria sunt numiți „demoni de la 
amiază'5%, 

„Cădea-vor de o parte a ta o mie și zece mii de-a dreapta 
ta.”50% De-o parte și de-a dreapta. Nu a spus: „De-a stânga”, 
pentru că omul drept nu are stângă, după cum este scris în 
Evanghelie: „Celui care te-a lovit în obrazul drept, întoarce-i și 
pe celălalt”. Nu a spus: „Întoarce-l pe cel stâng”, dacă e ade- 
vărat că mieii vor sta de-a dreapta, iar caprele de-a stângas%?. 
„Cădea-vor de-o parte a ta o mie și zece mii de-a dreapta 
ta.” Prin expresia „de-o parte” a omului drept putem înțelege 
slăbiciunile trupești; prin „dreapta”, plinătatea sufletului. Prin 


559 Pentru Evagrie Ponticul, demonul de la amiază era demonul ace- 
diei. Acedia, unul dintre cele opt gânduri rele, vicii sau duhuri împotriva 
cărora trebuie să lupte un credincios, reprezintă un amestec de trândăvie 
şi irascibilitate, pe de o parte plictis și dezinteres pentru cele prezente, 
pe de alta tânjire după cele inexistente și irascibilitate din neputința de a 
ajunge la ele (cf. EvacRie PonricuL, Tratatul practic. Gnosticul, introdu- 
cere, dosar, traducere și comentarii de Cristian Bădiliță, Polirom, 2003, 
p. 69; Gabriel Bunce, Akedia, plictiseala și terapia ei după avva Evagrie 
Ponticul sau sufletul în luptă cu demonul amiezii, cuvânt înainte și traduce- 
re loan I. Ică jr., Deisis, Sibiu, 2007, pp. 79-94). 

6 Psalmul 90, 7. 

601 Matei 5, 39. 

62 Cf. Matei 25, 33. 

muncile trupești, adică prin posturi și neprihănire, vor cădea 
o mie. Însă „de-a dreapta”, unde prin libertatea sufletu- 
lui învățătura este curată și sfântă, o foarte mare mulțime 
de vrăjmași va cădea. „De tine însă nu se vor apropia,”‘® 
Închipuie-ți cete înarmate de dușmani venind împotriva 
omului drept, despre care se spune: „De tine însă nu se vor 
apropia”, adică mai înainte de a ajunge la tine vor pieri. 

„Însă cu ochii tăi vei privi și răsplata păcătoșilor vei 
vedea.” Vei vedea stârvurile morților și te vei minuna de 
măreția Domnului Mântuitor. „Și răsplata păcătoşilor vei 
vedea.” Căderea păcătoşilor este pieirea lor. lată ce spune: tu, 
care ți L-ai făcut scăpare pe Domnul tău, cu ochii tăi con- 
templi în siguranță răsplata ereticilor, căci te-ai păzit de 
învățăturile lor. 

Acestea sunt rostite de Persoana Domnului către omul 
drept, însă acum se schimbă persoana și I se răspunde 
Domnului din perspectiva omului drept: „Pentru că Tu, 
Doamne, ești nădejdea mea”s%. Cel care spune acestea este 
omul drept. 

„Pe Cel Preaînalt L-ai pus scăpare ţie."5% Din nou se 
schimbă persoana și de aceea psalmii sunt greu de înțeles, 
fiindcă se schimbă de foarte multe ori persoanele [care vor- 
besc]. Într-adevăr, în vreme ce omul drept se roagă Domnului 
și spune: „Pentru că Tu, Doamne, ești nădejdea mea”, aude 


63 Psalmul 90, 7. 
504 Psalmul 90, 8. 
505 Psalmul 90,9. 
506 Psalmul 90,9. 

de la Domnul: „Pe Cel Preaînalt L-ai pus scăpare ţie”. Și din 
această pricină ţie ți se potrivește versetul care urmează. 

„Nu vor veni către tine rele și biciul nu se va apropia de 
locașul tău.”® Nu a spus: „[Nu] va răsuna6%”, ci: „Nu se va 
apropia de locașul tău”. Căci nu este posibil ca biciul diavolu- 
lui să nu răsune pentru omul drept. Dacă Însuși Domnul este 
biciuit, prigonit de ispite și chinuri, care dintre oamenii drepți 
nu va fi biciuit? Dar să vedem ce înseamnă „nu se va apropia 
de locașul tău”. Înseamnă: [biciul] a răsunat afară și a încercat 
să-l tulbure prin poftele trupești, dar nu a năruit locașul sufle- 
tului sau mintea, care este locașul credinței. 

„Că îngerilor Săi a poruncit pentru tine să te păzească 
în toate căile tale. În mâini te vor purta, ca să nu împiedici 
vreodată de piatră piciorul tău.” Dacă ereticii tălmăcesc din 
Scripturi ceva împotriva noastră, nu trebuie să ne tulburăm, 
fiindcă diavolul s-a folosit și de această mărturie împotriva 
Domnului Mântuitor, zicând: „Dacă ești Fiul lui Dumnezeu, 
aruncă-le jos, căci scris este că îngerilor Săi a poruncit pen- 
tru Tine”$!0 și celelalte. Ca un diavol, așa tălmăcește dia- 
volul Scripturile, pentru că leagă de Persoana Domnului 
acest psalm, care vorbește nu despre Domnul, ci despre un 


67 Psalmul 90, 10. 

%8 Liguori Ewald apropie acest pasaj de interpretarea pe care o 
face Fericitul Ieronim expresiei vox flagelli din Naum 3, 2 (PL 1255, 
564). Vezi The Homilies of Saint Jerome, Il, translated by Marie Liguori 
Ewald, Fathers of the Church, 57, Catholic University of America Press, 
Washington D.C, 1966, p. 86, nota 34. 

& Psalmul 90, 11-12. 

519 Matei 4, 6. 

om drept oarecare. Dar îți fac o concesie, diavole, și admit 
că despre Însuși Domnul este scris: „În mâini îngerii Te vor 
purta”! Dar din ce pricină nu ai spus și ceea ce urmează: 
„Peste aspidă și vasilisc vei păși”1? O viclenie schimbătoare 
a vrăjmașului! A spus [numai] ceea ce i se părea că ţine de 
slăbiciunea Mântuitorului și de ispitirea omului; însă a trecut 
sub tăcere, cu vechea-i șiretenie, ceea ce se înțelegea împo- 
triva lui. Greșești, diavole, și prin șiretlicul tău te-ai înșelat 
chiar pe tine însuți! În acest loc minciuna ta este de folos 
Bisericii. Deși ai făcut aceasta pentru ispitirea [noastră], ai 
arătat că fiii lui Dumnezeu, toți oamenii drepți, la îndemnul 
și porunca Domnului, sunt purtați în mâinile îngerilor, adică 
în ajutorul [lor]. 

Celelalte care urmează țin de aceeași explicație. În 
Evanghelie găsim cel mai bine lămurit că cei drepți și iubiți 
de Dumnezeu au puterea de a călca peste bătrânul și viclea- 
nul șarpe și de a strivi cu călcâiul piciorului toată armata aces- 
tuia. Căci astfel le vorbește Domnul apostolilor: „lată, v-am 
dat puterea de a călca peste șerpi și scorpioni”*!?. Vom putea 
înțelege că această putere ni s-a dat și nouă dacă suntem 
înarmați cu felul de viață al apostolilor împotriva lor. Să ne 
rugăm, așadar, Domnului, astfel încât Cel care le-a dat putere 
celor drepți să ne dea nouă, cei încă mici, ajutorul dreptății, 
ca să urmăm pilda apostolilor și să fim ajutați de meritele lor 
întru Hristos lisus, Domnul nostru. A Căruia este slava în 
vecii vecilor. Amin. 


Si! Psalmul 90, 13. 
s2 Luca 10, 19. 

„Bine este a mărturisi Domnului și a cânta numele Tău, 
Preaînalte.”6!3 Din ce pricină nu a spus mai întâi: „Bine este 
a cânta” şi mai apoi: „A mărturisi”? Pentru că aceasta era 
rânduiala adevăratei mărturisiri, a zis așa: bine este ca mai 
întâi omul să se pocăiască și să mărturisească Domnului 
păcatele sale, iar după ce și-a mărturisit păcatele să-l cânte, 
fiindcă, pocăindu-se, s-a învrednicit să dea glas liber, atât cât 
poate, lăudării lui Dumnezeu, fără conștiința păcatului. 

„Spre a vesti dimineața mila Ta și adevărul Tău în tim- 
pul nopții.”ć" Din ce pricină mila este cântată dimineața, iar 
adevărul noaptea? Luaţi seama cu grijă că cele care se spun 
sunt greu de pătruns. Mai întâi a spus: „Bine este a măr- 
turisi Domnului”, după care mărturisirii îi urmează lauda; 
și, astfel, cel care, după pocăință, e vrednic să laude începe 
deja să-L vestească pe Cel pe care Îl laudă. Dar ce înseamnă 
spusele: „Dimineaţa se vestește mila, iar adevărul se cântă 
în timpul nopții”? Oriunde este mila Domnului, acolo este 
lumină, acolo e dimineața, atunci este ceasul când răsare 
soarele, iar întunericul nopții oarbe“! e nimicit. „Și adevărul 


63 Psalmul 91, 1. 
6 Psalmul 91,2. 


615 Caeca nox; cf. LUCRETIUS, Despre natura lucrurilor, 1, 1115-1116; 
Ovinius, Metamorfoze, 6, 472-473. 


OMILIE LA PSALMUL 91 181 


Tău în timpul nopții.” Unde este adevărul, acolo este drep- 
tatea; unde este dreptatea, acolo judecata; [unde e judecata, ] 
acolo nu este mila; unde nu este milă, acolo este primejdia 
păcătoșilor, acolo e noapte, și nu zi, după cum spune proro- 
cul: „La ce bun vouă ziua Domnului? Aceasta este întuneric, 
iar nu lumină”*!6. În această zi se va face cântărirea [vieţii] 
fiecăruia după merit. De aceea, într-un alt verset prorocul 
spune că până și pentru el va fi o zi înfricoșătoare: „[Cine] va 
putea sta împotriva ej”? 

„Din psaltire cu zece strune, cu cântec din alăută. Că 
m-ai veselit, Doamne, întru făpturile Tale și întru lucru- 
rile mâinilor Tale mă voi bucura.”®! Acestea nu pot fi spuse 
decât de un bărbat învățat, care știe că fiecare lucru în parte 
a fost zidit prin pronia lui Dumnezeu, care nu este smin- 
tit de lucrările zidirii, ci, înțelegând rostul fiecărui lucru, Îl 
preaslăvește pe Ziditor și spune: „Că m-ai veselit, Doamne, 
întru făpturile Tale și întru lucrurile mâinilor Tale mă voi 
bucura”. Ascultă, Maniheu, ascultă, Marcion, Valentin și 
ceilalți eretici, care cutezați a-L ponegri pe Ziditor, și vedeți 
că de lucrul de care voi vă smintiţi prorocul se veselește și că 
el se bucură întru lucrările Ziditorului, știind că, dacă ceva 
pare a fi corupt, nu a ajuns așa din fire, ci din voință! 

„Cât s-au mărit lucrurile Tale, Doamne! Adâncitu-s-au 
foarte gândurile Tale% De aceea și apostolul zice: „O, 


516 Amos 5, 18. 

517 Joi] 2, 11. 

68 Psalmul 91, 3-4. 
6 Psalmul 91,5. 

adâncul bogăției, al înțelepciunii și al științei lui Dumnezeu!”52 
Tocmai fiindcă „s-au adâncit gândurile Tale” și nici mintea, 
nici judecata omenească nu pot urma lucrările Lui, se spune 
în alt loc: „Toate lucrările Tale întru credință”. la seama ce 
spune: „Lucrările Tale întru credință”! Dacă zidirea e întru 
credință, iar nu întru judecată, [oare nu] cu atât mai mult 
Însuși Ziditorul și Făcătorul tuturor? „Și toate lucrările Tale 
întru credință.” Și eu, care vorbesc [acum], sunt întru credință, 
dat fiind că sunt parte a lucrării Sale. Și eu exist nu întru jude- 
cată, ci întru credință, căci nu pot judeca în ce chip îmi mișc 
picioarele, în ce chip limba produce sunete, în ce chip cugetul 
hotărăște, voința poruncește, iar trupul slujește voinţei, în ce 
chip sufletul, care este nepieritor, este legat de acest trup, care 
este pieritor, în ce chip sufletul meu aleargă de ici-colo și [în 
ce chip] întinderea lumii nu poate cuprinde un lucru care este 
mărginit de trup. 

Din ce pricină spun toate acestea? Fiindcă am auzit că 
între frați a fost o ceartă“, sau, mai bine zis, o discuție cu 
privire la credință. Spun discuţie, nu ceartă, căci, unde este 
ceartă, acolo este păcat, iar unde este discuţie, acolo este 
dorința cuviincioasă de știință. Pentru că nimeni nu dovedea 
ceea ce nu știa, ci raportau neștiința lor la știința mea. Nu au 
căutat să-i înveţe pe alții ceea ce nu știau$?, ci să cunoască ce 
ignorau. Prin urmare, întrebarea lor nu este diferită de cea care 


* Romani 11,33, 

621 Psalmul 32,4. 

SEGA Împotriva pelagienilor, 1, 33; PL 23, 551 (731). 
52 Cf. Impotriva lui Rufin, 2, 10; PL 23, 451 (498). 

s-a ridicat despre mila Domnului. În Isaia, despre Domnul 
Mântuitor se spune: „Neamul Lui cine îl va spune?” Când 
se spune: „Cine?”, este înlăturată orice făptură. Căci nu spune: 
„Neamul Lui care om îl va spune?”, ci în general: „Cine?” 
Adică: îngerul nu, arhanghelul nu, heruvimul sau serafimul 
nu. De vreme ce lucrul acesta a fost ascuns întru Dumnezeu 
de făpturile cerești, de ce-ar fi de mirare dacă ne este necu- 
noscut nouă, care suntem făcuți din lut? Mi s-a adus, fraților, 
la cunoștință că, discutând între ei, unii frați au întrebat în ce 
chip Tatăl, Fiul și Sfântul Duh sunt Trei și Unul în același 
timp. Din întrebare vedeți cât de primejdioasă este discuția: 
lutul și vasul de lut discută despre Creator și, neputând ajunge 
la temeiul propriei sale firi, caută iscoditor a afla despre taina 
Sfintei Treimi ceea ce îngerii din cer nu pot afla. Căci ce spun 
îngerii? „Cine este Acest Împărat al slavei? Domnul puterilor, 
El este Împăratul slavei.” La fel și în Isaia se spune: „Cine 
este Acesta care vine din Edom, ale Cărui veșminte [sunt] 
strălucitoare?”52%6 

Ia seama ce spune! Propovăduiește frumuseţea, iar despre 
fire nu spune nimic. Așadar, și noi să vorbim simplu: „Vrei 
să știi firea lui Dumnezeu? Vrei să știi ce este Dumnezeu?” 
Asta să ştii: că nu știi”. Și să nu te mâhnești de faptul că nu 


624 Isaia 53,8. 

6235 Psalmul 23, 10. 

6% Cf. Isaia 63, 1. 

627 Afirmația Fericitului Ieronim trimite la sentența socratică (pa- 
rafrazată de Platon în Apologia lui Socrate, 21d, şi Menon, 80d1-3): „Un 
singur lucru știu, că nu știu nimic”, 

știi, fiindcă nici îngerii nu au știut și la fel toată făptura. Dar 
cineva ar putea spune: „De ce, dar, cred ceea ce nu știu? De 
ce sunt creștin eu, care nu știu de ce [trebuie] să fiu creștin?” 

Înainte de a aduce vreo mărturie din Scripturi, voi zice 
simplu: o creștine, de ce ți se pare ție că nu știi nimic? Dacă 
însuși acest lucru îl știi, [și anume] că nu știi, nu ţi se pare 
oare mai degrabă că știi mai mult? Păgânul vede o piatră și o 
crede dumnezeu, filosofii văd cerul și-l cred dumnezeu, alții 
văd soarele și-l cred dumnezeu. la seama însă ce știință supe- 
rioară față de aceștia ai tu care spui: „Piatra nu poate fi dum- 
nezeu, soarele, care la porunca altuia se rotește, nu poate fi 
dumnezeu”. Ia seama că, prin aceea că spui că tu nu știi nimic, 
mai multe ai aflat! Păgânii, în schimb, prin aceea că spun că 
știu, nu știu, fiindcă sunt neadevărate cele ce știu. Mai întâi 
ține cont că ești numit „credincios”, nu „cugetător”; de altfel, 
și după primirea botezului spunem: „A devenit credincios” 
sau: „Am devenit credincios”. Cred că nu știu și din această 
pricină știu, fiindcă știu că nu știu ceea ce nu știu. 

Dar ar putea spune cineva: „Aceasta nu înseamnă a 
lămuri [un lucru], ci a ocoli să-l lămurești;, știam și noi că 
știm că nu știm, tu [însă] învață-ne pe noi să știm ceea ce nu 
cunoaștem!” Oare nu este mai bine să mărturisim cu smere- 
nie neștiința decât să pretindem cu nechibzuință știința? În 
ziua Judecății nu voi fi condamnat pentru că voi spune: „Nu 
cunosc firea Ziditorului meu”, ci dacă voi spune ceva nesăbuit. 
Nesăbuința aduce pedeapsă, neștiința făgăduiește iertare. Să 
spunem [acum și] ceva din Scripturi, urmând nu judecata, ci 
autoritatea Domnului și Mântuitorului nostru. Căci, atunci 
când urma să Se ridice la cer, ce le spune apostolilor, cărora 

le propovăduia ca Învățător și Dumnezeu? Nimeni nu poate 
vorbi în acest fel despre firea Sa, decât Cel care El Însuși este 
Dumnezeu. Să ne fie îndeajuns să știm ceea ce a binevoit 
Domnul să ne lămurească despre Treime! Căci ce le spune 
apostolilor? „Mergeţi și botezați toate neamurile în numele 
Tatălui, al Fiului și al Sfintului Duh.”% Trei nume aud și se 
spune [că e] unul singur. Căci nu spune: „În numele”, ci: „În 
numele”5%. Numește trei nume“, și de ce atunci spune [că e] 
unul singur: „În numele Tatălui, al Fiului şi al Sfântului Duh”? 

Numele Tatălui, al Fiului și al Sfântului Duh este unul 
singur, dar este numele Treimii, fiindcă se spune: în numele 
lui Dumnezeu-Tatăl, în numele lui Dumnezeu-Fiul și în 
numele lui Dumnezeu-Sfântul Duh. Tatăl, Fiul și Sfântul 
Duh sunt numele, unul singur, al Dumnezeirii. Tu mă în- 
trebi însă de ce Trei sunt numiţi cu un singur nume? Nu 
știu și mărturisesc deschis că eu nu știu ceea ce Hristos nu a 
vrut să arate. Doar acest lucru știu, că sunt creștin prin fap- 
tul că mărturisesc un singur Dumnezeu în Treime. Dacă aș 
spune însă că există o singură Persoană a Tatălui, a Fiului şi 
a Sfântului Duh, voi fi numit „sabelian”&? și încep să nu mai 
fiu creștin, ci iudeu. Pentru că și iudeul spune că Dumnezeu 


623 Matei 28, 19. 

6 In nominibus (ablativ plural). 

60 In nomine (ablativ singular). 

61 Tatăl, Fiul și Sfântul Duh. 

632 Sabelius (sec. al III-lea d.Hr.) nega existența diferențierii on- 
tologice dintre Persoanele Sfintei Treimi, Care, în concepția sa, nu ar fi 
fost decât trei moduri de manifestare în lumea sensibilă a unei singure 
divinități. 

este unul singur, dar, fiindcă nu cunoaște pe Tatăl, Fiul și 
Sfântul Duh, nu are taina Treimii. Așadar, dacă spunem că 
Dumnezeu este unul singur astfel încât să-l înlăturăm pe 
Tatăl, pe Fiul și pe Sfântul Duh, devenim iudei. 

O spun deschis — nu de la mine, ci de la cuvântul 
Mântuitorului — că se ivește în sufletul ascultătorului o pia- 
tră de poticnire: „În ce chip pot Trei să fie Unul singur”? 
De ce Tatăl, Fiul și Sfântul Duh nu pot fi despărțiți în 
Dumnezeire? Rogu-vă ca, ori de câte ori spun „persoane”, 
să nu credeți că vorbesc despre persoane omenești! Eu nu 
spun „persoane” despre Tatăl, Fiul și Sfântul Duh ca și cum 
ar fi persoane omenești, ci pe potriva însușirilor Lor pro- 
prii. Spun „Persoana” Tatălui fiindcă există Tatăl, a Fiului, 
fiindcă există Fiul, și a Sfântului Duh, fiindcă există Sfântul 
Duh. Tatăl nu este Fiul, nici Fiul Tatăl, nici Sfântul Duh 
Tatăl sau Fiul. Căci prin însușiri Se despart, dar prin fire 
Se unesc. Vedeţi? Aceasta este însăși poticnirea pe care o 
încerca odinioară Apostolul Filip, când a spus către Domnul: 
„Doamne, arată-ne nouă pe Tatăl și ne este de ajuns!”63 
Răspunzându-i, Domnul zice: „Filipe, de atâta vreme sunt 
cu voi și nu-L cunoști pe Tatăl? Cel care Mă vede pe Mine 
ÎI vede și pe Tatăl”®34, A spune că Fiul Însuși este Tatăl Însuși 
este o impietate. Prin aceea că-L vezi pe Fiul, înțelege-L și 
pe Tatăl. Căci nu poate fi numit „Fiu” decât dacă a avut un 
Tată. lar când se spune „Tată”, nu se poate spune decât dacă 
a avut un Fiu. 


53 Joan 14,8. 
534 Joan 14,9. 

Multe sunt de zis, dar să le fie de ajuns credincioșilor că 
au auzit puţine despre taina Treimii. Vă rog ca în mănăs- 
tire%5 cearta dintre noi să fie mai degrabă despre cum să-l 
învingem pe vrăjmaș, cum trebuie să postim, cum să ne plân- 
gem păcatele, cum să nu ne țină cugetarea noastră prizonieri 
ai poftei, cum să avem răbdare în fața tuturor ocărilor, cum 
să nu ne împotrivim fratelui care ne ocărăște, ci să-l învin- 
gem prin smerenia pe care am învăţat-o de la Hristos, „Care, 
când suferea, nu amenința”. Și, atunci când vine gândul și 
[ne] prezintă [întrebarea]: „Ce este Dumnezeu?” ori: „Care 
este temeiul Treimii?”, să ne fie nouă de ajuns a crede că 
există. Nu trebuie să căutăm fără chibzuială temeiul, ci să ne 
temem și să ne rugăm neîntrerupt Domnului. Să-l arătăm 
singura noastră știință de aici, aceea de a-l cânta zi și noapte 
laude. A Căruia este slava în vecii vecilor. Amin. 


65 De remarcat deplina specializare a termenilor persona şi monas- 
terium cu sensurile de „ipostas, Persoană treimică” și, respectiv, „comuni- 
tate monastică”. (n.ed.) 

63% 1 Petru 2,23. 

Titlul psalmului de acum acesta este: „Cântare de laudă 
lui David în ziua sabatului, când fu sălășluit pământul”. În 
ziua sabatului sunt odihna noastră și sălășluirea pământu- 
lui nostru. „Și Cuvântul S-a făcut trup și S-a sălășluit între 
n0i."6% Așadar, pământul nostru a fost sălășluit. Să vedem, 
așadar, ce face această sălășluire și prin ce laude este arătată. 

„Domnul a împărățit, întru podoabă S-a îmbrăcat; îmbră- 
catu-S-a Domnul întru putere și S-a încins. Că a întărit cuprin- 
sul pământului, care nu se va clinti.”6% Aceste trei versete sunt 
spuse de către proroc despre Domnul Mântuitorul; dar restul, 
care urmează, sunt îndreptate către Domnul Însuși. „Domnul a 
împărățit, întru podoabă S-a îmbrăcat.” Domnul, Care înainte 
slujea, a împărățit, Întru podoabă S-a îmbrăcat. Ce spune Isaia: 
„L-am văzut pe El și nu avea chipul Său: un om supus lovi- 
rii, ştiind a răbda slăbiciunea”? „Domnul a împărățit, întru 
podoabă S-a îmbrăcat.” Asta e ceea ce spune: Cel care îna- 
inte tremurase în nimicnicia cărnii strălucește acum în măreția 


6&7 Psalmul 92, 1 (în Vulgata). 
638 Joan 1, 14. 

6? Psalmul 92, 1-2. 

%0 Cf, Isaia 53, 2-3. 

dumnezeiască. Căci orice este nedesăvârșit în El trebuie să fie 
pus pe seama condiției noastre [omenești], dar orice ţine de 
frumuseţe se va atribui în chip corespunzător măreției Sale. 

„S-a încins.” Ceea ce spune [prin] „S-a încins” trebuie să 
însemne ceva tainic. Când nu suntem încinși, tunica noastră 
ne ajunge până la picioare. Dacă nu e strâns cu o cingătoare, 
tot veșmântul atârnă liber. Așadar, la fel şi în cazul nostru: 
fiindcă nu putuserăm suporta întreaga putere a Domnului, 
El Și-a încins prin carne măreția Sa. Este ceea ce se spune 
în alt loc: „Faţa Mea nu o vei putea vedea, spatele Meu îl vei 
vedea”*“!. Și despre Ilie se spune în Cartea Regilor că a stat pe 
Muntele Sinai în crăpătura [unei stânci] și așa L-a văzut pe 
Domnul trecândS?. Vedeţi cum zice că, aşezat în crăpătura 
[stâncii], a văzut spatele Domnului Mântuitor? Dacă tâlcuim 
„piatra” ca fiind Domnul și Mântuitorul... „lar piatra”, spune 
apostolul, „este Hristos”5%5. Căci, atunci când suntem puși în 
crăpătura pietrei, Îl zărim prin carne pe Dumnezeu. De ce am 
spus toate acestea? Deoarece cuprindem în aceeași explicație 
şi versetul care urmează: „S-a îmbrăcat întru frumuseţe şi S-a 
încins”. Așa cum Se vede Domnul și Mântuitorul prin crăpă- 
tura pietrei, la fel se zărește măreția Sa prin cingătoare. 

„Că a întărit cuprinsul pământului, care nu se va clinti.” 
Dacă înțelegem că această lume a fost întărită de Dumnezeu 
în așa fel încât să n-o tulbure niciodată vreo zguduire, de ce în 
alt loc se spune: „Cerul și pământul vor trece”Ss*? Dacă cerul 


él Ieşirea 33, 23. 
62 Cf 3 Regi 19, 13. 
53 7 Corinteni 10, 4. 
5% Matei 24, 35. 

şi pământul vor trece, de ce se spune aici: „A întărit cuprin- 
sul pământului, care nu se va clinti”? Cuvântul oixouuEvn 
din acest loc, care în limba noastră se traduce prin „[lumea] 
locuită”, mie mi se pare a fi Biserica, despre care se spune în 
Evanghelie: „Eu și Tatăl Meu vom veni și vom face sălaș la 

el”5%5, Cu dreptate, așadar, e numită „sălaș” cea care Îi are drept 
sălășluitori pe Tatăl, pe Fiul și pe Sfântul Duh. Prin urmare, 
ceea ce am înțeles despre [lumea] locuită, adică despre cuprin- 
sul pe veci întărit al pământului, să înțelegem și despre sufletul 
nostru. Fiindcă, dacă Îi avem sălășluitori pe Tatăl „pe Fiul și pe 
Sfântul Duh, pământul nostru nu se va clinti în veac. 

S-a vorbit despre Împărăția Domnului și despre podoaba 
veșmântului Său, s-a vorbit despre putere, s-a vorbit despre 
cuprinsul lumii, care nu se va clinti. Acum cuvântul proro- 
cului se îndreaptă spre Domnul Însuși, Care împărățește 
și tună. Și ce spune? „Gata este scaunul Tău, de atunci din 
veac ești Tu." A spus [mai înainte]: „Îmbrăcatu-S-a întru 

utere și S-a încins”, adică a coborât în nimicnicia cărnii; însă 
i mpărăţia Ta a fot dintotdeauna. „Gata este scaunul Tău”, 
veșnic gata, fără niciun început. „De atunci.” De când? Din 
care vreme? Nu are delimitare, fiindcă nu are început. Ori de 
câte ori spui: „De atunci”, niciodată nu e delimitat un anu- 
mit timp, ci te menții într-un timp nedeterminat. Pentru că, 
dacă spui: „Atunci”, se cuvine să fii întrebat: „Când [anume]?” 
Așadar, vezi cum cuvântul prorocesc este folosit fără vreo 
limitare, ceea ce ridică o întrebare? „De atunci din veac eşti 


65 Joan 14,23. 
5% Psalmul 92, 3. 


OMILIE LA PSALMUL 92 191 


Tu.” Frumos a spus: „Tu ești”. Nu a spus: „Din veac Tu ai 
început”, ci: „Din veac ești Tu”. Tu ești Cel care eşti din vecie, 
Cel care i-ai spus lui Moise: „Mergi și spune fiilor lui Israel: 
«Cel ce este m-a trimis la voi»"67, 

„Ridicat-au râurile, Doamne, ridicat-au râurile glasu- 
rile lor, peste glasurile apelor multe, minunate sunt ridicările 
mării."6% Câte cuvinte, atâtea înțelesuri; câte versete, atâtea 
taine. „Ridicat-au râurile glasurile lor.” Este ceea ce se spune în 
alt loc: „Apele râurilor veselesc cetatea lui Dumnezeu”*”. Sau 
în alt loc: „Râurile bat din palme laolaltă”s%. Râurile care udă 
întreg cuprinsul lumii îmi par a fi înalții slujitori prorocești 
și apostolici. „Ridicat-au râurile glasurile lor” — cei care pro- 
povăduiesc lăudarea și slăvirea Domnului, cei care vestesc în 
toată lumea Judecata Sa. „În tot pământul a ieșit răsunetul lor 
și la marginile lumii cuvintele lor.”55! „Peste glasurile apelor 
multe.” Glasurile apelor multe ne vădesc nouă trei taine. Să 
vedem care sunt aceste taine. 

„Peste glasurile apelor multe, minunate [sunt] ridicările 
mării, minunat întru cele înalte este Domnul. Mărturiile Tale 
s-au adeverit foarte."552 Dacă prin „mare” înțelegem în sens 
alegoric veacul acesta... căci amar este și plin de furtuni, iar în 
el năierii cugetă la multele minuni ale Domnului. De aceea 
spune: „Minunate [sunt] ridicările mării”. Căci vedem cum 


*7 Jeşirea 3, 14. 

68 Psalmul 92, 4-6. 
6 Psalmul 45, 4. 
650 Psalmul 97, 10. 
651 Psalmul 18, d. 
652 Psalmul 92, 5-7. 

mulți care au fost ridicați de valurile umflate s-au prăbușit 
dintr-o dată, în vreme ce alții au fost împinși în jos, de unde 
sunt urcați la cele înalte. În veacul acesta nu se află nimic 
trainic, nimic statornic. Unde credeai că-i mare calmă, aco- 
lo-i naufragiu; unde se arată chipul liniștii, acolo se ascund 
asaltul furtunii și vârtejurile de ape; și, dacă nu vom striga: 
„Izbăvește-ne, ÎnvățătoruleP %53, pe dată vom pieri. „Minunat 
întru cele înalte este Domnul.” Cine își are sălașul trainic pe 
o stâncă, putând să îndure neclintit valurile veacului acestuia, 
acela va putea pricepe și cât de minunat e întru cele înalte 
Domnul. „Cel Preaînalt întru cele înalte locuiește, Cel Sfânt 
întru cele sfinte.” La fel și în alt loc: „Fiți sfinţi, precum și 
Eu, Domnul Dumnezeul vostru, sfânt sunt”55. Însă, pentru 
cel pe care conștiința păcatelor îl smerește și care nu poate 
să-și ridice ochii la cer, Domnul nu este minunat întru cele 
înalte, ci înfricoșător întru cele de dedesubt. 

„Mărturiile Tale s-au adeverit foarte."655 Este ceea ce se 
spune în Psalmul 17: „Mărturia Domnului este credincioasă, 
înțelepțește pruncii”, Care prunci? „Îţi mulțumesc Tie, Ta- 
tă, că ai ascuns acestea de oamenii înţelepţi și pricepuți ai 
veacului și le-ai descoperit pruncilor!”ć58 

„Casei Tale i se cuvine sfințenie, Doamne!" Ia seama 
ce spune! Cine crede că locuiește într-o casă, dacă nu are 


653 Matei 8,25. 

654 Isaia 57,15 (după Septuaginta). 
655 Leviticul 11, 44. 

66 Psalmul 92,7. 

657 De fapt, Psalmul 18,8. 

68 Matei 11,25. 

65 Psalmul 92,7. 


OMILIE LA PSALMUL 92 193 


sfinţenie, este străin de [acea] casă, pentru că nu are podoa- 
bele [ce se cuvin] casei. „Casei Tale i se cuvine sfințenie, 
Doamne!” Dacă, potrivit apostolului, noi suntem templul și 
casa lui Dumnezeu, atunci sfințenia purtării noastre trebuie 
să fie podoabă și găteală pentru Biserică. Dar, dacă în noi se 
află păcate și patimi, atunci suntem necinste și urâțenie, iar 
nu frumusețe pentru casa Domnului. „Casei Tale i se cuvine 
sfințenie, Doamne!” Casa Domnului este Biserica. Dar, 
potrivit înțelesului alegoric, Biserica a fost deja întruchipată 
prin arca din vremea potopului, când animalele curate s-au 
înmulțit la porunca Domnului. Și, deși au locuit înăuntru și 
fiare felurite, pentru că trebuiau aduse atât animale curate, cât 
și necurate$%, totuși casei Domnului i se cuveneau anima- 
lele curate, care prin numărul lor fără soț“! prefigurau jertfele 
fecioriei. Din rândul acestora, al animalelor curate, Noe, du- 
pă ce a fost izbăvit din primejdia potopului, a dat Domnului 
o vrednică ardere de tot. Multe sunt lucrurile ce-ar trebui să 
fie spuse, dar timpul ne împiedică. Să fie îndeajuns cele puține 
pe care le-am spus despre laudele Domnului. A Căruia este 
slava în vecii vecilor. Amin. 


660 Cf Facerea 7,2. 

61 Fericitului Ieronim se referă la versetul „ Anò 6E Tv KTNvOv 
Tâv kaðapðv ciodyaye npoc oè EnTă Enră, &poev kai Àu” (Fa- 
cerea 7, 2, după Septuaginta), care s-ar traduce literal: „Din animalele 
curate adu înăuntru la tine șapte [și] șapte, parte bărbătească şi parte 
femeiască”. Potrivit teologului din Stridon, Dumnezeu i-ar fi poruncit 
lui Noe ca, din rândul animalelor curate, să ia câte șapte din fiecare spe- 
cie, parte bărbătească și femeiască laolaltă, astfel încât în fiecare grup să 
rămână animale fără soț drept jertfe ale fecioriei (în această privință vezi 
și Epistola 22, 19). 

„Dumnezeul răzbunărilor, Domnul, Dumnezeul răzbu- 
nărilor cu îndrăzneală S-a purtat."%? Fie că i spui Tată, Fiu 
sau Duh Sfânt, conform tâlcuirii Treimii pe care am arătat-o 
în Evanghelie, tot [un singur] Dumnezeu și Domn este. 
„Dumnezeul răzbunărilor cu îndrăzneală S-a purtat”: Cel ce 
a fost disprețuit în smerenie Se va răzbuna apoi în măreție. 

„Înalţă-Te, Cel care judeci pământul!” Judeci pămân- 
tul, fiindcă cerului nu i se cuvine judecată. Auzi, ereticule, că 
Domnul judecă pământul! Dacă în cer există cădere, de ce nu 
este și în cer judecată? Dacă sufletele păcătuiesc în cer, de ce 
singur pământul este judecat? 

„Răsplătește-i pe cei trufași.”6% Toate păcatele sunt de 
temut, fiindcă toate sunt potrivnice lui Dumnezeu, dar mai cu 
seamă cele din trufie sunt vrăjmașe înaintea lui Dumnezeu. „Că 
Domnul celor mândri le stă împotrivă, iar celor smeriți le dă 
bar.”555 Diavolul este căpetenia celor mândri. „Ca să nu cadă”, 
spune [apostolul], „trufindu-se, în judecata diavolului”66. Cine 
își înalță sufletul se face părtaș diavolului, care spunea: „Cu 


%2 Psalmul 93, 1. 
63 Psalmul 93, 2. 
64 Psalmul 93,2. 
%5 Iacov 4,6. 

66 7 Timotei 3,6. 

putere voi face, cu înțelepciunea vicleniei voi înlătura hota- 
rele popoarelor”? și toate celelalte care urmează, prea multe 
pentru a fi înșiruite aici, și în care prorocul înfățișează trufia 
diavolului. Celelalte păcate sunt vrednice de mila Domnului, 
fiindcă prin smerenie se supun lui Dumnezeu; numai trufia, 
care se semețește peste [propriile-i] puteri, se împotrivește lui 
Dumnezeu. Cel ce a preacurvit și a fost desfrânat nu îndrăz- 
nește să-și ridice ochii la cer, ci nădăjduiește cu inima smerită, 
rugându-se stăruitor, la mila Domnului. Dar pe cel pe care 
conștiința îl pleacă și îl înjosește spre pământ, îl și ridică la cer. 
Însă, când trufia și pofta de slavă îl ridică pe om, îl înjosesc, 
fiindcă prin păcatul său îl fac vrăjmașul Domnului. 

„Până când păcătoşii, Doamne, până când se vor făli 
păcătoşii?”6% Păcătosul care se roagă Domnului este vrednic 
de iertare. Dar cel ce se fălește cu fărădelegea sa este trufaș, iar 
trufia ÎI are ca vrăjmaș pe Dumnezeu. Expresia „până când”? 
trebuie înțeleasă &m6 Euvvâv“9, ca să știm „până când se vor 
făli?” Până când vor spune și vor grăi nedreptate? Până când 
vor vorbi toți cei care făptuiesc nedreptatea? Așadar, nerăbda- 
rea omenească se minunează de răbdarea lui Dumnezeu și spune: 
„Eu, păcătosul, nu-i rabd pe păcătoși. Tu, Sfântul, cum poți 
să-i înduri?” „Până când, Doamne, se vor făli păcătoşii?” Nu a 


67 Cf. Isaia 10, 13. 

48 Psalmul 93, 3. 

59 Usgueguo, în original. 

67 „Prin alăturare, alipire”, de la adjectivul Euv6g - „comun, care 
aparține mai multora”. Ceea ce vrea să spună Fericitul leronim este că 
adverbul compus usgueguo („până când”) se scrie legat și are sens inte- 
rogativ. 

spus: „Până când păcătoşii vor păcătui?” Face un mare păcat cel 
ce păcătuiește și pe deasupra se mai și fălește cu păcatul. 

„Până când vor spune și vor grăi nedreptate?”®! Toate 
păcatele le ascund prin vorbă, însă trufia descoperă nedrepta- 
tea atunci când se fălește cu fărădelegea sa. 

„Pe poporul Tău, Doamne, l-au înjosit și moștenirea Ta 
au apăsat-o."%72 Cine? Cei trufași. „Pe văduvă și pe sărac i-au 
ucis.”673 Sensul istoric este evident, în schimb, dacă vom căuta 
să tălmăcim după anagogie, [vom înţelege că] în Biserică dia- 
volul trufaș, împreună cu acoliții săi, îi asuprește și îi rănește 
zilnic pe cei smeriți. „Zicând: «Nu va vedea Domnul, nici 
nu va pricepe Dumnezeul lui lacov.»”$74 Socoteau răbdarea 
Domnului drept neştiință. 

„Înţelegeți, voi, care sunteți neînțelepți din popor, și voi, cei 
fără minte, înțelepțiți-vă odată! Cel care a sădit urechea oare 
nu aude? Cel care a zidit ochiul oare nu privește?” Printr-un 
argument din natură [prorocul] îi mustră și îi înfrânge pe 
păcătoși. O voi, care socotiți că cele pieritoare nu-L interesează 
pe Dumnezeu, care spuneți împreună cu Epicur că grija lui 
Dumnezeu este despărțită de treburile omenești”, ascultați 
un argument din natură: pentru că sunteți copii, vă voi da 
pilde pentru copii! Cel care a dat omului auzul, El Însuși să nu 
audă? Și ia seama, totodată, ce spune! Nu a raportat una la alta 


671 Psalmul 93, 4. 

52 Psalmul 93,5. 

5% Psalmul 93,6. 

64 Psalmul 93,7. 

675 Psalmul 93, 8-9. 

6% Filosofia epicureică tăgăduia realitatea Providenţei. (n.ed.) 

două [ființe] egale, căci nu a spus: „Cel care a sădit urechea, E1 
Însuși să nu aibă ureche?” ori: „Cel care a zidit ochiul, E1 În- 
suși să nu aibă ochi?” În schimb, fiindcă în Dumnezeu nu sunt 
membre, el vorbește astfel pentru ca noi, ori de câte ori citim 
astfel de lucruri despre Dumnezeu care se găsesc adesea în 
Scripturi, să înțelegem că acestea simbolizează niște însușiri, 
nu membrele. În Solomon citim: „În mâna limbii [sunt] viața și 
moartea”, Oare limba are mână? Dar am adus această dovadă 
ca să ajungem la priceperea înțelesului mai înalt. Prin aceeași 
judecată prin care îi vei atribui limbii o mână, Îi vei atribui și 
lui Dumnezeu toate membrele trupului. 

„Cel care învață popoarele să nu pedepsească?” Ceea ce 
spune este aceasta: Cel care a dat Legea a dat-o tocmai ca să-i 
învețe pe cei care ascultă sau să-i pedepsească pe cei care o 
disprețuiesc. „Cel care învaţă pe om cunoștința." Nu a [mai] 
adăugat: „El Însuși să nu aibă cunoștință?” Dar ce a spus? 

„Domnul cunoaște gândurile oamenilor că sunt deșarte."5% 
Iar unii oameni se mai miră de filosofii și poeții care spun: „O, 
frământări omenești, cât de mare-i deșertul din toate! 

lată, psalmul lui David a spus același lucru cu multe vea- 
curi înainte. Domnul cunoaște gândurile oamenilor că sunt 
deșarte. Câtă vreme suntem oameni, avem gânduri deșarte. 
„Eu am zis: «Dumnezei sunteți toți și fii ai Celui Preainalt»."682 


677 Pi/dele 18, 21 (după Septuaginta). 
68 Psalmul 93, 10. 

6 Psalmul 93, 10. 

680 Psalmul 93, 11. 

681 PERSIUS, Satire, ], 1. 

682 Psalmul 81,6. 

„Fericit este omul pe care-l înveți Tu, Doamne, și din 
Legea Ta îl instruiești."6% Vezi, așadar, că în Lege trebuie 
să fii instruit, pentru ca cele neclare să poată fi mai precis 
înţelese? Spune și apostolul că „Legea e duhovnicească'8*. 
Și David: „Deschide ochii mei și voi cunoaște minunile din 
Legea “Ta”. Prin urmare, asta spune. „Fericit este omul pe 
care-l înveți Tu, Doamne, și din Legea Ta îl instruiești.” De 
ce îl instruiești? Arată cauzele! 

„Ca să-l liniştești pe el în zilele rele."6% De aceea îl 
instruiești, ca să îl cruți în viitor, de aceea îl pedepsești în 
prezent, ca să nu-l osândești în viitor. Căci sentința [în urma] 
judecății este un rău pentru cel care o îndură, nu fiindcă 
sentința ar fi [în sine] un rău, ci fiindcă cel care o îndură, 
când simte pedeapsa, simte și că e rea, chiar dacă ea e dreaptă 
și bună. „Până ce se va săpa groapa păcătosului."* Cine este 
cel care sapă groapa păcătosului? Să vedem ce spune prorocul 
în alt loc: „Face o groapă și o sapă și cade în groapa pe care a 
făcut-o". Groapa, așadar, nu o face Dumnezeu, ci păcătosul, 
ca să cadă în ea. „Dacă orb”, spune, „pe orb călăuzește, amân- 
doi cad în groapă”, 

„Cine se va ridica pentru mine împotriva celor răi? Sau 
cine va sta împreună cu mine împotriva celor care lucrează 


683 Psalmul 93, 12. 
684 Romani 7, 14. 
685 Psalmul 118, 18. 
686 Psalmul 93, 13. 
687 Psalmul 93, 13. 
688 Psalmul 7, 15. 
68 Matei 15, 14. 

fărădelegea?”*%* Când spune: „Cine?”, înseamnă fie că e 
cineva rar, fie nu există nimeni. Căci prorocul vorbește astfel 
din perspectiva omului slab. „Cine se va ridica pentru mine 
împotriva celor răi?” A venit Moise și nu a putut să aducă 
îndreptare, au venit prorocii și nu m-au scăpat din cursele 
păcătoşilor. „Cine se va ridica pentru mine?” Frumos a spus: 
„Se va ridica”, ca și cum [s-ar adresa cuiva] care doarme ori 
zace. „Deșteaptă-Te, pentru ce dormi, Doamne?”%: „Doamne, 
mântuiește-ne, că pierim!”®? Cine se va ridica pentru mine 
împotriva mulțimii demonilor? Cine va da ajutor? Cine va 
sta împreună cu mine împotriva celor care lucrează fărăde- 
legea? Frumos a spus: „Cine va sta împreună cu mine?” Căci, 
dacă n-ar fi stat împreună cu noi Domnul, Care a zăcut în 
pătimiri, dacă nu S-ar fi ridicat Cel care a dormit în moarte, 
nu am putea să-i înfrângem pe vrăjmașii noștri. De aceea și 
Ștefan, luptându-se împotriva atacurilor iudeilor, Îl vede pe 
Jisus șezând de-a dreapta Tatălui”, Îl vede șezând, fiindcă 
lupta pentru mucenicia sa. „Căci, dacă nu mi-ar fi ajutat mie 
Domnul”5%, dacă Hristos nu ar fi înviat din iad, „sufletul meu 
în iad ar fi coborât”$%. 

„Dacă ziceam: «S-a clătinat piciorul meu», mila Ta, Doam- 
ne, mă ajuta pe mine!” Mărturisirea neputinței se face pe 


5% Psalmul 93, 16. 
61 Psalmul 43, 25. 
62 Matei 8,25. 

63 Cf Faptele 7, 55. 
64 Psalmul 93, 17. 
65 Psalmul 93, 17. 
5% Psalmul 93, 18. 

dată vrednică de ajutorul lui Dumnezeu și, pe cât ÎI insultă 
trufia, pe atât ÎL domolește smerenia. „Dacă spuneam: «S-a 
clătinat piciorul meu».” Dacă îmi mărturisesc păcatele, dacă 
spun că piciorul meu a stat pe loc alunecos, dacă nu mă încred 
în propria mea putere, dacă nu mă fălesc ca fiind tare, mila Ta 
pe dată îmi ajută mie. 

„După mulțimea durerilor mele în inima mea, mângâie- 
rile Tale au veselit sufletul meu.” Este ceea ce s-a spus mai 
înainte; se urmărește același înțeles și aceeași intenție. „După 
mulțimea durerilor mele în inima mea, mângâierile Tale au 
veselit sufletul meu.” Câtă durere ai văzut în inima mea din 
plânsul pocăinței, atâta va fi și mila Ta cu care mă vei acoperi! 
Fiindcă mărimea durerii ajunge prilej de mângâiere. 

„Îţi va sta oare alături Ție scaunul fărădelegii?”5% Tu, Care 
judeci dreptatea, vei putea oare să înduri fărădelegea aproape 
de Tine? „Care prefaci durerea în poruncă?" Poruncile lui 
Dumnezeu poartă cu ele durerea pocăinței, dar durerea este 
bună, pentru că arată leacul păcătoșilor. Doar prin sudoare și 
trudă vom împlini poruncile lui Dumnezeu. Deci nimeni nu se 
așteaptă să fie încununat pentru plăceri. „Văduva care trăiește 
în plăceri, deși trăiește, este moartă.” Ceea ce a spus apostolul 
despre o persoană, noi să o spunem pentru toţi. Căci aposto- 
lul, care era învățătorul întregii Biserici, nu a purtat de grijă 
doar văduvelor. Fiindcă nu i-a numit pe fecioară, pe călugăr ori 
pe omul Bisericii, trebuie oare ca aceştia să nu se abțină de la 


67 Psalmul 93, 19. 
6% Psalmul 93, 20. 
% Psalmul 93, 20. 
7% 7 Timotei 5,6. 

plăceri? Dacă văduva e om, atunci și pe ceilalți îi socotesc a fi 
oameni; și, ținând seama de slăbiciunea comună, pot și ei, din 
pricina plăcerilor, să pățească lucrul de care îi e frică văduvei. 

Ascultă, așadar, ce spune: „Care prefaci durerea în po- 
runcă”! Suntem povățuiți să postim, suntem povățuiți să fim 
cumpătați, celui care ne loveşte peste obraz să i-l întoarcem pe 
celălalt, celui care ne ia haina să-i lăsăm și cămașa. Toate aceste 
porunci nu se împlinesc fără trudă. „Pentru cuvintele buzelor 
Tale, eu am păzit căi aspre.” Vedeți, așadar, că nimeni nu e 
încununat pentru plăceri! „Strâmtă și îngustă este calea care 
duce la viață.” Oricare ar fi virtuțile, nu se înfăptuiesc fără 
greutate. Cu trudă uriașă ajungem la culmile unui munte — cu 
cât mai multă în ceruri? E ceea ce se spune în Evanghelie: 
„Împărăţia cerurilor îndură silire”7%. Îndură silire, fiindcă ni 
se supune nouă prin har ceea ce nu ne este supus prin fire; 
pentru ca, acolo de unde au căzut îngerii, oamenii să se înalțe, 
pentru ca, acolo unde trupurile nu au fost sfâșiate, sufletele să 
meargă împreună cu trupurile. 

Cineva ar putea spune: „Atunci cum vor merge aceleași 
trupuri ale noastre în cer?” Dacă impărăţește Hristos, și noi 
împărățim împreună cu El. Ceea ce El are deja, ne este făgă- 
duit nouă după înviere. Dacă împărățeşte prima roadă'%, vor 
împărăți și resturile. Carnea care împărățește în Hristos de ce 
nu ar împărăți și în cei care cred în Hristos? „lar când Hristos 


7 Psalmul 16, 4. 

72 Matei 7, 14. 

73 Matei 11, 12. 

70 Cf 1 Corinteni 15, 20. 

Se va arăta, atunci și noi ne vom arăta cu El întru slavă."7% Dacă 
este slăvită carnea de către îngeri în cer, din ce pricină nu ar 
împărăți în oamenii care s-au învrednicit de slava Împărăției? 
Se spune în alt loc: „Închinați-vă așternutului picioarelor Lui, 
că sfânt este”, Unii socotesc că este vorba despre pământ ca 
așternut al picioarelor Lui; mie însă mi se pare că Intruparea 
Mântuitorului este pe bună dreptate cea numită „așternut”, 
prin comparație cu măreția Sa dumnezeiască, din pricina 
caracterului său supus și umil; însă, fiindcă [acest așternut] 
este al lui Hristos, este slăvit. Căci Dumnezeirii nu-l lipsește 
nimic și tot ceea ce este oixovouia'” în Hristos nu se adaugă 
Lui, ci ne este nouă de folos. El este înălțat întru slavă, ca să ni 
se arate harul nădejdii viitoare nouă, celor care vom împărăți 
împreună cu El. Ale Căruia sunt slava și puterea în vecii veci- 
lor. Amin. 


705 Coloseni 3, 4. 

7% Psalmul 98, 5. 

77 Având sensul inițial de „administrare a unei case, gospodărire”, 
termenul oixovouia ajunge să însemne în literatura patristică planul lui 
Dumnezeu cu privire la creaţie și mântuirea omului prin Întrupare. 

Înainte să discutăm despre Evanghelie, mi se pare că tre- 
buie să spunem câteva cuvinte despre titlul psalmului și apoi, 
după discutarea titlului, să purcedem la a vorbi despre câteva 
versete, pentru ca același înțeles, pe care l-am numit [încă] 
din prag, să-l aflăm la fiecare din ușile casei'%. Titlul acesta 
este: „Când se zidea casa după robie, lui David””%. A cui casă 
se zidea după robie? Cine dintre noi socotești că a fost robit 
și dărâmat de furtuna robiei, pentru ca după robie să fie zidit 
din nou? De vreme ce Dumnezeu a închis toți oamenii sub 
păcat”! și toate se află în neascultare”!!, atunci oriunde este 
păcat, acolo este robie, unde e robie, acolo e ruină, unde e 
ruină, acolo este necesară zidirea. 

Trebuie, așadar, să luăm seama mai cu grijă la casele noas- 
tre, ca nu cumva să se năruie în vreo parte și să aibă nevoie, după 
robie, a fi zidite. Ca să nu se năruie de tot, trebuie să venim în 


7% Încă din introducerea la Omilia la Psalmul 1, Fericitul leronim 


identifică simbolic Psaltirea cu o magna domus („mare casă”), unde acce- 
sul e dat de cheia principală (Sfântul Duh), ce descuie poarta de la intra- 
re (adică primul psalm: Grandis itaque porta istius domus primus psalmus 
es), iar fiecare cameră (ceilalți psalmi) are la rândul său propria sa cheie 
interpretativă. (n.ed.) 

70 Psalmul 95,1 (în Vulgata). 

10 Cf. Galateni 3, 22. 

m Cf Romani 11, 32. 

ajutorul acestora prin toată truda și grija, ca să se împlinească 
în noi ceea ce este scris în Iesire: „Fiindcă moașele s-au temut 
de Dumnezeu, și-au zidit lor case”712. Vezi ce spune? „Fiindcă 
s-au temut de Dumnezeu, și-au zidit case.” Prin urmare, casa 
nu poate fi zidită fără frica de Dumnezeu. Dacă și ele au zidit 
case din frica lui Dumnezeu, fără să păcătuiască, ci mai degrabă 
urmând voii lui Dumnezeu, ce trebuie să facem noi, care sun- 
tem robi? Ascultă, păcătosule! De bună seamă, să ne temem 
de Dumnezeu, ca să nu păcătuim,; însă există și o plută după 
naufragiu: pocăința. „Când se zidea casa după robie.” Când se 
zidea casa. Nu a spus: „Când s-a zidit casa”, pentru că pocăința 
nu are capăt. Omul drept doar când moare părăsește pocăința. 
Oriunde este păcat, acolo tot timpul conștiința mustră. De 
aceea se spune: „Se zidea”, fiindcă [pocăinţa] nu este limitată 
în timp. Cât vei trăi, mereu te vei lovi de ea. 

„Cântaţi Domnului cântare nouă.” Omul vechi e tras 
în jos, cel nou e înălțat. Din această pricină se cântă cântare 
nouă. „Cântați Domnului tot pământul.”!™ Acest [pământ] 
s-a întors cu toată inima către Domnul și, în mărturisirea 
Domnului, Îi cântă laude cu dulceața glasului nou. 

Nu trebuie să uităm ce am făgăduit. Trebuie să ne întoar- 
cem la învățătura Evangheliei, căci este grea. Ceea ce am spus o 
singură dată [despre un verset] să fie îndeajuns [pentru toate], 
și anume că psalmul este rostit prin persoana celui care se 
pocăiește;, această înțelegere o vom aplica și versetelor rămase. 


712 Jeşirea 1, 21 (după Septuaginta). 
73 Psalmul 95, 1. 
74 Psalmul 95, 1. 

Titlul psalmului este notat astfel: „Când pământul lui i-a 
fost dat înapoi'”715. Când se spune: „l-a fost dat înapoi”, se arată 
că înainte fusese [al lui], apoi nu a mai fost, iar [acum] l-a do- 
bândit din nou. Care este, așadar, acest pământ al lui David 
care i-a fost dat înapoi? Pământul sfânt al lui David este Maria, 
Maica Mântuitorului. „Care i s-a născut ei din sămânţa lui 
David, după trup.” Ceea ce i s-a făgăduit lui David s-a împli- 
nit prin fecioria Mariei și nașterea [Mântuitorului], când 
Fecioară din Fecioară S-a născut. Astfel s-a făcut ceea ce se 
spune în Evanghelie: „Și Cuvântul S-a făcut trup și S-a sălășluit 
între noi”, astfel încât ceea ce fusese făgăduit lui David să ne 
fie dat înapoi nouă prin Sfânta Maria. 

„Domnul împărățește! Să se bucure pământul.”!* Să se 
bucure pământul, să aibă acest pământ — care înainte era împă- 
rățit de mai mulți — un singur Împărat. „Să se veselească insule 
multe."7!? Se zice într-un proroc: „Vorbește către locuitorii acestei 
insule” adică locuitorii Ierusalimului. Vezi, așadar, că Ierusalim 


715 Psalmul 9%, 1 (în Vulgata). 

716 Romani 1, 3. 

77 Joan 1, 14. 

718 Psalmul 96, 1. 

29 Psalmul 96, 1. 

720 Isaia 20, 6 (după Septuaginta). 

este numit „insulă”! Așadar, înainte ca pământul lui David să fie 
dat înapoi, doar insula ludeei se bucura. Acum însă, pământul lui 
David fiind dat înapoi, se spune: „Să se veselească insule multe”. 
Fie putem spune că insulele multe sunt diferitele provincii sau 
orașe ale popoarelor credincioase, fie le vom tălmăci prin diferite 
Biserici. La fel cum insulele sunt lovite dintr-o parte și alta de 
valurile mării, la fel și Bisericile sunt lovite de feluritele furtuni 
ale ispitelor, dar nu au fost năruite. 

„Nori și negură împrejurul Lui.” Nu-i nicio îndoială că 
norii și negura din preajma Domnului Mântuitor au fost tru- 
pul pe care a socotit vrednic a-l lua, deși în Evanghelia lui Ioan 
se spune că „S-a arătat”: „Și S-a arătat nouă'72. S-a arătat desi- 
gur apostolilor, dar rămânea ascuns iudeilor. Li Se arată acelora 
pe munte, Se ascunde de aceștia în valea smereniei; pe aceia îi 
întărește prin Fericiri, acestora le vorbește în pilde, pentru ca, 
văzând, să nu vadă din pricina vicleniei'%. „Nori și negură împre- 
jurul Lui.” S-a arătat după cum a binevoit, și nu după cum Îi 
cerea firea Sa [dumnezeiască]. „Și a pus întunericul acoperă- 
mântul Său.” Dacă Dumnezeu este lumină, în ce fel poate 
să sălășluiască în întuneric? Acolo „întuneric” înseamnă știința 
și slăbiciunea noastră, fiindcă nu putem privi măreția Sa. Căci, 
dacă ochii omenești nu pot privi în razele acestui soare, care a 
fost creat și care ne este tovarăș de slujire, oare nu este cu atât 
mai mult întuneric și negură împrejurul Soarelui dreptății, încât 
să nu poată fi văzut ori înțeles de noi? Este ceea ce citim despre 


721 Psalmul 96, 2. 

72 De fapt în: 1 loan 1,2. 
73 Cf Matei 13, 13. 

724 Psalmul 17,13. 

dreptul Moise: „Și intra în negura norului”?% ca să-L vadă pe 
Dumnezeu, pe Care fără nor nu putea să-L, vadă. Aceasta se 
spune și în Isaia: „Domnul vine în Egipt într-un nor ușor 
adică în Sfânta Maria. „Într-un nor ușor”, fiindcă nu era îngreu- 
nată de sămânța omenească. 

„Dreptatea și judecata sunt îndreptarea tronului Său.”2 
Când se spune „îndreptare”, se arată că înainte fusese strâmb. 
„Dreptatea și i judecata sunt îndreptarea tronului Său.” Înainte ca 
Domnul să vină în trup, era nedreptate, fiindcă doar în ludeea 
era cunoscut Dumnezeu. A venit E! și tot pământul L-a cunos- 
cut pe Unul și Același Creator pe Care H știuse Iudeea; și s-a 
făcut îndreptare tronului Său. 

„Foc înaintea Lui va merge."7% Domnul este curat, „sfânt 
între sfinți sălășluiește””2, nu putem să ne apropiem de El decât 
dacă focul a ars viciile noastre. „Focul va vădi ce fel este lucrul 
fiecăruia.” „Și va arde împrejur pe vrăjmașii Lui."731 Nu ca pe 
vrăjmașii Săi îi arde Dumnezeu pe vrăjmași, ci ca pe prieteni. Căci 
mistuie metehnele vrăjmașilor, ca să facă din vrăjmași prieteni. 

„Luminat-au fulgerele Lui lumea.”? Este ceea ce se spune 
în Ieremia: „Domnul, Care a făcut lumea în înțelepciunea Sa, 
Care a ridicat norii de la marginile pământului, a făcut fulgerele 
din mijlocul ploii”7%. „Luminat-au fulgerele Lui lumea.” Filosofii 


725 Cf. Ieşirea 20,21. 

726 Isaia 19,1. 

72 Psalmul 96, 2. 

728 Psalmul 96, 3. 

7% Isaia 57, 15 (după Septuaginta). 
730 1 Corinteni 3, 13. 

73 Psalmul 96, 3. 

732 Psalmul 96, 3. 

73 Ieremia 51, 15-16. 

care obișnuiesc să dezbată despre naturile lucrurilor spun că, dacă 
norii nu sunt izbiți de vânturi unii în alții, din ei nu poate să cadă 
foc?%. Însă, dacă sunt stârniţi, printr-un fel de ceartă, unii împo- 
triva altora, încât să dea naștere tunetului, atunci din ei cade și 
fulgerul. Putem observa ceva asemănător la ciocnirea pietrelor de 
aprins focul”. Am spus aceasta ca să vedem mai ușor ceva ase- 
mănător în taina Mântuitorului. Noi avem norii noștri: prorocii 
și apostolii. De aceea și în alt loc se spune: „Adevărul Tău până 
la nori”, Dacă adevărul Lui ajunge doar până la norii acestui 
cer, atunci cum de se spune în alt loc: „Adevărul din pământ a 
răsărit”? Iată ce înseamnă „adevărul Tău până la nori”: [norii] 
semnifică prorocii și mai ales apostolii. Acești nori, dacă nu se 
ciocneau între ei, nu puteau arăta strălucirea lor. Dacă însă se 
ating, ca să tune împreună într-o singură direcție, cad fulgere pe 
tot cuprinsul pământului. Vreți să știți cum sunt numiţi sfinții 
„nori” în Scripturi? Se spune în Isaia: „Voi porunci norilor să nu 
mai verse ploaie peste ei”7%. Moise era nor și de aceea zicea: „Să 
aștepte ca o ploaie învățătura mea”7%?. 

Epistolele apostolilor sunt ploile noastre duhovnicești. Căci 
ce spune Pavel în Epistola către evrei „Pământul bea ploaia ce 
vine adesea deasupra lui™”® și celelalte. Și din nou: „Eu am sădit, 


Apollo a udat””!. 


734 Cf. Lucretius, Despre natura lucrurilor, mai ales VI, 96-99. 
755 Cf. LucRETIus, Despre natura lucrurilor, VI, 160-163. 

73 Psalmul 35, 5. 

737 Psalmul 84, 12. 

238 Isaia 5,6. 

739 Deuteronomul 32, 2. 

7% Eurei 6,7. 

41 1 Corinteni 3,6. 

„Văzut-a și s-a cutremurat pământul.” Pe tot cuprinsul 
său, pământul a simțit cuvintele fulgerătoare ale Domnului, și 
s-a clintit pământul, care înainte de a se clinti era împietrit și nu 
putea să primească cuvântul Domnului. A privit atunci Domnul 
spre el. „Cel ce caută spre pământ și-l face să se cutremure.” Ce 
înseamnă aceasta: „ÎI face să se cutremure”? „Peste cine altcineva 
voi zăbovi, dacă nu peste cel smerit, pașnic și care tremură la 
cuvintele Mele>”% 

„Munţii ca ceara s-au topit de la fața Sa.” Prin „munți” 
numește înaltele puteri [lumești]. Cei care prin mândrie se înăl- 
țau înainte până la cer sunt culcați la pământ la venirea Domnului 
și cei care prin fală se împietreau cu asupra de măsură s-au topit 
mai apoi, prin căldura înțelepciunii dumnezeiești. 

„Vestit-au cerurile dreptatea Lui și au văzut toate popoarele 
slava Lui.” În aceste două versete sunt arătate două lucruri: 
cerurile vestesc dreptatea Domnului și toate popoarele văd slava 
Lui. Dacă cineva nu este cer, nu poate vesti dreptatea Domnului. 
Într-adevăr, dacă păcătosului i se spune: „Pământ ești, în pământ 
vei merge”””, de ce nu i s-ar putea spune celui drept: „Cer ești, 
în cer vei merge”? Căci nu avem un chip pământesc, ci unul 
ceresc’, fiindcă „cetatea noastră este în ceruri”. Prin urmare, 


742 Psalmul 96, 4. 

743 Psalmul 103, 33. 

74 Isaia 66,2. 

745 Psalmul 96,5. 

74% Psalmul 96,6. 

747 Facerea 3,19. 

748 CF 1 Corinteni 15, 49. 
7% Filipeni 3, 20. 

dacă cineva, deși este în trup, umblă totuși pe pământ nu după 
trup”, atunci el poate să vestească sincer dreptatea Domnului. 

Într-adevăr, în caz că cineva mai puţin știutor ajunge în 
încurcătură și zice: „De ce pe cei drepți îi vedem împovărați de 
griji și lipsuri în această viață, iar păcătoşii huzuresc în bogății și 
în tot felul de desfătări?”, dacă un om al Bisericii nu este învățat 
în dumnezeieștile Scripturi, cum va putea el să-i dovedească 
dreptatea lui Dumnezeu în astfel de chestiuni? În schimb, dacă 
ostenește zi și noapte în contemplarea Legii, îi va fi ușor să răs- 
pundă că scurta înjosire din timpul prezent va fi răsplătită mai 
târziu prin binefacerile veșnice. Căci este cu mult mai bine ca 
cineva, în scurtul răgaz al vieții sale, să îndure pentru Domnul 
o sărăcie voită, pentru a se bucura în viitor de bogățiile veșnice, 
decât să-i prisosească aici voluptățile și mai apoi să fie supus unor 
cazne de neîndurat. „Și au văzut toate popoarele slava Lui.” Cei 
care înainte se sminteau în Crucea Domnului, fiindcă nu puteau, 
prin ei înșiși, să-L recunoască pe El, după ce cerurile au vestit 
dreptatea lui Dumnezeu, ÎI preaslăvesc pe El. 

„Să se rușineze toți cei ce se închină chipurilor cioplite.”75! 
Dacă prorocul este binecuvântat, atunci știe că niciodată cel 
binecuvântat nu blestemă și, de aceea, ceea ce spune: „Să se 
rușineze” nu e împotriva lor, ci pentru ei. Căci se roagă să se 
rușineze de greșeala lor și să se întoarcă la Dumnezeu, singurul 
și adevăratul Creator. 

„S-au bucurat fiicele Iudeei pentru judecățile Tale, Doam- 
ne!'752 Ce vrea să însemne că „s-au bucurat fiicele Iudeei”, și nu 


750 Cf. Romani 8, 4. 
751 Psalmul 96, 7. 
752 Psalmul 96,9. 

fiii? Să înțelegem mai întâi ce se tălmăcește prin „ludeea” și, 
după ce vom ști tălmăcirea, să vedem care sunt fiicele tălmăci- 
rii. Orice suflet care Il mărturisește pe Dumnezeu este o fiică 
a ludeei. De aceea le numim „fiicele ludeei” pe toate sufle- 
tele'5 credincioșilor, care se bucură de judecățile lui Dumnezeu. 
Dacă sufletul nu este credincios, nu se bucură de judecățile 
lui Dumnezeu. Casa mea s-a năruit, bogățiile le-am pierdut 
în naufragiu, mi-a murit fiul, mi-a fugit sclavul și mi-a prădat 
bunurile, mie, celui care înainte am fost bogat, iar acum sunt 
mistuit de sărăcie. Dacă nu sunt fiică a ludeei, nu mă voi bucura 
de judecăţile lui Dumnezeu. 

Sufletul fericitului Iov a fost o fiică a ludeei, care la pierderea 
bunurilor casei se alina zicând astfel: „Domnul a dat, Domnul 
a luat, fie numele Domnului binecuvântat! Gol am ieșit din 
pântecele mamei mele, gol mă voi întoarce”'*, se subințelege, în 
pământ. Mai întâi a ajuns din bogat sărac; și-a pierdut averea 
împreună cu fiii; împovărat de lipsuri și pierderi, ajunge în cele din 
urmă la culmea nenorocirii: este lovit de gălbinare'S5 și de o rană 
de netămăduit, de netămăduit pentru oameni, dar de tămăduit 


753 Interpretarea este înlesnită și de faptul că substantivul folosit de 
Fericitul Ieronim anima („suflet”) este de genul feminin în latină. 

754 Iov 1,21. 

755 Cf. Iov 2, 7. Boala de care suferea lov este numită de Fericitul 
Ieronim morbus regius („boală regească”), denumire prin care era cunos- 
cut în Antichitate icterul sau gălbinarea (g Horatius, Ars Poetica, v. 
453). În greacă (Septuaginta), termenul folosit este EAkoG (blessure, plaie 
— BAILLY; festering wound, sore, ulcer -Liddell Scott), redat în latină prin 
ulcus pessimum (Vulgata). Printre echivalările româneşti ale termenului, 
cităm: „rană rea” (Biblia 1688), „bubă rea” (Biblia Blaj; Biblia 1914), 
„lepră” (Biblia sinodală). 

pentru Dumnezeu. Ceea ce nu putuse tămădui leacul omenesc, 
au tămăduit răbdarea și credința. Ședea în gunoi, iar cu sufletul 
mergea prin Rai. Tot trupul îi putrezea, îi mai rămăsese doar 
limba, care ÎI blestema pe Domnul. Vedeţi viclenia străvechiului 
vrăjmaș? I-a răpit omului drept averea prin dușmani, i-a nimicit 
fiii printr-o nenorocire, l-a lovit pe el însuși cu o plagă mare și 
cu o spaimă în tot trupul; nimic nu i-a mai rămas aceluia decât 
limba și nevasta, una să blesteme, alta să-l ispitească. Și-a amintit 
diavolul de șiretenia-i de altădată, cu care îl înșelase odinioară pe 
Adam prin femeie. Îl atacă la fel și pe el prin nevastă, socotind că 
i-ar putea înșela mereu prin femeie pe bărbaţi, neținând seama 
că unul singur a căzut prin femeie, iar acum prin femeie întreaga 
lume a fost mântuită. Ţi-a venit în minte Eva, dar gândește-te la 
Maria! Prima ne-a scos din Rai, a doua ne duce din nou la cer. 
Să ne întoarcem la rânduiala psalmului. 

„Cei care-L iubiți pe Domnul, urâţi răul!”55 Dacă Domnul 
e bun... Într-adevăr, ce citim? „Păstorul cel bun își pune sufletul 
său pentru oile sale."7% Și iarăși, într-o altă pildă: „Prietene, dacă 
eu sunt bun, din ce pricină ochiul tău este rău?'75 „Cei care-l 
iubiți pe Domnul, urâţi răul!” Nu pot exista în om două iubiri 
care să fie potrivnice una alteia. Așa cum nu este învoire între 
Hristos și Veliar'%?, între dreptate și fărădelege, la fel nu este 
cu putință ca un suflet să iubească și binele și răul. „Cei care-L 
iubiți pe Domnul, urâţi răul!” Pe diavol. Dragostea și ura fiecă- 
ruia constau în fapte: „Căci cel care Mă iubește păzeşte poruncile 


15 Psalmul 96, 11. 

757 loan 10, 11. 

758 Cf. Matei 20, 13-15. 

759 Gf 2 Corinteni 6, 14-15. 

Mele'”%. Din partea diavolului însă ce se spune? „Prin pizma dia- 
volului moartea a intrat în lume, îl imită, așadar, cei care sunt de 
partea lui.”®! Sau mai simplu de înțeles: cei care iubiți cele ce sunt 
bune, urâți-le pe cele ce sunt rele! Nu puteți iubi binele dacă nu 
urâţi răul. 

„Domnul păzeşte sufletele cuvioșilor Lui.” Preafrumoasă 
rânduială! Cel care iubeşte binele și urăște răul ce [altceva] merită 
de la Domnul decât a fi păzit de El? „Din mâna păcătosului îi va 
izbăvi pe ei.”® Aici se ivește întrebarea: dacă Domnul păzeşte 
sufletele cuvioșilor Săi și îi izbăvește din mâna păcătosului, cum se 
face că mucenici sunt apăsați de prigoană? Cum se face că necre- 
dinciosul Nero i-a condamnat în aceeași zi la moarte pe Petru și 
pe Pavel, dacă Domnul păzeşte sufletele cuvioșilor Săi? Ascultaţi 
cu grijă ce spune: „Domnul păzește sufletele cuvioșilor Săi”! A 
spus sufletele, nu trupurile. „Nu vă temeți de cei care ucid trupu- 
rile, dar sufletele nu le pot ucide; temeți-vă însă de cel care poate 
să piardă trupul și sufletul în gheena.”® Așadar, cum păzeşte 
Domnul sufletele cuvioşilor Săi? Prin mucenicie. „Scumpă este 
înaintea Domnului moartea cuvioșilor Lui.”® De aceea curge 
sângele în mucenicie: pentru ca sufletul să fie izbăvit de ispite, să 
lase viață cea scurtă și să se mute în cea veșnică, să lase prigoni- 
rea și să meargă încununat la Domnul nostru lisus Hristos. Ale 
Căruia sunt cinstea și slava în vecii vecilor. Amin. 


760 Joan 14, 21. 

Ada Înţelepciunea lui Solomon 2, 24. 
762 Psalmul 96,11. 

7%63 Psalmul 96, 11. 

764 Matei 10, 28. 

765 Psalmul 115, 6. 


FRAGMENT DIN OMILIA LA PSALMUL 93 
(O omilie a Fericitului Ieronim în ziua Paștelui) 


„Dumnezeul răzbunărilor, Domnul, Dumnezeul răzbu- 
nărilor după voia Lui a făcut.” El singur după voia Lui a 
făcut, El, Care astăzi ne-a arătat nouă ce a săvârșit. După 
voia Lui a făcut, El, despre Care mult s-a prorocit înainte 
că „S-a făcut ca un om neajutorat, liber printre cei morți”. 
Vreți totuși să știți ce a făcut? Ascultaţi ce a făcut! A îngă- 
duit fără nicio necesitate, ci din propria Sa voință, să fie 
țintuit pe cruce, nu S-a împotrivit să-l fie străpuns trupul 
de cuie, a îndurat moartea dându-Și sufletul, Și-a pus trupul 
în mormânt și, întovărășit de suflet, a coborât în iad, l-a luat 
prizonier pe stăpânul întunericului și al morții, a spulberat 
legiunile aceluia, a zdrobit zăvoarele de fier ale porților iadu- 
lui, i-a eliberat pe toți drepții, care erau ținuți înlănțuiți de 
păcatul strămoșesc, a redat libertatea de altădată celor care 
erau captivi, a revărsat o lumină strălucitoare asupra celor 
orbiți de întunericul păcatelor. lată, ați auzit ce înseamnă 
atunci când se spune că Apărătorul nostru, Domnul răz- 
bunării, după voia Lui a făcut. Căci, după ce a fost înălțat, 


76 Psalmul 93, 1. 
77 Psalmul 87, 4. 

adică atârnat pe cruce de iudei — ca să zic totul pe scurt =, 
îndată ce Şi-a dat duhul, sufletul în unitate cu dumnezeirea 
Sa'6 a coborât în adâncul iadului, iar când, la capătul întu- 
nericului, precum un prădător... 


78 Așadar, unirea ipostatică a sufletului uman (Și, implicit, a în- 
tregii firi umane) al Mântuitorului cu firea Sa dumnezeiască nu este 
anulată de moartea care separă temporar sufletul de trup, sfâşiind firea 
omenească. (n.ed.) 

liile adunate pentru prima oară în volum de către G. Morin în 
ediţia sa din 1903. Încă din introducerea la Omilia la Psalmul 1, 
Fericitul Ieronim identifică simbolic Psaltirea cu o magna domus 

„mare casă”), unde accesul e dat de cheia principală (Sfântul Duh), 
ce descuie poarta de la intrare (adică primul psalm: Grandis itague 

psalmi) are la rândul său propria sa cheie interpretativă. Psaltirea a 
fost și este una dintre cărțile de căpătâi ale spiritualității și misticii 
creștine, fiind una dintre cele mai des comentate cărți ale Scripturii 

